
G. Roht'i trükk, Tartus 1930 


Edgar Wallace 


on võib-olla tuntuimaid kujusid kaasaegses maailmas. Vaevalt 
ou ta võõras ühelegi ajalehe või pildiajakirja lugejale, see 
kiilaspäine rahulik mees pika inglise piibuga. Selle produk- 
tiivse kirjaniku romaane on tõlgitud kõigisse haritud rahvaste 
keelisse, neid on dramatiseeritud ja filmitud ning põnevusega 
loetud ja vaadatud. 

Meie ajal on ärganud üldse suor huvi inimhinge ja selle 
avaldiste, mitte ainult normaalsete, vaid ka kuritegeliste vastu. 
Psühholoogide harrastused leiavad tavaliselt aga vastukaja 
laiemate rahvahulkade juures, sellest siis ka massiline poole- 
hoid kriminaalromaanile. 

Edgar Wallace on selle kirjandusharu sümpaatsemaid esil- 
dajaid. Küll mitte geniaalseim — selt kohalt ei ole veel 
keegi suutnud kõigutada Edgar Allan Poe'd — suudab ta 
ometi oma teoseis lõpuni paeluda lugeja tähelepanu, hoida 
pinevil ta närvid, panna ainsa hooga läbi lugema oma raa- 
matu. —Teisist kriminaalkirjanikest evib Wallace veel selle 
eelise, et oskab osavalt ühendada armastusintriigi kriminalis- 
tikaga, mis muudab ta kirjutised hoopis mitmekülgsemaks kui 
suurema osa ta kolleegide omad. 

Kerge stiil, sorav jutustamisviis, elavad dialoogid teevad 
ta romaanid meeldtvaiks vahepaluks tõsisema kirjanduse 
lugemise puhul või hubaseks ajaviiteks raske töö järel. 


Tõlkija. 


PEATÜKK I 


Öö oli langenud West End'ile, ent kuigi tund 
oli hiline ja kõik eeslinnad sel hetkel kaetud pime- 
dusega — tõeline surnud kõrb, elustatud vaid 
rahvarikaste kõrtside valgusest — Strand oli 
tulvil täis aeglaselt liikuvat rahvajõuku. Kõik 
otsisid avasui öise maailma kahtlasi saladusi, mida 
kirjanikud kirjeldavad nii veenvalt, mille näge- 
mine aga valmistab sageli pettumust. 

Tühjad eeslinnad olid saatnud oma osa rahvast 
vahtima suurlinna pahedeküllast öö-elu. Et ta oli 
pahedeküllane, selles ei kahelnud keegi. Need 
kahvatud müüjannad, surudes end oma kaitsvate 
noormeeste käsivarre vastu, need soliidsed abielu- 
naised, käe alt kinni oma meestega, need lõbusad 
noored ,,šimmipoisid“ tuhandeist kodudest väljas- 
pool kesklinna piire — kõik teadsid selle kahe 
sõna tähendust: ,, West End“ 

Need tähendasid pillavat aristokraatiat - võis 
nähagi selle rahvakihi läiget ja sära, nende libi- 
sedes kuuldamatult Strand'i mööda teatrist õhtu- 
söögile heledasti valgustatud autodes, puha lakist 
ja hõbedast. Nad tähendasid kõike seda pimes- 
tavat valgust, rõõmsat naerulaginat, restoranidest 
kuulduvaid nõrku muusikahelisid. 

Eeslinnad nägid, mõistsid hukka, kuid olid ela- 
valt huvitatud. Sest siin iga tund võis näha rai- 
satuna kujuteldamatuid summasid, mis meenutasid 

kõndivaile jalakäijaile vaid nende nooremas eas 
neile asetatud võimatuid arvutus-ülesandeid. 
Kõik lõhnas raha järgi — Strand — Pall Mall 
(puha tähtsad ja suurepärased klubid), kuid kõi- 
gist enam Picadilly Circus, suur lõõskav teemant, 
asetatud Londoni kuldsesse südamesse. 

Raha — raha — raha! Ajalehtede sisukuulu- 
tisedki peegeldasid West End'i vaimu. ,Tuntud 
näitlejanna kaotanud kalliskive 20.000 naela väär- 
tuses', ütles üks; ,Viiemiljoniline laevaost', teatas 
teine; kuid kõige enam tähelepanu tõmbas 1öõmav 
Monitori kuulutis 


King Kerry 
ostab 


Londoni 


(Eriväljaaone) 


See meelitas vastumeelselt antavaid vaskraha- 
sid taskuist, mis harva tundsid muud raha kui 
vaske. Ta sundis äkki seisatama kiirelt kõndivaid 
mehi, ükskõikseid sisukuulutiste autori meelitu- 
sile. 

Ta võlus isegi rikkaid oma uudishimu rahul- 
damisele. ,,King Kerry tahab osta Londoni,“ 
ütles keegi mees. ,,Peaks ta ostma selle restorani 
ja ta maha põletama,“ pomises teine, põrutades 
lauale kahvli peaga. ,,Oober, kui kaua lasete mind 
veel oodata, enne kui võtate mu tellimuse?“ 

»Silmapilk, mu härra!“ 

Pikk, meeldiva välimusega mees kõrvallauas, 
kes köitis parajasti kelneri kogu tähelepanu, nae- 


6 


ratas, kuuldes seda vestlust. Hallid juuksed lask- 
sid teda paista palju vanemana, kui ta oli tõe- 
liselt, teda vähe kurvastav asjaolu, kuna oli juba 
üle ajajärgust, mil ta oma välimus äratas tas huvi. 

Paljud silmad pöördusid selle mehe poole, kui 
olles tasunud arve ta tõusis toolilt. 

Ta näis olevat ebateadlik tähelepanus, millist 
äratas, või kui teadlik, siis ükskõikne. Peen sigar 
hammaste vahel, ta rajas endale teed läbi täis- 
kiilutud ruumi restorani esikusse. 

»Pagana pihta,“ ütles mees, kes oli kaevanud 
kelneri tähelepanemattuse üle, ,seal see saks ise 
ju lähebkit“ Ja ta pöördus ümber toolil, et vaa- 
delda kaugenevat kuju. 

»Kes?“ küsis ta sõber, pannes käest ajalehe, 
mida luges. 

»King Kerry,“ ütles teine, »,ameerika mil- 
jonär.“ 

King Kerry väljus aeglaselt pöörduksest ja 
kadus rahvamurdu. 

Jälgimas teda teatud kaugusel oli teine hästi- 
rõivastatud mees, noorem miljonärist, ilusa näoga 
ja peene rafineeritud ilmega. 

Ta põrnitses ees-sammuvat kuju, nagu ei s0o- 
viks talle midagi head, kuid ei teinud ühtegi kat- 
set järele jõuda või mööduda mehest enda ees, 
näides rahul püsivat ikka samas kauguses. King 
Kerry pöördus Haymarketi poole ja kõndis alla 
Cockspur Street'ile kulgevat tänavat mööda. 

Talle järgiv mees oli saledam, kuid siiski tu- 
geva kehaehitusega. Ta kõndis kummaliselt väi- 
keste sammudega, peagu tibades. Puudus vaba 
liikumine õlgadest, mida tavaliselt omavad tuge- 
vad mehed, ja teatud kangus ta kõnnakus laskis 
oletada sõjalise õppuse mõju. Valgustatud tänav- 
laternast, mille all ta seisatas, kui ees-kõndiva 

mehe samm muutus aeglasemaks, hakkas silma, et 
ta nägu oli täiesti korrapärane, väikejooneline 
ja õrn. 

Hermann Zeberlieff'il oli palju ta poola-ungari 
esivanemate tunnuseid, ja et ta ühendas nendega 
oma aristokraatsete isaisade upsakust, polnud eba- 
loomulik, pidades silmas, et Zeberlieff'id polnud 
etendanud just väikest osa ajaloo tegemisel. 

King Kerry tegi väikest tervislikku jalutus- 
käiku enne tagasipöördumist unerahule oma majja 
Chelsea'sse. Ta jälgija aimas seda, ja kui King 
Kerry pöördus Thames'i kallasteele, ta hoidus 
laia tänava teisele küljele, kuna ei soovinud 
kohata silm silma vastu oma saaki. 

Kallastee oli tühi inimesist, välja arvatud paar 
vaest hinge, kogunenud sinna mõne headtegeva 
ime ootel, 

King Kerry seisatas ajuti kõnelema ühe või 
teise laia jalgteed mööda lonkiva hulgusega ja ta 
käsi käis mitmel korral tasku ja väljasirutatud 
peo vahet. 

Oli mitmeid, kes lähenedes talle avakäsi hädal- 
dasid oma viletsust, kuid ta oli liiga teadunud, et 
mitte eraldada õnnetust santimisest. 


Üks säärane kerjus lähenes talle Kleopatra 
Nõela *) kohal, ent kuna King Kerry läks edasi 
temast hoolimata, hulgus hakkas talle järele pais- 
kama sõimu. Äkki King Kerry pöördus ümber ja 
kerjus taganes jõeäärse võre poole, nagu oodates 
hoopi, kuid jalakäija polnud vaenuline. 

Ta seisis, pingutades oma silmi pimeduses, 
mida veel süvendas kaugete laternate helk, ja ta 
sigar hõõgus punaselt ning hallilt, 


* Kuulus obelisk. 


»Mis te ütlesite?“ küsis ta mahedasti. ,,Kar- 
dan, et mõtlesin midagi muud, kui kõnelesite.“ 

»Andke vaesele kaasinimesele mõni penn öö- 
korteriks!“ torises mees. Ta oli lihtsalt kaltsu- 
pundar ning pikad juuksed ja kasimatu habe olid 
eemaletõukavad isegi kaugete elektripirnide val- 
gusel. 

»Mõni penn öökorteriks?“ kordas kõnetatu. 

»Ja osta pits — tass kohvi.“ lisandas mees 
nobedasti. 

»Miks?“ 

Küsimus rabas ööränduri, ja ta vaikis viivuks. 

»Miks peaksin andma teile raha öökorteriks — 
või andma teile üldse midagi, mis te pole tee- 
ninud?“ 

Toonis polnud midagi karmi; ta oli mahe ning 
sõbralik, ja mees võttis südame rindu. 

»Sest teil on raha ja minul pole,“ ütles ta — 
tema jaoks veenev ja vastuvaieldamatu põhjend. 

Härrasmees raputas pead. 

»See pole põhjus,“ lausus ta. ,, Millal te viimati 
tegite tööd?“ 

Mees kõhkles. Hääles, vaatamata mahedusele, 
oli autoriteeti. Vahest ehk oli ta ,nuuskur' — 
ja neile ninatargule poisele ei maksnud valetada. 

» Olen töötanud vahetevahel,“ ütles ta jonna- 
kalt. ,,Ei saa ju tööd, kui kõik need välismaa- 
lased võtavad sul leivatüki suust ja kruvivad kõik 
palgad alla.“ 

See oli vana väide, väga kasutoov, nagu ta oli 
leidnud, teatud liiki flantroopide juures. 

»Olete te kunagi töötanud nädal aegagi oma 
elus, armas vend?“ küsis härrasmees. 

Üks ,mu vend“-sordist, mõtles hulgus ja tõm- 
bas omast tagavarast tarvilised relvad rünnakuks. 

»Jah, mu härra,“ vagatses ta, , Issand on pan- 
nud raske katsumuse mu peale —“ 

Jälle raputas härrasmees pead. 

»Ei sind pole maailma vaja, mu sõber,“ ütles 
ta pehmesti. ,,Sa tarvitad kohta ja hingad õhku, 
mida võiks kasustada paremini. Oled sedasorti, 
mis võtab vastu kõik ega anna tagasi midagi: elad 
töölisrahva armust, ja neil pole tõesti anda sulle 
noid raskesti-teenitud penne, mida pressib välja 
su viletsus.“ 

»Kas tõesti lasete kaasinimesel öösiks tänavale 
jääda?“ päris hulgus pealetükkivalt. 

»Mul pole asja sinuga, vennas,“ ütles teine 
jahedasti. ,,Kui võim oleks minu käes, ei ma siis 
laseks sul ümber hulkuda.“ 

»Noh, hea küll siis,“ algas kerjus veidi lepi- 
tatult, 

»Teeksin sinuga samuti nagu iga teise hulkuva 
koeragagi — saadaksin su välja siit ilmast.“ 

Ja ta pöördus edasi minema. 

Hulgus kõhkles viivu, tume viha südames. 
Kallastee oli tühi — kordnikust polnud märkigi. 

»Kuuled!“ ütles ta järsult ja haaras King 
Kerry' käsivarre. | 

Ainult hetkeks, siis rauast rusikas lõi teda 
lõua alla, ja ta langes komistades sõiduteele, püü- 
des uuesti võita tasakaalu. 

Jahmatunud ja põrutatud seisis ta rentslis 
vaadates oma ründaja aeglast kadumist kauguses. 
Võib-olla kui talle järgida ja teha lärmi, võõras 
annaks talle šillingi, et pääseda asja arutamisest 
kohtus; kuid hulgus soovis samuti, ja võib-olla 
enamgi kui võõras, vältida avalikkust. Kui anda 
õigusele maad, ta polnud lasknud oma habemel 
kasvada ega loobunud lõikamast juukseid see- 
pärast, et sarnaneda erakuga, vaid seks oli teis- 

sugune põhjus. Ta oleks tahtnud kätte maksta 
teda löönud mehele — kuid see oli ühendatud 
hädaohuga. 

»Te tegite vea, eks ju?“ 

Kerjus pöördus urinal. 

Ta kõrval seisis Hermann Zeberlieff, King 
Kerry jälgija ja kõige sündinu huvitatud pealt- 
vaataja. 

»Hoolitsege aga oma asjade eest,“ pomises ker- 
jus ja tahtis minema lonkida. 

»Oodake pisut!“ Noormees astus ta teele ette. 
Ta käsi kobas taskus ja tõmbas välja peotäie 
kulda ja hõbedat. Ta raputas seda; kuuldus mu- 
sikaalset kõlinat. 

»Mis teeksite kümnelise eest?“ küsis ta. 

Mehe hundisilmad kiindusid rahha. | 

»Kõike,“ sosistas ta, ,kõike — peale tapmise.“ 

»Mis teeksite viiekümne eest,“ jätkas noormees. 

»Ma — ma teeksin tõesti kõik,“ kraaksus hul- 
gus kareda! häälel. 

»Viissada ja prii sõit Austraaliasse,“ tähendas 
noormees, ta läbitungivate silmade kiindudes ker- 
jusesse. 

»Kõik — kõik!“ peagu ulgus mees. 

Noormees noogutas pead. 

»Järgige mulle,“ ütles ta, ,,teinepool teed.“ 

Nad polnud läinud veel kümmet minutitki, kui 
kaks meest lähenesid kiiresti Westminsteri poolt. 
Nad peatusid iga natukese aja pärast, et heita 
elektri taskulambi valgust inimjätiseile, kes vede- 
lesid igas mõeldavas uneseisundis kallastee pin- 
kidel, Ent nad veel ei rahuldunud sellega, vaid 
piidlesid teravalt iga möödujat, keda oli vähe sel 
hommikustpoolt öisel tunnil. 

Viimaks nad kohtasid ka aeglaselt nende poole 
kõndivat härrat ja küsisid talt midagi. 

»Jah,“ ütles ta, »imelik küll, kuid ma just 
praegu kõnelesin temaga — keskmist kasvu mees, 
kõneleb kummalist murret, Arvatavasti mõtlete, 
et ka mina kõnelen kummalist murret,“ naeratas 
ta, ,ent too oli vist mõnest provintsist.“ 

»Too oligi meie mees, inspektor,“ ütles üks 
kahest, pöördudes teise poole. ,,Oli tal viisiks 
kõneldes hoida pead ühel küljel?“ 

Härrasmees noogutas pead. 

»Tohiksin ehk küsida, kas otsite teda — nähta- 
vasti olete politseinikud?“ 

Kõnetatud mees jäi kõhklema ja vaatas oma 
ülemusele. 

»Jah, mu härra,“ ütles inspektor. ,,Võib ju 
öelda teile, et ta nimi on Horace Baggin ja et teda 
otsitakse tapmise pärast — lõi maha ühe Devizes'i 
vangla vahi ja pääsis putkama, olles istunud osa 
oma aega jällegi tapmise eest. Saime teada, et 
teda olevat nähtud siin ümbruses.“ 

Tervitanud, nad läksid edasi, ja King Kerry, 
sest see oli tema, jätkas mõtlikult oma teed. 

»See alles oleks mees Hermann Zeberlieff'ile 
leida!“ mõlgutas ta. Oli tõesti kokkusattumus, 
et just täpsalt samal hetkel naisestunud ilmega 
Zeberlieff võõrustas räpast hulgust oma kabinetis 
Park Lane'is, jootes teda eriliselt kange vene 
»votkaga“, ja hulgus, hoides kuulatades pead ühel 
küljel, sai enam kuulda ameerika miljonäride 
nurjatute kommete üle, kui ta oli kunagi uneski 
näinud. 

»Maa pealt peaks kaduma säärased sindrid,“ 
ütles ta lällutades. ,,Olgu aga paras juhus — 
vastu lõugu andis ta mulle ka, see siga, — küll ma 
teda miljonäritan !“ 

»Veel üks pits,“ julgustas Zeberlieff. 

PEATÜKK II 


A Allmaa-raudtee lift oli tulvil täis ja Elsie Ma- 
rion, hirmunud pilguga kellale, kaaluteli kiirelt, 
kas oleks parem oodata järgmist lifti ja riskida 
saada noomituse hr. Tack'ilt või püüda sisse pu- 
geda, enne kui lifti suured uksed kinni praugah- 
tasid, 

ii Ta vihkas lifte ja kõige enam just täiskiilutud 
itte. 

Seni kui ta viivitas, uksed rullusid kinni ja 
kõlas: ,, Järgmine lift, palun!“ 

Ta jäi nõutult vahtima uksele, pahandudes ise- 
enda lollusele. Just täna hommikul oli ta ju taht- 
nud olla täppis. 

Hr. Tack oli olnud juba kaunis rahutu ta loen- 
damatute eksimuste pärast ja järjekindlalt noomi- 
nud teda pea kogu nädala. Ta oli ebatäppis, ta 
oli hooletu, ta oli lubamatul määral ebaenergiline 
naiskassiiri kohta, kelle tublidust arvestatakse 
omadustega, milliseid, Tack oli ses veendunud, ta 
ei evinud, 

Eelmisel õhtui ta oli kogunud kõik kassa- 
preilid ja pühalikult hoiatanud, et soovib näha 
neid oma kohtadel täpsalt kell üheksa. Mitte, 
nagu ta rõhutas, kell üheksa kümme minutit, või 
üheksa viis minutit, mitte isegi kell üheksa üks 
minut — vaid kui kell tornis Tack 8 Brighten'i 
suurepärasel kaubamajal lõi veerandeid, enne 
teatamist maailmale, et kell üheksa on tõeliselt 
saabunud, ta soovib, et iga preili oleks omal kohal. 

Tack £ Brighten'i äris valitsesid viimase kolme 
kuu kestel elavad ajad. Omanikud olid äkki üles 
näidanud seletatamatu suurmeelsuse — kuid see 
oli suunatud publikule ja mitte õnnetuile äriteeni- 
jaile. Ennekuuldamatud hinnaalandused olid and- 

nud tulemusena tohutuks suurenenud läbimüügid 
ja mingisugusel salapärasel viisil ka tohutuks 
suurenenud kasud. 

Mõned seletasid, need kasud olevat täiesti 
välja mõeldud, ent see oli vaid alusetu laim, sest 
miks pidid Tack % Brighten, eraühing ilma osa- 
nikkudeta, keda võiks pahandada või rõõmustada, 
võltsima oma arveraamatuid? Praegusel hetkel 
oli huvi firma stabiilsuse vastu tagaplaanil. 

Puudus seitse minutit üheksast ja Elsie Ma- 
rion oli Westminster Bridge Road'i allmaa-raud- 
teejaamas, Tack % Brighten'i kaubamaja Oxford 
Street'il aga kaheteistkümne minuti tee kaugusel. 
Ta kehitas oma nägusaid õlgu. Mõni minut enam 
või vähem, halvasti läheb ikka, mõtles ta, kuid 
vihastus siiski iseenda lolluse üle. Järgmine lift 
on ju samuti täis kiilutud — ta ei saanudki kahelda 
selles, sest uste avanedes oli see otsekohe täis — 
ning ta oleks võinud säästa kolm väärtuslikku 
minutit. 

Surutud lifti ühe seina vastu, ta oli tänulik, 
et tema ja sel liinil antud tunnil sageli mustade 
ja räpaste sõitjate vahel seisis pikakasvuline mees. 

Ta oli paljapäi ja ta hallid juuksed hoolikalt 
harjatud ning pomaaditud. Ta kõrge otsmik, 
selgelõikeline kotkanina ja tugev lõug andsid 
talle peene ilme ja lasksid aimata päritolu selts- 
konna kõrgemast kihist. Ta silmad olid sinised 
ja sügavad, huuled veidi õhukesed ja sarnad, 
kuigi mitte silmatorkavad, olid siiski tähelepan- 
davad ta pruunikspõlenud näol. Kõike seda tütar- 
laps nägi ühe pilguga. Ta imestas, kes see mees 
küll oli ja mis põhjusel ta oli väljas nii vara hom- 
mikul. Ta oli hästi rõivastatud ja ainus must 
pärl ta kaelasidemes märgitses jõukust. Oma 
kübarat hoidis ta kahe käega rinna kohal. Arva- 

tavasti oli ta ameeriklane, kuna need ikka paljas- 
tasid pea liftis, kui seal viibis naine. 

Lift langes alla raudtee platvormile kuue- 
kümne jala sügavuses ja enne kui ta seisatas, kuu- 
lis tütarlaps jaamast lahkuva rongi häält. See 
tähendas jälle kolm minutit ootamist. Ta oleks 
tahtnud parima meelega nutta. See oli tõsine asi 
talle --- täiesti üksildasele orvule maailmas, sõltu- 
vale elamiseks iseenda jõupingutusist. Kassa- 
preilisid oli üliküllalt tööturul ning stenograafia 
ja masinkirja tundidel oli ta ka juba jõudnud 
surnud punktini ega näinud tegevat enam edu- 
samme. 

Kakskümmend viis šillingit nädalas pole palju 
tütarlapsele, kes oli kulutanud selle summa ainult 
kingadele endisil päevil, enne kui armas vana pil- 
laja tädi Marta oli surnud, jättes oma kasutütrele 
elatiseks tulevikus vaid Cheltenham'is saadud 
hariduse, kümnenaelalise paberraha ja massiivse 
brošši, mis sisaldas juukseloki tädi Marta arm- 
sama peast läinud sajandi kuuekümnendaist aas- 
taist. 

Lifti tõusust kuni hetkeni, mil uksed uuesti 
avanevad, elumuredest vaevatud tütarlaps võib 
Hibi mõelda enam kui mees kirjutada aasta jooksul. 
Enne kui tohutu tõstemasin jõudis alla, Elsie Ma- 
rion oli vaadanud näkku tulevikule ja leidnud ta 
olevat veidi lootusetu. Väljudes oli ta teadlik, et 
ta ees seisnud pikk mees vaatles teda kaunis 
veidrasti. See polnud tas viisakusetu vahtimine, 
mille vastu ta oli juba muutunud ükskõikseks, 
vaid tõeliselt huvitatu inimese sügavam, -läbitun- 
givam pilk. Tütarlaps arvas juba, et tal on, nagu 
ikka sääraseil puhkudel möödapääsmatult, tah- 
mane nina, ja otsis taskurätti. 

Võõras astus kõrvale, et lasta teda esimesena 

väljuda, ning ta oli sunnitud tänama selle viisa- 
kuse eest kerge pealiigutusega. 

Mingi vaist ütles talle, et mees järgib talle lähe- 
dalt; ent nii palju inimesi järgisid ju lähedalt sel 
rutulisel tungimisel platvormile. 

Tuli oodata mõni aeg -- tervelt kaks minutit 
— ja ta kõndis platvormi tiühjema otsa poole, et 
pääseda rahvamurrust. Ta kunagi ci sallinud 
jõuke ja sel hommikul lihtsalt vihkas neid. 

»Vabandage !“ 

Ta oli kuulnud seda ettumisvormi ennemgi, 
ent praegu ta poole pöörduvas hääles oli midagi 
erinevat häbematuist kallalekippumusist, millis- 
tega ta oli harjunud. 

Ta pöördus ja vaatas otsa tundmatule. Tao 
vastas ta pilgule meeldiva naeratusega. 

»Arvate vist, et olen hull,“ ütles ta, , kuid pidin 
kuidagi tulema ja kõnetama teid. — Te kardate 
lifti?“ 

Oleks võinud käituda jäiselt, — vähemasti 
püüda seda teha — aga mingil seletatamatul põh- 
jusel tütarlapsel oli heameel kõnelda temaga. 
Mees oli nende liigist, keda ta taotses tunda tädi 
Marta jõukuse päevil. 

»Kardan jah natuke,“ ütles ta kiire naeratu- 
sega. ,See on muidugi lollus, kuna nad ometi on 
nii kindlad.“ 

Mees noogutas pead, 

»Ma ise kardan ka veidi,“ tunnustas ta kergelt. 
»Mitte seepärast, et kardan surra, vaid kui mõtlen 
tuhandeile inimolendeile, kelle tulevik sõltub 
minust ja mu elust — tõesti, mul tõusevad kõik 
juuksekarvad püsti, kui lähen üle tänava.“ 

Ta ei püüdnud äratada tütarlapse huvi. Tun- 
dus, et ta vaid pani sõnusse talle täiesti lihtsal ja 


16 


loomulikul viisil pähetulnud mõtte. Elsie vaatles 
teda suurema huvitusega. 

»Ma vast praegu ostsin hullumaja,“ ütles mees 
ja süütas sigari küsiva kulmutõstega, mis ühtlasi 
palus luba ja avaldas tänu selle saamisel. 

Elsie jäi ta otsa vahtima ja ta naeris, 

Kahtlustuse kogunedes tütarlapse silmi, rong 
sõitis tossutades jaama. 

Elsie nägi hirmuga, et seegi oli täis kiilutud 
ja igast uksest sisse tungiv jõuk täitsa takistas 
läbipääsu. 

-»bga te ei saa sellele peale,“ ütles mees rahu- 
likult. ,,Silmapilk tuleb teine.“ 

»Kardan, et pean katsuma,“ vastas tütarlaps ja 
ruttas edasi sinna, kus rabelev jõuk võitles sisse- 
pääsu pärast. 

Ta kummaline seltsiline järgis pikkade sam- 
mudega, ent isegi tema abiga polnud lootust leida 
jalatäitki ruumi, ja ta jäi maha ühes paarikümne 
teisega. 

»Aeg on raha,“ ütles hallpäine võõras rõõmsalt, 
»Ärge olge väiklane ta kulutamisel.“ 

»Ma ei või endale lubada olla midagi muud,“ 
ütles tütarlaps vabandatavalt halvatujuliselt, ,,Teil 
võib-olla ei ole tegemist vihase šeffiga, keil käes 
ja kõuepilv näol.“ 

Ta naeris veidi hoolimata omast murest. 

»Kahetsen,“ lausus siis: ,, kuid ma ei kavat- 
senud lubada endale luksust nuriseda oma seisu- 
korra üle — ütlesite, et olete ostnud hullumaja.“ 

Mees noogutas pead, lõbusalt silmi pilgutades. 

»Ja teie mõtlesite, et olen just pääsenud hullu- 
majast,“ sõnas ta süüdistavalt. ,,Jah, ostsin Cold- 
harbour'i hullumaja ja kõik mis selle juurde kuu- 
lub —' 

Tütarlaps vaatles teda uskmatu ilmega. 

»Kas tõesti?“ küsis ta ja ta uskmatus oli õigus- 
tatud, sest Coldharbour'i hullumaja on suurim 
Londonis ja mahult teine maailmas. 

»Jah tõesti,“ vastas mees. ,,Kavatsen ehitada 
Londoni ilusaima klubi sellele kohale.“ 

Polnud aega öelda enam. Jõudis pärale järg- 
mine rong ja, saadetud hallpäisest mehest, kes 
lühima aja jooksul oli võtnud ta oma ühtlasi mu- 
gava ja hämmastava kaitse alla, Elsie leidis iste- 
koha suitsetajate vagunis. 

Oli nii kerge lobiseda selle mehega, nii kerge 
usaldada talle lootusi ja kartusi, milliseid selle 
hetkeni ta polnud veel pannud sõnadesse. 

Oxford Circus saabus liiga kiirelt ta arvates, 
ja täitsa tähele panemata jäi asjaolu, et jaama kella 
osutid näitasid kakskümmend minutit üheksa läbi. 
»Saagu, mis saab,“ kõmisesid ta sammud, kõndides 
aeglaselt võlvitud käiku mööda lifti poole. 

»Kas kavatsesite ikkagi sõita Oxford Circu- 
sele?“ küsis ta äkki hirmul, et oli viinud kõrvale 
ta teelt selle hullumajade ostja. 

»Imelikult küll, jah,“ ütles see. ,,Ostan mõned 
kauplused Oford Street'il kell pool kümme.“ 

Jällegi Elsie heitis talle kiire pilgu ja ta naeris 
omaette, nähes tütarlast hoiduvat veidi kauge- 
male. 

»Olen täiesti ohutu,“ ütles ta pilketoonil. 

Nad astusid koos Argyll Street'i ja mees pak- 
kus talle oma käe. 

»Loodan teid jälle kohata,“ ütles ta, kuid ei 
maininud oma nime — mis oli King Kerry — 
kuigi oli lugenud tütarlapse oma raamatul ta 
kaenlas. 

Elsie tundis end veidi ebamugavana, kuid lah- 
kus tast naeratusega. Mees jäi mõneks ajaks talle 
järele vaatama. 

Kasimatu hulgus liikumatu klaasistunud pil- 
guga oli valvanud lifti ust teinepool tänavat. Ta 
hakkas minema üle tänava, kui ilmus hallpäine 
võõras. Äkki kõlasid kaks pauku ja kuul vuhises 
vihaselt halli mehe näost mööda, 

»Säh sulle, sina!“ ulgus metsik hääl, ja järg- 
misel hetkel kaks kordnikku haarasid ta omaniku. 

Aeglane naeratus tükkis halli mehe suunurki. 

»Horace,“ hüüdis ta ja raputas halvakspanevalt 
pead, ,»oled sa aga halb laskja!“ 

Oxford Street'i vastasküljel keegi mees jälgis 
seda stseeni kaubamaja ülemisest aknast. 

Ta nägi jooksvaid politseinikke, hetke kestel 
kogunduvat suurt rahvajõuku ja seaduse esin- 
dajate ning nende poolhullu vangi kõikuvaid 
kujusid. 

Ta nägi ka hallijuukselist meest, vigastamatut 
ja rahulikku, aeglaselt ära minevat, kõnelevat ühe 
politsei seersandiga, kes oli parajasti jõudnud 
sündmuse kohale. 

Jälgija raputas valget rusikat King Kerry' 
suunas. 

»Tuleb päev, mu sõber!“ ütles ta kokkulitsutud 
hammaste vahelt, ,küll ma leian kuuli, mis tabab 
märki — ja siis tüdruk Denver City'st on vaba!“ 


PEATÜKK III 


Hr. Tack seisis kassa kõrval rõivaste osakon- 
nas. Ta näol oli inimese solvatud ilme, kes oli 
endale teinud meeldivaks ülesandeks olla jõnk 
kellegi vastu, ent siiski kartis, et talt võetakse see 
võimalus. 

»Ta ei tule; saame kell üksteist telegrammi, et 
ta on haige, või ta ema on viidud kliinikusse,“ 

ütles ta kibedalt, ja kolm talle meeldida püüdvat 
aupaklikul kaugusel seisvat ülemmüüjat, laitma- 
tult rõivastatud täiuslikult istuvaisse viisitkuube- 
desse, tähendasid kuuldavalt, see olevat tõesti 
häbematu. 

Nad oleksid naernud hr. Tack'i üteluse üle hai- 
gest emast, ent ei teadnud, kas taile meeldiks 
nende naer, sest hr. Tack oli veendunud kristlane 
ja tavaliselt vaatles haigust kui elu pühaliku 
rituaali tähtist osa, 

»Ükspuha mis on juhtunud, aga ta lahkub lau- 
päev nädala pärast,“ ütles hr. Tack tigedalt, vaa- 
dates kella. ,Ta lahkuks silmapilk, kui ma ainult 
võiksin leida kedagi ta asendamiseks praegusel 
hetkel.“ 

Üks ülemmüüja, tundes, et tema kauaaegse 
teenistuse tõttu talt oodati midagi, tähendas, ta 
ei teadvat, millega see küll kõik lõpeb. 

Selle õnnetu grupi juurde ruttas õhetav ja 
veidi hingeldav Elsie Marion, umbsest rõivastus- 
ruumist, millise Tack % Brighten olid määranud 
oma naisteenijaile, 

»Kahetsen tõesti väga!“ ütles ta avades kassa 
klaasukse ja asudes istuma oma kõrgele pukile, 

Hr. Tack vaatas teda. Seal ta seisis, nagu 
Elsie oli ennustanud, kuld kronomeeter käes ja 
kõuepilv näol, igati rõhuv kuju. 

»Kell üheksa olin ma siin, preili,“ ütles ta. 

Elsie ei vastanud, avades oma lauda ja võttes 
välja oma töö abiriistu: rahaaluseid ja tšeki 
orasid. 

»Kell üheksa olin ma siin, preili,“ kordas kan- 
natlik hr. Tack, — kes õieti polnud kaugeltki 
kannatlik, vaid vastupidi, suurimas vihahoos. 


»Mul on väga kahju!“ vastas tütarlaps. 

Keegi noormees oli astunud kauplusse ja kuna 
ametnikud, kes pidid juhtima teda soovitavasse 
osakonda, sel hetkel moodustasid hr. Tack'i imet- 
levat kuulajakonda, ta kõndis ringi sihitult. Ta 
näis olevat terane poiss, pruunis tolmumantlis, 
pehme viltkübaraga kuklas. Tal olid kõik kombed 
ja hooletu kindlus, mida tavaliselt ühendatakse 
ühe teatud elukutsega maailmas — ja vaid selle 
ühega. Peagi lähenes ta väikesele grupile, evi- 
mata igasugust väär-tagasihoidlikkust. 

»Teil on kahju!“ ütles hr. Tack, ohjendades 
end. Ta oli tüse väike mehike, läikiva kiilas- 
peaga ja tihedate kollaste vurrudega. ,, Teil on 
kahju! Noh, see on küll lohutust Olete täiesti 
tähele panemata jätnud reeglid, — minu reeglid. 
Olete ignoreerinud minu erilist palvet, olla siin 
kell üheksa — ja teil on kahju!“ 

Ikka veel tüdruk ei vastanud midagi, ja noot- 
meest pehmes viltkübaras hakkas asi väga huvi- 
tama. 

»Kui mina võin siin olla, pr1l, Marion, siis ka 
teie võite siin olla!“ ütles hr. Tack. 

»Mul on väga kahju,“ vastas tüdruk jälle, 
»Jäin magama. Tõtt öeldes, tulin isegi hommiku- 
eineta.“ 

»Mina võisin tõusta õigel ajal,“ jätkas hr. Tack. 

Elsie Marion pöördus tema poole lõppenud 
kannatusega. See oli selle mehe viis — ta võis 
norida viimase lahkumishetkeni. Tütarlaps aimas 
juba lahtilaskmist ja tahtis teha lõppu. 

»Arvate, et ma hoolin,“ küsis ta, solvatud 
vihale, ,ajast, mil teie tõusete? Olete hirmus 
vana võrreldes minuga; sööte enam kui mina ja 
teil pole ka minu seedimist. Tõusete vist üles 
seepärast, et ei saa magada. Mina aga magan, 
sest et ei saa üles tõusta.“ 

See kõne oli võõras ta loomule, kuid näägu- 
tused ärritasid teda. 

Hr. Tack oli jalust rabatud. Siin olid vähe- 
malt kuus ütlust, mõned neist mõeldamatult sol- 
vavad, mis nõudsid karistust. 

»Olete lahti lastud,“ norskas ta. 

Tüdruk libistus alla pingilt, kalbe näost. 

»Mitte nüüd — mitte nüüd!“ hüüdis hr. Tack 
kiirelt. , Laupäev nädala pärast.“ 

»Läheksin meelsamini praegu,“ ütles Elsie 
vaikselt, 

»Jääte nii kauaks, kui mulle meeldib,“ ähkis 
hr. Tack, ,ja siis lahkute ilma soovituseta.“ 

Kummaliselt rõõmsana ronis tüdruk jälle üles 
pukile. 

»Siis peate aga kohe jätma oma näägutamise,“ 
ütles ta julgelt. ,,Ma täidan oma kohut, kuid ei 
lase end hirmutada. Ma ei taha kuulda teie vürts- 
poodniku sarkasme,“ jätkas ta hoolimatult, jul- 
gustatud pehme viltkübaraga noormehe osavõt- 
likust naeratusest, ,,ega teie raskekaalulisi noomi- 
tusi. Olete ühe vastiku asutise pea, milles teie 
palgalised teotavad kaitsetuid tütarlapsi. Üks- 
päev ma viin kogu Tack % Brighten'i kaubamaja 
loo Konitorile.“ A 

See oli haihtuvast julgusest sündinud hirmus 
ähvardus, sest tüdruk oli kiirelt kaotamas oma 
ajutise triumfi hetkel tekkinud rõõmutunde, ent 
hr. Tack, kes polnud psühtoloog ega uurinud 
sündmuste algpõhjusi, muutus valgeks ja puna- 
seks. Juba Monitor oli viidanudki lubar <tuile 
olukorrile , ühes õitsevas, oma teenijaid eksplua- 
teerivas kaubamajas Oxford Streetil,“ — ja 
hr. Tack evis õiglase mehe hirmu avalikkuse ees. 

»Teie — teie julgete!“ puristas ta. ,,Teie — 
teie olge ettevaatlik, preili, — küll ma teid siit 

välja viskan, pagana pihta! Jah — kõige täiega! 
Millega võiksime teenida, mu härra?“ 

Ta pöördus äkitselt viltkübaras noormehe 
poole, olles just silmanud teda. 

»Mu nimi on Gillett,“ ütles noormees ükskõik- 
selt, ,,ja ma olen Monitori esindaja — ee — tahak- 
sin kõnelda selle daamiga paar minutit.“ 

»Käige kuradile!“ ütles hr. Tack trotsivalt. 

Noormees kummardus. 

»Peale seda, kui olen saanud intervjuu sellelt 
daamilt,“ vastas ta. 

»Keelan teil andmast teateid minu ärist sel- 
lele mehele,“ pahvatas tulivihaneeosanik. 

Reporter sulges tüdinult silmad. 

» Vaene mees,“ ütles ta, raputades pead, ,,ma ei 
taha ju kõnelda selle daamiga sugugi teie äri, vaid 
King Kerry” asjus.“ 

Hr. Tack'il avanes imestusest suu. 

»Hr. King Kerry?“ hüüdis ta. , Aga see on ju 
mees, kes ostab meie äri!” 

Nüüd ta oli selle välja lobisenud — nii kiivalt 
hoitud saladuse. See seletas ühe lausega kõik 
säästude põhjused, müügid poole hinnaga, kogu 
möödunud kuude õnnetu ja hukatusliku loo. 

»Ostab selle äri, tõesti?“ ütles Gillett rahu- 
likult. , See pole ju veel midagit Ta tapeti peagu 
Oxford Street'i allmaa-raudteejaama juures poole 
tunni eest ja ostis juba kõik majad Portland 
Place'il peale seda!“m 

Ta pöördus kohkunud tüdruku poole: 

»T2» käskis mul tulla siia ja üles otsida teid. 
Kirjeldas teid nii, et oli võimatu eksida.“ 

»Mis ta tahab?“ küsis Elsie värisedes. 

»Tahab, et tuleksite einestama Savoy'sse,“ ütles 
hr. Gillett, ,ja ütleksite, kas maksab osta Tack £ 
Brighten'i nende poolt küsitud hinna eest.“ 

Hr. Tack ei minestunud. Aga sammudes oma 
etakabineti poole kõikus ta ebakindlalt, ja müüja 
siidpaelte osakonnas, kes oli sõimamisvastase 
seltsi liige, kuuldes hr. Tack'i kõnelust ise- 
endaga, toppis ruttu sõrmed kõrvu. 


PEATÜKK IV 


Hämmeldunud mees istus vangikambris Vine 
Street'il, valutav pea suurte poriste käte vahel. 
Ta püüdis omal juhmil elajalikul viisil meenu- 
tada eelmise õhtu ja tänase hommiku sündmusi. 
Talle meenus, et oli kohanud mehe Thames'i kal- 
dail. Härrasmees, kes kõneles külmalt, kelle sõnad 
olid lõiganud kui noatera ja kellel siiski olid kõik 
heatahtlikkuse välised tunnused, Ja siis too mees 
oli löönud teda ja oli tulnud teine, libedanäoline, 
nooruslik mees, kes oli viinud teda kuhugi majja 
ja jootnud teda viinaga. 

Võõras oli viinud ta ühte kohta ja käskinud 
valvata ja nad olid jälginud toda hallijuukselist 
meest läbi tänavate taksoga. 

Horace Baggin ei olnud kunagi enne sõitnud 
autos ja talle jäi see meelde. Kõike seda mäletas 
ta läbi õhukese viinastanud udu. Nad olid sõit- 
nud Lõuna-Londoni ja siis jälle tagasi ja mees 
oli jätnud ta allmaa-raudteejaama juurde revolv- 
riga. Peagi oli ilmunud hallijuukseline mees ja 
Baggin, hullunud kunstlikust vihast, mõtlemata, 
kaalutlemata, oli astunud ette ja metsikult lask- 
nud, ja siis oli tulnud politsei. 

See oli kõik. 

Äkki sähvas tal peast läbi mõte ja ta kargas 
üles vandudes. Teda otsiti tolle teise asja pärast 
Wiltshire'is. Kas tunnevad nad ta ära? Ta surus 

väikesele kambri seinasse lastud elektrikelia nu- 
pule ja vaht tuli ning silmitses teda tõsiselt läbi 
võre, 

»Milles süüdistatakse mind?“ küsis Baggin 
kiiresti. 

»Teate isegi,“ ütles teine; ,süüdistus loeti ju 
teile ette vahiruumis." 

»Aga ma unustasin ära,“ vastas mees jonna- 
kalt. ,,Teile ei tee see ju mingit häda, kui ütlete 
süüdistuse, eks?“ 

Vaht kahtles. Siis: 

»Teid süüdistatakse tapmise katses ja tap- 
mises,“ 

»Mis tapmises?“ hüüdis Baggin. 

» Oh, vana asi, teate ju küll, Baggin.” 

»Baggin !“ 

Nii siis nad teadsid ta nime. 

Noh, oli veel üks lootusekiir, veel üks või- 
malus. Too rikas tundmatu, kes oli meelitanud 
teda laskma hallijuukselist meest, tema võis avi- 
tada. Ta oli suur ,nina“, jah; elas uhkes majas. 

Mis ta nimi nüüd oligi? 

Baggin sammus kambris veerand tundi edas- 
tagasi, pingutades oma valutavat pead, et meenu- 
tada ununud nime. 

Jah, imelik küll, ta oli näinud nime, kuigi too 
teine ei võinud seda aimatagi. 

Maja esikus, kuhu võõras ta viis, oli tilluke 
riiul ilusate ning habraste klaas- ja hõbeasjadega, 
millel nende sisse astudes Baggin oli silmanud 
mõningaid sellele mehele adressitud kirju. Olles 
loomult uudishimulik ja pealegi osav lugema käe- 
kirju, ta nägi, et nimi oli — oli -—— 

Zeberlieff ! 

See oli too nimi, ,Zeberlieff“, ja Park Lane ka 
veel — maja oli Park Lane'il. Nüüd meenus talle. 

Ta oli rõõmus oma mõtete tulemuse üle ning veidi 
väsinud ka. 

Jälle kutsus ta vangivahi ja tüdinud ametnik 
kuuletus vastumeelselt. 

»Mis te nüüd jälle tahate?“ küsis ta kibe- 
dusega. 

»Kas võiksin saada paberit, ümbrikku ja 
pliiatsit?“ 

»Võite küll,“ sõnas vangivaht. ,,Kellele tahate 
kirjutada — mõnele advokaadile?“ 

»Seda jah,“ ütles Baggin. ,,See on minu oma 
era-advokaat,“ lausus ta uhkelt. ,,Väga ,vahva 
vunts“ on ta, küll ta teile kõigile alles näitab, kui 
te end Sieti üles ei pea.” 

»Vähem loba!“ hüüdis vangivaht ja lahkus, et 
mõni minut hiljem tagasi tulla kirjutamiseks vaja- 
liste esemetega. 

"Ta ulatas nad läbi lahtise uksevõre ja Horace 
istus maha harjumatule ülesandele, koostada kiri, 
mis ei tõendanud veel ta palkaja süüd, küll aga 
teatas talle teda ähvardavast hädaohust, kui ta ei 
anna oodatavat abi. 

»Austatav härra,“ nii kõlas see kiri (oleks 
asjatu edasi anda ta vigast keelt ja õigekirjutust), 
mõni aeg tagasi tegin tüki tööd teie heaks. Olen 
nüüd suures hädas, kuna lasksin maha tolle härra, 
ja oleksin väga tänulik teile, kui avitaksite mind 
niihästi, kui võite.“ 

See oli tähelepandav lisa salakavaluse kirjan- 
dusele. Horace Baggin'il tuli inspiratsioon mee- 
nutada Zeberlieff'i endise tööandjana müüdilisest 
ajajärgust, mil Horace Baggin eelistas ausat tööd 
temale nii õnnetult lõppenud seadusevastasele 
elukutsele. 

»LZebherlieff,“ ütles vangivaht, lugedes aadressi 

ja vaadates läbi kirja; ,see on ju ameerika mil- 
jonär, eks?“ 

eda küll,“ kiitis Horace Baggin rahulikult; 
»ta oli mul päris hea sõber. Olin“ — ta kõhkles 
— »Olin metsavaht tema juures. Tal oli meie pool 
mõisa,“ jätkas mees süngelt. ,,Väga hea kütt oli 
ta ka.“ 

»Võin selle ju ära saata, kui tahate,“ ütles 
vangivaht; ,,kuigi ta vist ainult kehitab korraks 
õlgu. Teate ju, kui mõni mees satub hätta, ei või 
ta just oodata, et ta endine peremees tormab kohe 
teda vabastama. Igatahes mitte nüüdsel ajal.“ 

Baggin'i palvel ta siiski saatis kirja. 

Selle mõtte- ja diplomaatia pingutuse järele 
Horace Baggin tundis siigavat rahu südames. 
Peale lõunat ta viidi kohtuniku ette, kus talle 
asetati mõned formaalsed küsimused. Asja aru- 
tamine likati aga edasi teiseks päevaks, ja vang 
viidi tagasi oma kongi; see tähendas teist päeva 
politsei kohtus. 

Noh, ta oli valmis taluma seda. Tal polnud 
esimene kord olla hädas, kuid esimene kord seisu- 
korras, milles lootus laotas ta ette nii roosilisi 
väljavaateid, hoolimata roima tohutusest. 

Talle teatati, et ta kiri oli saajale kätte viidud, 
ja ta ootas nüüd lootusrikkalt oma roimapartneri 
teotsemist. Oli tore, mõtles ta, evida sarnast 
seltsimeest. 

Lootus abi peale oli pea täitsa kustutanud talle 
esitatud süüdistuste tõsiduse. 

Hommik leidis Baggin'i kainemana ja kibes- 
tununa. Nii siis ta armas seltsimees oli talle selja 
pööranud, polnud teinud katsetki vastata ta appi- 
hüüdele, kuigi vangistatud mees oli teinud talle 
selgeks, et kaasteadjat ei ähvardanud ükski otse- 
kohene hädaoht. 

Noh, oli ju veel teine väljapääsetee, teine viis 
vabandada oma käitumist ja asetada end sensat- 
sioonilise protsessi keskusse. Ta ootas, kuni 
vangivaht oli möödumas, ja siis — ,,Tahan näha 
kohtu-uurijat, kelle käes on minu asi,“ ütles ta. 
»Mul on midagi üles tunnistada.“ 

»Hea küll!“ vastas vangivaht. ,,Parem sööge 
aga enne einet. Teate, et olete esimesi kohtusse- 
minejaid.“ 

Baggin noogutas pead. 

»Teile on saadetud kohvi ja saia.“ 

»Kelle poolt?“ küsis Baggin, mõnevõrra huvi- 
tatud. 

»Üks teie sõpru,“ ütles vangivaht ja loobus 
edaspidiste teadete andmisest. 

Nii siis Zeberlieff oli ikkagi liikvel? 

Baggin'il polnud sõpru peale tolle, keda ta 
ootas ja kellele oli pannud oma lootused. 


Ta tuju tõusis jälle. Meenus, et ei maksnud 
üleliia kiirustada. Võis ikkagi veel tulla aeg, mil 


oot 


oli vajalik möönda teise mehe olemasolu. 


»Siin on teie hommikueine,“ ütles ukse avane- 
des detektiiv, kes astus sisse ühes aurava kohvi- 
kannuga ja saiataldrikuga väikest kandmikut 
toova vangivahiga. 

»Nüüd mõelge järele ja teatage mulle, kuis end 
tunnete, enne kui lähete kohtusse. See võib teie 
asjad hoopis teiseks muuta, Miks peaksite ka 
kandma karistust teise mehe roima eest?“ küsis 
detektiiv. 

Baggin ei lasknud end võrgutada, ja niipea kui 
uks sulgus detektiivi järel, ta liikus mehaaniliselt 
sinnapoole, kus lebas kirjablokk, ja tõstis ta üles. 
Ta annab võõrale veel aega; vahepeal aga on tal 
nälg. 

Ta rüüpas suure lonksu kohvi mõlgutades 
| endamisi, kuis see vastleitud sõber ta õieti võiks 
päästa. 

Viis minutit hiljem detektiiv ja vangivaht 
kõndisid jälle ta kambri poole. 

»Ma kõnelen taga korraks,“ ütles detektiiv ja 
vangivaht, vaatamata läbi võre, pistis võtme luku- 
auku ja tõmbas ukse lahti. 

Detektiiv hüüahtas järsku ja hüppas kamb- 
Tisse. 

Baggin lamas kohmetu hunnikuna lõhutud 
nõude ja põrandale-joosnud kohvi seas. 

Detektiiv tõstis ta üles ja pööras ümber. 

»Mu Jumal!“ ütles ta, ,,ta on surnud! Mürgis- 
tatud! Siin kambris on tsüankaaliumi lõhna.“ 

»Mürgistatud?“ küsis kohkunud vangivaht. 
»Kes seda siis tegi? Kust ta seda siis sai?“ 

»See oli kohvis,“ vastas detektiiv aeglaselt, 
ja mees, kes selle saatis, oli too, kes palkas Bag- 
giri tegema seda musta tööd.“ 


PEATÜKK V 


Enne kui jõudis lõunatund Tack %£ Brighten'i 
kaubamajas, prl. Elsie Marion'ile tuli vanema 
ülem-müüjaga kutse ilmuda hr. Tack'i juurde. 
See kutse oli nii elegantses keeles ja edasi antud 
sellise lahkusega, et ühegi mõistliku olendi mee- 
les ei võinud olla kahtlust nii saadetise kui selle 
tooja hoolikas ettevalmistuses. 

Viis minutit enne ühte Elsie astus osanikkude 
tuppa. 

Hr. Tack polnud üksi: ta osanik istus küürus 
toolil, hammustades sõrmeküüsi ja vihaselt põr- 
nitsedes. 

Tack £ Brighten'i firmat ei eraldanud teisist 
asjaolu, et ühel fifirma liikmel, kelle nimi ilmnes 
fassaadil, polnud kehalikku olemasolu. Vanasti 
võis olnud olla ka mõni Brighten, kuid keegi pol- 
nud kunagi näinud ega kohanud teda. Ta oli äri 
legend. Firma domineeriv osanik oli James Leete. 

Ta oli tüse mees, tiüsedam veelgi kui tuline 
hr. Tack. Kõndis kõikudes kui part ja ta nägu 
polnud meeldiv. See oli kortsutatud ja täis pu- 
hutud hulgalisiks ebaterveiks kägaraiks ja vagu- 
deks, ta nina oli punane ja lihav ning oma eba- 
meeldivuse rõhutajana ja tugevndajana ta kandis 
veel monoklit mustas raamis. Tohutult rikas, ta 
lipitses endale teed läbi elu, püüdis saada kutseid 
hertsoglikesse majusse ja oli õnnelikem aadlikus 
seltskonnas. 

»See ongi siis too tüdruk?“ küsis ta. 

Tal oli jäme jall kähisev hääl, mille läbistas 
groteskse püsivusega võltskultuuri toon. Selle ta 
oli omandanud oma eeskujude kohusetruu matki- 
misega. 

»See on prl. Marion,“ ütles Tack tusaselt. 

Leete piilus üles tema poole. 

»ZElus tüdruk! Arvatavasti teate seda, preili. 
Mis — teie — nimi — nüüd — oli?“ 

Elsie ei vastanud, kuigi puna tõusis tal pal- 
gesse mehe varjamatu häbemattuse tõttu. 

»Aga kuulge!“ — Leete keeras oma paksu keha 
pöördtoolil, kuni oli näoga tema pool, ja ähvardas 
sõrmega tema suunas — ,,Peate olema väga ette- 
vaatlik sellega, mis ütlete mu sõbra King Ker- 
ry'le: kõik, mis talle seletate, ta kordab minule, 
ja kui räägite ühe ainsagi vale meie äri kohta, 
võin lasta teid pista pokri laimamise eest.“ 


Tüdruk naeratas vastu iseenda tahtmist. 

»Võite irvitada!“ urises Leete: ,,kuid mul on 
tõsi taga — jaht Mitte, et teie teaksite midagi, 
mida peaksime kartma. Te ei evi just firma 
usaldust — ja kui see teil ka oleks,“ lisandas ta 
kiirelt, ,,ei teaks te enam meie kahjuks kui 
praegugi.“ 

»Olge mureta!“ vastas tüdruk jahedalt. ,,Ma 
ei räägi talle muud kui ainult, et ütlesite enda 
olevat ta sõbra,“ 

»Talle pole tarvis seda öelda,“ ütles Leete 
südilt, 

»Arvan, et on ainult õiglane teatada talle hirm- 
saist asjust, mida inimesed ütlevad ta kohta,“ 
tähendas Elsie suhkrumagusalt. Ta oli omas 
»tulgu mis tuleb“-tujus ja väga näljane. Hiljem 
ta imestas iseenda vahvust ja ninakust, kuid sel 
hetkel ta oli ainult teadlik pöörasest tühjusest 
vaheliha ümbruses. 

»Armas tüdruk,“ ütles Leete aeglaselt, ,,ma ei 
küsi, kuis olete tutvunud mu sõbra Kerry'ga, ma 
ei küsi ega viita —“ 

»Tõesti teil oleks parem seda mitte teha!“ säh- 
vas tütarlaps silmade sätendades vihaselt, ,,sest 
rii nagu eng praegu tunnen, võiksin pikema jututa 
visata teile vastu pead selle tindipoti!“ 

Hr. Leete tõukas hirmul oma tooli tagasi, kui 
tüdruk ähvardavalt haaras laualt tindipoti. 

»Arge mõistke mind valesti!“ palus ta, hoides 
käsi kaitseks ees. ,,Kõnelen teiega ainult teie 
enda huvides. Näeksin meelsasti, et teil läheks 
hästi. Ütlen teile, mida soovitasin, prl. Marion: 
jätame teid ka edaspidi ametisse, tõstame teie 
palga kahe ja poole naelale nädalas ja paneme teid 
kontrollosakonna etteotsa.“ 

Hetkeks tüdrukut hämmastas ettepaneku suure- 
pärasus. Kaks ja pool naela nädalas —— suurem 


31 


tuba — väikesed monusused, mis olid võimatud 
kahekümnevite šillingi eest —— 

»Ja,“ lisandas hr. Leete mõjukalt, , ühekordne 
tasu saja naela suuruses — päeval, mil see äri 
läheb uue omaniku kätte.” 

»sada naela!“ kordas Elsie. 

Ta pani käest tindipoti; see polnud enam koos- 
kõlas olukorraga. 

»Ja mida nõuaksite mult selle eest!“ päris ta. 

»Mitte midagi,“ segas end vahele Tack, seni 
vaikne pealtvaataja. 

»Sina ole vait, Tack!“ kärgatas teine osanik. 
»Muidugi tahame midagi; tahame, et kõneleksite 
hr. Kerry'le kõike võimalikku head meie ärist.“ 

Elsie mõistis nüüd. 

»Selleks kulub mul just pool sekundit,“ ütles ta. 

Ta kohustis oli selge. Nad tahtsid sundida 
teda valetamisele, Ta polnud tõsiselt võtnud 
Gillett'i teadet. Polnud veel õieti tajunud tõsi- 
asja, et hallijuukseline võõras allmaa-raudteelt oli 
kuulus King Kerry, multimiljonär ja billioonide 
valitseja. Ta pea kumises selle päeva sündmusist 
— teda joovastas kogu asja uudus, ja ainult tütar- 
lapse loomulik ja lõbusalt terve ilmavaade hoidis 
teda enam-vähem normaalse. 

Leete vaatles teda ja imestas, et polnud teda 
enne tähele pannud. Ta oli väga ilus tüdruk kau- 
nite hallide silmadega ja paksude, ta nägu puna- 
kas-kuldse pilvena raamivate juustega, Käed olid 
väikesed ja kitsad, rüht sale ja sirge. Isegi inetu 
töökleit, mille kandmist härrad Tack % Brighten 
nõudsid oma naisametnikelt, ei vähendanud ta ilu. 
Une- ja toidupuuduse poolt ta silmade alla maali- 
tud nõrkade varjudega näis ta eriti õrn ja võluv, 
Nii mõtles hr. Leete, asjatundjana, ja silitas mõt- 
likult oma turris hallikaid-musti vurre. 

Tüdruk pöördus poolenisti ukse poole. 

»Te ei vaja mind enam?“ küsis ta. 

»Pidage meeles!“ Jälle Leete kõigutas oma 
rnaeruväärset sõrme tema suunas. ,,Laimamine 
tähendab vangistust,“ 

»Mul pole just tahtmist naerda täna hommi- 
kul,“ ütles Elsie Marion: ,,kuid te viite mind tõe- 
poolest raskesse kiusatusse.“ 

Ta sulges ukse enne, kui hr. Leete sai mahti 
väljendada oma soove ta silmade, hinge ja tund- 
matute sugulaste suhtes. Sest hr. Leete'il polnud 
lugupidamust ühegi inimese vastu, kelle nimi ei 
leidunud Burke'i ,Maa-aadli aadress-kalendris“. 

Elsie siirdus üles rõivastusruumi ja leidis end 
kohe imetleva tidrukutekarja keskusena, sest 
uudis, et prl. Marion oli vastu hakanud Tack'ile 
ja siiski ellu jäänud, oli saanud üldiselt teatavaks. 

Ta surus tagasi loomulise ja inimliku kaldu- 
vuse avaldada, et einestab Savoy's, ja põgenes 
kaubamajast oma suurt saladust reetmata. 

Hr. Kerry ootas üksi võõrastemaja esiruumis. 
Tütarlapsele näis, et iga silm suures vestibüülis 
oli sihitud temale, ja tal oligi vist õigus, sest bil- 
lionäär on midagi ebaharilikku; ent billionäär, 
kes oli pääsenud surmast endise ,,sõbra“ käe läbi 
ja kelle nimi seetõttu oli igal õhtulehe kuulutisel 
Londonis, oli veel kõige imeteldavam. 

Eine kestel laua ääres väljavaatega jõele kõne- 
lesid nad väga mitmesuguseist asjust. Mees oli 
väga palju lugenud ja eelistas eriti pärsia luule- 
tajaid. Ta oli vaimustatud ja ebakonventsionaal- 
selt demonstratiivne, kui Elsie lisandas kupleele, 
Hafis'ilt veel värsi Sadt'lt: 


»Kord olime lilled me Jumala silmis, 
Ehk praegu küll kõrred vaid mudas me veel.“ 

»Tore! Suurepärane!“ hüüdis ta. ,Ei mäleta 
aga luuletisel seda tõlkevormi.“ 

Tütarlaps naeratas punastudes. 

»See tõlge on minu oma,“ tunnistas ta. Oli 
kuski lugenud seda luuletist ja muutnud tõlget 
oma maitse kohaselt. 

Nad jätkasid aeglaselt kõige meeldivamat einet, 
millist Elsie polnud söönud tädi Marta pillavaist 
päevist saadik. Kerry õhutas teda kõnelema sel- 
lest sugulasest. ,,Tore naine,“ nimetas ta teda 
vaimustusega. ,Armastan inimesi, kes raiskavad 
kogu oma raha.“ 

Elsie raputas naerdes pead. 

»See pole ju teie usutunnistus, hr. Kerry," 
ütles ta väljakutsuvalt. 

»Siiski — siiski!“ vastas mees innuga; ,minu 
mõistujutt rahandusest on järgmine. Raha on 
vesi. Meri on rahvaste rikkus. Ta muutub auruks, 
tõuseb taevasse ja langeb sajuna maale. Mõnele 
meist voolab ta sügavas voodis ja kes on osav, 
võib ehitada talle ette paisu ja kasustada teda. 
Mõned teevad sügava paisu, mõned madala. Mõnel 
niriseb vesi lihtsalt minema, kaob ära, ainult et 
ilmuda mõne teise paisu taga,“ 

Elsie noogutas pead. Võrdlus oli uus ja pilt 
meeldis talle, 

»Kui jätta teda seisma, pole tast kasu,“ jätkas 
mees poisikesena elavalt. ,,Peab laskma tal edasi 
liikuda alati, säästes aga tagavara; ta ei tohi voo- 
lata välja kiiremini, kui voolab sisse. Mul on suur 
pais — kõrgel mägedel seisab ta: suur ja vägev 
anum alati täituv, alati voolav. Allpool mäge 
sajad teisi mehi korjavad, mis minul üle voolab: 
veel kaugemal on tuhanded vähemaid mehi vähe- 
mate paisudega ja nõnda edasi — kuni kõik voolab 
jälle merre, nagu peabki aja jooksul, maailma- 

rikkuse suurde ookeani, mis kogub endasse kõik 
ja annab tagasi kõik.“ 

Elsie vaatas talle hämmastusega: see mees oli 
vaevalt pääsenud surmast ja siiski nii süvenenud 
oma rikkusefilosoofiasse, et unustas täitsa, kui 
lähedal ta oli seisnud igaviku veerele, ning tüd- 
ruku süda soojenes selle mehe vastu. 

King Kerry tuli kiiresti tagasi tõelikkusele, 
otsis oma rinnataskus ja tõi päevavalgele paksu 
väikese raamatu määrdunud nahkköites. Ta ase- 
tas selle õrnalt lauale ja avas ta siis. Raamat oli 
olnud tarvitusel aastaid. Mõned leheküljed olid 
kaetud peene käekirjaga, teised välja rebitud ja 
siis jälle hoolikalt omale kohale kinnitatud. 

»Võlgnen teile seletise,“ ütles ta ja võttis mõ- 
nede lahtiste paberite hulgast päevapildi. Ta 
vaatas seda hetke ja pani ta siis lauale tüdrukule 
nägemiseks. 

Too jahmatus. 

»Äga see olen ju mina!“ ütles ta ja vaatas häm- 
meldusega mehele. 

»Kaunis teie nägu, eks ole?“ Kõvasti kokku- 
surutud huulil ta pani pildi jälle tagasi. ,,Tõtt 
öeldes, see pole teie; kunagi kord saate teada kes 
— see on,“ ta naeratas jälle, ,kui mina ei lange 
ohvriks mõnele õndsa Horace'i matkijale —' 

»Õndsa?“ kordas Elsie. 

Mees noogutas tõsiselt peaga. 

»Ta võttis sisse tsüankaaliumi omas kambris 
Marlborough Street'il,“ ütles ta, ,, jättes oma kasu- 
liku töö oma palkajale jätkamiseks. Millal peate 
tagasi olema?“ päris ta äkki. 

»Kell kaks,“ ütles Elsie äkilises kabuhirmus, 
kuigi seks polnud suuremat põhjust. 

»Praegu on kell kolm,“ sõnas miljonär. ,,Teil 
ei tarvitse minna enne nelja.“ 

»Aga hr. Tack — i 

»Mina olen firma šeff,“ naeratas ta. ,,Ostsin 
Tack % Brighten'i — tegin kauba telefoni teel 
enne, kui tulite. Lubasin endale tõsta teie palka 
kümnele naelale nädalas. Tohin teile veel kohvi 
tellida?“ | 

Elsie avas suu, et öelda , jah“, ent häält ei 
tulnud. Esimest korda elus tal puudusid sõnad, 


PEATÜKK VI 


Kuigi kogu maailm tunneb nüüd King Kerry't, 
ja ta elu ning saavutised on enam või vähem täp- 
salt lugeda tänapäev nii populaarses pealiskaudses 
teatmekirjanduses, ainult mõned eesõigustatud 
teavad suure Trusti tekkimisest Londonis aas- 
tal 19 .. 

Kaudselt ta oli tulemuseks Shearman'i trusti- 
vastasele seadusele, mis põhjustas massilisi ameti 
mahapanemisi Ameerika äriühingute juhatusis, 
ja tõrjus välja ärielust sealpool Atlandi ookeani 
,kokkusulatajate* nime all tuntud isikud. Need 
olid trustimehed, kes kogu oma elul polnud teinud 
muud, kui ühendanud vastakaid ärihuve üheks 
suureks monopoliks. Nad leidsid oma tegevuse 
äkki olevat peagu lindprii — leidsid ka, et neile 
avanevad võimalused olid piiratud. Need mehed 
olid teotsenud miljonitega. Nende käsutuses oli 
hulgaliselt sularaha ja nad tulid kõik Inglismaale 
—- Ühendriikide kaheksa suurimat rahameest. 
Bolscombe E. Grant üüris Tamby Hall'i Diches- 
teri krahvilt; traadikuningas Thomas A. Logge 
asus Londoni; Gould Lampest ostis mõisa Lin- 
colnshire'i; ja teised — Verity Sullivan, Combare 
Lee, Suur Jack Simms ja King Kerry — jäid ka 
Londoni. 

Veel teised ühinesid nendega, kuid nad on 
tähtsusetud. Cagley H. Smith pani miljoni naela 
ühiskassasse, kuid võttis ta tagasi peale Orange 
Street'i sündmusi. Kaheksa osanikku loobusid ta 
miljonist märkamata, et see oli läinud. Ta oli 
vaid väike mees ja nad hoidusid sääraseist, sest 
kui Cagley püüdis hiilida tagasi ettevõttesse, pak- 
kudes viis miljonit dollarit nagu eelmisel korralgi 
ja veel pool miljonit naela oma hea tahte tõendu- 
seks, — ta pakkumine lükati tagasi. Teine väike 
mees oli Morris Lochmann, kes oit alla kirjutanud 
umbes 600.000 £ — ja temasarnaseid oli veel mitu. 
»L Trust“, nagu ta end nimetas, oli viimse piirini 
autokraatne. Mehed ülespuhutud arvamustega 
iseenda tähtsusest löödi laiaks kui kärbsed akna- 
ruudul. Hermann Zeberlieff oli üks sääraseid. Ta 
oli suur mees väikeses linnas, üks väikesi tööstus- 
kuningaid, kes mõõdavad end kohaliku kuulsuse 
mõõdupuuga. Ta heitis midagi 1.200.000 £ ühis- 
kassasse, — kuid ta lobises asjast. Kuulsuse-pala- 
vik oli tas nii tugev, et sooritas andestatamatu 
kuriteo, saates ülesvõtte sellest ,,mammut-tšekist“ 
(nagu kaaskiri pildi teisel küljel ütles) kõigile 
ajalehile. 

Tšekki ei esitatud kunagi tasumisele. Zeber- 
lieff oli hädaohutustanud trusti kavatsuste edu, ko- 
hutades publikut liigagi kergesti hirmuvat paarist 
niisugusest sõnast, nagu ,trust“ ja ,,konskript- 
sioon“ 

Zeberlieff oli Ühendatud Ida-Raudtee kompa- 
nii suurimaid osanikke. Mainitud ülesvõtte ilmu- 
mise hommikul üks osatäht maksis turul 23 £. 
Järgmisel pealelõunal juba ta oli maha käinud 
12 £ ja 10 5. peale. Teisel päeval ta kukkus 8 f'le 

— senikuuldamatu langus. Võimsaim rahameeste 
| grupp maailmas oli turule mänginud karutüki. 

Hermann ronis välja sellest supist 800.000 £ kao- 
tusega. 

»Mida võin teha!“ hädaldas ta tollele kõhnale 
rahamehele, Bolscombe Grant'ile. 

»Arvan, et on kõige parem,“ vastas hr. Grant 
mõtlikult närides sigariotsa, ,saata nüüd teie enda 
pilt ajalehile.“ 

See oli esimene teade Hermann Zeberlieftile, 
et talle oli osaks saanud karistus. 

Trustile oli iseloomustavaks, et ta ei püüdnud 
teotseda kollektiivselt, lasta juhtida end enamu- 
sest. Ta volitas kogu oma võimu ühele mehele, 
andis talle täielise vabaduse rahalisis asjus; ei 
nõudnud seletisi ega oodanudki neid. Nad mu- 
retsesid raha ja andsid seile King Kerry' käsu- 
tusse, sest King Kerry oli ainus mees neist, kes 
tundis ehituskruntide ja majade väärtust. Nad 
töötasid väga lihtsal alusel. Londoni tegelik väär- 
tus oli 45.000.000 £. Nad arvestasid, et Londoni 
tulud olid umbes 150.000.000 £ aastas. Siis jõudsid 
otsusele, et kulutades 50.000.000 £ nad võisid 
omandada 10% Londoni tuludest. 


Säärane oli üldiselt nende idee ja sellele lisan- 
dus veel teadmus, et kuigi pealinna tähtsus oli 
tohutu, ta oli alles vaid oma võimaluste algastmel, 
Kord London muutub kahekordseks võrreldes 
praeguse suurusega ja maa hind temas tõuseb 
kohutavalt. Ta ainupärane asend, Inglismaa geo- 
graafilisist omadusist saareriigina ja ta mereväe 
tugevusest sõltuv julgeolek, ta asumaade toitlus- 
võimed: kõik see ühines, et teha Londonist maa- 
ilma pealinna. 

»Näen Londoni ulatumas St. Albang'ini põh- 
jas, Newbury'ni läänes ja Brighton'ini lõunas,“ 
kirjutas King Kerry oma päevikusse. ,,Võib-olla 

isegi Colchester'ini idas; ent iga linna idapoolne 
külg on alati tundmatu suurus arenemiskavas.“ 

Tuli ületada raskusi, peagu ületatamatuid ras- 
kusi, kuid see kuulus mängu ja aina tiivustas män- 
gijaid. Kannatusega saab teha palju; taktiliselt 
avaldatud paraja survega aga veel enam. 

King Kerry tahtis osta suurt majadeblokki, 
millesse kuulus Golding'i universaal-kaubamaja. 
Golding keeldus ja nii Kerry ostis järgmise bloki, 
Tack % Brighten'i oma. 


* * 
* 


Elsie Marion ilmus täpsalt kell 10 ,L Trusti” 
tagasihoidlikku kontorisse Glasshouse Street'il. 
Oli ebatavaline, et suur rahandustik ühing asus 
nii kaugel läänepoolses linnaosas, ent üks trusti 
ja ta tehete iseärasusi oli asjaolu, et ta kordagi 
ei püüdnud saada oma kätte kinnisvaru Temple'i 
kohtuhoone ja Aldgate'i pumba vahel. 

King Kerry kavas ei esinenud Londoni City 
oludesse segamine. 

Kontor Glasshouse Street'il võttis enda alla 
ühe moodsa majadebloki alumise korra. Pealmi- 
sed korrad olid üüritud ühele kindlustusseltsile, 
ühele juristide ühingule ja kinnisvarade agentuu- 
rile — kõik need firmad olid kahtlemata ausad ja 
mitmeti ühendatud trusti operatsioonidega. 

Elsie oli lugenud ajakirjanduses mõndagi sel- 
lest kontorist. Üks kergemeelne õhtuleht oli ris- 
tinud ta , Aardemajaks“, kuna ta sarnanes veidi 
Briti riigi aarete hoiupaigaga Londoni Tower'is. 
Soovides olla täppis, tütarlaps oli jõudnud kohale 
veerand tundi enne määratud aega, ja tal oli kül- 
lalt mahti lähemalt vaadelda tähelepandavat fas- 
saadi, Väike vaskplaat sissekäigu kohal teatas 

asjasthuvitatuile, et siin asus aktsiaseltsi , L Ra- 
handusliku Ühingu“ kontor, kuna oli osutunud 
tarvilikuks registreerida väikest ühingut naeru- 
väärse kapitaliga. Ühing evis maja, milles a5Uus, 
ja vähe muud, kuid oli katteks igapäevaseile ots- 
tarbeile. Ta varustus kontoriga ja hoiupaigaga 
suuremate kontsernide dokumentidele ja just sel- 
lest järelduva avalikkusega varjas valitud osanik- 
kude eratehinguid. 

Kontori aknad ulatusid maani. Nad koostusid 
kolmest tohutust peegelklaas-ruudust, asetatud 
kaarekujuliselt raskete vasksammaste vahele. 
Nende ees olid kolm suureaugulist terasvõret, 
mida hoidsid paigal malmist sambad. 

Need õigustasidki vihjet ,,Aardemajale“, sest 
sellega lõppes sarnasus. Siiski oli kontori ees- 
ruum väga tähelepandav. Temas polnud mööblit. 
Veripunane vaip kattis põrandat ja keskel keldri- 
korrast läbi ehitatud neljanurksel graniidist alu- 
sel seisis suur tulekindel kapp. Näiliselt toetus 
ta põrandale, ent ükski tavaline põrand ei oleks 
suutnud taluda terase raskust, ja graniidist alus 
oli oma kohale asetatud maja ehitamise aegu. 

Ega polnud see ruumi ainus tähelepandav 
omadus. 

Seinad olid üleni kaetud peeglitega, millest 
kaks olid asetatud nurgeti toa kaugemaisse nurki. 
Lisandage kuus iseseisvast akkumulaatorist sõl- 
tuvat ööd ja päevad põlevat kaarlampi, mis olid 
nii riputatud, et valgus neist langes teraskapile 
igast küljest, ja saate umbkaudu kujutluse sellest 
ainupärasest ruumist, mis köitis kogu Londonit 
ja muutus peagi üheks pealinna vaatamisväär- 
suseks. 

Ööl ja päeval oli teraskapp igal möödujal sel- 
gesti näha, ja ükski inimene ei astunud sellesse 

tuppa peale King Kerry ja relvastatud kaitse- 
salga, mis iga hommiku valvas ruumi puhastajaid 
nende töö juures. 

Isegi päikese selgel valgusel see oli mõjuv 
pilt, ja Elsie astus majja veidi aukartlikult. 
Mundris teener juhatas ta tagaruumi ja ta leidis 
hallipäise noormehe kirjutamas üksi omas kabi- 
netis. 

Tütarlapse sisse astudes hüppas ta üles ja 
tõmbas lähemale mugava tooli. 

»Palun istuge, prl. Marion,“ ütles ta. ,,Varsti 
hüüan teid Elsie'ks, sest,“ — ta naeratas, nähes 
puna tõusvat tüdruku palgeisse — ,, Ameerikas 
oleme minu arvates sõbralikumad oma ärikaas- 
laste vastu kui siinmaal.“ 

Ta surus nupule ja sisse astus teener, 

»Kas teie mõlemad seltsilised on väljas?“ 
küsis ta. 

»Jah, mu härra,“ ütles mees. 

»Õelge, et nad astuksid sisse.“ 

Mõni sekund hiljem oli mees tagasi, tuues 
kaasa kaks teist teenrit. Nad seisatasid kangelt 
ukse juures. 

»See on prl. Marion,“ ütles King Kerry, ja 
tütarlaps tõusis püsti. 

Mehed uurisid teda tõsiselt. 

»Vahest ehk asuksite seisma seina äärde,“ pa- 
lus Kerry. 

Elsie läks kuulekalt üle toa ja Kerry süütas 
kõik lambid. 

»Nüüd te tunnete prl. Marion'i,“ ütles Kerry, 
millises valguses ta ka ei ilmu. Teda tuleb lasta 
sellesse kontorisse päeval kui ka ööl. See on kõik,“ 

Mehed tervitasid ja lahkusid, kui Kerry kus- 
tutas elektri. 

»Kahetsen, et tülitasin teid,“ ütles ta; ,,ent 

kuna olete ainus isik maailmas, kellele saab osaks 
see eesõigus, on tähtis, et oleksin väga põhjalik. 
Nende meeste käsutuses on vahisalgad ja üks neist 
on ikka valvel päeval kui ööl.“ 

Elsie istus uuesti, tundes lõbu omast tähtsusest. 

»Tohin teilt midagi küsida?“ ütles ta. 

Mees noogutas pead. 

»Miks valisite just minu? Ma pole väga osav 
sekretär ja te ei tea minust midagi. Võin ju olla 
kõige pahemat liiki isik.“ 

Kerry laskus tagasi oma polstertoolis ja vaat- 
les teda naerval pilgul. 

»Kõik, mis tean teist,“ ütles ta, ,,on, et olete 
pastor George Marion'i tütar. Teie isa oli lesk, 
suri seitsme aasta eest ja jättis teile veidi rohkem 
kui piletiraha sõiduks Londoni tädi juurde. Et 
teil on onu Ameerikas, kes toidab suurt perekonda 
ja teeb loendatamatuid obligatsioone oma varandu- 
sele Kesk-Läänes; et teil oli vend, kes suri lapse- 
eas; et olete olnud kolme firma teenistuses — 
Meddlesohn'i juures Eastcheap'is — lahkusite 
sealt, sest keeldusite osa võtmast jämedast pettu- 
sest; Highlow € Pojad, Moorgate Street'il — 
kust lahkusite firma pankroti puhul; ning Tack 
% Brighten — kust oleksite ka nii-kui-nii lah- 
kunud.“ 

Elsie vahtis teda hämmeldusega. 

»Kuidas saite teada kõike seda?“ 

»Mu armas laps,“ ütles Kerry tõustes ja pan- 
nes isaliku käe ta õlale, , kuidas üldse saadakse 
midagi teada? Küsitelles inimesi, kes teavad. 
Ma harva riskeerin; läksin alla Southwark'i, et 
näha teid ja, kui võimalik, kõnelda teiega, enne 
kui palkan teid ja enne kui teate, et tahan teid 
palgata. Nii!“ 

Ta läks jälle kiiresti oma kirjutuslaua juurde, 

»See on äri. Saate minult kümme naela näda- 
las ja veel lisatasu iga aasta lõpul. Teie kohus 
on olla minu usaldusmeheks, kirjutada kirju — 
mitte nagu dikteerin neid, sest vihkan dikteeri- 
mist — vaid minu instruktsioonide kohaselt.“ 

Elsie noogutas pead. 

»Veel üks asi,“ ütles mees ja langetas hääle 
kummardudes üle kirjutuslaua. ,,Tahan, et peak- 
site meeles kolm sõna.“ 

Tütarlaps ootas, arvates saada kuulda mõnd 
tavalist väikest motot. 

»Neid kolme sõna,“ jätkas Kerry samas toonis, 
»ei tohi korrata ühelegi elavale hingele, seni kui 
olen elus; neid ei tohi korrata kellelegi peale 
minu.“ 

Elsie tundis end võimetuna olla enam hämmel- 
dunud, kui oli. Viimased kakskümmend neli tundi, 
nagu talle näis, olid sisaldanud maksimaalse hulga 
üllatusi. 

»Mu osanikele, mu sõbrule või mu vaenlasile 
— ja eriti mu vaenlasile,“ jätkas Kerry kerge 
naeratusega, ,ei tohi te neid kunagi öelda — kuni 
olen surnud. Siis, selle ühinguga ühenduses ole- 
vate härrade juuresolekul ütlete“ — ta langetas 
hääle sosinaks — ,ütlete ,Kingsway vajab sillu- 
tamist" “ 

»Kingsway vajab sillutamist,“ kordas Elsie 
sosinal. 

»Mis ka ei juhtu, ärge unustage neid sõnu,“ 
ütles mees tõsiselt. ,,Korrake neid endale, kuri 
teate neid, nagu teate oma nime.“ 

Tütarlaps noogutas jälle. Hämmeldatud, nagu 
ta oli, poolenisti kalduv naerule, kummalise kaht- 
luse mehe normaalsuses tagasi tulles, teadis ta 
siiski, et neil vähetähendavail sõnul — ,,Kingsway 
vajab sillutamist“, oli määratu tähtsus. 

PEATÜKK VII 


Hetkel, mil Elsie't pühendati King Kerry' 
kontori saladussi, istusid kaks meest hommiku- 
eine juures luksuslikus söögitoas härra Leete'i 
korteris Charles Street'il. 

Üks neist oli kardetud hr. Leete ise, lillelisest 
siidist hommikukuues, ja teine -— nooruslik 
hr. Hermann Zeberlieff. Ta oli umbes kolme- 
kümne kaheksa aastane, kuid evis noid aegu ja 
ekstsesse trotsivaid nägusid. 

Leete ja tema olid sõbrad. Nad olid kohänud 
Pariisis päevil, mil miljonär Zeberlieff'i nimi oli 
igas ajalehes kui mehe oma, kes oli kokku ostnud 
kogu nisu maailma-turul. 

Oli midagi ühist neil kahel mehel, ja kui mingi 
Wall Street'i sündikaat oli uuesti tasakaalustanud 
nisuturu, hävitades sadu vähemaid spekulante, 
kuid tehes Zeberlieff'i kümnekordseks dollar- 
mtitjonäriks, Leete oli saatnud noormeest pike- 
mal jahisõidul, mille ameerika publiku viha ja aja- 
kirjanduse mürgisus olid teinud soovitavaks, ning 
nende sõprus aina süvenes. 

Hiljem miljonär Zeberlieff oli otsinud kuul- 
sust suure kahjuga endale, ja ,L Trusti“ operat- 
sioonid röövisid talt poole tema varandusest. 
Nüüd kõnelesid nad rahast — aine, mis võlus 
mõlemaid mehi. 

»Olete ju ise päris rikas mees, eks ole, Leete?“ 

Zeberlieff asetas küsimuse toonis, mis laskis 
mõista, et tal pole tähtis, kas vastatakse või ei. 

»Läheb korda,“ möönis ebameeldiv hr. Leete. 

»Miljonär?“ 

Leete noogutas pead. 

»Mis kuradi pihta te siis müüsite Kerry'le 
oma kaubamaja?“ küsis teine imestusega. 

Hr. Leete'i nägu kortsutus irvituseks, 

»Suurem kaubamaja oli ju kõrval,“ ütles ta 
rõõmsalt. ,,Goulding ajas kaks korda suuremat 
äri — võttis kõik meie ostjad ja aina õitses. Neil 
on ka parim asend — tänava nurgal ja kahekordne 
vaateaknate arv. Sellepärast!” 

»Aga miks ei ostnud ta Goulding'i kaubamaja?“ 

Naeratus hr. Leete'i näol oli väga väljendus- 
rikas. 

»Goulding ei müü. Kerry ostis küll maa ja on 
ehituskrundi omanik, kuid ta ei või tülitada Goul- 
ding'it, sest neil on üürileping kaheksakümne 
aasta peale.“ 

Zeberlieff vilistas. 

»See paneb talle põõna,“ ütles ta rahuldusega. 

»Tõtt öeldes, Tack % Brighten on surev äri,“ 
jätkas Leete siiralt. ,,Kui ta ei osta Goulding'i 
kaubamaja, ta on sama hästi kui kaotanud oma 
raha. Goulding müüb ka — aga teatud hinnaga.“ 

Ta pilgutas silma. 

»Muu seas,“ ütles ta äkki, ,,kas teate, et Ker- 
ry'ie tungiti kallale käidaval tänaval, — lasti 
temale?“ Teine vastas peanoogutusega, ,,Noh, 
mees, kes tema peale laskis, on surnud!“ 

Zeberlieff tõstis kulmu. 

»Tõesti !“ 

Hr. Leete noogutas pead. 

»Nähtavasti oli ta purujoobnud, kui toodi po- 
litseisse, ja kui keegi ta sõbrust saatis talle poti 
kohvi, politsei andis selle talle juua — arvas, et 
ehk kainestab teda.“ 

»Ja kas kainestas?“ küsis teine, näitamata eri- 
list huvi asja vastu. 

Hr. Leete noogutas jälle pead. 

»See tappis ta — kohvis oli tsüankaaliumi. 
Mu arst,“ ta viivitas ja tõstis veidi häält, ,,mu 

arst, Sir John Burdeston, kes oli parajasti möö- 
dumas, kutsuti sisse ja rääkis mulle kogu asja.” 

»Iseäralik!“ ütles hr. Zeberlieff, silmnähtavalt 
tüütunud. ,,Kuidas toimetati siis mürk sinna?“ 

»Ei tea — poiss, kes tõi kohvi, leiti küll üles, 
aga ta ütleb, et teda saatis keegi tundmatu, ja seda 
pole leida.“ 

»Kõlab ju väga põnev,“ ütles Zeberlieff jahe- 
dalt. 

Arvasin, teid ehk huvitab,“ tähendas teine. 

»Mind huvitab palju enam teie äri Kerry'ga. 
Kas ta ei teadnud siis, et Goulding ei müü?“ küsis 
Zeberlieff uskumatult; ,ei kõla just võimalikuna!“ 

»Ta arvab, et tegi kasuliku ostu,“ kähistas 
teine. ,,Me alandasime hinnad ja suurendasime 
kasud — teie trusti mehed polegi nii targad, nagu 
nad arvavad.“ 

Ent Zeberlieff raputas pead. 

»Te alahindate ,Suure L“ võimeid,“ ütles ta 
tõsiselt, ,,küll satute veel hätta —- see on kõik. 
King Kerry tunneb kinnisvarade väärtuse haisu, 
nagu kaarnad raipe oma: ta ei eksi kunagi.“ 

Leete vaatas üles teise poole näidates oma kol- 
laseid hambaid põlglikus irvituses. 

»Kui kõnelen halvakspanevalt teie sõbrast —“ 
algas ta. 

Zeberlieff'i priske lapsenägu läks tumepuna- 
seks ja ta silmad välkusid ähvardavalt. 

»Minu sõber?“ hüüdis ta metsikult. ,,Minu 
sõber — Leete, vihkan seda meest niivõrt, et kar- 
dan iseenda eest! Vihkan ta nägu, ja ta hääle 
kõla: vihkan teda, ja siiski ta veetleb mind.” 

Ta kõndis kiirelt edastagasi mööda pikka tuba. 

»Teate,“ hüüdis ta seisatades äkki, ,,et sageli 
järgin talle tundide kaupa — sõna tõsises mõttes 

jälgin ta samme, ja mitte mõnel muul põhjusel, 
kui et vihkan teda nii väga, et ei või lasta silmist!“ 

Ta nägu oli nüüd kahvatu; higist niisked käed 
tõmbunud rusikasse — nii kõvasti, et sõrmenukid 
valendasid. 

»Arvate, et olen hull — ent teie ei tunne vihka- 
mise võlu. Vihkan teda, mu Jumal, kuis vihkan 
teda!“ 

Ta sähistas viimaseid sõnu risti hammaste 
vahelt. 

Hr, Leete noogutas heakskiitvalt. 

»Siis teatan teile head uudist,“ ütles ta aegla- 
selt. ,,Kerry'it pressime veel verd välja!“ 

Verd?“ 

Polnud võimalik mõista vääriti peagu elaja- 
likku rõõmu teise toonis. 

»Mitte nii, nagu teie arvate,“ ütles hr. Leete 
naljatavalt; ,aga me paneme ta maksma Goul- 
ding'i eest.“ 

»Meie?“ 

»Meie jah,“ kordas Leete. ,, Armas inimene, 
Goulding on minu oma — on alati olnud minu 
äri, Ehitasin ta Tack 8% Brighten'i tuludega. 
Nüüd müüsin kahjuliku ja säästsin eduka äri.“ 

Jällegi kortsutas Zeberlieff kulme. 

»Kertry ei teadnud?“ küsis ta nähtava usku- 
mattusega. 

Hr. Leete raputas pead ja naeris — tal oli 
kummaliselt kõrge naer, peagu diskant, Zeber- 
lieff ootas, kuni ta oli lõpetanud. 


»Veaksin kihla teiega kogu raha peale maa- 
ilmas, et ta teadis,“ lausus ta ja naeratus kadus 
hr. Leete'i koduselt näolt. 

»Ta teab nüüd,“ ütles ta, ,,sest ma ise teatasin 
talle sellest.“ 

»Ta teadis kogu aeg,“ vastas teine. ,, Ei tea, 
mis karutükk tal on varuks teie jaoks.“ 

Ta mõtles hetke. Tegev aju, mis oli ette näi- 
nud 1904. aasta põua ja spekuleerinud 1908. aasta 
puuvillanäljal, töötas intensiivselt. 

»Mis kavatseb ta teha?“ küsis ta äkki. ,Mil- 
lise plaaniga töötab? — ma ei tea, kuigi olin sün- 
dikaadis. Keegi teisist ei tea. Tal on kogu kava 
kirja pandud ja see asub Aardemajas. Ükski silm 
peale tema oma pole seda näinud.“ 

Leete tõusis, et rõivastuda tänavülikonda. 

»Võiksime hävitada Kerry', kui teaksime,“ 
jätkas Zeberlieff mõtlikult. ,Annaksin miljon 
dollarit, et saada teada ta plaane.“ 

Kuni Leete rõivastus, teine istus toetudes 
lõuaga rusikais kätele ja põrnitsedes alla tänavale. 
Vahete-vahel ta muutis oma asendit, et teha mõnd 
märget. 

Kui Leete tuli tagasi, valmis minema kokku- 
lepitud kohtamisele King Kerry'ga, ta oli peagu 
TÖÕMUS. 

»Ärge minge enne, kui Gleber tuleb,“ sõnas ta 
ja hr. Leete vaatas kahetsevalt kella, Enne aga, 
kui sai end vabandada, teatas teener mehe, keda 
Zeberlieff ootas. 

Gleber osutus väikeseks värvituks meheks, 
kiilaspeaga, linnusarnase ja salapärase käitumis- 
viisiga. 

»Noh?“ 

»Noor daam tuli kell 10,“ ütles ta, ,ta seisis 
ukse taga kümme minutit, siis läks sisse.” 

»Sama tüdruk, kes einestas Savoy's?“ küsis 
Zebertieff, ja mees noogutas pead. 

»See on too Marion'i plika,“ ütles Leete irvi- 
tades. ,,Poetüdruku-natuke. — On ta sedasorti 
mees?“ 

Zeberlieff raputas vihaselt pead. 

»Kerry on päris hea inimestetundja. Kauaks 
ta sinna jäi?“ küsis ta mehelt. 

»Polnud veel väljunud, kui ära läksin. Arvan, 
ta on seal jäädav.“ 

»Lori!“ sähvas Leete. ,Miks peaks ta pidama 
tüdrukut kontoris — todaliiki tüdrukut?“ 

Siiski Zeberlieff tähendas, et polnud nõus teise 
vaatega asjale. 

»See on too täiuslik sekretär, keda ta on alati 
taga ajanud,“ ütles miljonär. ,, Tollest tüdrukust 
saab veel tegur, Leete — võib olla ta ongi juba 
seda.“ 

Ta hammustas mõtlikult oma esimest sõrme. 

»Kui ta ainult teaks!“ ütles ta poolenisti ise- 
endale. 

Leete jättis kiirelt jumalaga ja jõudis Suure 
Trusti kontorisse mõneminutilise hilistumisega. 

King Kerry oli seal ja ka prl. Marion, istudes 
iga jäädavuse tunnusega roosipuust kirjutuslaua 
ääres suure paberitevirna taga. 

Palun, istuge, hr. Leete,“ hüüdis Kerry noo- 
gutisega, kui talle teatati külalisest. , Nüüd, mil- 
line on siis nimelt teie ettepanek?“ 

Leete heitis tähendusrikka pilgu Elsie'le ja 
tütarlaps tõusis poolenisti. Käeliigutis Kerry'lt 
hoidis ta tagasi. 

»Mul pole ärisaladusi prl. Marion'ilt,“ ütles ta. 

Hr. Leete'i kergesti-ärrituv rind tahtis lõh- 
keda vihast. Et tema, igapidi rahatuus, oli sun- 
nitud kõnelema poetüdruku — isegi endise poe- 
tüdruku — ees, oli kibestav ta uhkele vaimule. 

»Fole palju öelda,“ kõneles ta teeseldud hooli- 
mattusega, mida aga kaugeltki ei tundnud. ,,Tea- 
tasin teile oma kirjas, et olen Goulding'i omanik 

ning müün vaid teatud hinnaga.“ 

»Te ei avaldanud asjaolu, et olete Goulding'i 
juhtiv vaim, enne kui ostsin teie teise äri,“ ütles 
Kerry väikese naeratusega. ,,Teid polnud isegi 
juhatuses — arvatavasti teotses teie eest teie 
juriskonsult?“ 

Hr. Leete noogutas pead. 

»Muidugi teadsin kõike seda,“ sõnas King 
Kerry rahulikult. ,,Seepärast ostsingi odavama 
äri. Mis te siis õige tahate oma suurepärase 
kaupluse eest?“ 

»Miljon ja veerand,“ vastas Leete rõhuga; ,,ja 
mitte pennigi vähem.“ 

Kerry raputas pead. 

»Ta on aga käest-suhu äri,“ ütles ta aeglaselt. 
»Maksate keskmisi dividende ja teil pole taga- 
varu,“ 

»Läinud aastal meil oli tulu sada viiskümmend 
tuhat,“ vastas Leete rahuliku naeratusega. 

»Just nii — veidi üle kümne protsendi teie 
poolt nõutavast hinnast — siiski pakun teile teie 
äri eest viissada tuhat naela sularahas.“ 

Leete tõusis väga aeglaselt oma toolilt ja tõm- 
bas kätte kindad. 

»Teie pakkumine on naeruväärt,“ ütles ta ja 
mõtleski tõepoolest nii. 

King Kerry tõusis ühes temaga. 

»Ta on veidi vähem, kui seda on äri väärtus,“ 
vastas ta, ,,ent selle vahe jätan ma endale, et tasa 
teha summat, mille andsin Tack £ Brighten'i eest 
— summat, mis ületas äri tõelise hinna.“ 

Ta kõndis külalisega ukseni. 

»Ppaluksin teid tulla einestama ja asja läbi aru- 
tama,“ tähendas ta; ,aga, kahjuks, pean sõitma 
Liverpol'i täna pealelõunat. 

»Kõik arutlused maailmas ei muudaks mu pak- 

kumist,“ vastas hr. Leete tigedalt. , Teie ette- 
panek on mõttetu!“ 

»Võtate ta heal meelel vastu, veel enne aasta 
lõppu,“ ütles King Kerry ja sulges ukse sisemi- 
selt märatseva hr, Leete'i järel. 

Too kutsus takso ja jõudis oma korterisse, sega- 
keeleline vihast. Hermann Zeberlieff kuulas ra- 
huliku huviga juttu, mis oleks võinud tuua pisa- 
raid iga spekuleeriva rahamehe silmi. 

Pealelõunal Monitor'i üks noori ja rõõmsaid 
reportereid, nuuskides päevauudiseid Middlesex 
Street'il, nägi tuttavat nägu kaduvat ,Am 
Tag'isse'“ Sellist nime kandis räpane klubi iga- 
suguste mandrilt-tulnud härraste kogumispaik, 
kes ise end küll nimetasid ,,sotsiaaldemokraadeks“ 
ja »anarhisteks“, aga kahtlemata olid kodumaalt 
põgenenud väga osavad kurjategijad. 

Ettevõtlik reporter tundis ära sisseastuva 
härra, hoolimata ta viletsast rõivastisest ja jär- 
gis talle kluppi hea ajalehejutu haistja žurnalisti 
aplombiga. 


PEATÜKK VIII 


Elsie Marion läks tagasi oma korterisse Smith 
Street'il, Southwarkis, ümisedes laulukest, See 
oli uskumatu, kuid sealsamas ka vastuvaieldamatu 
fakt. Ta silitas õrnalt oma väikest nahkset käe- 
kotti ja paberi krõbin tõi õnneliku naeratise ta 
huulile. 

Sest käekotis asus väärtuslikem kõigist oman- 
dusist --- leping. Leping, koostatud selgeimas 
keeles, mida juristid endale üldse lubavad, trüki- 
tud jäigale paberilehele tillukese L'ga ja Suure 
Trusti kirjapaberit iseloomustava aadressiga; mil- 

les tema ,,edaspidi nimetatud ametisse astujaks“, 
kohustus teenida viis aastat Londoni Maa Trusti 
esimeest, ,,edaspidi nimetatud tööandjaks,“ aas- 
tase palga eest 520 £ suuruses, milline oli makstav 
nädalate kaupa. 

Peagi, mõtles ta, ärkab ta unest räpaste täna- 
vate lubja ja telliskivide seas räpase elu ine- 
tule reaalsusele, kõrge pingi ja mügariku nupp- 
voodi vahel jaotatud päevade väsitavale ja nälju- 
tavale ahelikule. Kuigi ta süda laulis lõbusasti, 
mõlgutades ta imetaoliselt saavutatud rikkuse 
läbi avanevaile väljavaateile ja võimalusile, midagi 
valutaolist läbistas teda mõtte juures, et peab 
jätma Smith Street'i, Voodi oli mügarik, hom- 
mikueine serveeritud isuäratamatu, paksud või- 
leivapalad paksel taldrikuil, veniv kohv pr. Grit- 
ter'i helikindlais tasses, nagu ta oli neid nime- 
tanud; siiski tuba oma tillukeste raamaturituli- 
tega, lilledega aknail ja üldise korralikkusega 
peitis endas palju õnne. Ta oli olnud koduks 
Elsie'le — ainsaks koduks, milles oli omaenda 
perenaine — ainsaks, mida oli tundnud. 

Proua Gritter'i tütar oli muidugi suureks tü- 
liks. Henrietta oli kahekümneneljaaastane kasi- 
matu tüdruk, salapäraselt abielus ja salapäraselt 
mahajäetud — (saladus püsis ainult pr. Gritter'i 
silmis, sest kogu naabrus teadis seda lugu). Nüüd 
oli ta krooniliselt purjus, ja maja nr. 107 elanikud 
Smith Street'il kohtasid teda alaliselt kõige uima- 
semas olekus pr. Gritter'i suureks pahameeleks, 
kellel oli harjumuseks öelda, et ta ei pannud 
pahaks Henrietta” nõrkust, kuid mõistis valjult 
hukka Henrietta' hoolimattust, lastes saada seda 
teatavaks. 

Ent oli ka meeldivaid assosiatsioone. Elsie 
oli leidnud sõpru raskelt töötavate inimeste seas, 

kes korralikult elasid paikadest, millest oleks 
vaevalt piisanud tasuda ta einet Savoy's. Kui ta 
oli pistmas võtit nr. 107-da lukuauku, avanes uks 
ja lävel seisis noormees. 

»Halloo, prl, Marion,“ hüüdis ta rõõmsasti. 
»Tulete täna varakult koju.“ 


Gordon Bray elas teisel korral tänavapoolses 
toas ja erines mõnevõrra mehist, keda Elsie oli 
kohanud. Ta oli iseharitud meeste oivaline esil- 
daja, olles üle saanud kõigist raskusist, milliseid 
olid talle toonud kasvamine suurimas vaesuses ja 
poisi kaheteistkümnendal eluaastal lõppenud 
kooliskäimine. Tal ei avanenud isegi võimalust 
saada stipendiumi krahvkonna koolide läbi, sest 
ta suhted inetu kooliga Latimer Road'il lõppesid 
järsku, kui selles vanuses ta leidis end lese ema 
ainsa ülalpidajana. Jooksupoiss, trükikoja käe- 
alune, poepoiss, kontori kirjutaja — ta oli edasi 
jõudnud, kuni ema surm oli kohutanud teda tege- 
likkuse tajumisele, Kuigi see surm oli olnud 
traagiline, ta pakkus noormehele avaramat võima- 
lust oma seisukoha edendamiseks. Ta tillukene 
sissetulek, olles piisanud mõlemale, andis nüüd 
ülejäägi, ja sellega ta oli heitnud end uutele õpi- 
aladele. 

Maailmas on tuhandeid Gordon Bray'sid; noori 
mehi, vahvalt võitlemas peagu ületatamatute 
takistuste vastu. Ilma eestkostjaita. Nad peavad 
ise võitlema tuleviku eest, ja häda neile, kui neil 
pole eesmärki või kui evides seda kalduvad karva- 
väärtki kõrvale endale seatud teest. 

Tütarlaps vaatas talle lahkelt otsa. Ta polnud 
armunud sellesse meeldivasse poissi ega too 
temma. Neid sidus armastusest haruldasem süm- 
paatia. Nad olid kaasvõitlejad elu suures tap- 


53 


luses, evisid ühiseid vaenlasi, leidsid sarnanevaid 
inspiratsioone. 

»Jooksen tehnikumi,“ ütles noormees vibutades 
häbitult raamatupakki. ,,Olen nii tüdinud Hold- 
ron'eist — nad tõstsid täna mu palka ühe šillingi 
võrra nädalas ja ootasid, et pidin olema rabatud 
tänulikkusest.“ 

Elsie tahtis pajatada talle oma suurt uudist, 
kuid hirm, et isegi vähim kadedusesäde võiks tär- 
gata poisi südamesse, peatas ta. Parem seletan 
teine kord, kui poiss on lõbusam. 

»Kuidas on lugu mudelitega,“ päris ta. Bray 
eesmärgiks oli arhitektuur ja nood tema toredad 
mudelid olid ta elu õnn. Pealegi oli neil ka aine- 
list väärtust, sest paariga oli ta võitnud kaks kuld- 
auraha tehnikumis. 

Hetkeks libises ta näo üle pilv; siis naeris ta 
rõõmsasti. 

»Oh, neil pole viga midagi,“ ütles ta ja lahkts 
tüdrukust peanoogutusega. 

Elsie jooksis kerge südamega trepist üles, 
möödudes teel pr. Gritter'i kaunis purjus olekus 
tütrest. Pr. Gritter tõi ise vältimatu tee, sooritas 
vältimatud märkused ilma ja vältimatu vabanduse 
oma tütre seisukorra kohta. 

»Lahkun teilt, pr. Gritter,” ütles Elsie. 

»Oh, kas tõesti?“ Pr. Gritter'ile tundus, et 
säärased olukorrad nõudsid solvatud süütuse väl- 
jendamist. Ta suhtus ,ülesütlemisse“ kui oma 
majapidamisvõimete laitvasse arvustusse. 

»Ma — ma sain parema koha,“ jätkas tüdruk; 
ja võin kulutada veidi enam üürile —“ 

»On ju veel alumisel korral too tuba kahe- 
poolse uksega,“ soovitas pr. Gritter lootusrikkalt, 
»Kui võiksite kulutada veel kümme šillingit.“ 

Tüdruk raputas naerdes pead. 


54 


»Tänan, pr. Gritter,“ ütles ta, ,kuid tahan 
elada lähemal oma tööle. “ 

»Allmaa-raudtee just ukse ees,“ ei vaikinud 
perenaine; pussid käivad edas-tagasi nii ütelda. 
Mul on väga raske kaotada kahte üürilist nädala 
jooksul.“ 

»Kahte?“ küsis tüdruk imestusega. 

Perenaine noogutas pead. 

»Omavahel öeldes,“ jätkas ta usaldavalt ja 
poleerides oma prille alpakast põlle nurgaga, 
»hr. Bray'ga on ikka olnud raske — alati järel 
üürimaksmisega, ja on mulle veel kolme nädala 
eest võlgu.“ 

Tüdruk oli kohkunud. Ta polnud kunagi vae- 
vaks võtnud uurida noormehe eraasju. Teadis 
muidugi küll, et too polnud jõukas, kuid polnud 
eales aimanud, et teine oli nii meeleheitlikult 
vaene. Mõistis nüüd kibedust ta hääles, kui ta 
kõneles tollest šillingulisest palgakõrgendusest. 

»Kõik tuleb sellest õppimisest,“ ütles pr. Grit- 
ter kaeblikult; , raisatakse raha, et panna endale 
kõiksuguseid asju pähe, selle asemel et panna nad 
kõhtu või selga. Mis abi sellest on? Haridus! 
Täidab ainult vangi- ja vaestemaju ja — ja sõja- 
väge.“ 

Tal endal oli poeg sõjaväes ja järelikult ka 
vimm kogu selle seisuse vastu; sest pojad South- 
wark'is tähendavad lisandust perekonna tuludele. 

Tüdruk hammustas mõtlikult huult. 

»Vahest ehk,“ kõhkles ta, ,,vahest ehk võik- 
sin tasuda teile — ta võla?“ 

Sära tekkis perenaise silmi, ainult et kohe 
kaduda. 

»See ei lähe,“ ütles ta. ,Pealegi andis ta mulle 
mõned asjad pandiks raha eest.“ 

»Mõned asjad?“ Elsie vaatas naist altkulmu. 
»Mis asjad?“ 

Pr. Gritter ei vastanud ta pilgule. 

»Ega ometi mitte ta mudelid?“ küsis tüdruk 
kiiresti. 

Pr. Gritter noogutas pead. 

»Hoida ja pidada,“ ütles ta, ekslikult arvates, 
et tarvitab juriidilist sõnastust, ,kuni ta kõik 
maksab.“ 

Ta armastas kirglikult teatud tüüpi kõlavaid 
lauseid. 

»Te ei oleks pidanud tal lubama seda teha,“ 
hüüdis tüdruk trampides jalga. , Teadsite ju, et 
ta maksab õigel ajal!“ 

Pr. Gritter nohises. 

»Ta just ei andnud neid mulle,“ ütles ta; ,,kuid 
ma võtsin nad, nagu seadus lubab!“ 

Tüdruk vahtis teda nagu mõnd tundmatut uut 
pütukat. 

»Te võtsite nad?“ küsis ta. ,,Võtsite nad ta 
toast?“ 

Pr. Gritter noogutas rahulikult. 

»Nagu seadus lubab,“ õigustas ta end. 

»Äga, — aga, te pole ju aus!“ hüüdis tüdruk. 

Tume puna tõusis hea pr. Gritter'i palgeisse. 

»Mitte aus!“ kisendas ta, tõstes hääle selle 
täie kriiskava kõrguseni. ,,Ärge te tulge ütlema 
sääraseid asju lugupeetud inimeste kohta, preili...“ 

Äkki koputati uksele — vali ja käskiv kopu- 
tus. Siis, ootamata luba sisse astuda, uks avanes 
ja kaks meest tulid tuppa. 

»Marion?“ küsis üks. 

»Mina olen prl. Marion,“ vastas tüdruk, imes- 
tades selle ebatseremoniaalse sissetungi üle. 

Mees noogutas sõbralikult. 

»Olen linna politsei konstaabel Colestoff,“ 
ütles ta, , ja arreteerin teid süüdistusel, et olete 
varastanud rahasumma neljateistkümne naela suu- 
ruses, oma tööandjailt härradelt Tack £ Brigh- 
ten'ilt.“ 

Elsie ei langenud minestusse. 

Ta seisis liikumatult, nagu kivist raidkuju. 

Pr. Gritter silmitses teda süngelt ja pomises: 
»Mitte aus!“ 

»Kes süüdistab mind?“ küsis tüdruk nõrgalt, 

»Elr. King Kerry,“ vastas detektiiv. 

»King Kerry — ei, ei!“ Ta käed sirutusid ja 
haarsid paluvalt detektiivi kärsivarde. 

»Siiski on see hr, King Kerry,“ ütles too peh- 
melt. ,Arreteerin teid informatsiooni põhjal, 
mille tõelisuse kohta too härra andis vande.“ 

»See on võimatu — võimatu!“ hüüdis Elsie, 
ta silmade täitudes pisaratega. ,,See ei või olla — 
peab olema mingi eksitus! Ta ei võinud teha 
seda — ta ei teeks seda!“ 

Detektiiv raputas pead. 

»Võib-olla ongi siin eksitus, prl. Marion,“ 
ütles ta pehmesti; ,,kuid see on tõsi, mis ma 
ütlesin.“ 

Tüdruk langes toolile ja kattis näo kätega. 

Detektiiv pani käe ta õlale. ,,Palun, tulge 
kaasa,“ ütles ta. Elsie tõusis ja mehaaniliselt 
pannes pähe kübara, läks mõlema mehega trepist 
alla, jättes oma korteriperenaise imestusest keele- 
tuna. 

»Mitte aus!“ ütles ta viimaks. ,,Sa heldene 
jessuke! Küll neil poeplikadel on aga nina püsti!“ 

Ta ootas, kuni kuulis eesukse sulguvat, ja kum- 
mardus siis, et välja tõmmata tüdruku kohvrit 
voodi alt. Praegu oli ju soodsaim aeg omandada 
mõned ootamatud pisiasjad. 

PEATÜKK IX 


Elsie Marion istus puuvoodil ja vahtis oma 
vangikambri lubjatud seina. Ta kuulis mingit 
kirikukella löövat kaksteist. Juba kuus tundi oli 
ta vangis, — näis, nagu oleks see kuus aastat. 

King Kerry oli rõõmsalt lahkunud tast alles 
pealelõunal, et sõita Liverpol'i vastu Ameerikast 
päralejõudvale Cyrus Hatparl'ile. Ta oli saatnud 
miljonäri vaksalisse ja seisnud temaga lobisedes, 
kuulates ta käske töö kohta, mida pidi tegema 
järgmisel päeval. 

Liverpol'is — nii kuulis ta kaastundlikult 
politsei-inspektorilt — Kerry oli andnud süü- 
distusvande kohaliku rahukohtuniku ees ja Liver- 
pol'i politsei telegraafitud palvet üks Londoni 
kohtunik oli välja andnud vangistamise käsu. 


Miks ei võinud ta oodata oma tagasitulekuni, 
Elsie oleks võinud talle seletada —— kui üldse oli 
midagi seletada — aga ta oli nähtavasti liiga läbe- 
matu purustama äsja enda loodud väikest para- 
diisi. Kogu õhtu Elsie istus mõttes, pingutades 
aju, et leida mõnd Jahendust hirmsale muutusele 
ta saatuses. See oli täiesti seletatamatu — liiga 
määratu tragöödia, et seda mõista. 


Tal polnud kunagi olnud tegemist suurte raha- 
summadega; kokkuvõtteid tehti iga päev ja neid 
ei küsitelnud keegi. Pealegi oli veel teine aru- 
saadamatu sündmus. Kell kaheksa õhtul toodi 
talle lõunat. See jõudis pärale autoga Londoni 
parimast hotellist, vast-avatud Sweizerhof'ist; nii 
täiuslik lõuna, et ükski maiasmokk ei võinud soo- 
vida paremat. Tüdruk oli noor ning terve ja — 
vaatamata oma Seisukoha tõsisusele — tundis 
mõnu toidest. Nende saatmise kohta sai ta oma 

pärimusile vastuseks ainult, et lõuna oli tellinud 
keegi härra Liverpohist. 

Selle mehe järjekindlusettus oli hämmeldav. 
Ta võis lasta vangistada inimest paari naela var- 
guse kahtlustusel ja samal ajal kulutada pea sama 
palju, kui tüdrukut arvati varastanud olevat, ühele 


Keil lõi üks; ta katsus magada, kuid ei saanud. 


Kell pool kaks tuli naisvaht koridori ja avas 
ta kambri ukse. 

»Ästuge siiapoole, preili,“ ütles ta, ja tüdruk 
järgis talle läbi teise terasegalöödud ukse treppi 
mööda üles vastuvõttetuppa. Astudes tuppa ta 
jäi seisma piksest rabatuna, sest inspektori kir- 
jutuslaua kõrval seisis King Kerry. 

Viimane astus talle vastu väljasirutatud kätega. 

»Mu vaene laps!“ ütles ta ja ta osavõtte siiru- 
ses polnud kahtlust. Siis juhtis vastupanuks liiga 
uimase tüdruku kirjutuslaua juurde. 

»Arvan, et kõik on korras, inspektor,“ ütles ta. 

»Täiesti korras, mu härra,“ vastas ametnik, 
naeratades tüdrukule. ,,Olete vaba, preili.“ 

»Aga ma ei mõista,“ algas Elsie. Siis King 
Kerry võttis ta käsivarre ja viis ta välja toast. 

Väljas ootas kolm autot ja väikesed grupid 
mehi seisid vesteldes kõnniteel. Nad pöördusid 
kui käsu peale, kui Kerry tüdrukuga ilmusid 
lävele, ja üks lähenes ning kergitas kübarat. 

»Arvan, härra Kerry, et oleks parem sõita esi- 
teks Smith Streetile, nr. 107,“ ütles ta. 

»Olen nõus, prefekt,“ vastas Kerry tõsiselt. 

Ta avas esimese auto ukse ja tõstis tüdruku 
sisse. 

»Mu laps,“ sõnas ta, kui nad olid üksi, ,,peate 
viivitama kohtumõistmisega minu üle; ühtegi mu 

sõbrust polnud linnas. Pidin tegema midagi 
drastilist, millest teadsin, et ta ei luhtu.“ 

»Aga miks — miks?“ Elsie nuttis, ja ta nuuk- 
sed lõikasid otse mehe südamesse. 

»Ärge mõistke mind hukka!“ ütles ta tasa. 
»Usun, et arreteerides teid ma päästsin teie elu.“ 

Ta kõneles nii tõsiselt, nii pühalikult, et tüd- 
ruku pisarad lakkasid sedamööda, kui loomulik 
uudishimu võitis ta solvatud tunded. 

»Sain telegrammi rongil,“ seletas Kerry. ,, Just 
parajasti, kui sõitsime sisse Liverpol'i — oli vist 
rongile järele jõudnud Edgehill'is. Ta oli ühelt 
minu agentilt — noormehelt Monitor'i toimetu- 
sest — ja teatas, et minule tuntud põhjusil, mil- 
liseid ka teie mõistate lähemal ajal, täna öösi 
võetakse ette kallaletung teie elule.“ 

» Võimatu !“ 

Mees noogutas pead. 

»Oleksin võinud teadustada asjast politseile, 
kuid kahtlen, kas nad oleksid mind tõsiselt võt- 
nud. Kartsin pööraselt, et nad kaitsevad teid vaid 
poolikul viisil.“ 

»Aga kes võiks tahta teha mulle haiget?“ küsis 
tüdruk. ,,Mul pole ühtegi vaenlast maailmas.“ 

Kerry noogutas pead. 

»Teil on sama palju vaenlasi kui igal teiselgi 
ühiskonna liikmel,“ sõnas ta. ,,See tähendab: teil 
on need vaenlased, kes alati vihkavad kõiki ausaid 
ja korralikke ühiskonna liikmeid.“ 

Ta ei kõnelnud enam, kuni auto peatus Elsie 
korteri ukse ees. Ka teised autod olid peatumas, 
kui tüdruk väljus sõidukist oma šeffiga, ning 
Kerry' ja detektiivide vahel oli lühike nõupida- 
mine, sest seda nad olid — Scotland Yardi *) ja 


*) Londoni salapolitsei peakorter. 

Pinkerton'i*) mehed. Siis King Kerry astus 
pimeda ning vaikse maja ukse juurde ja koputas 
valjusti tükk aega. 

»On teie tuba maja esiküljel?“ küsis ta pöör- 
dudes tüdruku poole. 

Elsie raputas naeratades pead. 

»See oleks olnud liiga kallis asend,“ ütles ta. 
»Ei, mul on tuba teisel korral hoovi pool, suure- 
pärase vaatega teiste inimeste köögiaknaile ja era 
jalutuskohaga, — kui mul oleks vaid julgust välja 
ronida." 

»Era jalutuskoht?“ 

Kerry asetas küsimuse terava! häälel ja tüdruk 
ruttas selgitama oma naljatavat vihjet. 

»Võin astuda oma aknast tulikahjuredelile,“ 
ütles ta, ,ta viib köögi katusele. Mul meeldib see 
päris hästi, kuna ma pööraselt kardan tulikahju.“ 

»Mina ka,“ vastas multimiljonär süngelt. 

Tema kõneldes avanes uks ja Gordon Bray 
seisis lävel täiesti rõivais. Ta tundis Elsie otse- 
kohe. 

»Jumal tänatud, et te tulite!“ hüüdis ta. ,, Olin 
surmani mures teie pärast; käisin isegi politseis. 
Arvatavasti nad ei öelnud teile seda?“ Elsie 
ettas miljonäri ja noormees vaatles imestades ta 
suurt saatjakonda. 

»Hr. Bray,“ ütles Kerry, ,,tahame äratada teie 
perenaist; kas võiksite teha seda meie eest?“ 

»Muidugi.“ 

Bray näitas teed väikesse tolmusesse võõraste- 
tuppa ja süütas gaasi. 

»Kas mina ei võiks?“ päris tüdruk. ,,Pean 
minema üles oma tuppa.“ 


*) Kuulus detektiiv. 

Veel mitte, palun,“ vastas Kerry kiirelt. ,,Mis 
ka ei juhtu, omas toas te täna ei maga. Tellisin 
juba ära toad Sweizerhof'is ja saatsin teile sinna 
kaks daami seltsilisiks,“ naeris ta. ,,Te ei peaks 
võimalikuks, et seltsidaami võib saada ka keset 
ööd, eks?“ 

»Ei,“ naeratas tüdruk. 

»Siiski sain ma isegi kaks,“ ütles mees. ,,Tele- 
graafisin Londoni haigemajja ja palusin neid 
saata kahte oma kenimaid halastaja-õdesid — oli 
võimalus, et te kokku langete, ja ma teadsin, et 
igal juhul nad oleks kasulikud valvajaina. Veel 
üks asi.“ 

Ta oli nüüd väga tõsine. 

»Eile käskisin teil meeles pidada kolme sõna 
— panin teid vanduma, et ei avalda neid sõnu 
kellelegi peale minu, või mu surma puhul mu 
testamendi täitjaile.“ 

Elsie noogutas pead. Mehe hääl oli nüüd 
vaevalt valjem sosinast. 

»Kas mäletate neid?“ 

»Jah,“ vastas tüdruk samas toonis; ,,sõnad olid 
»Kingsway vajab sillutamist'.“ 

Kerry noogutas pead. ,,Palusin teid neid sõnu 
mitte kunagi tarvitada.“ 

»Pidasin oma lubaduse,“ ütles tüdruk kiiresti. 

Mees naeratas. 

-»Enam pole vaja seda teha,“ ütles ta. ,, Täna 
õhtusest peale võite neid tarvitada kui tahes sage- 
dasti, Ma ei oleks pidanud neid teile ütlema.“ 

Neid katkestas Bray* tagasitulek. 

»Pr. Gritter on teel siia,“ ütles ta, ,,Tal ei 
kulu just palju aega rõivastumiseks.“ 

King Kerry heitis kiire pilgu noormehele, teda 
pealaest jalatallani hindava pilgu. Ta nägi kahe- 
kümnekahe-aastast poissi heleda peaga ja tahte- 

kindla lõuaga, nagu tal endalgi. Otsmik oli kõrge 
ning lai ja hääletult laual trummeldavad sõrmed 
pikad ja õrnad. 

King Kerry'st öeldi, ta tundvat hästi kahte asja 
— maad ja inimesi, mehi kui ka naisi, viimaseid 
vähemalt mõnes nende avalduses. 

Ta tundis Gordon Bray'd sellest kiirest pilgust 
ja kunagi ei tundnud teda paremini — mehena. 

Pr. Gritter astus sisse pilgutades valgusest 
häiritud silmi; suurrätt, seelik ja paar öökingi 
ning kogu pleetnõelu varjasid ta öörõivastist. 

»Hallo!“ ütles ta veidi kohkunult nähes Ker- 
ry't ja kaunis hämmeldunud silmates ootamatult 
Elsie't; arvasin, et olete öösiks kindlas kohas.“ 

Naljatus oli sunnitud ja ta tundis end siim- 
nähtavalt ebamugavana. 

»Tahaksin minna prl. Marion'i tuppa ja võtta 
mõned ta asjad,“ ütles Kerry tüdruku suureks 
üllatuseks. 

Pr. Gritter oli veel kohmetum kui enne, aga 
selle põhjuseks polnud mitte võõra härra eba- 
sünnis soov tungida daami magamistuppa hom- 
mikustpoolt ööd. 

»Oh,“ ütles ta veidi nõutult, ,,see on veidi tüli- 
kas, mu armas.“ 

Ta indles Elsie't kalutleva ja mõtliku pilguga. 

»Asi seisneb selles,“ — ta puhastas häält väi- 
kese köhatusega — ,asi seisneb selles, prl. Ma- 
rion, et ma julgesin teha midagi teie loata.“ Kõik 
ootasid. ,,Ria juhtus koju tulema kümme minutit 
enne ühteteistkümmend,“ jätkas perenaine vaban- 
duvalt, ,,ja ei tundnud end hästi.“ 

Elsie surus tagasi naeratuse. Ta oli näinud 
Ria' läiketuid silmi, kui see ,ei tundnud end 
hästi“ 

».Ema, ütles ta mulle,“ kõneles pr. Gritter 

mõnuga. ,,,Ema, ütles ta, ,sa ei aja ju ometi oma 
ainust tütart tänavale, ütles ta. ,Noh, ütlesin ma, 
moh, Ria, sa tead ju mu seisukorda. Majas pole 
ühtegi tühja voodit peale prl. Marion'i oma, kes 
sõitis maale“ Ütlesin seda,“ hüüdis pr. Gritter 
heakskiitu otsides, ,et asja vaikserta hoida.“ 

»Ühe sõnaga, teie tütar magab prl. Marion'i 
voodis?“ küsis Kerry, ja Elsie tegi veidi hapu näo. 

»Ja lubas endale laenata pr!. Marion'i öösärgi,“ 
lisandas pr. Gritter, sooviga pühkida oma pattu 
südametunnistuselt. 

Elsie naeris abitult, kuid King Kerry oli väga 
tõsine. 

»Lähme sisse, 
laps!“ 

Pr. Gritter läks aeglaselt ukse poole. 

»Ta on raske unega, kui ei ole päris terve,“ 
lausus ta meelepahaga. ,,Milleks te tahate üles 
minna?“ 

»Tahan näha, kas kõnelete tõtt või mitte,“ 
ütles Kerry, ,ja kas tõesti teie tütar või mõni 
teine isik magab prl. Marioni toas.“ 

»Oh, kas see on kõik?“ küsis pr. Gritter ker- 
gendatult; ,,noh, lähme siis üles!“ 

Ta näitas teed, võttes esikus laualt lambi ja 
süüdates selle. Üles jõudnud, peatus ta hoovi- 
poolse toa ukse ees. 

»Kui prl. Marion'il on midagi kohvrist kadu- 
nud,“ hoiatas ta, ,Siis pole ei minul ega mu tütrel 
sellega mingit tegu.“ 

Ta pööris ukselinki ja astus sisse. Kerry jär- 
gis. Lambi valgusel võis näha kägaras kuju voodi- 
vaiba all ja sugemata juuksepuhmi padjal. 

»Ria!“ hüüdis pr. Gritter valjusti; , Ria, ärka 
üles!“ 

Ent naine voodis ei liigahtanud. 


(ti 


ütles ta. ,,Teie jääge siia, mu 

Kerry möödus kiiresti korteriperenaisest ja 
pani käeselja kahvatu põse vastu. 

»Arvan, et oleks parem, kui läheksite alla,“ 
ütles ta pehmelt, ,,ja ütleksite mehile, kes seisa- 
vad ukse taga, et ma neid vajan.“ 

»Mis see tähendab?“ küsis naine värisedes. 

Kerry võttis lambi ta vabisevast käest ja pani 
kummutile. 

»Teie tütar on surnud,“ sõnas ta vaikselt. 
»Keegi on ta tapnud — tulles redelit mööda sellest 
aknast sisse.“ Ja ta osutas avatud aknale. 

King Kerry oma pühaliku häälega kõneles tõtt. 
Ria oli surnud, see vaene joobnud hing, teda on 
tapnud mehed, kes tulid nõutama Elsie” huulilt 
sõna, mis avaks King Kerry' hiigla teraskapi 
kombinatsioon-luku, 

Sest Hermann Zeberlieff oli õieti aimanud — 
King Kerry ikka veel lukustas oma kappi tänava 
nimega ja see tänav oli ,,Kingsway”. 


PEATÜKK X 


Kogu linna pani väga imestama see purjus libu 
tapmine ja põhjuste kohta avaldati palju teoo- 
riaid. Lahkamisel selgus, et kallaletungijad olid 
naist tooresti kohelnud. Surma oli põhjustanud 
kägistamine. 

Vangistusi ette ei võetud, ja roim lisandus 
Londoni selgitatamatute saladuste nimestikule. 

Neli päeva peale seda kõmulist leidu istus 
Elsie Marion oma kirjutuslaua taga--mööbel, mis 
iseendast juba pakkus talle lõbu — sortis King 
Kerry” kirjavahetust. Nagu paljud teisedki suured 
mehed, ta evis armastusväärseid nõrkusi — ja üks 
neist oli kalduvus jätta vastamata kirju, peale 

nende, mis olid väga olulised ta plaanele. Ta 
tunnustas oma süüd selles suhtes, ja avatud ning 
avamata kirjade kasvav kuhi häiris teda iga kord, 
kui pilk langes sellele. 

Elsie oli vähendanud kuhja peagu miinimu- 
mini, Suurema osa puhul tal ei tarvitsenud isegi 
nõu küsida oma šeffilt. Need olid kerjamiskirjad 
või kirjad hunnituid leiutisi pakkuvailt Šarlataa- 
nelt, kes tõotasid rikastada nii leiutajat kui ka 
finantsijat vähese aja- ja rahakuluga. Oli ka mõne- 
võrra usklikke kirju — noomivaid ja õpetavaid 
piiblisalme paksult aila kriipsutatud. Iga postiga 
tuli abipalveid headtegevailt asutisilt. 

Laualaekas oli Elsie'l tšekiraamat, mis võimal- 
das tal käsutada raha tema enda nimel avatud 
arvelt. See oli King Kerry' armuandide arve, ja 
tüdruku otsustada oli saadetava summa suurus 
ning otstarve väärikus. Alguses vastutus oli hei- 
dutanud teda, kuid ta haaras julgesti kinni üles- 
andest. 

»Sama palju julgust on vaja tšeki väljakirju- 
tamiseks kui nälgimiseks,“ oli üks King Kerry” 
kummalisi epigramme. 

Elsie töötas kiiresti läbi ta ees lebavate kir- 
jade kuhja. Mõned rändasid paberikorvi; mõnele, 
olles kortsutanud kulme ja hammustanud sule- 
pead, ta kirjutas mõne arvu. Ta tundis inimesi, 
kellega tegeles; oli elanud nende seas, oli söönud 
oma lihtsat einet marmorkattega laualt, mille 
taga elukutselised kerjamiskirjade koostajad olid 
häbenematult võrrelnud märkmeid. 

Elsie vaatas üles, kui teener astus sisse visiit- 
kaardiga. Lugedes nime tüdruk tegi väikese 
grimassi. 

»Teab ta, et hr. Kerry on linnast välja sõit- 
nud?“ küsis ta. 

-»Ütlesin talle seda, preili, aga ta eriti just 
palus näha teid,“ seletas mees. Jälle vaatas Elsie 
kahtlevalt kaardile. Sel seisukohal oli ka oma 
naljakas külg. Nädal aega tagasi äge hr. Tack 
ei näinud uneski, et ta kord saadab sisse oma 
visiitkaardi meie prl. Marion'ile', paludes kokku- 
saamist. 

»Laske ta sisse, palun — ja, Carter, — 
mees oli juba ukse juures. 

»Jah, preili?“ 


ESTA 


ld 


kui 


kui hr. Tack on siin.“ 

Mees tõstis käe mütsi äärde ja väljus, et sisse 
lasta firma Tack € Brighten'i endist nooremat 
osanikku, 

See oli üleni naerul ning pakkus oma kinnas- 
tatud käe suurima lahkusega. 

»Tohoh!“ hüüdis ta südamliku üllatusega, ,,kes 
oleks võinud oodata näha teid sellisel mugaval 
kohal !“ 

»Kes, tõepoolest!“ vastas tüdruk. 

Tack palumata tõmbas tooli ta kirjutuslaua 
juurde. 

»Peate möönma, et teid on seks ette valmis- 
tanud minu juhatusel saadud õpetus ja see, mida 
võiksin nimetada korrektiivseks distsipliiniks — 
kunagi mitte karm ja alati õiglane —; noh, ärge 
nüüd seda eitage!“ 

Ja ta ähvardas naljatades sõrmega: 

»Kindlasti on see mind avitanud taibata vahet 
mõlema koha vahel,“ vastas tüdruk. 

Hr. Tack vaatas tagasi ootavale teenrile ja siis 
jälle paljuütleva pilguga tüdrukule. 

»Tahaksin öelda teile mõni sõna eraviisil,“ 
ütles ta saladuslikult. 

»See on kõige eraviisilisem kõnelemisvõima- 

lus, mida saan teile anda, hr. Tack,“ ütles Elsie 
naeratades. ,,Mina, teate, ei ole just šeff selles 
äris ja mul pole ei õigust ega soovi alustada mõnd 
üritust, mis pole ühtlasi ka mu tööandja oma.“ 

Hr. Tack neelas midagi teda lämmastavat, kuid 
kummardas armuliselt peaga. 

»Väga õige! Tõepoolest väga õige!“ möönis 
ta öõnsa südamlikkusega. ,,Eriti kuna mu kõrvu 
on ulatunud kuulujutud teatud väikesest tülist —“ 

Puna tõusis tüdruku palgesse. 

»Pole vajadust viidata sellele, hr. Tack,“ ütles 
ta külmalt. ,Hr. Kerry laskis vangistada minu, 
sest teadis, et mu elu oli hädaohus — ja ta andis 
mulle ka loa jutustada kõigile, mis põhjusel. Kui 
väljute, siis näete eesruumis teraskappi, — sellel 
on kombinatsioon-lukk, mis avanes sõnaga ,,Kings- 
way". Härra Kerry ütles mulle kolm sõna ja esi- 
mene neist oli too, millega avatakse teräskapp. 
Ta ütles nad mulle, sest et ei julge neid üles kir- 
jutada. Siis talle meenus, et oma teguviisiga oli 
asetanud mind tõsisesse hädaohtu. Keegi, aima- 
tes, et minule on teada see sõna, saatis Smith 
Street'i mehi minult seda nõutama ja hr. Kerry, 
ette nähes seda kavatsust, laskis mind vangistada, 
kuna teadis, et olen turvaline politsei võimuses, 
Ta ise sõitis erarongil Londoni, et mind vabas- 
tada.“ 

Elsie oleks võinud veel lisandada, et Kerry 
veetis kolm tundi Londonis, otsides siseministrit, 
et saada vabastamiskäsku, sest kergem on panna 
inimest luku taha, kui seda lukku hiljem avada. 

»Pealegi,“ lausus tüdruk, ,,pakkus mulle härra 
Kerry igasugust summat, mida ma aga tahaksin 
nimetada, tasuks selle teotuse eest.“ 

»Palju te nõudsite?“ päris härra Tack innukalt, 
põlgliku naeratusega huulil. 

»Mitte midagi,“ oli lühike vastus, ja tüdruk 
jäi ootama, et külastaja seletaks oma tuleku 
põhjuse. 

Härra Tack vaatas veel kord surmtõsise teenri 
poole, kuid ei saanud julgustust tüdrukult. 

»Preili Marion,“ ütles ta langetades hääle, 
»teie ja mina oleme alati olnud head sõbrad — 
tahaksin, et te nüüd mind avitaksite.“ 

Elsie ignoreeris seda tõsiasjade väänamist ja 
mees jätkas: 

»Teie tunnete härra Kerry” kavatsusi — olete 
sedaliiki noor daam, keda usaldaks iga džentlmen: 
öelge nüüd mulle, nagu sõber sõbrale, kui suur 
oleks kõrgeim hind, mille härra Kerry annaks 
Goulding'i eest?“ 

»Olete teie siis ka osanik?“ küsis tüdruk ülla- 
tunult. Ta kuidagi ei pidanud Tack'i küllalt osa- 
vaks, et olla ühenduses selle salasepitsusega, kuid 
too noogutas pead. 

»Kõrgeim hind,“ kordas ta meelitavalt. 

»Pool miljonit,“ ütles tüdruk. Oli imestatav, 
kui kergelt see suur arv libises ta huulilt. 

»Äga, tõsiselt?“ 

»Pool miljonit, ja ettepanek on maksev lau- 
päevani,“ ütles ta. ,, Just praegu kirjutasin Goul- 
ding'ile sellekohase kirja.“ 

»Oh sa jumal! jumal! jumal!“ ägas härra Tack 
kiiresti, kuid väsinult. ,,Miks ei ütle te siis vana- 
härrale, et ta oleks mõistlik?“ 

Terasläige tuli Elsie* silmi. Tack'ile meenus 
vahejuhtumus tindipotiga ja tas ärkas kartus. 

»Millist ,vanahärrat' te arvate?“ päris tüdruk 
jäiselt. 

Tack ruttas parandama oma eksitust ja komis- 
tas veel enam. 

»Muidugi,“ vabandas ta, ,,ei peaks ma härra 
Kerry't nii nimetama.“ 

»Oh, härra Kerry!“ 

Tack'ile sai osaks haletsev naeratus. 

»Härra Kerry on minu teada vähimalt kümme 
aastat teist noorem,“ vastas tüdruk jäikalt. , Tööga 
koormatud elu toob sageli halle juukseid noore- 
legi mehele, nagu laisklemises veedetud elu kesk- 
ealisele mehele toob tüsedust.“ 

Härra Tack näitas hambaid naeratuses, milles 
silmnähtavalt puudus tõeline lõbu. 

»Noh, hea küll,“ ütles ta ulatades kätt, ,,ärgem 
mingem riidu — kasustage oma mõju härra Ker- 
ry'le kõige hea huvides.“ 

»Loodetavasti teen seda,“ kõlas vastus, ,kuigi 
ma ei näe, milles see võiks teile kasu tuua.“ 

Tack oli tänaval, enne kui tal meenus kohane 
vastus. 


* * 


Oxford Street ja eriti Oxford Street'i riide- 
ja pudukauba äri-ilm imestas siiralt olukorda, 
nagu see kujunes Goulding'i universaalkaubamaja 
ja Tack % Brighten'i vahel. Oli üldtunnustatud, 
et Tack, — nagu teda nimetati asjaomaseis ring- 
konnis — ei suutnud võistelda oma võimsa naabri 
elavuse ja energiaga. Nähtavasti King Kerry ei 
teinud ka mingit imet äri elustamise alal. Ta oli 
lahti lasknud mõned vanad ülevaatajad ja ame- 
tisse seadnud uue direktori, kuid midagi ei näida- 
nud, et tal oli kavatsus võidelda oma võistlejaga, 
kes teda piiras, otseses ja kaudses mõttes. 

Goulding'i pakkumine oli teatavaks saanud ja 
asjatundjate arvamusel oli ta täpsalt kolmküm- 

- mend kolm protsenti kõrgem äri tegelikust hin- 
nast; ent mis pidi Kerry tegema? 

Kerry'le aga nähtavasti pakkus rahuldust 
libiseda ühelt tööstus-alalt teisele. Ühe nädalaga 
ostis ta Tabard'i kuulsa kondiitri äri, Regent 
Treweller aktsiaseltsi ja Transome'i, kuulsa 
Transome'i, kelle kunstkoed olid kogu maailma 
imetluseks ning rõõmuks. 

»Mis on selle mehe mäng?“ küsis West End 
ja leides, et mäng ei olnud kooskõlas ta enda vaa- 
detega ega mõõdetav ta mõõdupuuga, otsustas, et 
King Kerry oli otsemal teel pankrotile. Mõned 
ütlevad, et linna maa omanikud olid Kerry* usal- 
dusmehed ja tundsid ta kavatsusi, ent see on väga 
kahtlane, Pallan'i hertsog oma hiljuti avaldatud 
autobiograafias vihjab küll mööduvalt kõnesole- 
vale asjale, kuid see vihje on kaunis ebamäärane. 
Tema Kõrgus ütleb: 


»Minu maa müügi küsimuses Regency, 
Colemarker'i ja Tollorton Street'i ümbruses 
jõudsin rahuldavale kokkuleppele oma sõbra, 
härra King Kerry'ga. Pidasin omaks kohu- 
seks nüüdsel ohtlikul ja kahjutooval valimis- 
kihutuse ajal. “ 


Järgnev osa on puht-politiline, kuid tsitaat 
tõendab, et, hoolimata sellest, kas King Kerry 
ostis maa või jõudis koostöö kokkuleppele omanik- 
kudega, ta pidas ühel ajal läbirääkimisi ostmise 
asjus. ,L Trusti“ kavatsuste ulatusest huvitatud 
isikud ei jätnud katsetamata ühtegi abinõu nende 
avastamiseks. 

Elsie, minnes koju oma korterisse Chelsea's 
ühel õhtul, kohtas hästirõivastatud tundmatu, kes 
igasuguse ettevalmistuseta pakkus talle 5.000 £ 
teadete eest Trusti kavatsetud ostude kohta. Ta 

esimene impulss oli edasi kõndida, teine — väga 
vihastuda. Kolmas ning lõplik otsus oli vastata, 

»Peate ütlema oma palkajale, et on asjatu pak- 
kuda mulle raha, kuna mul pole mingisuguseid 
teadmusi härra King Kerry' kavatsusist." 

Ta läks edasi, väga vihasena, seega kuuletudes 
kõigi oma kolmele impulsile korraga. 

Järgmisel hommikul jutustas ta vahejuhtu- 
musest miljonärile ja too noogutas rõõmsalt pead. 

»Mehe nimi oli Gleber; ta on eradetektiiv kel- 
legi Hermann Zeberlieff'i teenistuses ja ei tülita 
teid enam,“ ütles ta. 

»Kuidas te teate?“ küsis tüdruk üllatunult. 

Kerry alati üllatas teda igasuguste kummaliste 
teadmustega. Oli juba vanaks naljaks, et ta tea- 
dis, mida ta vaenlased lõunaks sõid, aga ei mäle- 
tanud, kuhu oli pannud oma kindad. 

»Te ei lähe kunagi koju ilma saatjata,“ ütles 
ta. ,ltiks mu mehi valvab teid.“ 

Elsie vaikis viivuks ja küsis siis: 

»Kas Zeberlief ei salli teid?“ 

Miljonär noogutas aeglaselt pead. Ta näole 
kerkis lõpmatu väsimuse ilme. 

»Ta vihkab mind,“ ütles ta tasa, ,ja mina vih- 
kan teda kui kuradit ennast.“ 

Tüdruk vaatas ta poole ja kohtas ta pilgu. 

Kas oli nende riid tõusnud mõnest ärilisest 
küsimusest? Nii selgelt, nagu oleks ta sõnas- 
tanud selle küsimuse, luges mees ta tüdruku sii- 
mist ja raputas pead. 

»Vihkan teda“ — ta kõhkles —- ,sest ta käitus 
halvasti — ühe naisega.“ 

Näis, nagu oleks jäine käsi haaranud pihku 
Elste' südame, ja mõni minut ta suutis vaevalt 
hingata. Tundis, kuis veri vaibus ta näost ja tuba 
näis ähmane ja ebaselge. 

Ta vaatas maha ja sõrmitses kirju enda ees 
kirjutuslaual, 

»Tõesti?“ ütles ta viisakalt. ,,See oli — see oli 
väga paha temast!“ 

Kuuldus telefonikella helin ja Kerry võttis 
kuuldetoru. 

Ta vahetas mõned sõnad ja siis: 

»Tulen varsti tagasi,“ sõnas ta. ,Härra Grant 
tahab minuga kokku saada.“ 

Elsie noogutas pead. 

Peagi sulgus uks miljonäri järel ja tüdruk lan- 
getas pea kätele laual ning puhkes nutma. 

Armastus oli astunud Elsie Marion'i ellu, Oli 
tulnud ta enda teadmata ja ühes valgusega oli 
toonud ka kurbuse varju. 


PEATÜKK XI 


»Kuhu lähed sa täna õhtul, Veera?“ Hermann 
Zeberlieff kõnetas akna juures seisvat tüdrukut 
veidi karmilt. Tüdruk vaatas aknast välja üle 
Park Lane'i pargile endale. Sigarett hõõgus ta 
huulte vahel ja pehmed hallid silmad olid kinnel- 
datud millelegi kaugel väljaspool inimlikke vaate- 
piire. Ta pöördus ehmatusega oma poolvenna 
poole ja tõstis kõrgele oma ilusad kuimud, kui 
too kordas küsimuse. 

Lihtne kleit mustast sametist rõhutas hästi 
kauni saleda tüdruku ilu. Ta näo õrn kahvatus 
oli kummalises vastuolus täidlaste punaste huul- 
tega, mida kordagi polnud puudutanud kunstlik 
puna. Ilus kael oli moe kohaselt katmata ja 
tömbi V-kujuliselt väljalõigatud kleidi kaelus 
näitas tüki piimvalget rinda. 

»Kuhu ma täna õhtul lähen?“ kordas ta; ,,see 
on aga imelik küsimus, Hermann — tavaliselt 

sa pole nii huvitatud minu tulekuist ja mine- 
kuist.“ 

»Ootan paari meeskülalist täna õhtul,“ ütles 
Zeberlieff hoolimatult. ,,Mõnd sa tunnedki — 
Leete on üks neid.“ 

Nõrk värin läbistas tüdruku. 

Viimse piirini ebameeldiv isik,“ ütles ta. 
»Tõesti, Hermann, sui on kõige kummalisem 
mulle tuntud nipp-näpete kogu sõprade kujul. 
Nad on lihtsalt futuristlikud.“ 

Zeberlieff vahtis teda altkulmu. Ta kartis 
mitmeti seda tüdrukut ta kõlava venitava häälega. 
Veera oskas läbistada ta ükskõiksuse raudrüüd, 
puudutada ta endaarvamuse valusaid kohti, Nad 
polnud kunagi olnud head sõbrad ja ainult nende . 
isa testamendi nõuded olid neid seni koos hoid- 
nud. Vana Frederick Zeberlieff oli jaotanud oma 
varanduse kahte ossa. Esimene osa pidi võrdselt 
jaotatama ta poja — esimese naise lapse — ja 
tütre vahel, kelle ema oli surnud mõni tund peale 
sünnitamist. 

Teine osa pidi jällegi jaotatama võrdselt mõ- 
lema vahel, ,,kui nad elavad koos viis aastat peale 
minu surma, ilma et ükski abielluks selle aja 
jooksul. Sest,“ nii lõppes testament, , minu soov 
on, et nad õpiksid teineteist hästi tundma ja et 
nende vahel püsinud lahkmeel kaoks teineteise 
omaduste vastastikusel mõistmisel.“ Oli veel tei- 
sigi nõudeid. 

Tüdruk mõtles just testamendile kõndides 
kamina juurde ja puistates tuhka sigaretilt mar- 
morist tuleasemele. 

»Meie majapidamine praegusel kujul lõpeb 
tuleval kuul,“ ütles ta ja mees noogutas pead. 

»Rõõmustun, et saan tolle raha,“ tunnustas 
Hermann, ,ja ei kurvastuks just eriti —“ 

»Nähes mind viimast korda,“ lõpetas tüdruk 
lause. ,,See oleks vähemalt aine, mille kohta meie 
arvamused ühtuvad,“ 

Zeberlieft oli vait. Ta jäi ikka alla neis kokku- 
põrkeis, ja tüdruk puhus oma sigareti suitsu mõt- 
likus vaikuses. 

»Lähen tehnikumi auhindade väljajagamisele,“ 
ütles ta ja ootas vältimatut sarkasmi. 

»Southwood'i instituuti?“ 

Ta noogutas pead, 

»sa oled ju päris tuntud suurus juba head- 
tegevas maailmas,“ ütles Hermann põlglikult irvi- 
tades. ,,Ma ei üllatuks, saades ühel päeval teada, 
et oled hakanud nunnaks.“ 

»Mina aga tunnen kedagi, kes väga üllatuks!“ 
venitas Veera. 

»Kes too siis oleks?“ küsis mees kiiresti. 

»Mina ise,“ ütles tüdruk jahedalt. 

Zeberlieff vajus urisedes tagasi tooli. 

»Sulle on muidugi raskeks kannatuseks, et ma 
ei abiellu,“ jätkas Veera. ,Saaksid ju terve päran- 
duse, kui läheksin mehele — proovi ajal.“ 

»Ma ei taha sinu abielu,“ kähvatas Zeberlieff. 


Tüdruk naeratas käe taga, mis hoidis sigaretti 
ta suu juures. 

»Vaene hing!“ pilkas ta; siis, tõsisemalt: 
»Hermann, inimesed räägivad sinust praegu kau- 
nis koledaid asju.“ 

Mees vahtis teda külmalt. 

»Mis asju ja mis inimesed?“ küsis ta. 

»Oh, ajaleherahvas ja igasorti isikud, keda 
kohtad. Öeldakse, sa olevat kuidagi ühendatud —' 

Ta peatus ja vaatas vennale, ning see vastas 
kartmatu pilguga. 

»Noh?“ 

»Kaunis õudse tapmisega Southwark'is,“ lõpetas 
ta aeglaselt. 

»Lollus!“ naeris mees. ,,Nad on valmis kaht- 
lustama Canterbury” peapiiskoppi — see on liiga 
naeruväärt,"“ 

»Ei tea ühtigi,“ ütles tüdruk. ,,Vahel ma 
lihtsalt kardan sind; teeksid ükskõik mis raha ja 
võimu pärast,“ 

»Mida siis?“ 

Tüdruk kehitas õlgu. 

»Oh, tapaks, ja muid sellesarnaseid asju,“ ütles 
ta ebamääraselt. ,,Meis on hulk head tšehhi verd, 
Hermann; vahel sa vihastad mind nii, et minagi 
võiksin su rõõmuga tappa.“ 

Mees itsitas ebamugavusest. 

»Hoia oma uks lukus,“ ütles ta ja ta huuled 
pigistusid kõvasti kokku peast läbi sähvatava eba- 
meeldiva mõtte puhul. 

»Teengi seda,“ sai ta kohe vastuseks, »Ja ma- 
gan ikka väikese revolvriga padja all,“ 

Hermann pomises midagi lapsikusest ja jätkas 
õhtulehe uurimist. 

»Vaata,“ kõneles tüdruk mõtlikult, , sulle teeks 
see otsatu palju välja, Hermann, kui sureksin äkki 
toidumürgistusse — või mõne muu imeliku hai- 
guse kätte, millesse inimesed surevad — või olek- 
sin kuutõbine ja kukuksin aknast alla,“ 

»Ära räägi sääraseid jälke asju!“ kähvatas mees. 

»See teeks su rikkamaks seitsme miljoni dol- 
lari võrra — tasuks kõik su kaotused ja asetaks 
sind seisukorda, milles võiksid jätkata võitlemist 
tolle kena halli mehega — King Kerry'ga.“ 

Mees tõusis toolilt; ta näol oli nagu naeratuse 
vari. 

»Kui sa lollusi räägid, ma lähen ära,“ ütles ta, 
»Sa peaksid abielluma; lähed juba tigedaks.“ 

Tüdruk naeris visates pea selga rõõmutsemise 
ekstaasis. 

»Miks ei võta sa mõnd oma taltsat üliõpilast?“ 
irvitas vend. ,Abiellu mõnega — võiksid teha 
seda kuu jooksul — ja tee ta õnnelikuks. Mõne- 
võrra vaeva nähes võiksid talle ehk selgeks õpe- 
tada ,h“ hääldamisegi.“ 

Veera lakkas naermast ja vaatles teda, kuna ta 
seisis, käsi avatud ukse veerel. 

»Oled ju väga vaimukas,“ ütles ta. ,,Vaene 
isa ei tunnetanud seda kunagi nii hästi kui mina. 
Su emapoolsed esivanemad on olnud jämeda toi- 
mega, Hermann.“ 

»Sa jäta mu emapoolsed sugulased rahule!“ 
hüüdis mees vihahoos. 

»Teengi seda, Jumal teab,“ sõnas tüdruk va- 
galt. ,Kui mitmed Ühendriikide maršalid ja pal- 
jud kõrged kohtunikud oleks ka neid rahule jät- 
nud, siis suur arv neist oleks surnud loomulikku 
surma.“ 

Zeberlieff lõi ukse kinni, enne kui ta sai lõpe- 
tada lause. 

Pilkav naeratus kadus tüdruku näolt ukse sul- 
gudes ja selle asemele asus mureline ilme. Ta 
viskas minema oma sigaretiotsa ja läks üle toa 
väikese kirjutuslaua juurde kahe suure akna vahel. 

Mõnda aega ta istus sulepeaga käes ja paberi- 
lehega enda ees, võimetu otsusele jõudma. Kui 
ta kirjutab, siis teotseb ebaustavalt oma poolvenna 
suhtes — aga ta ei võlgnenud ju talle ustavust. 
Ta venitava põlguse taga peitus alaline hirm, 
hirm mis vahel tõusis õuduseni. Mitte üks, vaid 
palju kordi läinud aasta kestel oli ta püüdnud 
mehe pilgu, nii külma ja kaalutleva, nii mürgise 
kavatsusega silmis, et ta hing oli jäätunud hir- 
must, Meenusid poolvenna südidad katsed sun- 

dida teda abielluma. Mehed, keda ta oli tõuganud 
tüdruku teele, peagu kompromiteerivad olukor- 
rad, millesse oli teda asetanud igaseltsi meestega, 
alates noorte üliõpilastega ja lõpetades kesk- 
ealiste elumeestega. 

Kui ta abielluks, oleks ta niihästi kui surnud 
päranduse suhtes — kui ta aga ei abiellu, on ta 
siis veel elus kolmekümnendal kuupäeval? 

Hermannist perekonnapoolel oli, nagu ta tea- 
dis, vaimuhaigust. Ta ema oli surnud hullumajas. 
Kaks selle veresugulast olid vägivaldse otsa leid- 
nud seaduse käte vahel ja ta nõbu oli jälgistanud 
kogu San Francisco eriti elajaliku tapmisega. 

Tal oli põhjust arvata, et ka Hermann ise oti 
segatud ühte väga häbistavasse episoodi New- 
Yorgis ja ainult hiiglasummade tasumisega, saja 
tuhandete dollarite ulatuses, ohver ja ta sugulased 
olid ära hoidnud asja avalikuks tulemise. Siis 
oli veel lugu Sadie Mars'ist, ühe Bostoni pankuri 
noorest ilusast tütrest. Ükski rahasumma poleks 
summutanud seda — kuid siin perekonna uhkus 
ja tüdruku vanemate seisukoht päästsid Her- 
manni. Ta läks välismaale ja tüdruk oli võtnud 
liiga suure doosi kloraali saatuslikkude tulemus- 
tega. Kuhu Zeberlieff ka ei läinud — õnnetus 
järgnes kõikjale; mis ta puudutas, muutus pehki- 
nuks ja halvaks; ta ulatas eluviina süütuile huu- 
lile ning see oli äädikas ja sapp. Veera mõtles 
kõike seda ja hakkas siis kiiresti kirjutama, kat- 
tes lehe lehe järele oma peenikese käekirjaga. 

Viimaks ta lõpetas, pani kirja ümbrikku ja 
kirjutas aadressi. Ta kuulis poolvenna samme 
väljas esikus ja pistis kirja ruttu põue. 

Sisse astudes Hermann vaatas kirjutuslauale. 

Kirjutad?“ küsis ta. 


78 


»Jah, mõned viisakuskohustised,“ sai ta vas- 
tuseks. 

»Kas panen nad sinu eest posti?“ 

Ta teeskles lahkust. 

»Hi, tänan,“ ütles tüdruk. ,Neid võib posti 
panna harilikul viisil — Martin võib nad viia.“ 

»Martin on väljas,“ sõnas mees, 

Veera läks ruttu kella juurde ja surus nupule. 
Hermann vaatas teda kummaliselt, 

»Pole mõtet helistada,“ ütles ta. ,Saatsin 
Martini ja Dennis'i välja midagi õiendama.“ 

Tüdruk surus tagasi põues kerkiva kabuhirmu. 
Ta süda peksles metsikult. Vaistlikult ta teadis, 
et surmav hädaoht ähvardas teda selle mehe poolt, 
pahaendelise läikega silmis. 

»Anna mulle kiri!“ ütles Hermann äkki. 

»Mis kiri?“ 

»Kiri, mida kirjutasid nii hoolsasti viimased 
kümme minutit,“ ütles ta. 

Põlglik naeratus kõverdas tüdruku huuli. 

»Ega ometi mitte lukuauk, Hermann!“ tõrkus 
tüdruk pilkava valuilmega. 

»Ega ometi mitte lukuauk — teenijate sisse- 
pääsu abinõu perekonna saladussi !“ 

»Anna mulle kiri!“ kordas Hermann järsult. 

Tüdruk taandus ta eest, kuni seisis suure 
prantsuse akna ees. Sece oli praokil, sest õhtu oli 
olnud sumpunud. Äkilise liigutusega pöördus ta, 
paiskas lahti pika klaasukse ja astus välja tillu- 
kesele palkonile. 

Mees läks rohekaks vihast ja astus kaks kiiret 
sammu tema poole, siis peatus. Tüdruk kõneles 
kellegagi. 

»Oh, kahetsen väga, härra Bray; kas kõlista- 
site kaua?“ 

Ebaselge hääl vastas talle. 

»Mu vend laseb teid sisse; olen teile nii 
tänulik, et tulite mulle järele.“ 

Ta pöördus Hermann Zeberlieff'i poole. 

»Vahest sa ehk avaksid ukse ühele mu ,talt- 
sale üliõpilasele"? Küllap leiad, et ta hääldab 
»h“-d üsna kenasti!“ sõnas ta armsalt. 

»Kurat võtaks sind!“ urises mees, kuid 
kuuletus. 


PEATÜKK XII 


»Vahest ehk lõbustaksid härra Bray'd seni, 
kui sean end korda väljaminekuks?“ 

Hermann pomises ebalahke nõusoleku. Oleks 
tahtnud keelduda selge sõnaga, üles näidata oma 
viha, kas küll ainult selleks, et seada tüdrukut 
piinlikku seisukorda; kuid tal oli küllalt enda- 
valitsemisvõimet, et ohjendada oma loomulikku 
soovi. 

Ta põrnitses tigedalt noormeest, kellega üksi 
jäeti, ja vastas sõnaahtralt Gordon Bray* viisa- 
kaile tähendusile inimeste ja elu kohta. 

Tehnikumi üliõpilase rõivastises ega kõnes 
polnud leida ühtegi vihjet, mis oleks lasknud 
oletada, et ta kuulus teise seltskonna kihti kui 
teda nii üleolevalt vaatlev mees. 

»Olete vist üks noid inimesi, kellele mu õde 
jagab auhindu,“ ütles Hermann häbematult. 

»Mitte just päriselt,“ vastas teine vaikselt, 
»Preili Zeberlieff lahkelt annab kuldauraha joo- 
nestamise eest, kuid tegelikult on autasu määra- 
nud Danbery” krahvinna.“ 

»Pole ju väga tähtis, kes ta määras, peaasi on, 
et ta saaksite,“ sõnas Hermann kokku võttes kogu 
oma elufilosoofia ühes mõtteküllases lauses. 

»Tõtt öeldes, ma isegi ei saa teda,“ ütles teine. 
»Võitsin selle auhinna läinud aastal — ta esindab 
üht vahepealset õpingutejärku.“ 

Hermann kõndis kannatamatult toas edas- 
tagasi. Äkki ta pöördus külalise poole. 

»Mida arvate mu õest?" küsis ta. 

Gordon punastas; talle näkku paisatud küsi- 
muse otsekohesus leidis ta ettevalmistamatult. 

*»Arvan, ta on väga sarmikas,“ ütles ta siiralt, 
»Ja väga suurmeelne. Nagu teate, ta tunneb huvi 
rahvahariduse ja eriti koolide vastu.“ 

Zeberlieff turtsus. Ta polnud kunagi teinud 
endale ülesandeks jälgida oma õe lõbustusi, välja 
arvatud niivõrt, kui nad puudutasid tema enda 
tulevikku, Tema enda tulevik! Ta kulmud tõm- 
busid kipra selle mõtte juures. Tal oli äsja olnud 
- raskeid kaotusi. Ta otsustamisvõime oli olnud 
ekslik ebatavalisel määral. Oli sattunud hilju- 
- tisse rahanduspaanikasse ja olnud hädaohus minna 
kaugemale, kui oli soovinud. Tal oli küllalt 
plaane — suuri plaane, mis pidid tooma miljoneid, 
kuid miljonid vajavad ka miljoneid. Ta oli tei- 
nud ettepaneku tüdrukule, mille too oli silma- 
pilkselt tagasi lükanud, liita nende huvid ja anda 
ühine varandus tema kontrolli alla. 

Kui tõtt öelda, tal oli vaid vähe saada. Oli 
juba kulutanud oma osa varandusest, poolele mil- 
lest olid tehtud obligatsioonid. Kaheteistkümne 
päeva pärast Veera on vaba hülgamaks teda — 
vaba mahutamaks oma varandust kuhu tahab. 
Palju võib juhtuda kaheteistkümne päeva kestel 

— see noormees ka võiks kasulik olla. 
| Ta käitumine muutus äkitselt. Kõik tolle 
rahvakihi peenused, millesse ta kuulus, olid tal 
selged, ja oli inimesi, kes tõendasid, et ta oli 
ideaalne džentlmen. Ta õde polnud nende seas. 

»Miks te ei võta istet?“ ütles ta ja hakkas 
kõnelema tehnilisest haridusest dilletandi veenva 
ilmega, kes on omandanud mõne teaduse oskus- 
sõnad, kuid evib vaid vähe tõelisi teadmusi. Ta 
hoidis noormeest meeldivas keskustelus kuni 
Veera tagasitulekuni. 

Auto ootas ukse ees ja Bray avitas tüdrukut 
sisseastumisel. 

»Eks olnud mu vend väga lõbustav?“ päris see. 

»Jah, väga.“ 

Veera piilus ta poole seirates ta ilmet. 

»Olete ju väga vaimustatud,“ ütles ta pilkavalt. 

Mees naeratas. 

»Ma ei arva, et ta teaks palju arhitektuurist,“ 
ütles ta. Bray oli harjunud olema täiesti siiras, 
milline omadus leidis siin hindamist isiku poolt, 
kes elas võltsis ja ebaterves õhkkonnas. 

Gordon mõtles, et oli solvanud oma kaaslast, 
sest see ei kõnelnud enam, kuni auto sõitis üle 
Westminster'i silla. Siis: 

»Te kohtate mu venda jälle,“ ütles ta. ,,Ta 
avastab teie aadressi ja kutsub teid einele. Lubage 
ma mõtlen.“ Ta tõmbas lauba kipra. ,,Katsun 
meenutada, mis juhtus varem — Oh jah! ta kutsub 
teid einele omas klubis ja julgustab kõnelema 
minust; ning seletab teile, et ma väga armastan 
šokolaadi, ja paar päeva hiljem saate karbi pari- 
mat Šokolaadi tundmatult sõbralt. Loomulikult, 
olles toibunud imestusest kingituse puhul, te saa- 
date selle edasi mulle ühes väikese kirjakesega.“ 

Kui väga noormees ka ei oleks imestanud sää- 
rase sündmuse puhul, ta praegune hämmastus oli 
veel hoopis suurem. 

»Kui eriskummaline, et ütlesite seda!“ tähen- 
das ta. 

»Miks eriskummaline,“ küsis tüdruk. 

»Noh,“ kõhkles Gordon. ,,Tõtt öeldes, ta juba 
küsis mult mu aadressi ja mainis mitte üks, vaid 
kaks korda, et te väga armastate — mitte šoko- 
laadi vaid suhkurkannikesi.“ 

Veera vaatas teda veidi nõutult. 

»Kui juhm!“ oli kõik, mis ta siis ütles; ent 
hiljem pöördus poolenisti kinnise sõiduki istmel 
ja vaatas mehele otse näkku. 

»Kuüi nood kannikesed saabuvad,“ ütles ta vaik- 
selt, »tahan, et viiksite paki, nii nagu ta on — 
paberi, nööri ja margiga — härra King Kerry'le: 
küll ta mõistab.“ 

»King Kerry?“ 

»Kas ta ei meeldi teile?“ päris Veera kiiresti. 

Gordon kõhkles. 

»Arvan, et siiski,“ vastas ta, ,, hoolimata ta 
mõnevõrra jõhkraist teotsemisviisest.“ 

Elsie oli taile jutustanud vangistamisloo — 
tõepoolest, King Kerry'gi oli poolenisti seletanud 
— ja nüüd ta kordas juttu Elsie* hädaohust. 

Tüdruk kuulas innukalt. 

»Milline öeldamatu suurepärane idee,“ ütles ta 
vaimustatult, ,,ja kui omane King Kerry'le!“ 

Peale auhindade jagamist, kõnesid, tänuaval- 
dusi ja pidulikule osale järgnevaid muusikalisi 
ettekandeid otsis tüdruk üles Bray, parajasti 
kaasüliõpilaste grupi keskpunkti, kes teda õnni- 
telid, sest palju auhindu oli langenud tema osaks. 

»Tahaksin, et saadaksite mu koju!“ ütles ta. 

Ta oli veetlev ja särav kuju oma pikas hallis 
siidmantlis ja tillukeses pruunis kübaras; ent 
mees nägi õrna osavõttega, et ta paistis väsinud 
ja et ta silme all olid nõrgad varjud. 

Nad olid jõudnud astmeni oma sõpruses, mil 
võisid vaikida teineteise seltsis. Gordon'ile ta 
oli unistus-naine, midagi kauget ja imeteldavat 

maailmas, kuid ise mitte siit ilmast -— midagi 
kaunist ja habrast, mis täitis ta mõtteid päevi ja 
öid. Ta polnud lolipea, kuid oli mees. Ta ei 
võinud loota, kuid võis armastada — ja armastaski. 
Päevast, mil tüdruk astus ta ellu — asjast huvi- 
tatud ja vahest ehk ka lõbustatud tehnikumi külas- 
tajana, ta ilmavaade oli muutunud. Veera oli 
jumaldatav, sisendades talle kõike, mis on kaunis 
nooruse armastuses, kõike, mis on harras ja õrn 
ja end-ohverdav. 

Ta teadis, et tüdruk oli väga rikas; ei näinud 
ka und imedest, ent ei pidanud siiski ta raha 
takistuseks. Ainult tüdruk ise, teda ümbritsev 
õhkkond, hoidis Gordon'i jumaldavana, kuid pas- 
siivsena. 

»Sooviksin, et teeksite midagi minu pärast,“ 
ütles Veera. 

»Teeksin ükskõik mida.“ 

Ta hääles polnud ei erilist rõhku ega ägedust, 
ent avaldise lihtsuses endas oli midagi, mis tõi 
puna tüdruku palgeisse. 

»Olen veendunud selles“ vastas ta peagu 
impulsiivselt; ,aga see on midagi, mis võiks teile 
olla ebameeldiv.“ 

»90o0vin, et kohtaksite mind homme õhtut Re- 
gent Street'i,“ jätkas ta. ,,Olen — olen päris 
argpüks, ja kardan inimesi — 

Ta ei lõpetanud lauset ja ei selgitanud lähe- 
malt kohtamise saladuslikkust, mis, kaugel eba- 
meeldivusest, pani noormehe südame hoogsamalt 
tuksuma. 

»Kell üheksa, Vigo Streeti nurgal“ ütles 
Veera, hüljates ta Park Lane'i maja uksel, , ja 
peate olema väga kuulekas ning väga kannatlik.“ 

Ta ulatas käe ja Gordon võttis selle. Ikka 
kõrgemale ja kõrgemale tõusis käsi ja hetkeks 

mees ei mõistnud. Siis kummardus ja suudles 
teda. 
Tüdruk oli autos võtnud kinda käest just sel- 
leks otstarbeks, 


PEATÜKK XIII 


King Kerry luges teist korda hommikuse pos- 
tiga tulnud kirja ja pani ta siis, vastu oma tava- 
list kommet, kuue sisemisse tasku. Ta sekretär 
vaatas seda tegevust kartusega, kui taandumist 
vanadesse halbadesse aegadesse; kuid Kerry rapu- 
tas pead ja naeratas. Tal oli kummastavaks viisiks 
lugeda Elsie” mõtteid. 

»See on aga ,tõeline' kiri,“ lausus ta, vihjates 
nende alalisele tüliküsimusele, kas mõni kiri on 
tõeliselt isiklik* või ainult oisiklik* Elsie oli 
kunagi avanud hulga viimase pealkirjaga varus=- 
tatud saadetisi ja leidnud, et nad olid vaid ker- 
jamiskirjade liigist. Sellest ajast peale Kerry 
vaatas läbi kogu oma isikliku posti ja otsustas 
ainult käekirja või vapi järgi ümbrikul, kas kiri 
oli sõna tõsises mõttes isiklik. 

Miljonär istus tüki aega mõtteis oma kirjutus- 
laua ääres; siis pikapeale võttis kirja jälle taskust 
ja luges ta uuesti läbi. 

Mis ta sisu ka ei olnud, see tegi talle muret, 
ja peagi ta hüüdis numbri telefonitorru, mille 
Elsie tundis ära Pinkertor'iga ühenduses seisva 
detektiivide firma omana. 

»Saatke mulle mõni mees korraldiste järele,“ 
ütles Kerry ja pani toru ära. 

Tükk aega ta kirjutas tohutu kiirusega, ja kui 
teatati detektiivi tulekut, tal oli veel paar lehe- 
külge kirjutada. Viimaks ta lõpetas ja ulatas 
paberi ootavale mehele. 

»See paber tuleb hoolikalt läbi lugeda, läbi 
seedida ja siis hävitada,“ ütles ta. ,, Need korral- 
dised tuleb täpsalt täita ja te ütlete oma šeffile, 
et tal on kasustada piiramatu krediit minu käs- 
kude täitmisel.“ 

Kui mees oli läinud, ta pöördus tüdruku 
poole. 

»Maailm on väga karm naisile,“ sõnas ta kur- 
valt, ja see oli kõik, mis ta ütles kirja või selle 
järelduste kohta. 

Kontori seinal rippus tähelepandav kaart. See 
oli suuremõõduline Londoni kaart, eriti valmis- 
tatud , Kuninga“ *) jaoks. (Ajakirjandus nimetas 
teda ironiseerivalt ,, Londoni kuningaks“.) Vae- 
valt möödus päev, mil ei tulnud valmistajate poolt 
ametnikku, et märkida mõnd kauplust või maja 
esindavat ruudukest rohelise värviga, King Kerry 
seistes kõrval ja andes täpsaid juhiseid roheliste 
plekikeste asendi kohta. Rohelus kasvas kaardil. 
Trust ostis üles maad ja maju põhjas, lõunas ja 
läänes. Ealing, Forest Hill, Brockley ja Green- 
wich olid peagu täiesti rohelised. Kennington'is, 
Southwark'is, Wandsworth'is, Brixton'is, Clap- 
ham'is ja Tooting'is oli rohkesti plekke; kuid 
Trusti eesmärgiks oli nähtavasti ümbritseda rohe- 
lise vööga teatud keskpunkti, mida kujundas maa- 
ala Oxford Circus'i ja Piccadilly* vahel. Selle 
miilipikkuse raadiusega sõõris asetses Trusti otse- 
kohene probleem. 

Tüdruk vaatas kaardi poole, pannes tähele, et 
täna hommikul lisandatud kolm uut rohelist plekki 
olid peagu kuivad, kui ta leidis King Kerry' 
naerulised silmad endasse kiindunuina. 


*) «King" inglise keeles tähendab ,,kuningas“. 

»Kuidas teil meeldiks korra külastada oma 
orjaaegset tegevusvälja?“ päris miljonär häätuju- 
liselt. 

»tack'i?“ hüüdis Elsie imestusega, 

Mees noogutas pead. 

»Ei tea,“ tõrkus tüdruk. ,,Arvatavasti mul 
oleks kaunis piinlik.“ 

»Sellest peate üle saama,“ ütles Kerry rõöm- 
salt. ,Pealegi leiate seal vaid väheseid samadel 
kohtadel kui teie lahkumise aegu.“ 

Mõni hetk hiljem sõiti ette auto ja Elsie asetus 
oma seffi kõrvale. 

»Rahvas pärib, mida ma kavatsen teha,“ ütles 
miljonär, nagu lugedes ta mõtteid, ,,ja see vana 
linn raputab oma halli pead minu üle. Tack müüs 
saja tuhande naela eest kaupu läinud aastal 
tuleval aastal aga müüb ta neid poole miljoni 
naela eest.“ 

Elsie naeratas kui hea nalja puhul. 

»Kas kahtlete?* päris mees, tolle armatseva 
pilkega hääles, mis nii sageli ajas puna tüdruku 
palgeisse. 

»Kas teate midagi manufaktuur-kaubamajast ?“ 
vastas viimane küsimusele küsimusega. 

Kerry raputas pead; talle oli võõras sõna 
smanufaktuur' 

»Manufaktuur? — meie Ameerikas nimetame 
neid ,ppehmed kaubad',“ ütles ta. ,,Ei, ma ei tea 
neist enam kui näiteks saapaist või raudtee vagu- 
neist. Inimesed, kes õpivad osakonnis, elavad 
ka osakonnis -- on olemas sadu uhkeid isi, 
kes hooplevad, et nende pojad õpivad oma ametit 
jooksupoisist direktorini; kuid minu arvamus on, 
et nad mööduvad oma õigest kutsest poolel teel 
esimese ja viimase astme vahel. Pole vaja alata 
elu noorema kirjutajana, et avastada endas suure- 

pärast müüjat, ent olles suurepärane müüja tei! 
ei tarvitse seepärast veel olla sündinud presiden- : 
diks — teie siin nimetate neid asjaajaja-direktor.“ 

Elsie armastas kuulata teda, kui ta oli sellises 
tujus. Kui kahju, et Tack oli nii lähedal; ent 
seisak tänavliikumises Regent Street'il võimaldas 
miljonärile jätkata oma ärifilosoofia ettekandmist. 

»Mees, kes uurib vaateknaid, et näha, mida 
müüakse, saab palju teada, kui tal on kannatust 
ja palju aega; kuid ta külmetab oma jalad. Peate 
minema valmistaja juurde, et otsustada müügi 
üle, peate minema mehe juurde, kes teeb raha 
valmistamisega, et teada saada, kuis proua See-ja- 
see eelistab nelja nööpi oma glasseekindail kolme 
asemel. Kõik sõltub rahast valmistaja seljataga. 
Manchester'is oli vähe pangadirektoreid, kes ei 
teadnud, mil klaaspärlid lakkasid olemast mood- 
sad rõivastised Fidži saaril.“ 

Ta pöördus tagasi Tack'i ja selle tuleviku 
juurde. 

»Poole miljoni eest kaupu!“ ta naeris vaikselt, 
»ja kõik müüdud ühe aasta jooksul väikeses kauba- 
majas, millel pole kunagi olnud kolmekümne 
tuhandest suuremat läbimüüki -- see tähendaks 
müüa tuhande kuuesaja naela eest kaupu iga päev; 
see tähendab veel palju teisi asju. Mu laps, siin 
saame alles näha müüki!“ 

Tüdruk naeris heameelest, 

Tema lühikese äraoleku aja jooksul isegi 
Tack'i välimuses oli sündinud suur muutus. Ehi- 
tis oli alles kaunis uus ja King Kerry kujundas 
teda juba oma maitse kohaselt. Väike sõjavägi 
töömehi oli öö ja päev ametis tema plaanitsetud 
muudatuste läbiviimisega. 

Maja juurde kuulus veel tilluke ,kõrvalhoone', 
liiga väike, et pälvida seda nime. Oma ole- 

masolu võlgnes ta avastusele peahoone püstita- 
mise järele, et tükike maad, umbes kakskümmend 
jalga igapidi suur ja seni Goulding'i kasustuses 
tühjade pakk-kastide laokohana ning imelikul 
kombel! selle aktsiaseltsi poolt ehitamiseks kasus- 
tamata jäetud, kuulus tegelikult Tack'i kaubamaja 
krundi juurde. Härra Leete oli lasknud püsti- 
tada tillukese ehitise sellele kohale (tol ajal ta 
polnud veel hakanud Goulding'i peaosanikuks), 
ja ruume kasustati abilaona. Töölised olid para- 
jasti ametis kõrvaldades põrandaid katusest maani. 

»Lasen panna siia sisse kaks tõstetooli,“ sele- 
tas Kerry. ,, Umbes sama suured kui allmaa-raud- 
tee omad, kuid palju kiiremad.“ 


Tack oli alati olnud tõstetooli süsteemi vastu, 
pooldades vaadet, et rahvas juba nii-kui-nii ei 
liikunud küllalt ja et tal polnud kavatsust eden- 
dada laiskust. 

»Aga kas ei oleks nad väga suured?“ küsis 
tüdruk. ,,Tahan öelda, liiga suured?“ 

Kerry raputas pead. 


»Tuhat kuussada naela päevas tähendab umbes 
kuusteist tuhat ostjat päevas või veidi alla tuhande 
tunnis.“ 


Elsie'le näis, et ta arvutamises oli viga, ent ta 
ei parandanud teda; nähtavasti arvestas ta kahe- 
kümnenelja-tunnilist päeva. 

Uued ümberkorraldused olid toonud kaasa ka 
uued rõivastumistoad ärklikorral. 

Mõned lettidest olid ära koristatud ja vanasti 
nii tähtsad laiad aknaruumid olid vähendatud 
seitsmekümne viie protsendi võrra ning tekkinud 
lisaruum kasustatud suurte madalate kandmik- 
kude sisseseadmiseks. Vanade aknadekoratsioo- 
nide asemele elektromontöörid olid kinnitamas 

pikki, lõputuid, kogu akna laiusi musti samet- 
võid, millele pandi välja kergemaid kaupu. 

»Igale kaubale kinnitatakse suur number ja 
hind lihtsais arves: alumisel korral saab olema 
proovide ruum, kus ostjal tarvitseb öelda ainult, 
millist numbrit ta soovib osta. Kui ta on otsus- 
tanud, mida tahab, ta läheb üles teisele korrale ja 
saab sealt oma ostu juba sisse pakitult. Ootamist 
üldse ei ole. Igal müüjal prooviruumis on oma 
väike telefon. Ta on alalises ühenduses pakkimis- 
ruumiga, Ta teatab ostudest ette ja ostjal tar- 
vitseb ainult minna teatud tähega märgistatud 
leti juurde, nimetada oma nimi ja võtta pakk.“ 

Tüdruk vaatas Kerry't hämmeldusega. Talle 
näis imestatav, et mees oli läbi mõelnud kõike 
seda ja tema oli olnud sest täiesti ebateadlik. 

»Kas valmistute suure tungi vastu?“ küsis ta 
ja ütles seda sellises toonis, et Kerry naeris. | 

»Te ei arva siis, et meil saab olema palju tege- 
mist, eh? Noh, nous verrons!“ 

Elsie püüdis kinni palju kadedaid pilke oma 
suunas. Vanul tuttavail on raske meenutada ole- 
matuid sõprusi — eriti nendega, kellel elus on 
õnne olnud. Tal polnud kunagi lähedaid sõpru 
äris, aga paljud nüüd kohtlesid teda kui endist 
südamesõbrannat ja olid valmis tõsiselt solvuma, 
kui neile ei vastatud samaga. Mõned, kes polnud 
kunagi enne endale seda vabadust lubanud, hüüd- 
sid teda nüüd ,Elsie“, kahtlemata soovides kin- 
neldada nende lähedat vahekorda, enne kui ta oli 
liikunud liiga kaugele kuldset teed mööda. Sää- 
rane on maailma viis. Kuid Elsie oli liiga sooja 
südamega, et olla küüniline, ja vastas meelsasti | 
nende sõpruse avaldusile. | 

Nende palku oli tunduvalt tõstetud, nagu talle 
seletas , Tutt“, ilus väike plika pesuosakonnast. 

»Kõigile kaakidele on jooksupass antud, kolmele 
ülemmäüüjale ja rõivasteosakonna direktorile,“ 
ütles tüdruk vaimustatult. ,,Oh, preili Marion, 
küll oli tore näha toda elajat Tack'i viimast korda 
uksest välja minemas!“ 

»Kõik on hirmus mugav,“ kõneles teine — 
Elsie'! oli võimalus lobiseda, kuna King Kerry 
ajas juttu uue direktoriga — ,aga varsti hakkab 
hirmus tung, ja nood hirmsad trahvid on kao- 
tatud. Oh! ja ametisse võetakse hirmus palju 
tüdrukuid, aga kuhu nad neid panevad, seda teab 
taevas — saab vist olema hirmus kitsas.“ 

Mitte põhjuseta polnud tüdrukule nimeks an- 
tud , Hirmus Herta“. 

King Kerry tuli tagasi ja nad sõitsid tagasi 
kontorisse. 

»Pidin üürima suure aida meie kaupade laos- 
tamiseks,“ seletas ta. ,,Küll me neid alles müüme! 
Iga teine kauplus siin tänavat kahesaja meetri 
ulatuses mõlemas suunas ajab sama äri mis meiegi. 
Pakkusin end neid kõiki ära ostma, aga näib, et 
neil on liialdatud arvamus asjade väärtusest.“ 

Kas see tõesti nii oli või mitte, leidus ka 
mõningaid, kes olid valmis võitlema ,,Suure 
L-ga“. 

Samal õhtul ilmus kõigis Londoni õhtulehis 
teade, et , Londoni Ühinenud Tööstused“ olid 
registreerunud aktsiaseltsina. Uue ühingu ffir- 
made nimestik sisaldas iga kaubamaja Oxford 
Street'il, mis ajas sama äri kui Tack £ Brighten. 


»Ühingu eesmärgiks on“ (nii ütles teada- 
anne) ,,pakkuda oma liikmeile vastastikust 
kaitset ebaõiglase võistluse vastu. Iga osa- 
võtja firma teotseb iseseisvalt oma rahaasjade 
alal ja osanikkude huvid jäävad puudutamata. 

Selle ühingu abil loodetakse edukalt tõkes- 
tada teatud Ameerika Trusti üldkahjulikke 
operatsioone.“ 


Direktorite nimestikus leidus härra Hermann 
Zeberlieff (iseseisev härrasmees) ja John Leete 
(aktsiaselts Goulding'i asjaajaja-direktor). 

»Üidkahjulikud operatsioonid!“ kordas King 
Kerry. ,See leht nähtavasti ei armasta meid!“ 

Ta pööris Evening Herald'i lehti. 

»Päris kena väike leht,“ mõtiskeli ta. Siis 
võttis välja oma tšekiraamatu ja kirjutas oma 
nime alla parempoolsesse nurka. 

Ta kuivatas allkirja ja ulatas sedelikese üle 
laua tüdrukule. 

»Elsie,“ ütles ta ja tüdruk punastas, sest ku- 
nagi enne polnud ta hüüdnud teda eesnime pidi. 
Evening Herald on müüdav. Nad tahavad kuus- 
kümend tuhat naela kogu kupatise eest; võib-olla 
võtavad ka vähem. Siin on blanko tšekk. Minge 
ja ostke see pagana leht.“ 

-» Osta?“ tõmbas tüdruk hinge. ,,Mina — aga 
ma ei või —- ma ei saa — ma pole äri-inimene!“ 

»See on müüa — minge ja ostke ta; öelge 
neile, et olete King Kerry* osanik.“ Miljonär 
naeris julgustavalt ja pani käe tema omale. ,Mu 
osanik,“ ütles ta hellalt. , Mu kallis, väike osanik!“ 


PEATÜKK XIV 


Neli meest oli palutud lõunale Park Lane'ile 
nr. 410, kuid ainult kolm olid esialgu saabunud. 
Veel halvem, Veera, keda Zeberlieff oli eriti pa- 
lunud austada neid osavõttega lõunasöögist, oli 

kaevanud tavalist peavalu ja kategooriliselt keel- 
dunud alla tulemast. 

»va tahad mind teha lolliks kõigi nende ini- 
meste ees,“ märatses miljonär. Ta oli üles otsi- 
nud oma Še selle väikeses salongis, tüdruku olles 
täiesti ettevalmistamatu igasuguste seltskondlik- 
kude sündmuste jaoks, kuna ta oli rõivastatud 
vaid hommikukuube. 

»Mu kallis Hermann,“ ütles ta, ,,ära ometi soni! 
Mul on peavalu — see on naiste eesõigus.“ 

»Sul on ikka peavalu, kui sind vajan,“ vastas 
ta vend tusaselt. 

Tüdruk ei näinud tõepoolest hea välja. Vahest 
ehk — 

»Ei“ vastas Veera ta sõnastamatule küsimu- 
sele, ,,Panin tähele, et gaas ahjus oli lahti kee- 
ratud peatorus ning keerasin ta ka ahjus ära. 

»Mis sa sellega tahad öelda?“ küsis mees 
järsult. 

Tüdruk naeratas. 

»Olen alati kõrgelt hinnanud su kingitust --- 
ahi Sevres'i portselanist pidi maksma hulk raha. 
Kui heitsin pikali täna pärastlõunat, peatoru oli 
kinni — seda võin vanduda. Kui ärkasin, ta oli 
lahti, kuigi ei mõista, miks keegi peaks ta lahti 
keerama soojal juulikuu õhtupoolikul.“ 

»Martin —-“ algas Zeberlieff. 

»Martin ei puudutanud teda,“ kostis tüdruk. 
»Küsitelin teda. Õnneks ei juhtunud midagi 
halba, sest panin tähele, et väike kraan oli lahti, 
enne kui uinusin. Hakkan juba kartma, Her- 
mann.“ 

Mehe nägu oli tontlikult kahvatu, kuid ta sun- 
dis end naeratama. 

»Kartma, Veera, — aga miks?“ päris ta kõige 
sõbralikumal toonil. 

Tüdruk raputas aeglaselt pead ta silmade lah- 
kumata venna näolt. 

»Aeg jõuab nii lähedale,“ ütles ta, , ja ma kui- 
dagi tunnen, et ei jaksa taluda seda alalist võit- 
lust oma elu eest.“ 

»Lollus!“ hüüdis mees heatujuliselt. ,,Tule 
parem alla ja tutvu mu sõpradega. Leete on üks 
neid, Hubbard, kah meie aktsiaseltsi direktor, 
teine. Bolscombe pole ilmunud. Miks ei taha sa 
lahti saada oma rahamuredest?“ ütles ta teeseldud 
osavõtlikkusega. ,,Anna ta minu hoiu alla, nagu 
juba mitme kuu eest ette panin. Sa lähed hul- 
luks, kui seda ei tee.“ 

Ta peatus ja piidles tüdrukut kummaliselt. 

»Atvan, sa oled praegugi veidi hull,“ sõnas ta 
aeglaselt ja Veera raputas endast rõhutud meele- 
olu ning naeris. 

»Hermann, sa oled kõige mitmekesisem mees, 
keda tunnen,“ ütles ta; ,aga nii hirmus eba- 
originaalne.“ 

»Kas lähed välja täna õhtul?“ 

Zeberlieff peatus uksel, et asetada seda küsi- 
must, ja tüdruk noogutas pead. 

»Kõige oma peavaluga?“ irvitas mees. 

»Et tast lahti saada,“ oli vastus. 

Ta läks alla oma külaliste juurde. 

»Mu õde pole päris terve,“ teatas ta. ,, Viima- 
sel ajal on ta kaunis kurvameelne olnud —“ 

Siis tuli põrgulik idee; too inspiratsiooni- 
välgahtis roimale, mis on saatnud mehi võllasse 
ja täitnud Broadmoor'i*) õudsete sõimlevate 
olenditega, kes kord olid inimesed. Kümme päeva! 
ütles Hermann Zeberlieff'i aju. Tee seda nüüd! 


* Kualus inglise vangimaja. 

Olles vaevalt teinud vaheaja, ta jätkas: 

»Oleme siin kõik sõbrad omavahel, ja ma võin 
teile öelda, et viimasel ajal ta teeb mulle muret -— 
tal on ilmseid endatapmise kalduvusi.“ 

Talle kõlas vastuseks kaastundmuse pomin. 

»Lähen ja vaatan korraks, kuidas ta käsi käib,“ 
ütles ta; ,,ja siis algame lõunastamisega.“ 

»Arvan, et nägin teie õde seismas aknal,“ ütles 
Leete ja lisandas muheldes: ,,meelitan end isegi, 
et ta viipas mulle käega.“ 

Hermann vaatles teda siira imestusega. Ta 
teadis, et Veera vihkas Leete'i nii intensiivselt, 
kui peenetundeline naine üldse võib meest vihata. 
Oleks aimamatuks nõrkuseks tüdrukus, katsuda 
sõbrustada oma venna seltsilistega; ent see tõen- 
das tema omi sõnu. Ta oli hirmul ja haaramas 
iga õlekõrre, isegi nii vastiku kõrre järele nagu 
Leete. 

Hermann väljus ükskõikselt toast ja läks tre- 
pist üles. Ta südames polnud ei hirmu ega kahet- 
sust kavatsetava õudse teo pärast. Ta ei läinud 
otsemat teed tuppa, kus asus õde, vaid libistus 
salongiga ühenduses olevasse magamisruumi. 

Ta astus ettevaatlikult ja tasa. 

Akna kõrval oli pikk siidist eesriidenöör. Ta 
tõmbas tooli lähedale, astus hääletult sellele ja 
lõikas nööri kaunis kõrgelt ära. Sama hääletult 
astus ta maha. Tal oli kolm minutit aega oma 
tööks. Kolme minuti pärast on ta jälle oma küla- 
liste juures, vabandades oma õe puudumist, sel 
ajal kui see kaunis olend ,,endatapmise kalduvus- 
tega” ripuks lõdvalt. 

Ta vaatas ümber, otsides sobivat konksu, ja 
leidis ukse taga varna, mis kandis ta raskuse. 

See oleks õige koht. Kiiresti tegi ta silmuse 
nööri ühte otsa ja hoidis seda selja taga. 

Siis pööris ukselinki ja astus rõivastumis- 
tuppa. 

Tüdruk istus akna ääres ja tõusis kohkunult, 

»Mis sa tegid minu toas?“ küsis ta. 

»Varastasin su kalliskive,“ ütles mees nalja- 
toonil. Ent tüdrukut ei vaigistanud ta teeseldud 
lõbusus. 

»Kuidas julged sa minna minu tuppa?“ hüüdis 
ta. Surmahirm valdas teda ja läbi aju sähvasid 
risteldes igasugused pääsuplaanid. 

»Tahaksin mõnd asja läbi rääkida,“ ütles mees 
ja sirutas käe, et puudutada teda. Tüdruk taandus. 

»Mis on sul seljataga?“ hüüdis ta hirmunud 
sosinal. 

Mees hüppas ta kallale, haarates tal ühe käega 
ümber keha ja hoides kinni ta mõlemad käed, 
Tüdruk mõistis ta kavatsuse, kui teine käsi tõusis, 
et sutigeda ta suud. 

Nöör libises alla Hermann'i käsivarrele ja. ta 
muutis vasaku käe asendit, et vaigistada tüdrukut. 

»Halasta!“ ägas see. 

Ta naeris õele näkku. Siis leidis silmuse ja 
libistas selle üle Veera pea. Äkki: 

»Kerry teab — Kerry teab!“ ütles tüdruku 
summutatud hääl. ,,Kirjutasin talle, Üks detek- 
tiiv valvab meie maja päevad ja ööd — ah!“ 

Silmus oli puudutanud ta kaela. 

»Kirjutasid talle?“ 

»Ütlesin -—- sina — mind tappa — signaliseerisin 
iga poole tunni järel — aeg käes viie minuti 
pärast — 

Väga õrnalt vabastas mees tüdruku silmusest, 
kogu aeg naerdes. Ta vedas ta akna lähedale, 
kust võis vaadata välja. Keegi mees seisis all, 
toetades seljaga pargi-võre vastu ja suitsetades 

lühikest sigarit. Ta valvas maja pooletunni sig- 
naali ootel. 

»a vist kunagi ei mõelnud, et olen selline hea 
näitleja,“ ütles Hermann oma liikumatu naera- 
tusega. 

Tüdruk vankus akna juurde ja vajus toolile. 

»Ega ma ometi sind ei kohutanud?“ küsis mees 
mingi ebaõrnusega hääles. 

Veera värises pealaest jalatallani, 

»Mine välja!“ hüüdis ta. ,,Mine ära! Tean 
nüüd su saladust!“ 

Zeberlieff väljus õlgu kehitades, võttes kaasa 
ka siidnööri, mahajätmiseks liiga hukkamõistva 
asitõenduse. 

Tüdruk ootas, kuni kuulis teda kõnelemas all 
vestibüülis, siis põgenes omma tuppa ja lukustas 
ukse. 

Värisevi käsi tegi ta oma ettevalmistused, 
rõivastus nii kiiresti, kui polnud kunagi rõivas- 
tunud oma elus, ja läks trepist alla. 

Vestibüülis ta nägi Martin'i ja peatus. 

»Tooge mulle jalutuskepp — ükskõik mis- 
sugune — ruttu!“ 

Teener läks ja tulles tagasi ta venna elevandi- 
luust peaga kepiga leidis ta avatud ukse juures. 

Ta vaats kella, Kakskümmend minutit puudus 
üheksast. 

Taksiauto viis ta Vigo Street'ile, ja mida lähe- 
male ta jõudis mehele, kellest teadis, et see teda 
armastas, ja eelseisvale vabadusele, seda silm- 
nähtavamalt paranes tuju. 

Gordon Bray ootas juba. Tüdruk maksis auto- 
juhile ja saatis sõiduki minema. 

»Teadsin, et olete siin!“ ütles ta impulsiivselt 
ja võttis mehel käe alt kinni. 

»Gordon,“ ütles ta hingeldades — kummaline, 
kuis sel päeval kaht inimest läbistas värin nende 
eesnime hääldamise puhul — ,,olete tundnud mind 
kolm aastat.“ 

»Ja kakskümmend viis päeva, preili Zeber- 
lieff,“ ütles noormees. ,,Loen isegi päevi.“ 

Tema poole pöördud silmis helendas valgus, 
millist ta polnud varem näinud. 

»Hüüa mind Veeraks,“ ütles tüdruk tasa. ,,Pa- 
lun, ära arva, et olen liiga julge — aga ma tahan 
seda nii väga — sa armastad ju mind, eks?“ 

Tänavlaternad tantsisid pöörases keerises 
noormehe silmis. 

»Jumaldan sind!“ hüüdis ta. 

»Siis ole minuga veidi kannatlik,“ vastas tüd- 
ruk õrnalt; ,ja kui teen asju, milliseid sa heaks 
ei kiida — 

»Seda ei võiks sa iialgi.“ 

Keset Regent Street'i, kogu tõttava maailma, 
temperamendi kohaselt kohkunud, lõbustatud või 
huvitatud silmade ees ulatas tüdruk talle oma 
huuled ja Gordon suudles teda, 

»Nüüd,“ hüüdis Veera, lükates teda eemale ta 
erda silmade särades, ,näita mulle uut kaubamaja, 
mille ostis King Kerry.“ 

»See ta ongi“ — kostis mees ja osutas järgmi- 
sele majale — ,,kunstkudede valmistajad. See oli 
kõigis ajalehis,“ 

Veera jooksis edasi kõnniteed mööda, kuni 
jõudis kaubamaja pimedate aknaini. 

Siis, hoiatamata, ta tõstis oma jalutuskepi ja 
purustas klirisedes peegelklaasi kepi elevandi- 
luust käepidemega. 

Politseinik haaras ta. 

»Mu Jumal!“ lausus Gordon Bray. ,,Miks 
tegid sa seda?“ 

»Hääleõigust naisile!“ hüüdis Veera ja naeris. 
Ta naeris ikka veel, kui viidi ära autoga Marlbo- 
rough Street'i arestimajja, ja naeris järgmise! 
hommikul, kui ta mõisteti kolmeks nädalaks vangi. 

King Kerry, istudes advokaatide lauas ühes 
Bray'ga, näis ka õige lõbusas meeleolus. Kolme 
nädala pärast oleks Veera'l õigus oma osa peale 
isa varandusest ja kõik ta venna sepitsused oleksid 
asjatud. Ta väljuks vangimajast vaba naisena 
selle sõna igas mõttes. 

Mis puutub Bray'sse, siis hoolimata ta mure- 
likust pilgust süüdimõistetu õrnale kujule, ta 
mõistis. Kolm nädalat tuli tal endal elada põrgus 
ainult nende hurmavate huulte mälestusega lahus- 
olekut talutavaks tegemiseks. 


PEATÜKK XV 


»Ma ei jõudnud enam tagasi kontorisse eile 
õhtul,“ seletas Elsie, ,,ja katsusin helistada teile, 
kuid teid polnud kuskil, kus oleksite pidanud 
olema.“ Ta hääl oli veidi etteheitev, sest ta oli 
tõepoolest soovinud näha oma šeffi, et teatada 
talle suurepärast uudist. 

»Küllap ma vist ei olnud,“ möönis King Kerry 
silitades oma halle juukseid. Miljonäris oli mi- 
dagi peagu lapselikku, kui ta tundis end süüdla- 
sena, ja Elsie süda sääraseil hetkil oli väga õrn 
ta vastu. 

Üks minu noori sõpru lõhkus ühe mu aknaid 
Regent Street'il“ ütles ta enda vabanduseks. 
»Tõesti ma ei pääse kunagi välja neist neetud 
politsei jaoskonnist,“ jätkas ta süüdlase ilmega. 

»Naisõiguslane ?“ 

»Arvan küll“ noogutas Kerry pead, hammus- 
tades ära sigari otsa. ,Igatahes on ta pogris!“ 

»Oh!“ protestis tüdruk ägedalt. ,, Ega te ometi 
ei lubanud teda vangi mõista?“ 

»Üsna kindlasti,“ tunnustas King Kerry oma 
helgeima naeratusega, ,ja andsin veel käsu advo- 
kaadile seda energiliselt nõuda.“ 

Ta nägi murelikku ilmet tüdruku näol ja 
ootas. 

»See pole põrmugi teile omane,“ kõneles Elsie 
etteheite-noodiga hääles. ,,Olete nii hea ja hell 
inimeste vastu hädas — ma lihtsalt vihkan mõtet, 
et võiksite olla teissugune, kui teid endale 
kujutlen,“ 

»Egaüks on teissugune, kui inimesed arvavad 
teda olevat,“ vastas miljonär kurblikult, ,,Arva- 
tavasti te pole kunagi lugenud, mida mõned New- 
Yorgi ajalehist ütlesid mu suure raudtee aktsia- 
ühingu kohta. Otsin kunagi teile üles need artik- 
lid ja te näete, kui must võib üks mees olla — 
ning siiski pääseda vangistamisest.” 

»Ega te mind ei veena,“ ütles tüdruk kindlalt. 
»Ma ei usu veel päriseltki, et tegite, mida ütlete 
täna hommikul.“ 

Kerry noogutas energiliselt pead. 

»Päris tõesti,“ kostis ta; ,kuid pean teile kohe 
ütlema, et too daam oli üks mu sõpru ja tahtis 
üliväga pääseda vangimajja — ning ma pidin 
ometi teda avitama.“ 

»On ta tõepoolest naisõiguslane?“ 

King Kerry mõtiskeli veidi aega enne vasta- 
mist, popsutades mõtlikult oma sigarit. 

»Bi ole,“ ütles ta. , Igatahes oleks aga võinud 
olla. Kui mina oleksin tema, ma vist põletaksin 
maha terve Regent Street'i. Küllap te juba loete 
lehist kõik selle asja kohta,“ lõpetas ta. 

Elsie avas ühe laeka ja võttis välja Evening 
Herald'i viimase numbri. 

»Lugege selle kohta teie enda lehes,“ ütles ta 
uhkelt ja ulatas Kerry'le varajase väljaande. 

Miljonär vilistas. 

»Peagu unustasin selle,“ sõnas ta. ,,Nii te siis 
ostsite ta!“ 

Tüdruk noogutas pead. Ta seisis ilusa pildina 
mehe ees, käed seljataga, põsed õhetamas ja kau- 
nid silmad sätendamas erutusest, Seisis nagu 
kiitust teeninud laps vastava tasu ootel. 

»Mis te maksite?“ päris Kerry. 

»Arvake!“ oli vastus. 

»Kuuskümmend tuhat?“ lausus mees. 

Tüdruk raputas pead. 

»Viiskümmend?“ tõstetud kulmudega. 

Jälle raputati pead. 

»Jutustan teile terve loo,“ ütles Elsie. ,,Kui 
jõudsin Evening Herald'i toimetusse, leidsin, et 
kogu personaal oli juba koju läinud, kuid toime- 
taja, asjaajaja ja omanik olid juhatusetoas ja ma 
sain hiljem kuulda, et oli olnud käimas kõige 
hirmsam tüli.“ 

»See on alati nii, kui kohtuvad need kolm här- 
rat,“ ütles King Kerry informeeritult, ,,Kui kir- 
jastaja oleks ka seal olnud, neil oleks tulnud 
välja helistada ambulants-auto.“ 

»Noh,“ jätkas tüdruk naeratades, ,saatsin sisse 
teie visiitkaardi ja leidsin otsekohe vastuvõtmist.“ 

»Säärane on ühe nime lummus,“ pomises mil- 
jonär. 

»Nad olid hirmus üllatunud mind nähes, ja 
omanik, härra Bolscombe, hakkas kohe mind ,mu 
laps'-etama, aga ta ei jätkanud seda, kui teatasin 
neile jalamaid, et olen tulnud ta ajalehte ära 
ostma.“ 

»Kas ta minestus?“ küsis Kerry murelikult. 

Elsie naeratas. 

»Seda just mitte; aga ta küsis kuuskümmend 
tuhat, mis peale juba mina sooritasin kõik tarvi- 
lised minestused. Leht on alles noor — teate ju 
seda?“ — King Kerry noogutas pead — ,,ja hak- 
kas end just tasuma --“ 

»See on toimetaja arvamus,“ lausus Kerry ja 
tüdruk jaatas. 

»Eriti kui veidi muuta ta sihti — 

»Kas kuulen ma asjaajajat kõnelemas?“ küsis 
Kerry vaadates lakke. 

»Jah — aga teisest küljest võib-olla ka mitte- 
ja on kahtlane, kas maksab ta peale veel välja 
visata kallist raha.“ 

Kerry naeris südamest. 

»Seda ütles aga omanik. Tean, mida ta võiks 
üldse öelda, sest olen teda kohanud paaril korral.“ 

»Nii me siis kõnelesime ja kõnelesime ja lõp- 
peks ma sain lehe neljakümne tuhande naela eest,“ 
hüüdis tüdruk võidurõõmsalt. A 

Kerry tõusis ja patsutas teda õlale, 

»Suurepärane, mu laps!“ ütles ta. ,,Kirjutan 
selle oma punasesse raamatusse,“ 

Tal oli lukutaga suur pearaamat, millesse tegi 
aegajalt märkusi. Nende sisu oli teadmatu kõi- 
gile peale ta enda. 

»Mul on veel midagi öelda,“ sõnas tüdruk. 
»Kui olin andnud tšeki ja saanud kviitungi, ma 
läksin koju ja härra Bolscombe, kes pidi lõunas- 
tama -- te ei aima kunagi kellega?“ ütles ta välja- 
kutsuvalt. 

»Hermann Zeberlieff'iga — jah?“ kostis Kerry. 
»Jätkake!“ 

Elsie oli veidi pettunud, et ta tilluke pomm 
polnud isegi susisenud. 

»Läksin tagasi oma korterisse. Kolm tundi hil- 
jem külastas mind härra Bolscombe, aga kust ta 
sai mu aadressi —?“ 

»Zeberlieft'ilt.“ 

»Muidugi — kui rumal minust unustada. Ta 
tuli ja pakkus end tagasi ostma lehte seitsme- 
kümne tuhande naela eest!“ 

»Tore)“ naeris King Kerry. 

»Tahtis mulle selgeks teha, et see polnud kel- 
legi õige müük, aga ma olin lasknud teda mainida 
kõiki tingimusi kviitungis. — Kas mul polnud 
õigus?“ 

»Laps,“ ütles imetlev Kerry pühalikult. ,,Ma 
teen teid omaks osanikuks lähematl päevil. Kui- 
das asi lõppes?“ 

Elsie ulatas talle kviitungi. 

Kuid midagi oli tüdrukul veel lisandada. 

»Toimetaja on üsna arukas noormees,“ ütles 
ta kõhklevalt; ,ja ka asjaajaja näib kaunis osav. 
Ütlesin neile, et te ei võta ette mingisuguseid 
äkilisi muudatusi.“ 

»Jälle õige,“ hüüdis Kerry siidamlikult. ,,Uus 
mees pole mitte alati parim mees ja vana mees 
pole mitte tingimata lollpea. Kunagi ei pea midagi 
vahetama vahetuse enda pärast — välja arvatud 
rõivad." 

Ta seisis mõtlikult oma kirjutuslaua kõrval. 

»See väärib enam kui tavalist tunnustust,“ 
lausus ta teeseldud pühalikkusega. ,, Midagi vähe- 
mat kui lõunasöök ei või tähistada meie esimest 
ühist võitu vaenlase üle.“ 

Elsie vaatles teda naervate silmadega, liiga 
lähedal siiski pisaraile, et olla täiesti rahuldatud. 
Et ta oli teinud heameelt ,hallile mehele', nagu ta 
teda endamisi nimetas, -- sellest piisas. 

Ta oli näinud kaht väga ilusat meest viimase 
kahekümne nelja tunni jooksul — ja pingutas 
nüüd mälu, et meenutada, kes oli teine. 

Ent too polnud seda tüüpi, mida esildas ta ees 
seisev mees, oma terve jumega, naervate silma- 
dega ja tolle tugevatahtelise lõuaga — ning teine 
polnud ka kindlasti mitte hallemate juuste oma- 
nik, mida ta kunagi oli näinud noorel mehel. Ta 
imestas, miks Kerry'l olid nii hallid juuksed. 
Sageli oli tahtnud talt küsida seda, kuid miski, 
mis polnud aga mitte hirm olla nere ehk ninakas 
(nad olid liiga kaugele juba jõudnud oma sõp- 
ruses, et sel hirmul veel oleks tähtsust), oli takis- 
tanud teda. 

»Lõuna kell kaheksa Sweizerhof'is,“ sõnas 
Kerry; ,ja kui peate võimatuks ilmuda seltsi- 
daamita, siis tooge kaasa mõni kena.“ 

»Ma ei tunne ühtegi küllalt kena,“ naeratas 
tüdruk, ,nii, et peate rahulduma minuga üksi.“ 


Elsie'l seisis ees veel terve päeva töö ja ta 
heitis end sellesse energiaga, mida kahekordistas 
õhtuks ettenähtud lõbu. Äkki keset tööd ta 
peatus. 

»Tean nüüd!“ hüüdis ta. 

Kerry vaatas üles. 

»Mida te teate?“ 

»Teise mehe nime — tähendab,“ parandas ta 
end kiirelt, ,mehe nime, kes tuli minu poole ühes 
härra Bolscombe'iga. See oli härra Martin Hub- 
bard.“ 

»Oh! venitas mees kahtlevalt, ,too iludus?“ 

»Kas nii teda hüütakse. Noh, mõistan seda. 
Ta on ju väga hea välimusega aga — —“ Elsie 
kõhkles. 

»Martini kohta võiks öelda palju ,aga“-sid,“ 

tähendas Kerry vaikselt. ,,Kohtasin teda New- 
Yorgis. Küll on aga dollarikütt!“ 

Ta vahtis mõtlikult seinale enda ees. 

»Mees, kes abiellub raha pärast,“ sõnas ta, ,,on 
nagu koer, kes ronib kirikutorni kondi järele, Ta 
saab küll oma lõuna, kuid pole mugavat kohta 
lõunauinaku tegemiseks.“ 

See oli kõik, mis ta ütles Martini kohta. 

Ülejäänud osa päevast ta oli väga tegev, sest 
skitseeris kuulutisi, mis pidid kõigutama manu- 
faktuurtööndusliku maailma ta aluseini. 


PEATÜKK XVI 


»Kui mees nõrkade moraaliprintsiipidega ja 
kohusetundeta oma südametunnistuse, uhkuse ja 
üldinimlikkuse vastu leiab eest takistusi oma 
südamesoovide täitmisel, ta meel loomulikult 
pöördub tapmisele. Tapmine, sarnasena, on mehe 
loomulik vaist, nagu emakssaamine on naise loo- 
mulik vaist. Tuhanded tsivilisatsiooni aastad on 
ellu äratanud ülivaistu, mille tegevus oleneb tah- 
test ja mille nimetus on enda-ohjendamine. Tahte 
metsikud veed on juhitud kunstlikesse kaana- 
leisse ja häda eksivale voolule, kui see kargab üle 
kaldast ja jookseb oma loomulikku sängi.“ 

Nii kirjutas Hermann Zeberlieff oma päevikus 
kaks päeva peale ta õe kinnimõistmist, Need 
laused kehastasid ta filosoofiat ja olid ta huvita- 
vamaid usutunnistusi ning kindlasti selgemaid 
osi ta päevikus, mis ühe hilisema sündmuse puhul 
loeti avalikkuse ees Hermann Zeberlieff'i enda 
paratamatult puududes. 

Tema kurjemad vaenlased ei saaks eitada, et 
sel perversel mehel õli teatud kirjanduslikku andi. 

Ta lõpetas kirjutamise ja pani raamatu selle 
õigesse kohta tagasi. Siis heitis põlgliku pilgu 
väikesele kirjadehunnikule, millele oli just vas- 
tanud. Kõik, kes tundsid teda, olid kirjutanud 
lahkelt, andestavalt või humoorikalt ta õe seik- 
lusist. 

Nad kõik ei teadnud ju sugugi, mida see tüd- 
ruku tuju oli talle maksma läinud. Võib-olla 
oleks maksnud veel kallim, kui ta oleks jätnud 
tegemata selle triki, kuid seda võimalust Zeber- 
lieff ei möönaks kunagi. 

Ta läks oma tuppa tõivastuma. Kuigi ta õe 
teguviis rikkus ta plaane, siiski tundis ta teatud 
kergendust, et tarvidus kõrvaldada tüdrukut oli 
kadunud. Veera teeb testamendi vangimajas — 
Zeberlieff ei kahelnud seiles. Cassman, ta advo- 
kaat, saadeti seks otstarbeks Holloway'sse. Mil- 
jonäri seisukoht oleks hämmastanud tavalist 
psühholoogi, sest ta ei tundnud enam mingit paha- 
meelt oma õe vastu. Siiralt, ta tahtis tüdruku 
raha ja sama siiralt — ta ei olnud veel loobunud 
lootusest saavutada seda. Ainult meetod peab 
olema tabavam — selle sihiga oli ta palunud lõu- 
nale Martin Hubbard'i Veera kummalise käitu- 
mise õhtul. 


»Bolscombe on lambapea“ — Hermannil oli 
omaduseks valjusti iseendaga kõnelda ja ta 
rõivastus toapoisi abita — ,müüa leht tollele 
seale !“ 


Too siga“ oli King Kerry, kelle vastu see ime- 
lik mees suunas oma lepitatamatu viha täie jõu. 
Ta arutele endamisi, mida küll King Kerry võiks 
teha selle uue mängukanniga — see oli relv, mida 
võiks kergesti tarvitada Hermann'i kimbutami- 
seks. Mitte esimest korda ei ostnud ,Londoni 
kuningas' ajalehti, et võidelda temaga. Ta oli 

parajasti lõpetanud rõivastumise, kui kuuldus 
toast koputust uksele. 

»Keegi mees sooviks näha härrat,“ ütles Her- 
mann'i kutse peale sisseastunud teener. 

»Milline mees?“ 

Teener ei leidnud sobivaid sõnu külastaja kir- 
jeldamiseks. 

»Vaesevõitu — välismaalane,“ sõnas ta. 

Vaesevõitu ja välismaalane? Hermann ei 
tundnud võõrast nende omaduste järgi. 

»Las* ta tuleb üles.“ 

Siia, härra?“ 

»Muidugi siia,“ hüüdis isand teravalt. ,,Kus 
ma teda siis teie arust peaksin vastu võtma?“ 

Teenija oli harjunud nende ootamatute viha- 
puhkemustega, ning nad ei häirinud teda. Ta 
väljus ja tuli peagi tagasi väikese, kaunis kahvatu 
mehikesega, kes kandis kasimatut ja korratut 
habet ja küllalt viletsaid rõivaid, et õigustada 
epiteeti ,vaesevõitu“, ning küllalt ekstsentrilisi, 
nii et ka ,välismaalane' oli õieti aimatud. 

»Ah, see olete teie, või nii?“ ütles Hermann 
jahedalt. , Istuge. — Teil pole vaja oodata, Martin.“ 

»Noh?“ küsis ta, kui nad olid üksi. ,,Mida te 
siis tahate?“ 

Ta kõneles prantsuse keeles ja väike mehike 
tõstis kahetsevalt oma väljendusrikkad käed. 

»Mis muud, mon vieux — kui raha? Ah, raha 
on hirmus asi, kuid väga tarvilik.“ 

Hermann avas aeglaselt kuld portsigaari ja 
valis endale sigareti, enne kui vastas. 

»Miks te aga tulete just nimelt minu juurde?“ 

Mehike kehitas õlgu ja vaatas lakke inspirat- 
siooni otsides. Ta oli ebameeldiva välimusega 
mees, lühikese lameda ninaga ja väikeste pilguta- 
vate teineteisest kaugel seisvate silmadega. Ta 

jume oli plekiline ning ebaterve ja ta käed suu- 
red ning punased. 

»Olite kord helde meie vastu, mon aviateur,“ 
ütles ta. ,,Oh, seda heldemeelsust! — kuid see 
oli“ — ta vaatas ringi, ,tapmise eest!“ sosistas ta 
siis dramaatiliselt, 

»Kas tahate öelda, et mina palkasin teid tapma 
toda noort naist, kes leiti surnult Smith Street'il?“ 
küsis teine jahedalt. , Teid kästi ju mitte tappa.“ 

Mees kehitas jälle õlgu. 

»Ta oli purjus — me arvasime, et oli jonna- 
kas,“ ütles ta. ,, Kuidas pidime teadma? Joosep 
pigistas teda natuke erakordselt ja, voi!/ä/ surnud 
ta oligi.“ 

Hermann silmitses teda, nagu loodusteadlane 
võiks silmitseda mõne uue ja kummalise putuka 
liigi esildajat. 

»Oletame, ma ütlen, et ei anna teile mitte mi- 
dagi?“ päris ta. 

Suured punased käed sirutusid jälle kahetse- 
valt välja. 

»see oleks suureks õnnetuseks,“ ütles mees, 
»teile, meile, kõigile!“ Nähtavasti meeldis talle 
üliväga riim ,vous“, ,nous”, ,tous“ ja ta kordas 
teda järjest. 

Mehed seisid teineteisest väljasirutatud käsi- 
varre kaugusel. 

»Kas olete väga tugev, mu sõber?“ küsis Her- 
mann. 

»Mind peetakse selleks,“ vastas mees uhkel- 
davalt. 

»Tähele panna!“ hüüdis Hermann ja ta väike 
valge käsi sööstis ette ning haaras külastaja 
kõrist. Mees rabeles, kuid ta oli Le Cing'i õpilase 
kätes ja Le Cing oli omaaja suurimaid kägistajaid. 

Sõrmed pigistasid kõvemini teise kõri, osavad 
terassõrmed, mis ühe korraga haarasid unetuik- 
soone ja surusid kinni hingamistoru. Mees lan- 
ges lõdvalt põrandale, siis, kui juba surm vahtis 
talle näkku, sõrmed lasksid ta jälle lahti. 

»Tõuse üles,“ käskis Hermann ja naeris hää- 
letult. 

Mees kõikus jalgul, hirm silmis, nägu sinine 
ja paistetanud. 

»Mon Dieu!” ägas ta. 

»Veel üks minut, mu lapsuke,“ ütles Hermann 
südamlikult, ,ja sa oleks olnud põrgus. Tegin 
seda, et näidata sulle, et tunnen sinu ametit pare- 
mini kui sa ise, Aaastaid tagasi,“ jätkas ta mee- 
nutades, ,, su kaasmaalane, Le Cing, pääsis põge- 
nema Kuradi saarelt ja tuli New-Yorki. Maksin 
talle viis tuhat dollarit, et ta õpetaks mind õieti 
haarama. Olid häis käsis, ma foi!“ 

Mees seisis värisedes pealaest jalatallani, näo 
tõmmeldes hirmsasti ja ühe käe katsudes õrnalt 
kriimustatud kõri. 

»Siin on sada naela: kui tahad, võid minna 
politseisse — aga ära tule mult raha tahtma, kui 
sul pole mulle midagi selle eest pakkuda. Kui sind 
vajan, küllap siis saadan järele. Bonsoir.” 

»Bonsoir, mon professeur!“ iitles mees mõne 
oma huumorijäänusega. 

Hermann oli meelitatud. 

Ta laskis küll Martin Hubbard'il oodata, kuid 
Martin võis seda teha, olgugi et oli käskinud 
lõunat minuti peal täpsalt valmis olla. Her- 
mann leidis oma seltsilise kannatlikult istumas 
Sweizerhof'i palmiruumis. 

»Kahetsen, et lasksin teil oodata, kuid mul oli 
ootamatu asjaajamine -— väga kiireloomuline asja- 
ajamine,“ lisandas ta naeratades. 

»Oh teie, miljonärid, küll!“ ütles Martin Hub- 
bard imetlevalt. 

Ilus on ebamäärane sõna, tarvitatav vastuvõe- 
tava välimusega inimeste kohta, kuid Martin Hub- 
bard'il olid noore kreeka jumala näojooned ja 
kuju. Kuigi ta suu oli nõrgavõitu, väikesist kulla- 
karva vurrudest piisas selle peitmiseks. Nüüd, 
kõndides oma külalisega läbi sali, igal pool tös- 
teti silmi, et vaadelda teda, — ihalevaid silmi, 
heakskiitvaid silmi, silmi täis vihkamist ja kaht- 
lustust. 

Hermann Zeberlieff ei ihalenud ega kadesta- 
nud oma sõbra kaunidust. Ise silmahakkava väli- 
musega mees, noorusliku näoga ja toreda jõurik- 
kusega, mis ilmnes ta õlgades ja kogu keha rühis, 
välimusel polnud aset tema filosoofias. Oli teatud 
sündsuse reegleid, mille järgi tuli käituda, teatud 
mööduvaid moode, milliseid tuli taluda, kui ei 
tahtnud pälvida ekstsentrilikkuse kuulsust, kuid 
neis asjus ta rahuldus kompetentsete asjatundjate 
nõuannetega. 

Ta edevus suundus kõik võimule: ta ahnitses 
kiituselõivu oma rikkusele, mõjukusele ja seisu- 
kohale maailmas, millesse ta kuulus. 

»Siin me olemegi,“ ütles Martin ja osutas üht 
laudadest. 

Hermann laskis pilgul käia toas ringi ja ta 
laup tõmbus inetult kipra. Kolm lauda eemal 
istus King Kerry kellegi daamiga. Omalt kohalt 
Hermann ei võinud näha naise nägu, ent kiire 
vaatlus ütles, et kuna ta tualett polnud väga 
moodne ega ka hinnaline ja kael ning juuksed 
ehtelagedad, ta pidi olema mõni meeldiv tähtsu- 
setu olend, nagu neid Kerry igal pool leidis. 


»Vana Kerry ja ta sekretär,“ ütles Hubbard 

jälgides teise silmade suunda ja soovides leida 
põhjendust ta kipras laubale. 

Hermann vaatas tüdrukut uue huviga. Ta 
huuled kõverdusid sarkastilises naeratuses, kui 
meenutas, et see tüdruk oleks võinud lamada seal, 
kus leiti ta korteriperenaise joobnud tütar, kui 
poleks vahele astunud õnnelik juhus. 

Lõunastamise kestel kõneldi päevasündmusist, 
mis tavaliselt moodustavad seltskonna jutuaine. 
Kohtamise tõeline otstarve tuli avalikuks alles 
hiljem palmihoones, kui mõlemad istusid oma 
kohvi ja sigarettide juures. 

»Hubbard,“ ütles külaline, ,tahan, et abielluk- 
site mu õega.“ 

Ta vaatles kõneldes oma vastast ja nägi rahul- 
dussära süttimas ta silmis. 

»See on kaunis oodatamatu,“ sõnas Hubbard 
silitades oma vurre. 

»Tahan, et abielluksite temaga,“ jätkas Her- 
mann ignoreerides katkestamist, , sest mulle näib, 
et pole teist teed ta raha saavutamiseks.“ 

Hubbard vaatas ta poole altkulmu ja vastas 
mitte just väga südamlikult. 

»Mida te õieti öelda tahate?“ 

»Seletan seda kohe,“ lausus Hermann. ,Aga 
enne kui jätkan, tahaksin paluda, et me ei võtaks 
ette igasuguseid teineteisele puru-silmi-heitmisi, 
perekonna ausid, džentlmeni kohustisi ja muid 
sääraseid kaunikõlalisi lollusi, kui lubate,“ 

Ta ütles seda vaikselt, kuid täiesti tõsiselt, ja 
Hubbard surus tagasi huulile-kerkiva protesti- 
lause, 

»Jätkake!“ ütles ta. 

»Pakun teile osa oma õe varandusest — pakun 
teile erakordseid juhuseid kohata teda ja usun, et 
teie ebatavaliselt kaunis isik sooritab kõik muu.“ 

Hubbard silitas mõtlikult oma vurre. 

»Muidugi,“ ütles ta, ,kui aga preili ise 
nõus on?“ 

»Seda ta ei ole,“ vastas Hermann siiralt. ,,Ta 
peab teid pururumalaks eesliks“ Härra Hub- 
bard'i nägu läks väga punaseks. ,,Aga ta on noor, 
ja teil pole õieti veel olnud võimalust äratada 
temas lugupidamust enda vastu.“ 

»Aga kuidas —“ algas Martin Hubbard veidi 
kangelt. 

»Kuulake,“ käsutas teine järsult, ,ja jumala 
pärast ärge katkestage! Mu isa testamendi järgi 
on viis miljonit dollarit määratud mehele, keda ta 
valib endale abikaasaks. Keegi ei tea sellest peale 
tema enda, minu ja notari. See summa on umbes 
pool kogu rahast, mida pärandas mu isa talle. 
Tahan, et abielliksite temaga ja annate mulle all- 
kirja, et maksate mulle seitsesada viiskümmend 
tuhat naela teie laulatuse päeval.“ 

Rahulikult öeldud, ilma, et miski Hermann'i 
toonis oleks lasknud aimata, et ta tegi ebahariliku 
ettepaneku, need sõnad rabasid ta vastast. Siiski 
ei rabanud nad teda aga küllaldaselt, ei sundinud 
veel unustama, et jaotus oli vaevalt õiglare. 

»See on aga kaunis kihvtine!“ tõrkus ta. 

»Et teie saate ainult veerand miljonit?“ Her- 
mann kergitas kulme. 

»Ma pole just kerjus, Zeberlieff,“ hüüdis ,Ilu- 
dus“ õhetades ja mõnevõrra vihane. 

»Te pole küll just mitte kerjus,“ möönis Her- 
mann. ,,Olete ainult seltskonda-imev käsn — ärge 
nüüd katkestage,“ kui Hubbard tõusis poolenisti 
toolilt, ,,Kõnelen siiralt, ent seisukord nõuab 
seda. Te ei või ainsat pennigi omaks nimetada; 
olete meie ühingu juhatuses ainult sellepärast, et 

panin teid sinna, ja tegin seda, sest et arvasin, et 
varem või hiljem võiksite olla kasulik, Olete tun- 
tud Mayfair'ist Pimlico'ni varanduskütina, kellel 
ei vea, ja kui ebaõnnestub ka praegune tehe, abi- 
ellute vist oma korteriperenaisega, et sel teel 
kõige hõlpsamini tasuda võlgnevat üüri.“ 

Martin Hubbard'i nägu läks punaseks ja val- 
geks teise jätkates oma häbematu venitava hää- 
lega. Sest neetud asi kõige selle juures, mis 
Hermann ütles, oli, et see vastas tõele — õige oli 
isegi talle korteriperenaise poolt osaks saanud 
silmahakkav tähelepanu. Ent kuigi ta oli tuli- 
vihane, nagu ainult edevad ja ilusad mehed võivad 
olla vihased säärase alandava elamuse puhul, tal 
piisas mõistust taibata, et veerand miljonit naela 
oli kõiki ta unistusi ületav varandus. 

»Olete üks kuradi juut!“ urises ta ja Zeber- 
lieff naeris. 

»Tõtt öeldes, minus pole tilkagi juudi verd,“ 
ütles ta. ,,Sageli soovin, et oleks. Nii siis te 
võtate vastu mu ettepaneku?“ 

»Aga kui ta ei peaks üldse minuga tegemist 
tegema?“ päris teine. 

»Peate juba usaldama mind,“ sõnas Hermann. 

Ta peatus äkki. King Kerry tuli ta poole, 
kõndides veidi eespool tüdrukust, kellega oli 
lõunastanud. Isegi nüüd Zeberlieff ei võinud 
näha ta nägu, sest vaade sellele tema kohalt oli 
varjatud tüdruku saatja õlaga. 

»Aga kui — Martin Hubbard kõneles iga- 
suguseist raskusist, kuid Hermann ei kuulanud. 
Ta oli uudishimuline näha tolle tüdruku nägu, 
kelle Kerry oli juttude järgi valinud lihtsalt 
rahvajõugust avitamaks teda ta miljonite käsita- 
misel. 

Nad olid peagu mõlema mehe kohal, kui Kerry 
tasandas sammu, ja Hermann Zeberlieff vaatas 
esimest korda Elsie Marion'i näkku, 

Ta hüppas üles toolilt kui kuulist tabatu. Ta 
nägu oli valge ja ebainimlik ning higitilgad seisid 
ta meelekohtadel, kui osutas väriseva näpuga 
kohkunud tüdrukut. 

»Sina — sina!“ kraaksus ta kähiseva häälega 
ja langes minestunult põrandale. 


PEATÜKK XVII 


»Laiemaile rahvahulgile. 


»Olen hiljuti omandanud Tack £ Brighten'i 
nime all tuntud äri ja käesolevaga teen teatavaks, 
et kavatsen jätkata seda uusil aluseil ja uute 
meetoditega Kerry” kaubamaja nime all, Olen 
neljakordistanud kaupade valiku, mille seas nüüd 
leidub kõike sorti naiste ja laste rõivaid ning 
meeste koetud pesu ja sukki. 

»Oxford Street'il pole võimalik osta ühtegi 
rõivast, ühtegi riiet, mida ei leiduks Kerry' 
kaubamajas. 

»Ehitises on ettevõetud laialdasi ümberehitusi, 
juurde lisatud on uus kohvla, on püstitatud kaks 
võimsat elektri-tõstetooli ja teisele korrale on 
ehitatud puhkamisruun. 

»Selle äri algatamiseks kuulutan välja poole- 
hinnalise müügi-aasta. 

»Kaksteist kuud, alates tänasest päevast, võite 
osta kaupu, tasudes nende eest ainult poole tol- 
lest hinnast, mida maksaksite samade kaupade 
eest igas teises kaupluses Oxford Street'il. 

»Ega see pole veel kõik. 

»Kolm äriteenijate vahetust on ostjate käsu- 
tuses ja äri on avatud päeva ja öösi — välja arva- 
tud pühapäevad ning kaks tundi iga päev. Kõi- 
gile kaubule on märgitud hind, mille eest neid 
müüakse teisis kauplusis, ja märgitud hindadelt 
tehakse järgmised hinnaalandused. 

»Ostjaile kella 10-st hommikul kella 8-ni õhtul 
müüakse kaupa poole märgitud hinna eest. Kella 
8-st kuni kella 11-ni õhtul tehakse 55% hinna- 
alandust; kella 11-nest kella 1-ni öösi 60%; ja 
kella 1-st kella 8-ni hommikul 65% hinnaalandust. 
Kella 8-st 10-ni kaubamaja on puhastajate kätes. 

»Näide: Kaup märgitud 10 šillingit. 

»Kella 10-st hom. — 8-ni õhtul meie hind — 5 šill. 


»Kella 8-st — 1T1-ni õhtal 0, » — 48.6penni 
»Kella 11-st  — 1-oi öösi  ,, » —A4s. 
»Kella I-st — 8-ni kom. 0, » —386p. 


»Teid teenib koosseis, millele makstakse kõr- 
gemat palka kui ühelegi teisele Londonis ja mille 
tööpäev on lühem kui äriteenijail teisis kauba- 
majus. Kõik hinnad on märgitud lihtsais arvudes. 
Valige oma kaubad muster-ruumis ja nad antakse 
teile kätte puhkamisruumis. 

»See kuulutis ilmub ajalehis kolm päeva järge- 
mööda, millise aja lõpul kaubamaja ise reklaamib 
end. 

»Austusega KING KERRY.“ 


»P.S. Tegelikult kingin ma ära vähemalt 
300.000 £ lähema kaheteistkümne kuu jooksul; 
igaühel on võimalus võtta oma osa. Pole karta, 
et lõpeksid meie tagavarad. Mul on lepingud 
kümne suurima valmistajate firmaga, et nad varus- 
tavad mind kaupadega 600.000 £ väärtuses 23. det- 
sembril lõppeva poolaasta kestel ja 800.000 £ väär- 
tuses järgneval poolaastal.“ 

See kuulutis kattis terve tähtsaima lehekülje 
kõigist saadavalolevaist lehekülgedest igas Lon- 
doni ajalehes. Esmaspäeval ilmus esimene teade 
müügist suure müürilehe kujul igal pealinna 
müürilehtede paigutamiskohal. Teadaanne oli 
silmatorkav oma lihtsuselt. 


KERRY' KAUBAMAJA 
989—.997, Oxford Street, W. 


Armuline proua, — iga rõivastus-ese, mida juh- 
tute nägema riidekauplusis ja daamide rõivaste- 
ärides Oxford Street'il, on saada minu kauba- 
majast esmaspäevast peale poole ja isegi vähema 
hinna eest. Üksikasju vaadake kolmapäevaseist 
ajalehist. 

KING KERRY. 


See kuulutis, tohutute tähtedega, oli igalpool 
Londoni kodanikkude silme ees, niipea kui nad 
astusid kodunt välja. Ta vahtis neile otsa allmaa- 
ronges ja -tõstetooles. Ta oli kleebitud raudtee- 
jaamule ja kattis tulekindlate müüride pindu. Ta 
oli muudetud kujul trükitud trammi piletite taga- 
küljele ning omnibuste ja autode seinule. Rek- 
laamlaudade kandjad mehed kõndisid tuhandeina 
Londonis ringi, kandes seda kuulutist. Ta ilmus 
oodatamatult kinode ekraanile, leidus teatrite 
kavadel ja puges isegi vaimulike ajakirjade lehe- 
külgedele. 

Nädal aega hiljem järgnesid kuulutised aja- 
lehis ja kell üksteist hommikut oli moodustunud 
kõige kummalisem ,saba', mida London oli kunagi 
näinud. Ta hakkas tekkima juba kell seitse hom- 
mikul. Kell üheksa kutsuti välja tagavara polit- 

sei, et hoida korras ootajaid. Neli inimest kõr- 
vuti, nii sirutus saba Kerry” kaubamajast kuni 
New Oxford Street'ini, miili ja veerandi pikkune 
maa, 

Säästliku londonlase meeles polnud ühtegi 
kahtlust, et kaubad vastasid headuselt kuulutise 
lubadusile. Lõputud sametvööd olid juba kolm 
päeva näidanud seesleiduvate aarete proove. Veel 
vähem kaheldi heldemeelse omaniku hea tahte 
juures, lasta kõigil neil kaubul minna poole hin- 
naga. 

Mõnevõrra oli avalikul arvamusel kahtlust 
ainult nende ohvrite kestvuse kohta. 

Uksed avati kell üksteist ja Kerry” süsteem 
töötas täielise eksimattusega. Niipea kui kauba- 
tarvitajate soovid olid rahuldatud, lahkusid nad 
uusist uksist ehitise tagaküljel. Neile selgus, et 
tulevikus peavad tulema kindla teadmusega sel- 
lest, mida nad õieti soovisid. Kui nad juba kord 
olid läinud proovide ruumist puhkusruumi, neid 
ei lastud enam esimesse tagasi. Meenus hiljem 
midagi tarvilikku, siis nad pidid uuesti asetuma 
sappa. 

Iga seltskonna kiht oli esildatud selles tohutus 
odavusejahis. Autodest ja sõidukeist väljusid 
nende karusnahus omanikud, et kõndida külg 
külje vastu räpaka naisekesega ida või lõuna 
linnaosade vaesemailt tänavailt. Naised, kelle 
käsutada olid kapitalid, läksid sisse pungiltäis 
rahakottidega ja väljusid uhke teadmusega, et olid 
ostnud kahekordse hulga ühe eseme hinna eest. 

Kell kolm pealelõunat saba oli veerand miili 
pikk, kell kümme õhtul umbes tuhat viissada ini- 
mest liikus aeglaselt uste poole, ja kui kell lõi 
kaks, ootas oma suurusega aukartust äratav rahva- 
jõuk ikka veel ekstra hinnaalandusi. 

»Kui suurepärane !“ 

Elsie imeteli vaadet kaubamaja ülemisest ak- 
nast kell pool kaks hommikul. Tänav ehitise taga 
oli täis veoautosid ja -vankreid, mis olid toonud 
värskeid tagavaru King Kerry' poolt lõuna-Lon- 
donis üüritud laost, ja kuna üks meeste salk oli 
tegevuses mahalaadimisega, teine pakkimis-ruumis 
viiendal korral avas kaste ja sortis nende sisu 
jaoskondade järgi. 

King Kerry astus tüdruku kõrvale, suitsutades 
sigarit. 

»Meil läheb toredasti,“ ütles ta. ,,Pole vist 
kaotatud enam kui tuhat naela, Võib-olla isegi 
seda mitte.“ 

»Minu mõte on, et kaotame umbes tuhande 
naela ümber päevas,“ jätkas ta, ,,ent tuluprotsent 
neilt kaubult on nii suur, et me vahest ehk ei saa 
üldse mingit kahju, kui süsteem on lõplikult 
välja kujunenud.“ 

Oli veel teisi asjast samuti huvitatud vaatle- 
jaid. 

Leete ja Zeberlieff istusid viimase pimeda auto 
sisemuses ja silmitsesid kesköist saba. 

»Kui kaua peaks see komöödia küll kestma?“ 
urises Leete. 

Teine ei vastanud. 


Ta näis haige ja väsinud. Ta silmi ümbrit- 
sesid temas ebatavalised kortsud. Pahaendeliselt 
vahtis ta vaenlasele ulualust andvat ehitist. 


Siis tolle pärast oli Kerry oma sekretäri vali- 
nud lihtsalt rahvajõugust. Sest et ta sarnanes 
imestataval määral tüdrukuga, kelle surm lamas 
Hermann'i südametunnistusel. 

See oli ju olnud tragöödia — tüdrukule. Her- 
mann oli olnud lihtsalt väikeses kimbatuses, muud 

midagi, Vahejuhtumus oli süvendanud lõhet tema 
ja King Kerry' vahel, sest hall mees — kes pol- 
nud veel hall noil päevil — oli armastanud seda 
last omal viisil. Isegi Hermann möönis, et too 
viis oli nii heatahtlik ja õrn, kui üldse võimalik. 
Kerry silmis ta oli veel laps, vaevalt väljunud 
nukkude ja maiustiste ajajärgust, kui äkki kogu 
Boston pidi ärkama teadmusele, et ta oli tõe- 
poolest juba naine, naise võimetega nautida rõõmu 
ja naisele saatuselt määratud kannatuste mõ5- 
duga. 

»Ta ei saa ometi jätkata seda,“ kõneles Leete, 
ja Hermann hülgas võpatades oma kibedad mäles- 
tised. 

»Või ei saa!“ ütles ta metsikult. ,,Ta saab ja 
tahab — te ei tunne teda. Ta on üks kuradi 
jankii magnaat — te pole vist iialgi tegelenud 
sedaseltsi inimestega! Või ei saat Ärge te loot- 
kegi, et ta jätab. Ons see mõjustanud Goul- 
ding'i?“ 

»Mõjustanud!“ teine naeris karedalt. ,,Kaht- 
len, kas oleme sisse võtnud kümme naela tänase 
päeva kestel, ja asutise ülalpidamise kulud üksi 
on nelikümmend kuni viiskümmend naela päevas. 
Ma nõuan, et politsei keelaks ära selle saba — see 
on seadusevastane !“ 

»Ja teete talle reklaami, jah?“ päris Hermann; 
»teete talle hinnata suurepärast reklaami? Sel- 
lega pole midagi peale hakata, Peame leidma 
teissuguse tee.“ 

Ta näris mõtteis küüsi, silmade ikka vahtides 
heledastivalgustatud kaubamaja eest aeglaselt- 
mööduvat ostjate rongkäiku. 

»Kui see peaks kestma,“ küsis ta, ,,ja teie sisse- 
tulekud langema kümne naela või veel vähema 
peale, millised on siis tagajärjed?“ 

Härra Leete neelis midagi pimeduses. 

»Hukatus,“ ütles ta lõpuks; ,,peaksime tegema 
pankroti. Meil pole võimalik võistelda, peaksime 
loobuma dividendi maksmisest, sest meil puudu- 
vad seks tagavarad. Ja ega meie üksi pole — 
ümbruskonnas on pooltosinat firmasid, kelle seisu- 
kord on meie omast veel pahem. Nad langeksid 
kõik rusudeks. 

»Aga kui te kõik lepiksite kokku müüa oma 
kaupu võistleva hinnaalandusega?“ 

Leete raputas vandudes pead. 


»Mis abi on sellest lobisemisest? Meie ees on 
asjaolu, millest ei saa üle. Tema võib endale 
lubada visata miljon naela aknast välja — meie ei 
või. Kes siis finantsib mõnd äri praegusis olu- 
des? Ükski pangamaja City's ei laena meile 
punast krossigi, kuni pole täpsalt teada King 
Kerry” operatsioonide piirid. Meie ainus lootus 
on, et ta ära väsib.“ 

»Ta ei väsi mitte,“ lausus teine. 

Ta heitis pilgu piki kõnniteed, mille ääres 
seisis auto. Väike vaatlejategrupp silmitses ime- 
list stseeni — Londoni keskööl sisseoste tegemas. 
Üks neist oli noormees, kelle nägu Hermann mäle- 
tas varem näinud olevat. Tükk aega tal ei mee- 
nunud, kus oli ta kohanud võõrast, siis äkki säh- 
vas mõte, et see oli olnud Park Lane'il. 

See oli ju Veera vahva noor üliõpilane. Ta 
oli nähtavasti üksi ja vaatles tähelepandavat 
sündmust suure huviga, 

Läheduses seisis veel teine noormees, suitsetas 
sigarit ja ihales kõiki askeldusi heakskiitva 
pilguga. 

PEATÜKK XVIII 


Hermann Zeberlieff'il mõelda tähendas teot- 
seda. Peab jõudma selgusele Veera suhete kohta 
noormehega. 

Ta astus välja autost ja tegi endale teed sinna, 
kus seisis Bray. 

»Arvan, et oleme juba varem kohanud,“ tervi- 
tas Hermann teda ja südamlikkus, millega vastu 
võeti see tervitus, hajutas kõik kahtlused noor- 
mehe vaenulisuse suhtes. 

Nad seisid mõni aeg lobisedes ja arutelles King 
Kerry' iseärasusi, — * 

»Kas te ei arva, et ta on lihtsalt oivaline?“ 
küsis Bray vaimustatult. 

»Väga,“ kostis Hermann kuivalt. 

»Ja ka veel selline tore mees oma ametnike 
vastu,“ jätkas noormees, unustades täiesti, et kii- 
tused King Kerry'le ei võinud just sütitada kaasa- 
tundvat hõõgust teise rinnas. 

»Kohtasin täna einel Elsie Marioni.“ 

»Elsie Marion'i?“ kordas Hermann nähtava 
huviga. 

Gordon noogutas pead. 

»Jah, teate, ta on Kerry* sekretär; me elasime 
ühe katuse all“ — ta naeratas — ,,enne, kui Elsie'i 
hakkas hästi minema.“ 

»Ja mida on siis temal öelda selle suure mehe 
kohta?“ küsis Hermann maheda irooniaga. 

Noormees naeris. ,,Kardan, et olen vahest üle- 
liia vaimustatud,“ ütles ta, ,ja vististi teie, olles 
ameeriklane ja harjunud oma kaasmaalaste teo- 
võimsuse ja ettevõtlikkusega, pole nii rabatud ta 
meetodeist kui mina.“ | 

»Olen neist äärmiselt rabatud,“ vastas Her- 
mann, kuid ei arvanud sellega mitte täpsalt seda- 
sama mis teie. 

»Tahaksin meelsasti teiega veidi kõnelda, 
härra Bray; on nii palju asju, milliseid võiksime 
läbi arutada. Mulle öeldi, te olevat olnud kohtus, 
kui mu õde mõisteti vangi.“ 

Noormees pöördus ja silmitses teda tõsise 
pilguga. 

»Jah,“ ütles ta vakselt. 

»Tõesti väga kahju, eks ole, et ta tegi end sel- 
liseks narriks?“ küsis Hermann. 

Gordon Bray nägu lõi õhetama. 

»Arvan, et ta! pidi olema küllalt tõsine põhjus 
seks,“ lausus ta. 

Teine surus tagasi naeratuse. Siin oli tegemist 
tõesti andunud austajaga, arvatavasti üks noid 
eemalt jumaldajaid', arvas Hermann, taltsas koer 
silitamiseks või jalaga löömiseks rikkale naisele, 
kel jätkus kannatust hoida teda oma jalakanna 
man. 

»See on muidugi ilmavaate küsimus,“ ütles ta 
valjusti, , isiklikult, ma ei salli naisõiguslasi ja 
mulle oli ootamatuks hämmelduseks avastada, et 
ka minu õde kuulus nende ridadesse; ent see ei 
puutu ju asjasse. Kas te ei tuleks minuga kaasa, 
võiksime veidi lobiseda?” 

»Millal?“ küsis teine. 

»Käesolev aeg on ikka parim,“ hüüdis härra 
Zeberlieff, 

Noormees näis imestunud. 

»Aga on ju kaunis hilja, eks ole?“ ütles ta. 

»Mitte sugugi,“ vastas teine, ,,kui teil aga 
leidub aega.“ 

Ta kõndis tagasi ja tutvustas noore üliõpilase 
oma kaaslasele ning härra Leete leppis vaid vastu- 

meelselt kolmanda isiku juuresoluga hetkel, mil 
ta kavatses sondeerida Zeberlieff'i ta nõusoleku 
suhtes finantsida Goulding'i tulevase võistluse 
jaoks. 

Nad panid Leete'i maha ta korteri ees ja sõit- 
sid edasi Park Lane'ile ning Hermann'i väikeses 
kabinetis mõlemad mehed istusid maha nautima 
sigarette ja kohvi, milline tekkis lauale sellise 
kiirusega, et näis tõepoolest, nagu oleks Martin 
hankinud pakutava joogi termos-pudelist. 

»Ma parem kõnelen teiega juba otsekoheselt, 
härra Bray,“ ütles Hermann mõne aja pärast. 
»Olen väga rikas mees, nagu vististi teate, ja teie, 
niivõrt kui suudan otsustada, ei evi just üle- 
määraselt palju selle maailma rikkusist.“ 


Gordon Bray noogutas pead. 

»See on täiesti tõsi,“ ütles ta vaikselt. 

»Nüüd oleksin mina aga nõus tegema teile 
head, kui tahaksite olla mulle kasulik,“ jätkas 
Hermann. ,,Teate võib-olla, et mu õde on kih- 
latud.“ 

Tekkis väike vaheaeg ja siis Gordon ütles nii 
tasase häälega, et teine vaevalt kuulis teda: 

»Ei, seda ma ei teadnud.“ 

Hermann vaatles teda teraselt. 

»Jah, ta on kihlatud küll ja veel mu sõbra 
Martin Hubbard'iga — olete vahest ehk kuulnud 
temast; ta on paremini tuntud mehi Londonis ja 
mulle eriti kallis, kuna kannab sama nime kui mu 
teenergi, ja ma kunagi ei unusta teda,“ naeratas ta. 

Seniajani Hermann polnud uneski näinud, et 
solvas kuidagi viisi teise tundmusi. Tal ei tul- 
nud üldse mõttessegi, et see mees rahvast võiks 
hellitada mingisuguseid armastusmõtteid temast 
nii palju kõrgemal seisva naise vastu. Midagi 

noormehe näos aga peatas teda ja ta piidles kaht- 
lustavalt oma külalist. 

»Loodan, et kiidate heaks mu õe kihluse,“ ütles 
ta heatahtliku irooniaga. 

»Mul pole õigust seda kiita ega laita,“ ütles 
noormees rahuliselt, ,,Võin ainult väljendada 
lootust, et preili Veera saab väga õnnelikuks.“ 

Ükskõik, mis kahtlustused Hermann'i ajus ka 
ei olnud tekkinud, nad hajusid teise suhtumisel 
asjasse, 

»Ma ei arva, et ta saaks väga õnnelikuks,“ ütles 
ta hoolimatult. ,,Lõppeks önn on ju väga suhte- 
line mõiste. Naine, kes evib paar miljonit naela, 
võib leida õnne seal, kus vähem soodustatud 
olend —' 

»Kuidas võiksin teid avitada?“ katkestas Gor- 
don. Ta pidi midagi ütlema. Talle näis, et ta 
südame peksmist võis kuulda kogu toas ja hirmus 
rusutud tunne, laskunud temale teise sõnade taga- 
järjena, oli selgesti nähtav ta näos. 

»Mul on põhjust teada,“ ütles Hermann aeg- 
laselt, ,,et mu õel on väga kõrge arvamus teie 
otsustusvõimest. Mulle näib meenuvat, et ta on 
mulle mitu korda teist kõnelnud. Juhtub sageli,“ 
jätkas ta hähbemata hoolimattusega teise tundeile, 
»et tütarlapsed ühest seltskonna klassist minu 
õega lasevad end suuresti mõjustada teie klassist 
noormeeste nõuandeist, ja ma arvan, et mu Še ja 
teie puhul on lugu samuti. Võite mind vägagi 
avitada,“ ütles ta rõhutades, ,,kui, minu õe väl- 
judes vanglast ja saavutades uuesti oma normaalse 
seisukoha seltskonnas, te tarvitaksite kogu oma 
mõju temale selle abielu läbiviimiseks. Arvata- 
vasti,“ jätkas ta mõtlikult, ,, Veera lööb põrgu- 
lärmi, kui leiab, et olen korraldanud ta asjad tema 
enda asemel.“ 

wSiis ta ise ei teagi veel?“ katkestas teine 
kiiresti. 

»Veel mitte,“ vastas Hermann. ,,Mu õde, vaa- 
dake, on väga kummaline tütarlaps; ta on mulle 
olnud paljude murede põhjustajaks nende aastate 
jooksul, mil olen olnud vastutav ta käekäigu eest. 
Mõistate vist, härra Bray, elukogenud mehena 
osaltki mu vastutust ja palavat soovi näha teda 
õnnelikuna elus. Praegusel hetkel, ta iseseisva 
karakteriga ja tohutu varandusega,“ ta kõneles 
rõhuga, koputades laua poleeritud pinnale iga 
lause puhul, ,,ta on esimese vastutulija kaasavara- 
küti saagiks. Mu sõber Hubbard on mees, kelle 
vastu säärane süüdistus ei pea paika.“ 

Ta oli kindel, et Gordon Bray ei teadnud mi- 
dagi seltskonnale nii armsast keelepeksust; ei 
teadnud midagi Martin Hubbard'i sisseastumisele 
mõne Mayfair'i salongi järgnevast peade raputa- 
misest ega ettevaatlikust hoolest, millega abiehu- 
ealiste tütarlaste emad ja tädid eemaldasid temast 
oma hooleahised esimesel võimalusel, 

Gordon Bray ei andnud mingit vastust. Kui 
ta teadiski mõnda neist asjust, ta ei reetnud seda. 
Istus pehmete patjadega toolil teise vastas ning 
oli vait. 

Hermann Zeberlieff tegi vea, pidades ta vaiki- 
mist nõusolekuks, ja jätkas: 

»Olen valmis andma teile kõiki karjääritege- 
mise võimalusi, milliseid aga iganes soovite,“ 
ütles ta aeglaselt, ,,tasuks teie abi eest. Minu õe 
laulatuspäeval annan teile kaks tuhat naela «— 
suure summa, mis Oluliselt võiks teid avitada 
saavutada seisukohta maailmas, mida auahne 
noormehena olete kahtlemata seadnud endale ees- 
märgiks.“ 

Jällegi Bray ei vastanud. Ta silmitses oma 
vastast kergendusega südames, põlgus ta ees 
istuva mehe vastu vallutas ta mõtteid. 

Nõuda just temalt kõigist maailma meestest 
hakata selle ta unistusneiu sundijaks! 

Ta oleks tahtnud naerda nõude meeletu gro- 
tesksuse üle. Siiski aga ootas ta, kuni Hermann 
oli lõpetanud oma vaadete avaldamise miljonite 
pärijanna kaitsmise kohta, enne kui ise kõneles. 
Siis ta tõusis ja sirutas käe kübara järele, mille 
oli asetanud lähedale toolile. 

»Teil pole ju mingit tarvidust minna,“ hüüdis 
Hermann üllatunult. 

»Siiski ma aga lähen,“ vastas teine. ,,Kardan, 
härra Zeberlieff, et olete teinud suure vea, usal- 
dades mulle nii palju, ent võite olla kindel, et 
austan teie usaldust.“ 

Hermann heitis talle pilgu altkulmu, 

»Mida tahate sellega öelda?“ päris ta jõngilt. 

»Just seda, mida ütlen,“ sõnas Gordon Bray 
vaikselt. ,,Palute mind teha sellist asja, mis oleks 
autu ja ebakõlblas, isegi kui mul poleks“ — ta 
kõhkles — ,,sõprustundeid teie õe vastu.“ 

»Keeldute — miks?“ küsis Hermann imesta- 
nult. 

Oli tõepoolest hämmastav, et see mees, kes 
pärimal juhul oli vaid kõrgematliiki kontori- 
ametnik, heitis kõrvale võimaluse teenida kaks 
tuhat naela. 

»Kui suudaksin üldse mõjustada preili Zeber- 
lieff*i,“ jätkas noormees, ,siis ei teeks ma seda ei 
härra Martin Hubbard'i ega ühegi teise isiku 
kasuks maailmas.“ 

»Miks?“ päris Hermann jälle. 

»Sest et armastan teda,“ lausus ta külaline 
rahulikult, ,ja sest et usun, et ta armastab mind.“ 

Kui keegi oleks visanud tuppa pommi, Her- 
mann Zeberlieff ei oleks enam üllatunud kui nüüd. 

»Teie armastate teda,“ kordas ta uskmatult, 
»kui mõttetu!“ 

Miski noormehe näos oleks pidanud hoiatama 
teda, ent ta jätkas: 

»Ei, ei, mu armas mees,“ sõnas ta ebameeldiva 
naeratusega. ,,Peate leidma teissuguse kerge tee 
rikkusele, kui abielludes mu õega. Ah, seda see 
siis tähendaski —“ 

»Pidage!“ Gordon Bray astus talle sammu 
lähemale, silmad välkumas vihast. ,,Ma ei luba 
teil ega ühelgi teisel mehel öelda selliseid asju,“ 
hüüdis ta. ,,Mõistan muidugi teie viha. Kujutlen 
üsna selgesti, et ma pole todaliiki mees, keda meel- 
sasti näeksite oma õemehena. Ühtlasi on aga ainult 
õiglane öelda,“ jätkas ta, ,,;et teie olete viimane 
mees maailmas, keda oleksin isiklikult valinud 
samaks otstarbeks. Armastan teie õde ja nain ta 
ka, aga mitte enne, kui olen kindlustanud endale 
teatud seisukoha seltskonnas, ilma tema abita, 
välja arvatud too virgutus, millist võiks anda mulle 
ta oivaline iseloom.“ 

»Vabandage, kui naeran,“ katkestas teda Her- 
mann. Ta oli ebatavalise kiirusega saanud tagasi 
endavalitsuse. 

»Ilma tema abita,“ kõneles noormees edasi, 
ignoreerides solvamist, ,,kavatsen luua endale 
seisukohta maailmas, ja kui olen teinud seda, siis 
võtan ta. Mis puutub teie ettepanekusse, milles 
härra Hubbard etendab nii väljapaistvat osa, siis 
soovitan teile tõsiselt seda hoopis peast välja 
ajada.“ 

Ta oli julge nüüd, tundes oma võimu. 

Hermanrn'i nägu ei pakkunud just meeldivat 
vaadet. Ta oli meeltheitev — meeltheitev oma 

kardetava seisukoha teadvuses, kui nurjuksid ta 
plaanid saavutada osa õe varandusest. 

Zeberlieff'i endaohjendamisvõime oli imetao- 
Hne, Kohkunud, nagu ta oli, löödudki võib-olla, 
ta tegi pingutuse ja võttis end kokku ning nae- 
ratas. 

»Kui mu õel tuleb oodata seni, kuni võidate 
endale seltskondliku seisukoha Londonis,“ ütles 
ta, , kardan, et abielluksite keskealise naisega.“ 

»See võib kõik olla,“ lausus teine vaikselt; 
»aga kui härra King Kerry — 

»King Kerry,“ kordas Hermann kiiresti, ,,ons 
tema ka siin asjasse segatud?“ 

»Härra King Kerry ei tea mitte midagi minu 
plaanest,“ ütles noormees, ,,kuid ta lubas anda 
mulle võimaluse katsetada, niipea kui asub ehita- 
misile.“ Ta peatus. 

»Ta hakkab ehitama —- mida?“ küsis Hermann 
kärmesti. ,Mida ta siis kavatseb ehitada; miiline 
on siis ta suur idee; mis tahab ta maha kiskuda 
ja ehitada? Öelge mulle seda!“ 

»Ma ei või teile midagi öelda,“ lausus teine ja 
kõndis ukse poole. 

»Asetan teile veel ühe küsimuse“ Hermann 
seisis kamina ääres, ta küünarnuki toetudes mar- 
morist simsile ja pea käele. ,,Kas võite mulle 
vanduda, et mu õde armastab teid?“ 

See oli oodatamatu küsimus ja peagu riisus 
Gordon'ilt hingamise just oma ettenähtamattu- 
sega. 

»Vanduda ma seda ei või,“ naeratas ta; ,,ent 
usun siiski.“ 

»Ütles ta teile seda?“ 

Gordon noogutas pead. 

»Siis on kõik korras,“ naeratas ka Hermann. 
»Juhin teid nüüd välja.“ 

Ta läks ees trepist alla. Alumisel korral olid 
söögituba ja ta väike raamatukogu. 

» Võib-olla ehk jooksite klaasikese mu õe ter- 
viseks?“ sõnas ta. 

Gordon kõhkles. Ta oli nähtavasti ebaõigla- 
selt hinnanud seda meest. 

»Jooksin tõepoolest,“ ütles ta lahkesti ja Her- 
mann astus ees söögituppa, sulgedes ukse nende 
järel. 

Ta läks väikese kapi manu ning võttis välja 
väikese musta pudeli ja kaks tillukest klaasi. 
»See on kangeim liköör maailmas ——- Van der 
Marwe. Joome mu õe vabanemise — ja meie 
parema tutvuse peale.“ 

»Kõige suurema lõbuga!“ hüüdis noormees 
südamlikult. | 

Esiteks Hermann valas klaasitäie ambrakollast 
vedelikku ja ulatas selle külalisele, siis täitis 
omagi klaasi, ning Gordon ei võinud ju midagi 
teada tillukesest mustast nupust pudeli kaelal, 
millele teine oli surunud, valades jooki esimesse 
klaasi. 

Sellest nupusurvest oli aga piisanud, et klaasi 
tilgutada vaevaltmärgatavat hulka värvitut vede- 
likku. 

»Terviseks!“ ütles Hermann ja tühjendas oma 
klaasi. 

Gordon järgis ta eeskujule. 

»Ja nüüd,“ lausus Hermann kergelt, ,,peate 
veel veidi istuma ja suitsetama sigaretti, kuna 
pajatan teile midagi Veera'st.“ 

Ta jutt ei olnud veel kaugele edenenud, kui 
Gordon Bray' pea langes ta rinnale ja ta nõjatus 
unenägudeta unes sama tooli selgtoele, millesse 
teine oli ta asetanud. 

PEATÜKK XIX 


Teinepool teed keegi noormees, suitsetades 
sigariotsa, viltkübar kaugel kuklas ja käed topitud 
sügavale sooja palitu taskuisse, ootas kannatlikult 
Gordon Bray' väljumist. Valgus ülal salongis oli 
kustunud juba peagu tunni aja eest. Kuhu olid 
nad ometi läinud? 

Ta süütas teise sigari ja valmistus ootuse jät- 
kamisele, Ükski reporter, kes kogu hingega on 
oma asja juures, ei hooli ajast ega vaevast, kui tal 
aga õnnestub hankida midagi trükkimisväärilist. 
Ja see noor Evening Herald'i reporter polnud 
erandiks üldisest reeglist. 

Ta ootas lobisedes vahetevahel sattumisi möö- 
duvate politseinikkudega. Kell pool viis jõudis 
kätte ja ühes temaga pärlhallilt ärkav hommik, 
ent ikka veel keegi ei väljunud nr. 410-nda niker- 
datud uksest Park Lane'il. Kell lõi viis, kuus ja 
seitse ning maailm hakkas uniselt ärkama ja Lon- 
doni varahommikune rahvastik ruttama moodsat 
tänavat mööda põhja- ja lõunapoole. 

»Ega ta ometi öömajale jäänud,“ pomises noor 
reporter. 

Ta kritseldas tähekese ja saatis selle kuhugi 
esimese vastutuleva ekspressiga ning pool tundi 
hiljem keegi mees tuli kärmesti Park Lane'i 
mööda, kuni jõudis kohale, kus seisis valvaja. 

»Võite nüüd minna,“ ütles ta. 

»Ma ei taha minna kuni pole näinud asja 
lõppu,“ vastas reporter, 

»Kas arvate, et ta läks sisse?“ päris uustulnuk. 

»Olen kindel,“ lausus teine rõhuga. ,,Järgisin 
neile takstautoga. Nad panid vana Leete'i Pic- 
cadilly's maha ja sõitsid ise edasi siia. Nägin 

teda väljumas. Nägin autot ära sõitmas ja pea- 

legi veel mõlemat meest majja astumas. Olen 
sellest saadik valvanud kogu aeg.“ i 

j »On majal tagauks?“ küsiteli teine. 

»Ei — teenijate sissekäik on keldrist, siit vasa- 
kult poolt trepist alla.“ 

Ta osutas vastavale uksele, 

Kell pool kaheksa väljus sellest uksest mees, 
kes oli kõigi tunnuste järgi toapoiss. Reporter 
läks üle tee ja järgis talle Park Lane'i mööda, 
kiirendas sammu, kuni jõudis mehe kõrvale. 

»Vabandage,“ ütles ta. 

Toapoiss, Martin, pöördus üllatunult. 

»Kas minuga soovite kõnelda?“ küsis ta viisa- 
kalt, siis ta näoilme väljendades meeldivat ära- 
tundmist ta sõnas: , Te olete ju reporter, kes käis 
meil preili Zeberlieff'1 asjus, eks ole?“ 

Noormees noogutas pead. ,,Toosama,“ ütles 
ta naeratades. ,,On tast midagi kuulda?“ 

»Täna saab ta lahti,“ jutustas mees. ,,Ma ei 
mõista seda sugugi; nii kena preili on ta, kui 
üldse võimalik maa peal,“ mees raputas kurblikult 
pead. 

» teil on vist hea meel jälle näha teda, eks ole?“ 

»Ta ei tule enam meile tagasi,“ kõneles Mar- 
tin rõhuga. ,,Ta toaneitsi viis kõik ta asjad võõ- 
rastemajja. Arvatavasti tal ei meeldi tagasitule- 
mine kõigi nende juhtumuste järele,“ arvas ta. 
»See on kõik, mis võiksin teile öelda,“ ja ta tahtis 
liikuda edasi lüheda peanikutusega. 

»Üks minut,“ peatas teda reporter; ,,teil on 
kohe nii kiire minek, kui mõni reporterist vaene 
poiss tahab teenida teilt paar šillingilt,“ 

Mees muigas. 

»Küll oleks hea, kui teeniksin sama palju 
šillingeid kui teie naelu,“ ütles ta kadestavalt. 

»Ei ma siis temale tööd teeks.“ Ta osutas peaga 
maja poole. 

»Arvatavasti pole see just väga lustlik?“ tähen- 
das reporter. 

Mees raputas pead. 

»Meil pole olnud külalisi juba tont teab kui 
kaua,“ kaebas ta. ,,Eile õhtul ta tõi kaasa ühe 
selli ja see oli jälle tunni aja pärast läinud. Aga 
oli aegu, kui —“ ta ohjendas end, mõeldes, et 
ütleb vahest ehk liiga palju, muidu oleks võib- 
olla andnud väga kujuka pildi ajajärgust härra 
Zeberlieff'i seltskondlikus elus, mil külalised käi- 
sid sageli ja naelalised jootrahad olid igapäeva- 
seiks nähtusiks. 

»Kas ta jäi öömajale?“ küsis reporter hooli- 
matult. 

»Kes?“ päris mees. 

»Too härra, kes tuli teie poole eile õhtul.“ 

Toapoiss raputas pead. 

»Ütlesin teile ju, et ta jäi vaid tunniks ajaks, 
ja ma isegi ei avanud ust talle.“ 

»Kas härra Zeberlieff on juba ülal?“ 

»Pole mõtet minna tema juurde,“ ütles teener 
kärmelt, ,ja kui te seda teete, siis jumala pärast 
ärge nimetage, et lobisesin teiega. Jah, ta on 
ülal; tõtt öeldes, ta pole läinudki voodi. Saatis 
mu magama kella kahe paiku ja istus ise ülal, 
kirjutades pea kogu öö. Igatahes, mind ta ei 
tülitanud.“ 

Ta hoidis käes kirja ja oli nähtavasti viimas 
seda postile. 

»Küll on tal aga kummaline käekiri,“ ütles 
reporter poolenisti endale. 

Mees tõstis kirja ja silmitses teda arvustavalt. 

»Ei tea — polegi ju nii paha,“ sõnas ta. ,,Olen 
näinud hullemaid.“ 

Samal hetkel ajakirjanik oli lugenud nime ja 
aadressi ning nägi vaeva üllatuserituaali kuuluva 
vilistuse tagasihoidmisega. 

»Noh,“ tähendas ta siis teeseldud kahetsusega, 
kui ta terve öö ülal oli, ega ta mind siis vastu 
võta; igatahes lähen aga Holloway'sse ja kohtan 
preili Zeberlieff'i,“ ning mehed lahkusid teine- 
teisest peanoogutusega. 

Reporter lonkis aeglaselt üle tee ja astus oma 
kaaslase juurde. ,,Võiksite ju jääda veel siia,” 
ütles ta, , Kuid ma ei arva, et näete midagi. Lähen 
koju vanni võtma ja siis astun ühendusse King 
Kerry'ga.“ 

»Mis siis lahti on?“ päris teine mees. 

»Bi tea veel,“ oli vastus. ,,Te ainult valvake 
maja ja teatage kõigest mulle — ja kui Bray peaks 
väljuma, jälgige talle. Eriti aga tahan ma teada, 
kas Zeberlieff ise välja läheb.“ 

Majas Park Lane'il Hermann Zeberlieff kõndis 
mõtlikult edas-tagasi oma salongis. Ta oli küm- 
melnud ja ei ilmutanud milleski oma unetut ööd, 
välja arvatud tillukesed jooned silme ümber, mis 
tõepoolest võlgnesid oma olemasolu hoopis teisele 
põhjusele. Hommikupäikese eredas valguses näis 
ta värske ja elav ning silmahakkavalt ilus. Mar- 
tin astus tuppa teatama hommikueinet ja valas 
parajasti kohvi, kui Hermann ütles äkki: 

»Oh, muu seas, Martin, tahtsite äsja sõita 
Cornwall'i oma sugulasi vaatama.“ 

»Jah, mu härra,“ vastas toapoiss; , kuid härra 
ei võinud mind puuata,“ 

»Võin teid puuata nüüd,“ jätkas Hermann. 
»Võite sõita kella üheteistkümnese rongiga täna 
hommikul.“ 

Mees vaatas teda imestusega. 

»Aga on siis härra teinud korraldisi selle kohta, 
kes ta eest hoolitseb mu äraoleku aegu?“ 

»Lähen võõrastemajja,“ sõnas Hermann hooli- 
matult. ,,Te pole just välditamatu, Martin.“ 

»Muidugi mitte, mu härra,“ ütles kohusetruu 
teener. ,,Palun vabandust, mu härra“ Mees 
kõhkles. 

»Noh ?“ 

»Kaotasin kuhugi veinikeldri võtme,“ vaban- 
das end Martin. ,,Panin ta eile õhtul lauale esikus 
ja siis unustasin ta täitsa.“ 

»Sellest pole midagi, mul on oma võti, 
tas teda Zeberlieff. 

»Võin keldri kergesti lahti teha lasta,“ ütles 
mees. 

»Ma ei taha, et te üldse lähete veinikeldri lähe- 
dale,“ hüüdis Hermann jäigalt. ,Kes oli too mees, 
kellega nägin teid kõnelemas?“ 

Süüdlane Martin punastus. 

»See oli reporter, mu härra,“ kogeles ta. ,,Ta 
tuli pärima preili Zeberlieff'i järele.“ 

»Hm!“ pomises Hermann. ,,Ma ei taha, et te 
lobiseksite todaseltsi inimestega, ütlesin teile 
seda juba varemgi.“ 

»Aga härra —' algas mees. 

»Ma muidugi mõistan, kui asi puutus preili: 
Zeberlieff'i. Mis te talle ütlesite?“ 

»Utlesin talle, mu härra, et ei või anda talle 
mingisuguseid teateid,“ kõneles valelik Martin 
soravalt, ,ja keelasin talle mind tulevikus tänaval 
kõnetada.“ 

»Oivaline luiskaja!“ kostis Hermann väikese 
naeratusega. ,,Kas ta veel midagi küsis?“ 

»Ei muud midagi, mu härra,“ vastas mees 
rõhuga. 

»Ma ei salli reportereid,“ jätkas Hermann; 
nad pole just olnud mulle õnnetoojaiks. Mis 
puutub veinikeldrisse,“ ütles ta vaheaja järele, 
»te vist tahate viia maitseda minu portveini oma 
Cornwalli sõbrule?“ 

Mees oli harjunud teise solvamistega ja nad 
ei teinudki talle väga haiget; aga seekord ta 
vihastus tõepoolest väga. 

Hermann oli sel hommikul ebatavaliselt rõö- 
mus, kuigi ta toapoiss kõndis ringi kõuepilvise 
näoga ja tegi ainult hädatarviliku töö. Ta ei läi- 
nud veinikeldri lähedalegi ega pidanud ka tarvi- 
liseks oma peremehele teatada, et mingil saladus- 
likul viisil oli kadunud suur tammepuust tugitool 
kabinetist. 

»Ta vist mõtleb, et ma ka selle Cornwall'i 
kaasa võtsin,“ pomises mees. — 

Kell kolmveerand üksteist kutsuti taksiauto 
nr. 410 ette Park Lane'il ja Martin'i pakid ase- 
tati sõiduki laele. Üks Evening Herald'i huvi- 
tatud reporter — ta oli vanasti säranud heleda 
tähena Monitor'i kaastööliste seas — silmitses 
teenri ärasõitu segaste tunnetega, ja kui veerand 
tundi hiljem Hermann ise väljus majast ja sulges 
hoolikalt ukse enda järel, talle järgisid aupaklikus 
kauguses kaks meest, kellest ükski aga ei olnud 
mainitud reporter. 


PEATÜKK XX 


Veera Zeberlieff oli hommikul vabastatud 
vanglast ühes salga teiste naisõiguslastega ja 
naerdes loobunud ametlikust tervitussöömingust, 
mida nende vaimustatud pooldajad olid korralda- 
nud ühes restoranis Holborn'is. 

Ta oli vangla väravaist väljudes innukalt ringi 
vaadanud, otsides üht nägu, ent seda polnud näha. 
Suur pettumustunne valdas teda, suurem hoopis, 
kui seda õigustas vahejuhtumus, nagu ta iseendale 
ütles. 

Meenus, et oodatu pidi teenima enda elatist, 
et talle tegi võib-olla raskusi saada luba väljumi- 
seks, et kohata üht vanglast vabanevat sõpra. 
Selle mõtte juures tüdruk naeratas. 

Vaevalt küll ta valetaks. Ta polnud sedaliiki 
mees ja ta arvamus Gordon Bray'st selles suhtes 
polnud mitte ekslik. 

Kohalekutsutud üüriauto viis ta võõraste- 
majja, kuhu oli endale tellinud toad, ja sealt ta 
leidis eest end ootamas pisarais toaneitsi. 

Mõned järsud kuid lahked sõnad kuivatasid 
pisarad ja tõkestasid nende jooksu ning peatasid 
ka teenija poolt ettevalmistatud täiesti eksliku 
osavõttekõne voolu. 

»Nüüd tahan einestada,“ ütles Veera. 

Ta tundis end õnnelikuna ja tugevana ning ta 
noor terve vaim oli tal avitanud ületada väikest 
meelehärma, milline oli vallanud ta pettumusel 
mitte näha teda armastavat meest. 

Vabanenud vangi ootasid lugematud kirjad; 
ta valis ühe, oma venna käekirjaga kirjutatud 
aadressiga. 

See oli väga lühike ega sisaldanud ühtki noo- 
mitust ega etteheidet. Toon oli peagu südamlik. 
Hermann teatas talle, et külastab teda vabanemis- 
hommikul kell üksteist, ja palus teda olla nii lahke 
ja võimaldada kohtamist endaga. Kiri oli kõigiti 
korrektne. 

Veera arvas, et ei võinud keelda talle seda, ja 
tegi korraldise, et talle teatataks otsekohe ta venna 
tulekust. | 

King Kerry saatis lõbusa tervituskirjakese ja 
see ning heakskiidu või halvakspanu konventsio- 
naalsed avaldised, milliseid ta käitumine oli välja 
kutsunud ta arvukailt sõbrult, moodustasid ta 
hommikuse kirjavahetuse. Kell pool üksteist tuli 
Hermann ja juhiti kohe ta salongi. Ta ei ula- 
tanud kätt ega võtnud vastu ka õe pakutut tooli. 

»Noh, Veera,“ algas ta, ,,võiksime sama hästi 
ka kord teineteist mõista. Tunnistan sulle mõned 
kaunis hämmeldavad asjad, mida on nii otstarbe- 
kohane kui ka tarvilik teha, kuna oleme praegu 
üksi ja peame nüüd algama oma elu uuel alusel. 
Esiteks, sulle pole vist üllatuseks kuulda,“ ta nae- 
ratas, ,,et ma poleks olnud just eriti kurb, kui sa 
oleksid surnud enne, kui teine osa pärandust 
oleks tulnud jagamisele.“ 

Tüdruk noogutas pead ja silmitses teda kum- 
 maliselt, 

»Kas sa pole kunagi mõelnud,“ küsis ta, ,,et 
kui sina omalt poolt oleksid surnud enne päran- 
duse jaotust, ka mina poleks üliväga leinanud. 
Kas sulle pole mõttesse tulnud, et selline surm 
oleks olnud ka mulle suureks kasuks?“ 

Mees vahtis teda hämeldatult. Oli ta siis seda- 
liiki? See ei võinud olla võimalik, mõtles ta, 
tüdruk naljatas, ta nägi naeru ta silmis, pilkavat 
rõõmu ta üllatuse puhul. 

»Kuna oleme nähtavasti mõlemad mõrtsuka 
väga vähe järele, mida võiks pihtida. Nüüd, kus 
oled pärinud oma raha ja, nagu mulle teatati, 
kõnelnud oma advokaadiga vanglas —“ 

Veera jaatas pea noogutusega. 

»Mul ei ole enam midagi võita, välja arvatud 
muidugi juhul,“ jällegi too kaval naeratus, ,,kui 
oled teinud testamendi minu kasuks.“ 

»Säärasele minu teoviisile ei soovitaks ma sul 
kunagi kindel olla,“ tähendas tüdruk. 

»Nii ma mõistsingi,“ ütles mees. ,,Seetõttu, 
ainuke võimalus saavutada osagi sinu mulle nii 
tarvilikku raha, — palun uskuda seda — on minu 
arvates leida sulle mees.“ 

Veera naeris, kuid silmitses teda teravasti. 

»Mu kallis Hermann,“ hüüdis ta, ,sa oled ju 
harrastanud seda suurepärast ajaviidet juba hea 
tükk aega.“ 

»Ja nüüd viimaks on mul asi õnnestunud,“ 
lausus ta vend. 

»Või õnnestunud on ta?“ 

Iroonia tüdruku hääles meeldis talle. 

»Asi on õnnestunud,“ ütles ta rahuliselt ja 
istus. ,,Sa naitud mu noore sõbra Martin Hub- 
bard'iga. 

Veera tegi väikese vastikust väljendava lii- 
gutise. 

»sulle on muidugi rahulduseks teada, et ta on 
ilusaim mees Londonis, et ta põlvneb William 
Maadevõitjast ja et tal on vaba sissepääs pari- 
masse seltskonda. Ta on saanud eeskujulise hari- 
duse — Eton'is ja Balliol College'is, Oxfordis, 
kuigi ma pole selles veendunud — ja lõpuks, mis 
pole sugugi nii tähtsuseta —— ta mängib suure- 
päraselt preferanssi.“ 

»On tal ehk veel mõned voorused, mis sa koge- 
mata unustasid mainimata,“ «päris tüdruk. 

»Ei ühtegi,“ vastas Hermann — ,,mis oleks 
mulle tuntud,“ lisandas ta. 

»Muidugi,“ kõneles Veera, ,peitub kõige selle 
taga midagi ja sa tead sama hästi kui minagi, et 
mulle ei tule meeldegi naituda su lollaka sõbraga, 
sama vähe, nagu tuleks meelde naituda su toa- 
poisiga.“ 

»Või mõne su õpilasega,“ suflööris Hermann 
leebelt. 

Veera kortsutas kulme, 

»Mu õpilasega! Ma ei mõista päriselt.“ 

»Arvan mõnda neist sinu oivalisist üliõpilasist * 
seal tehnikumis, kellele omas suures heataht- 
likuses sa aegajalt jagad kuld-aurahasid ja uhkelt 
graveeritud kiitusekirju. See oleks ju ka naeru- 
väärt abielu, eks ole?“ 

Tüdruk punastus veidi. 

»Ah nii, sa tead siis?“ küsis ta jahedalt. ,,Kas 
naeruväärt või mitte, arvan, et see on tõenäolisem 
abielu.“ 

»Tolle suurepärase härraga —, ta nimi on mul 
meelest läinud.“ 

»Tolle suurepärase härraga jah, kelle nimi sul 
on meelest läinud,“ sai ta vastuseks. 

»See teeb asja mulle kaunis tülikaks,“ lausus 
Hermann mõtlikult, ,,ja kaunis tülikaks ka suure- 
pärasele härrale —. Vaata, mul on koostöö leping 
Martin Hubbard'iga. Ta annab mulle tšeki seitsme- 
saja viiekümne tuhande naelsterlingile teie nai- 
tumispäeval. Kas mõistad?“ 

»Mõistan küll“ ütles Veera. ,Arvasin kohe, 
et mängus on mingi selline leping. Minu arvates 
oled sa viimane inimene maailmas, kes etendaks 
omakasupüüdmatu kosjasobitaja osa.” 

»sul on täiesti õigus!“ vastas ta vend südam- 
likult. ,,Võiksid vältida suure hulga ebameeldi- 
vaid järeldisi -- ja, muu seas, üks neid oleks ka 
Martin Hubbard — kui äkilises suuremeelsuse 
hoos annaksid mulle tšeki sama summa peale, või 
teeksid korraldise oma advokaadile lasta üle kanda 
väärtpabereid selle hinna eest sinu arvelt minu 
omale.“ 

Veera naeris, kuigi tal polnud lõbus. 

»Arvan, et oleme läinud liiga kaugele,“ sõnas 
ta. ,Vahest sa ehk räägiksid avameelselt, mida 
õieti mõtled ja tahad?“ 

»Tead küll, mida tahan,“ ütles Hermann kõige 
ärilisemal toonil. ,,Tahan, et naituksid Martin 
Hubbard'iga, sest igatsen väga saada kolmveerand 
miljonit naelsterlingit, seega seitsekümmend viis 
protsenti osast, mis läheb sinu abikaasale meie isa 
testamendi järgi. Kui see nurjub, tahan lihtsalt 
raha, Mul on ükspuha, kas sul on abikaasa või 
mitte. Arusaadavasti mõistan ka, et Martin oleks 

sada viitkümmend tuhat naela.“ 

»Nii, nii,“ venitas Veera; siis: ,,Võid olla 
sama kindel, et minust ei saa proua Hubbard'i, 
nagu selleski, et sa ei näe ainustki dollarit tollest 
rahast,“ 

»Oled sa nii kindel?“ päris mees, 

»Olen kaunis kindel,“ oli jahe vastus. 

Tekkis väike vaheaeg. 

»Armastad sa väga toda härra —“ 

»Härra Gordon Bray'd,“ nimetas Veera nime. 

»Armastad sa teda väga?“ kordas Zeberlieff. 

Tüdruk silmitses teda kindlalt, 

»Ma kahjuks ei mõista, kuidas see asjaolu võiks 
puutuda sinnu,“ vastas ta, ,ent kuna pole ühtegi 
põhjust, miks ma ei peaks seda sulle ütlema, pean 
möönma, et ma väga armastan teda ja et ta väga 
armastab mind,“ 

»Kui väga ideaalne,“ hüüdis Hermann teesel- 
dud vaimustusega. ,Näen juba ette, kuis King 
Kerry kirjutab sellest tervelt kaks veergu oma 
uues ajalehes — ,Tehnikumi romantikat miljo- 
näritar naitub tehnikumi üliõpilasega. Peigmehe 

soovi kohaselt veedetakse mesinädalad Mar- 
gate'is“ 3 

Veera vaikis ta pilke all, sest teadis, et tõeline 
võitlus oli veel eel. Peagi ta näitab omad kaar- 
did; Hermann'il oli viisiks minna sõbralikuks, 
kui eelseisvad asjad olid sünged. Veera'l oli väike 
ärev tundmus, et ta hädad polnud veel lõppenud. 

»Kui sa tõesti armastad seda noormeest,“ sõnas 
ta vend aeglaselt; ,,kui palju oleksid siis nõus 
maksma ta elu eest?“ 

»Ah, selles siis seisneb asi?“ 


Tüdruku nägu oli kahvatu; kõik reed aastad 
teda varitsenud hädaoht polnud veel kunagi olnud 
nii kohutav ega rõhunud nii valusalt ta südamele, 
kui teadvus, et ta vend tabab teda armastatud 
mehe näol. 

»Noh, nimeta ometi mõni summa. Aga mitte 
mõni King Kerry* pool hinda,“ sõnas Zeberlieff 
- oma musikaalse naeruga, ,vaid sinule väga väär- 
tusliku elu täis turuhind. Kas ütleme kolm- 
veerand miljonit?“ 

Ta südames kerkis kirjeldatamatu vihkamise 
hoog selle naeratava mehe vastu, kes oli piinanud 
teda nii palju aastaid, oli püüdnud võtta ta elugi 
temale sellest saabuvate varade pärast. See oli 
viha, mis tühistas ja pimestas kõik teised kaalut- 
lused peale käesoleva fakti: siin ta ees seisis mees, 
kes oli toonud äraräägitamatut viletsust sajule 
oma kaasinimesile, mees, kes oli rahvalt röövinud 
tarvilisimad söögiained, kes oli hävitanud elusid, 
hoolimatult mutta tallanud teiste parimad tunded, 
kes oli saavutanud endale lõbu teiste murduvate 
südamete kulul. 


*) Londoni väikekodanlaste armastatuim väljasõidukoht 
Hames'il. 

Hermann'is peituv kuratlik joon oli omane 
temalegi. Nad olid ühest tõust ja võib-olla vana- 
isa Zeberlieff, too südametunnistuseta mees, kõne- 
les praegu tüdruku südames. 

Äkki ta teadis, mis teha, temas märatsev viha 
teritas ta meeli ja laskis tal väga selgesti näha, 
mida ta polnud näinud seni. Tolle teadmuse vir- 
gutusel ta teotses: läks oma kirjutuslaua juurde 
ja avas ühe laeka. 

Hermann vaatles teda lõbusa ilmega. 

On kummaline, kuis sääraseil hetkil aju töö- 
tab sellise oivalise materjali najal. 

Veera leidis enda arvestamas, kui palju tuleks 
maksma seinale tehtud vigastis — kas ta võib-olla 
visatakse välja võõrastemajast; ent millised ka ei 
oleks tulemused, suured või väikesed, ta oli val- 
mis neile vastu astuma. 

Ta tundis Hermann'i sel ainsal hetkel pare- 
mini kui kunagi enne. 

»Kui kõrgelt sa siis hindad oma armsama elu?“ 
küsis mees uuesti. 

»Ei saa sulle seda öelda,“ oli vastus. 

Veera võttis midagi laekast ja käsitas seda. 

See oli revolver. 

Hermann kortsutas kulme. 


»Me läheme ju melodramaatiliseks,“ ütles ta, 
ja sõnad olid vaevalt ta suust, kui revolver läks 
lahti ja kuul vuhises mööda ta peast. 

Ta vankus eemale huulteni valge. 

»Mu Jumal, mis sa teed?“ kriiskas ta tol lõi- 
kaval kõrgel häälel, mis alati oli talle omane 
hädas. 

Veera naeratas nii magusasti, nagu Zeberlieff 
ise oli kunagi naeratanud säärasel kriitilisel 
hetkel. 

»Mul on nii väga kahju,“ ütles Veera. ,Loode- 
tavasti ei teinud ma sulle haiget.“ 

Mees vahtis talle terve minuti surmahirmus 
otsa, siis kõndis kiiresti ukse poole. 

»pea!“ hüüdis tüdruk. 

Ta hääles oli midagi kuuletumist nõudvat. 

»Mis sa tahad?“ küsis ta vend värisedes. 

»Tahan sulle öelda,“ vastas tüdruk rahuliselt, 
»et kui Gordon Bray'ga juhtub miski viga, ma 
lasen su maha; see on kõik. Nüüd vaata, et sa 
kaod!“ 

Hermann ei lasknud seda endale teist korda 
öelda ja oli juba poolenisti trepist all, kui kohtas 
erutatud võõrastemaja-asjaajajat, kes jooksis üles 
uurima revolvripaugu põhjust —- sündmus, mida 
ei õigustanud isegi erasalongi üürimine. 

Juhtumus oli kerge seletada; veel kergem pöö- 
raselt rikkana tuntud daamile, ja asjaajaja lahkus 
kummardustega ning kergendatud südamega. 

Veera võttis laekast, kus revolver jällegi puh- 
kas, väikese kastikese ja avas ta. Ühel pool oli 
ta isa portree ja teisel ühe tehnikumi üliõpilase 
tehtud ülesvõte Gordon Bray'st. 

Ta vaatles selgejoonelist nägu ja raputas pead. 

»Vaeseke,“ sõnas ta kelmikalt, poolenisti enda 
ette, ,,sa astud küll kummalisse perekonda!“ 


PEATÜKK XXI 


Zeberlieff ruttas värisevana ja hirmununa 
tagasi Park Lane'ile. Kunagi enne polnud ükski 
asi ta elus rabanud teda niivõrt kui tänane vahe- 
juhtumus — hetk, mil nägi revolvri rauda pöör- 
duvat aeglaselt tema poole, ja teadis, enne kui 

pauk kõlas, et laeng oli sihitud temale. Talle 
meenus nüüd, et ta õde oli suurepärane revolvri- 
laskja. 

Oli ta kogemata mööda lasknud? 

Hermann oleks võinud säästa kaalutlemis- 
vaeva. Kui Veera oleks kavatsenud tappa ta, ta 
oleks olnud surnud. Ta kartis teda nüüd — kar- 
tis enam, sest tüdruk oli ainus inimolend maa- 
ilmas, keda Hermann üldse kartis. Nüüd Veera 
oli õudustäratav kuju. 

Zeberlieff'il oli vaid üks kavatsus: vabastada 
Gordon Bray veinikeldrist, kus ta asus praegusel 
hetkel, seotud jalust ja käsist raske tammepuust 
tooli külge. 

Ta leidis Leete'i lävel ootamas ja vandus sise- 
miselt; ent ei võinud lubada endale olla eba- 
viisakas. Iga võimalik sõber oli nüüd hädatarvi- 
line. 

»Ootan juba tund aega,“ urises Leete. ,,Kus 
kurat on kõik teie teenijad?“ 

»Nad on kõik väljas,“ ütles teine. ,,Tulge 
sisse.“ 

Ta avas ukse ja laskis Leete'i söögituppa alu- 
misel korral. 

»Noh, mis uudist kuulda?“ 

»Oh, ta on jälle asja kallal“ vastas Leete meelt- 
heitvalt. 

»Ta pole rahul meie äri hukutamisega Oxford 
Streetil, vaid on üles ostnud tohutu majadebloki 
Regent Street'il ja ostnud ka veel Hilarity” teatri. 
Varsti see mees evib suurema jao Londonist!“ 

»Ega te ometi kogu tee minu poole pole ära 
käinud selleks, et mulle seda jutustada?“ küsis 
Hermann. 

»Ei, on veel midagi muud. Too noormees, 
kelle ettasite mulle eile õhtul —— 

»Mis temaga on?“ hüüdis Hermann kärmesti. 

»Noh, politsei käis minu pool.“ 

»Politsei!“ Zeberlieff muutis värvi. 

»Jah. Näib, et ta pole öö läbi koju saanud. 
Teda nähti astuvat teie majja ja sealt peale kao- 
tati iga jälg temast.“ 

»Kes nägi teda sisse minevat?“ päris Zeber- 
lieff. 

»Üks Kerry' ajalehe reporter. Nad tõid mulle 
lugeda korrektuuri loost, mida kavatsevad aval- 
dada tänaõhtuses väljaandes. Kas tahaksite ka 
seda näha?“ 

»Öelge parem, milles seisneb asi — ruttu!“ 
ütles Hermann. 

»Oh, päris kõmuline lugu kohe,“ jutustas teine 
halvakspanevalt. , Nad kirjeldavad seda noor- 
mehe arusaadamatu kadumisega, kes läks ühes 
kuulsa härra Zeberlieff'iga viimase majja ja ei 
väljunud enam. Näib, et reporter seiras teid ja 
valvas maja kogu öö.“ 

Zeberlieff hammustas huult, 

»Ah, sellest ta siis kõneleski minu teenriga, 
või nii?“ sõnas ta; ja siis, nähes et teine mees 
silmitses teda uudistavalt, ta pöördus naerdes. 

»Mu armas poiss, mis peaksin ma teadma sel- 
lest mehest? Kõik, mis võin teile öelda, on, et 
ta tuli siia ja oli kaunis ninakas. Ma võin teile 
ka tunnistada, et ta läks väga kaugele, ütles isegi, 


et kavatseb naida mu õde — täiesti naeruväärne 
mõte. Nii ma siis viskasin ta välja,“ jätkas ta 
aeglaselt. 


Leete nohises. 

»Asja halb külg on,“ ütles ta, ,,et keegi ei 
näinud seda väljaviskamist. Selles kogu kim- 
batus seisnebki, Ma tulin siia oodates leida 
politseid maja täitmas.“ 

Zeberlieff oli kohkunud — hirmunud koguni. 
Kui tuleb politsei ja tema viiakse jaoskonda —— 
ja otsitakse läbi! 

»Oodake vaid üks silmapilk,“ ütles Hermann. 
»Istuge siin veidi.“ 

Ilma ühegi seletava sõnata ta läks uksest välja 
ja sulges selle enda järel. Siis laskus alla köögi- 
trepist ja pöördus pimedasse kitsasse veinikeldri 
juurde viivasse käiku. Uks oli lukus, ent võti 
tema taskus. Ta astus sisse, süütas vaatide vahel 
rippuva elektrilambi. Keller oli tühi! 

Hermann'il jäi hing kinni. 

Seal seisis ju tool, nahkrihmad, millega ta oli 
sidunud joovastatud ja abitu Gordon'i, vedelesid 
korratult põrandal, nagu oleks nad keegi rutates 
kõrvale heitnud; kuid Gordon Bray'st polnud 
jälgegi. 

Ta vaatas kogu keldri hoolikalt läbi. Noor- 
mees oli võib-olla end lahti päästnud ja asus nüüd 
kuski redus; ent otsimised ei andnud tagajärgi. 
Keller oli liiga väike, et mees võiks end seal ära 
peita, ja vaadid pakkusid liiga vähe varju redu- 
paika-otsivale inimesele. 

Ta tuli tagasi tooli juurde ja vaatles seda, kui 
midagi põrandal tõmbas endale ta tähelepanu; ta 
kummardus ja silmitses seda. 

Alul mõtles ta, et mees oli joonud ta veini ja 
valanud osa sellest maha. Elektrivalgus ei näida- 
nud talle, mida ta tahtis teada, ja ta küürutas, et 
uurida plekki üsna lähedalt. 

Siis hüppas ta kiljatades jälle üles; põrandale 
oli maha valatud verd! 

Ta läks aeglaselt trepist üles; teadmata, mida 
mõelda, ja väga hirmunud. Kes oli avanud keldri 
ukse ja vabastanud vangi? Kelle veri kattis maad 
ja leidus pritsmeina toolil? 

»Mis on lahti?“ küsis Leete, kui majaperemees 
astus uuesti söögituppa. 

»Kõik oli ju ainult nali,“ kogeles teine. Ta 
värises, sest juba kaks korda sel päeval surmahirm 
oli haaranud teda. 

»Viisin ta oma kabinetti ja andsin talle likööri 
juua, ja ta — ta vajus kokku selle mõjul,“ kõneles 
ta murtud häälel. 

»Unerohi?“ ütles Leete süüdistavalt. 

»Ei, ei, eit Liköör oli lihtsalt veidi kange 
tema jaoks, see on kõik,“ vaidles Hermann vastu. 
»Nalja pärast ma viisin ta keldri ja sidusin tooli 
külge. Vannun, et ei tahtnud talle teha halba, 
Leete,“ hüüdis ta innukalt. ,Tulge ja vaadake!“ 

Mõlemad mehed läksid koos alla ja Leete vahtis 
vaikides. 

»Mis see on seal põrandal?“ küsis ta. 

»Veri,“ vastas Hermann. 

Leete'il käis värin üle ihu ja ta tõmbus tagasi. 

»Ma ei taha olla segatud kõigesse sellesse,” 
hüüdis ta. 

»Aga vannun teile,“ märatses teine. ,,Ma ei 
tea sellest mitte midagi. Jätsin ta siia täna hom- 
mikul.“ 

»Mitte midagi ei taha ma sellest kuulda,“ ütles 
Leete, tõstes tõrjuvalt käe. ,,Minnu see asi ei 
puutu ja ma ei tea tast midagi. Üsna kindlasti 
ma ei taha olla segatud sellisesse asja. Head 
päeva!“ hüüdis ta kiiresti ja väljus kärmesti. 

Hermann jäi üksi majja. 

»Mu Jumal!“ pomises ta. ,Nad mõtlevad 
kindlasti, et mina seda tegin! Tuleb politsei ja 
võtab ette läbiotsimise. Pean ta ära pesema.“ 

Palavikulise kiirusega ta tõttas alla keldrisse 
ja tiris tooli välja päevavalgele. Ta puhastas 

hunnitu gobelääni — nii hästi, kui läks — sooja 
veega ja asetas ta gaasiahju ette kuivama. Töö 
läks äärmise kärmusega. Iga hetk võisid ju 
ilmuda seaduse esindajad. 

Suurte raskustega leidis ta ämbri, veidi vett 
ja muud küürimise tööriistad ning mitte esimest 
korda elus polnud ta siis kümneks minutiks kätel 
ja põlvil iseenda veinikeldris tegev, kõrvaldamaks 
seal sündinud tragöödia jälgi. 

Kes võis küll olla Bray' päästja? Ja kes, olles 
päästnud ta, haavas teda siis? Võib-olla oli käi- 
nud too anarhist — mees, keda ta oli palganud 
nõutama kombinatsioon-luku saladust Elsie Ma- 
frion'ilt? Vahest ehk oli ta ettevaatlikult sisse 
hiilinud ja vangi leidnud? Võib-olla politsei oli 
juba käinud; aga ei, nad ei oleks siis enam majast 
lahkunud. 

Mureliku ootuse palavikus sammus ta kabi- 
netti mööda edas-tagasi, valmis alistuma mööda- 
pääsetamatule. Õhtu jõudis kätte, kuid politseist 
polnud jälgegi. Ta oli meeltheitvalt näljane, 
kuna polnud söönud hommikueinest saadik, ja 
tehes kiiresti tualetti ta väljus, otsustades sel 
õhtul enam mitte tagasi tulla. Ta lõunastab Carl- 
ton'i võõrastemaja einesaalis. Seks puhuks pol- 
nud vaja kanda õhtuülikonda, ja ta leidis enda 
peagi ühes selle kuulsa maa-aluse söögisaali orvas, 
süües ahnesti toitu, mida peakelner Gaston asetas 
ta ette. 

Järgmises orvas lõunastas lõbus seltskond, kui 
võis otsustada nende naeru järgi, Ta oli liiga 
näljane, et pöörda neile tähelepanu; ent kui esi- 
mene isu oli kustutatud, ta hakkas jälle tundma 
huvi elust ja oma ümbrusest. Naer oli pidev ja 
ei sobinud just väga hästi ta praeguse tujuga. 
Siis arvas ta kuulvat oma nime mainitavat ja 


148 


tõusis poolenisti, teritades kõrvu, et tabada öel- 
dut. Kuuldus hääl, mida ta aga ei tundnud. 

»Muidugi see oli ju kaunis kuri nali, kuid ma 
lihtsalt pidin seda tegema, preili Zeberlieff.“ 

Hermann kortsutas kulme. Kes see siis oli? 

»See oli olukorralt nõutav kunstipärane vii- 
mistlus. Punane tint ei petaks ju väikest lastki; 
aga vean kihla, et see vedas ta sisse. Nii siis, 
olles vabastanud härra Bray* “ 

Hermann tõusis ja astus välja oma orvast, et 
näha lõunastajaid. Ta õde oli üks neid, keegi 
võõras, kelle nägu ta mäletas uduselt, oli teine ja 
Gordon Bray silmahakkav kolmas. Nad vaatasid 
üles ja nägid teda neid vahtimas ning ta õde 
vastas naeratades ta pilgule. 

Sul on ju nähtavasti kaunis erutav päev selja- 
taga, Hermann,“ ütles ta oma magusaima naera- 
tusega. 


PEATÜKK XXII 


Hermann leidis Leete'i omas klubis ja seletas 
nalja. See toiming võttis kaunis palju aega ja 
läks kaua, enne kui Leete langetas ,kolm sammu 
eemale“ kaitsevalli, mille oli püstitanud kujutel- 
äava hädaohu hetkel. 

»Te ei peaks end segama selliseisse asjusse, 
Zeberlieff,“ ütles ta halvakspanevalt. ,,Mis ta ka 
ei teeks, hoidke eemale politseist. "Te ei või 
endale lubada sekeldusi nendega — eriti kui evite 
sõpru nagu mina. Näiteks, mu sõber, hertsog —“ 

»Oh, jätke mind rahule oma hertsogliku sõb- 
raga täna õhtul!“ lausus Zeberlieff väsinult; 
»Olen surmani tüdinud kõigest ja vaevalt küll 

suudan kuulata teie aristokraatse ilmavaate evan- 
geeliumi.“ 

»Olete juba lõunat söönud?“ päris Leete, s00- 
vides teda lepitada. 

Hermann naeris rõõmutult. ,,Olen jah, tõe- 
poolest,“ ütles ta. 

»Siis tulge lähme suitsetama; seal on terve 
hulk mehi, kes tahaks kõnelda teiega. Hubbard 
on muu seas ka seal,“ tähendas Leete. 

Hermann noogutas pead. Hubbard! See oli 
jällegi tehing. 

»Igaüks kõneleb sellest saksast Kerry'st; üks 
mees on siin Bolt £: Waudry'lt — noor Harry 
Bolt. Nende rahvas on kõik hullupööra hirmul. 
Ütlevad, et kogu nende sissetulek möödunud kahe 
päeva jooksul on küündinud vaid kahekiimne 
naelani, Ütlen teile, kui meil ei õnnestu kinni 
pidada King Kerry't, siis oleme kõik kadunud.“ 

»Teie isiklikult?“ 

Leete kõhkles. 

»Ei,“ sõnas ta. Selline lollpea ma küll ei ole. 
Minu vastutus on piiratud aktsiatega, ent mul on 
enam raha mahutatud Goulding'i, kui praegusel 
hetkel on meeldiv mõelda. Ainus abinõu,“ jätkas 
ta, ,on kuidagi saada kinni King Kerry'st.“ 

»Kuidas tal kauplemine läheb?“ 

»Paremini kui kunagi enne!“ vastas teine jär- 
sult. ,,Kogu London tungib ta kaubamajja.“ 

Kaupmeeste klubis oli sel õhtul palju süngeid 
nägusid; kõik suurte universaal-kaubamajade 
omanikud olid kogundunud vahetama lootusetuid 
märkmeid. 

»Seal on vana Modelson!“ ütles Leete juhata- 
des teed suitsetamisruumi. ,,Öeldakse, ta tegevat 
tuleval nädalal pankroti.“ 

»Nii pea?“ hüüdis teine. 


150 


Leete noogutas pead. 

Teil pole aimugi, kuivõrt peost suhu elavad 
mõned neist äridest. Meie seas pole poolt tosi- 
natki, kellel oleks käepärast vaba kapitali, ja kui 
olekski, me siiski viivitaksime ta tarvitamisega 
praegusel ajal.“ 

»Ta pakkus mulle sada kakskümmend tuhat 
naela mu äri eest,“ kõneles keegi mees osavõtlik- 
kude hingede grupi keskel. ,Ma nõudsin sada 
kaheksakümmend. Ta ütles, et võtan heal meelel 
ka sada lähemal ajal — ja ausõna, ma arvan, tal 
oli õigus.“ 

Prail % Brackenbury' vanem osanik, pikk, ilus 
mees, terava, lühikese, halli habemega, astus 
Leete'i juurde. 

»Ta annab vist teilegi mõned kõvad hoobid?“ 
küsis ta. 

Leete noogutas pead. 

Polnud vaja seletada, kes ,tema' oli. 

»Nii kõvad, kui üldse võimalik,“ oli vastus, 
»kuid häda on ju meile kõigile ühine. Arvata- 
vasti ta teid ei puuduta?“ 

»Ta ostis mu ära,“ lausus teine vaikselt, ,,ja 
kui polekski teinud seda, ma ei arva, et tema edu 
oleks nõrgendanud meie minekut. Meie kaubad 
teatavasti ületavad kaugelt kõik teised, mida. “ 
Ta kõhkles, kuna ei soovinud kedagi solvata. 

»See on ju ta plaan,“ hüüdis üks klubiliik- 
meid. ,,Kas te siis ei mõista? Iga äri, mille ta 
on ostnud, pole tunnustanud muud kui head 
kvaliteeti, K-V-A-L-I-T-E-E-T-I — ja muud ei 
midagi. Kus aga mõni äri müüs kõrgeväärtus- 
likke kaupu, ta ostis selle ja maksis head hinda. 
Ainult vaeseid kuradeid, kes elavad üksteise kõri 
lõikamisest —- neid võib ta endale lubada välja 

süüa. Vaat' meie pole ju kvaliteet, kallis vana- 
poiss!“ 

Ta pöördus kurvailmelise härra Bolt'i poole, 
firmast Bolt £ Waudry. A 

»Oleme lihtsalt suur hulk keskmist kvaliteeti. 
Mida ostan teie kaupluses, võin osta ka igas teises 
poes samal tänaval. Meie oleme need, kelle vastu 
ta tegevus on sihitud. Meie omis kauplusis ei 
või öelda, nagu vana Frail ütleb,“ ta osutas peaga 
hallihabemega meest, ,,et meil on midagi, mida ei 
saa osta mujalt. Kui oleks, küll siis see pagana 
jankii maksaks nõutava hinna. Ta on väljas 
kvaliteedi järele ja maksab ka head raha selle 
eest. Ning kui asi seisneks ainult tavalises 
trikis. “ 

»Teadke, armuline härra,“ ütles äkki kurb 
härra Bolt väga kindlalt ja mõjuvalt, ,,et meie 
müüme ainult parimat kaupa.“ 

»Jah, jah, tean,“ jätkas teine irvitades; ,aga 
see on vaid tavaline parim, sama parim, mida võite 
saada igal pool mujalgi. Ta ise võib teda osta 
tonniviisi. Ta müüb teie parimat poole teie hin- 
naga. Teie vist saite kuuskümmend protsenti 
kasu: tema vist kaotab viis protsenti mõnel päeva- 
tunnil ja teisil müüb üldjoonis omahinnaga. Ühte 
nõu aga tahaksin ma anda kõigile siin toas viibi- 
jaile;“ ta kõneles tugeva rõhuga ja avaldades ka 
pisut kohmetust, mis valdab iga meest teadmisel, 
et kõikide silmad vaatavad tema suunas: ,,Kui 
King Kerry on pakkunud teile raha teie äride eest, 
siis minge kohe homme päev ja võtke, mis ta teile 
annab, sest kui praegune olukord veel kaua kestab, 
kulutame varsti vao tänavasse Oxford Street'i ja 
Pankrotikoja vahel.“ 

»Mina ütlen — võidelge!“ hüüdis Leete. ,,Meie 
peame sama kaua vastu kui temagi! Kas pole nii?“ 

Ta pöördus Hermann Zeberlieff'i poole. 


»Mina kindlasti pole sellega nõus,“ ütles Zeber- 
lieff lHäihidalt, ,,Te teate mu arvamusi: ta võib teist 
kõigist palju kauem vastu pidada. Võib ju olemas 
olla kakskümmend viisi suure ,L Trusti' purusta- 
miseks, ent see pole mitte üks neist. Minu soovi- 
tus on lüüa teda tema omas mängus.“ 

»Ja see oleks?“ küsis tosin hääli. 

»Müük veel odavamate hindadega,“ oli rahulik 
vastus. 

Pilkav naerulagin kajas selle peale. 

»Müük veel odavamini,“ kordas Hermann 
Zeberlieff, ,,Kinnitan teile, et olen täitsa nor- 
maalne. Lööge kampa ja müüge temast alla. Teil 
on see kergem teha, kui arvate,“ 

»Mis saab aga meie osanikest?“ küsis üks hääl. 

»Kuidas on lugu dividendidega? Kuidas sele- 
tame poolaasta lõpul, et ülejäägi aseme! on meil 
suur puudujääk ja et peame välja laskma laenu- 
aktsiaid. Kas arvate, et osanikud seda seervad?“ 

»Ei, ei, ei!“ — nõusolek selle arvamusega kostis 
mitmest toa nurgast. 

»Midagi nad peavad ikkagi seerma,“ tähendas 
Hermann naeratades. ,,Silmitsedes asja täiesti 
eemailseisja vaatekohalt, ma ei näe, kuidas nad 
üldse võiksid saada dividendi. Nõuanne, t 
kavatsesin esitada, kui mind katkestasite,- oli —“ 

Äkiline vaikus levis üle toa ja Hermann pöör- 
dus, otsides sellele seletist. 

King Kerry seisis uksel ta silmade otsides üht 
nägu. Viimaks ta leidis selle. 

Otsitav oli valge habemega Modelson, kes seisis 
üksi kamina lähedal, pea toetatud käele, nukker 
ja murelik vaadata. 

Vaevalt pilguga teisile King Kerry läks üle 
toa ja astus vanamehe kõrvale. 

»Mul oleks teid vaja, härra Modelson,“ ütles 
ta pehmesti. 

Vanamees vaatas teda kahetsustäratava nae- 
ratuskatsega. 

»Kardan, et see on nii!“ sõnas ta vabanduvalt. 

Igaüks teadis, et vana Modelson oli esimene 
tõstma mässulippu suure ,,L Trusti“ Oxford 
Street'i püha võimuala endale haaramise vastu. 
Ta kaubamaja seisis Goulding'i poolt kasustata- 
vale järgneval tänavanurgal, ent juba kaua enne 
King Kerry' tulekut ta oli lagunemise ajajärgus. 
Kuid nii kaua oli ta püsinud ja nii hea oli ta äri- 
mehe kuulsus, et oli vaid loomulik olnud valida 
teda nende ühingu juhatuse esimeheks. 

Leete oli ära näinud, et oli kasulik valida teda 
esimeheks. Ta äri oli kõige kõikuvam ja ta pank- 
rot, mis, nagu kõik teadsid, möödapääsetamatu, 
pidi kõigutama kogu ühingu krediiti sellele väga 
kahjulikul määral. Pankroti tegi ta kindlasti ja 
ükski mehist, kelle poole ta oli pöördunud toe- 
tust otsides, ei võinud teda avitada. 

Ta oli nõudnud isegi oma sõprade arvates üle- 
määra suure hinna oma äri eest ja talle oli paku- 
tud pool sellest. Nüüd näis vaatajaile, kes silmit- 
sesid mõlemaid mehi tõsiselt kamina juures kõne- 
lemas, et vanamees annab järele ja võtab, mis 
antakse, et päästa oma head nime. 

Toas oli mehi, kes tungivalt lootsid, et ta hei- 
dab nõusse Kerry' poolt pakutavate tingimustega. 
Pankrot murraks vanamehe südame. 

Jutuajamine lõppes ja mõne aja pärast Kerry 
jättis jumalaga ning lahkus, jättes vanamehe 
selga heidetud peaga ja sirgete õlgadega — naeru- 
vinega näol. 

Kõik igatsesid talt küsida, millised olid jutle- 
mise tulemused, ent ta oli neist kõige vanem, 
kõigutamatute sündsuseprintsiipidega., 


Kuid vanamees säästis nende vaeva, sest peagi: 
»Mu härrad!“ ütles ta oma endise kõlava hää- 
lega, ja kohe oli toas vaikus. 


»Mu härrad, arvan, te olete õigustatud teadma, 
et härra Kerry ostis minu äri.“ 


Kuuldus kergendusega segatud õnnitluste po- 
minat. Aga milline oli hind? Tähendas liiga palju 
oodata, et see vanamees, kogu oma elu nii kinnine 
ja sõnaaher, muutuks äkki jutukaks; ent kõikide 
üllatuseks ta oli seda siiski. 


»Härra Kerry on väga lahkesti maksnud mulle 
terve nõutud hinna,“ ütles ta. 

»See on järeleandmine!“ 
tatult. , Nüüd ta maksab. “ 


Hermann naeris metsikult. 

»Järeleandmine, teie lolipea!“ naeratas ta, 
»Küllap ta paneb teid maksma oma suurmeelsuse 
eest — teil kõigil tuleb tasuda oma osa rahast, 
mille ta annab Modelson'ile. Kas te siis ei mõista? 
Oleks vana Modelson teinud pankroti — kohe 
oleks olnud lahti kisa; vana, sissetöötatud firma 
hävitatud ebaõiglase võistlusega; halastustäratuv 
vanamees, valgejuukseline ja valge habemega 
aetud vaestemajja ausas töös veedetud elu järele. 
See ole ju teinud Kerry* ebapopulaarseks, oleks 
üles kihutanud ta vastu avaliku arvamuse ja võib- 
olla veel nurjanud kõik ta plaanid. Te ei tunne 
King Kerry't!“ 

»Igatahes lähen aga homme ta juurde oma vana 
pakkumusega,“ ütles Leete nõngelt. 

»Palju oli ta nõus teile enne maksma?“ küsis 
Zeberliefi. 


sosistas Leete ärri- 

»Kolmveerand miljonit,“ vastas teine. 

Hermann noogutas pead. 

»Ta pakub teile nüüd täpsalt sada tuhat naela 
vähem,“ sõnas ta. 

Zeberlieff võis õigusega kiidelda, et tunneb 
Kerry't, sest kui järgmisel hommikul üli-isetead- 
likuna Leete tegi endale küünarnukkidega teed 
Aardemaja aknast sisse vahtiva rahvajõugu seas 
ja jõudis lõpuks Kerry* kabinetti, ,,Kuningas“ 
pakkus talle ostuhinnana täpsalt Hermann'i 
ennustatud summa. 


Ega polnud Leete ainus mees, kes vääriti tõl- 
gitses teise suurmeelsust, ja ka mitte ainus tundma 
valusat pettumust. 


PEATÜKK XXIII 


Elsie Marion'il oli palju tööd, kuid ta oli 
õnnelik. Roheline värv kaardil valgus ikka laie- 
male. Ta nimetas neid rohelisi laike ,võidu mär- 
kideks“ ja oli uhke nende levimisele. Siis tuli 
päevade päev, kui ajalehed olid kõik täis tohutust 
ärist, mille King Kerry oli sooritanud — Lord 
George Fallington'i määratute maa-alade omanda- 
misest, Lord Fallington oli miljonärist aadlik, 
kel oli kolossaalne sissetulek maa rentidest just 
Londoni West-Eend'i südames. 


Võib-olla sundis teda sellele talitusviisile hirm 
uue karistava seadusandluse eest maaomanikkude 
vastu, ja see hirm oli tõepoolest õigustatud, sest 
tol ajal võimulolev valitsus oli kuulus Jagger- 
Shubert'i koalitsioon, mis oma maksude najal 
läbiviidavate suurte demokraatlikkude uuendus- 
tega ja oma ebatavaliste nõudmistega sõjalaevas- 

tiku alal (haruldane kombinatsioon igas valit- 
suses), koostas oma eelarveid himuka pilguga 
maale. 

Ükskõik mis põhjusel, aga lord Fallington 
müüs kõik oma maad maha, ja kui kohe selle sünd- 
muse kannul ka Bilsbury'* kaubamaja langes 
Trusti kätte, võitlus oli poolenisti võidetud. 

Ükspäev Kerry astus kärmesti büroosse ja ta 
näol oli ilme, mida tüdruk polnud kunagi enne 
seal näinud. Ta sulges ukse sõna lausumata enda 
järel ja läbis toa terasest ukse juurde, mis avanes 
esiruumi, tollesse peegeltuppa, kus seisis Trusti 
suur teraskapp. 

Elsie vaatas imestunult üles, kui raske uks 
langes kinni ta järel. 

Ainult kord tema teenistussetulemise päevast 
oli ta näinud miljonäri astuvat üle selle läve ja ta 
ise oli kaasa läinud temaga — seistes ta palvel 
seljaga teraskapi poole sel ajal, kui Kerry tegeles 
kombinatsioonlukuga. 

Miljonär oli ära kümme minutit, ja kui tuli 
tagasi, tal oli käes väike ümbrik. Ta jäi seisma - 
keset tuba, tõmbas tiku ja läitis kirja ühe nurga. 
Siis pani jala tuhale, selle langedes linoleumi 
ruudule, ja tallas ta pulbriks. See tehtud, ta 
ohkas lõpmatu kergendusega ja naeratas tüdruku 
silmnähtava murelikkuse üle. 

»Nii hukkugu kõik reetjad!“ sõnas ta. ,,Selles 
ümbrikus oli miski, mida väga tahtsin hävitada.“ 

»Seda ma mõistsin,“ naeris tüdruk. 

Mees läks ta kirjutuslaua juurde. 

»Olete ju lihtsalt töhe maetud,“ ütles ta. ,,Os- 
tan teile ühe neist rääkimismasinaist ja siis võite 
dikteerida kirjavastuseid. Komisjonäri büroos 
on veel ruumi masinkirjutajale.“ 

Elsie raputas pead. 

»Ei ole küllaltki tööd seks, tõepoolest!“ vaid- 
les ta vastu. 

Kerry ei maininud enam põletatud ümbrikku. 
Tüdruk võis endamisi arutella (seda ta tegigi), 
mis küll oli selle sisu, milline väärtuslik saladus 
oli tas peitunud, milline tähtis kaalutlus nõudis 
ta hävitamist. Oli nii palju saladuslikke kohti 
ses tundmatus maailmas, kuhu ta oli astunud maa- 
kuulamise rõõmsas vaimus -- tihedad padrikud, 
kus luurasid hüppevalmis röövloomad, pimedad 
metsad peakohal ja sood jalge all, kavalalt kaeve- 
tud hundiaugud ja salalikult pandud püünised. 

Kerry oli teadunud kütt. Ta hoidis eemale 
püüniseist ja aukudest, liikus alati ettevaatusega, 
pidades silmas kõrge rohu hädaohti, ja kunagi ei 
astunud oma elukutse tumedaile teile — olemata 
kindel, et iga relv ta relvistises oli heas korras ja 
käepärast. 

Tähed, kirjad ja telegrammid tulid iga minut. 
Saladuslikud ja lühidad teated, arusaadamatud 
Elsie'le, ta seffile aga tähendusrikkad. Telefon 
helises: ,,Jah!“ ütles ta — või ,Ei! ja pani toru 
tagasi, Milline oli ta eesmärk ses võitluses? 

Ajalehed küsisid, ta sõbrad pärisid, ta vaen- 
lased nõudsid vastust sellele küsimusele. Miks 
ostis ta üles ebamoodsa Tottenham Court Road'i 
ja Lambeth Walk'i ja kümmekond teisi tänavaid, 
mis asusid just Londoni kaupluste keskkonna 
veerel, 

»Ta teotseb,“ ütles üks arvustaja, ,, nagu ootaks 
ta, et kaubanduslik London liigub ringist, mille 
keskus asub Regent Street'i keskkohal. “ 

Siin arvustaja pidi kõhklevalt peatuma 

»Kuhu?“ 

Näis, et Kerry ei eeldanud niivõrt keskuse 
paigaltliikumist kui ringi piiride laienemist. Ta 

pidi küll olema sangviinik, kui kujuteli, et tema 
ja ta sündikaadi tehingud tõstavad niivõrt Lon- 
doni jõukuse, et linna moodne kaupluste-ala kahe- 
kordistub. 

Oli olemas keegi härra Biglow Holden, upsa- 
kas endtäis mees, kes oli kokku ajanud varanduse 
poolametlikkude ehitiste plaanide joonestajana, 
ja nüüd kirjutas väga targa artikli Building 
Mailis. See oli täis statistilisi tabeleid (trükitud 
väikese kirjaga), mis näitasid Londoni kasvu 
suhet rahvastiku juurdekasvuga ja tõestas lõpli- 
kult, et härra King Kerry peab ootama umbes 
kolmsada viiskümmend aastat, enne kui teostuvad 
ta unistused. 


Gordon Bray, kes juhuliselt oli ametis härra 
Holdern'i kontoris, kirjutas ümber masinal selle 
artikli oma seffile ja südamest polnud nõus ühegi 
järeldusega, ühegi tas sisaldava lahuskirjutatud 
verbi infinitiiviga ja eksimusega hea maitse või 
grammatika vastu. 

Holden päris talt ta arvamust artikli kohta ja 
noormees oma ausameelsuses kõhkles enne vas- 
tamist. 

»Arvatavasti te mõtlete, et võiksite teha seda 
paremini,“ ütles härra Biglow Holden oma raske- 
pärase! naljatoonil. 

»Seda mõtlen küll,“ vastas Gordon naiivselt. 

Härra Holden põrnitses teda. 

»Hakkate endast liiga palju arvama, Bray!“ 
ütles ta hoiatavalt. , See kontor pole ülespuhutud 
noormeeste jaoks. Palju palka maksan ma teile 
praegu? 

»Kolm naela nädalas,“ vastas Bray. 

Härra Holden pöördus abiotsivalt lae poole. 


»Kolm naela nädalast Ja kui mina olin teie- 

vanune, teenisin ma kaheksateist šillingit ja rõö- 
mustusin veel, et nii palju sain.“ 

»See pole palju arhitektuurilise joonestaja 
kohta,“ vaidles noormees. 

»On olemas joonestajaid ja joonestajaid,“ ütles 
härra Holden õpetlikult. 

King Kerry luges artikli ja kibrutas otsmikku, 
Tal oli seks väga hea põhjus. Kohe saatis ta 
härra Holden'i järele, isiku järele, kes avalikult 
hüljanud ,jankii ettenägelikkust“ (et tsiteerida 
ta enda sõnu) ja ilmus kutse peale suure röö- 
muga. 

»Nii te siis arvate, et mu plaan on täiesti vale?“ 
küsis miljonär. 

»Atvan, et teie otsused on ekslikud,“ ütles 
härra Holden meelitava naeratusega, 

»Kas kõik seda arvavad?“ 

»Kõik peale minu joonestaja,“ naeratas härra 
Holden jälle. 

See oli kavatsetud viisakalt hävitava vastu- 
sena edasi andma tõsiasja, et ainult kogemusteta 
ja väheste teadmustega ehitustegelased ühtiksid 
asjaarmastajast plaanijoonestaja arvamusega. 

»Teie joonestaja?“ Kerry kortsutas jälle 
kulme. ,,Mul on kujutlus, et tunneme teda.“ Ta 
pöördus tüdruku poole. 

»Arvan, too härra on härra Bray,“ ütles Elsie. 

»Vaadake,“ seletas Holden kärmelt, ,ta ideed 
on kaunis fantastilised. Ta on, kui võiksin nii 
öelda, õhtukoolide toode — üleni teooria ja poole- 
nistiseeditud teadmused. Tal on kujutlus, et võib 
hüpata Londoni keskele ja ta laiali lükata.“ 

»Hm!“ tegi King Kerry mõtlikult — siis: 

»Ja te ei soovitaks mulle siis ümber ehitada — 
ütleme Tottenham Court Road'i,“ 

Arhitekt kõhkles. 

»Ei,“ ütles ta — ja mis muud oleks võinudki 
öelda oma kirjutise järele? 

»Kahetsen,“ sõnas King Kerry lühidalt, ,,sest 
kavatsesin just paluda teid esitada joonestisi -— 
kuid loomulikult ei või ma anda töid mehele, kel 
pole huvi asja vastu,“ 

»Muidugi, võib ju olla, et ma pole kõike mõist- 
nud teie. “ 

Kerry raputas pead. 


»Arvan, et mõistate kõik, mida tahan, et mõis- 
tetakse,“ ütles ta ja saatis kohmetunud härra Hol- 
den'i ukseni. 

Gordon Bray seisis laia joonestuslaua ees töö- 
tades sirklitega ja joonlaudadega ühe eriti näotu 
härra Holdeni poolt ellu soetatava ehitise esi- 
külje paberile panemise kallal. 

Ta oli rusutud meeleolus. Eesmärk oli alles 
väga kaugel. Ta ei võinud ju naituda, kuni pol- 
nud kindlustanud endale seisukoha maailmas. 
Endaaustus ei lubanud tal jagada armastatud 
naise varandust, Seni tal polnud teada Veera isa 
testamendi tingimused, kuid isegi selle küsimuse 
valgustamine poleks muutnud ta vaadet. Mees 
armastab naist paremini, kui võib tuua talle kinke 
sülega: on ebaloomulik tulla mitte ainult tühjade, 
vaid täitmistvajavate kätega. Gordon'ile oli 
omane nooruse kogu uhkus ja tundelisus. Sosista- 
tud sõnast ,kaasavarakütt', piisas, et teda läbistak- 
sid kuumad ja külmad värinad, kuigi väljendusel 
polnud midagi ühist temaga ega polnudki keegi 
mõelnud tast seda. Ehk küll arvatavasti ainult 
kolm isikut Londonis teadsid ta armastusest, 
noormees ise arvas, et ta saladus oli üldsusele 
ammu tuntud, ja hullustavalt mõjus mõte, et oli 


11 LUB nr. 146—149. 161 


võib-olla isikuid, kes kõnelesid halvakspanevalt 
või pilkavalt ta kaunist neiust selle lahkuse pärast 
puruvaese joonestaja vastu. Gordon'i pead läbis- 
tasid metsikud mõtted: lõpetada vahekord. See 
polnud kasav. Ta kirjutab Veera'le kirja ja läheb 
Kaanadasse, et võib-olla tulla tagasi ükspäev rikka 
mehena ja leida neiu südame ikka alles vabana. 

Paljudel noormeestel on sama sangarlik mõte, 
kuid puudub kakskümmend viis naela lahtist raha 
selle teostamiseks. Tema vähimalt oli ses seisu- 
korras ja peagu meelt heitmas, kui Holden'i kell 
kutsus teda. 

Holden oli väga punane näost ja väga vihane. 
Ta paksud põsed olid pungil ja ümmarad silmad 
vahtisid koomiliselt — ent tal polnud soovi kedagi 
lõbustada. 


Ta pilk oli peagu hirmuäratav, kui Gordon 
sisse astus. 

»Praegu just nägin seda neetud jankiid!“ 
ütles ta. 

»Millist neetud jankiid?“ päris noormees. 
Oma meelehärmas ei tulnud tal meelde olla mõjus- 
tatud šeffi tujust. 

»Neid on ainult üks,“ urises härra Holden. 
»Tal on pea täis igasuguseid eesli-ideid ehiti- 
sist. = saatis mu järele, et mind teotada. = arvab, 
et kõike teab. siin, viige talle see kiri!“ 

Tigeda naeratusega ulatas ta kinnipitseeritud 
kirja üle laua. 

»Teil näib ju olevat sõpru seal kontoris,“ jät- 
kas ta ja otsis laua laekas tšekiraamatut. ,, Hakkan 
nüüd mõistma, kuidas Kerry ostis selle Borough” 
maja, mida tahtis minu klient!“ 

Ta viitas kuu aega vanale tehingule, mille 
mälestus kipitas veel. 

»Mis te sellega tahate öelda?“ küsis noormees 
tõstes häält. 

»Ükspuha mida,“ lausus hr. Holden tumedalt; 
»ja ärge siin karjuge mu peale, Bray!“ norskas ta 
viimase sõna juures. 

»Siin on teile tšekk kuupalga peale. Viige 
kiri kätte ja teil pole enam vaja tagasi tulla: võib- 
olla härra Kerry palkab teid endale arhitektiks 
— olete ju vist kõik eksamid sooritanud.“ 

Gordon võttis aeglaselt tšeki, 

»Kas tahate seega öelda, et olen lahti lastud?“ 

»Tahan öelda,“ ütles härra Holden, ,,et olete 
liiga tark minu büroo jaoks — nii tark, et võin 
saada mehe kolmekümne Šillingi eest teie kohale.“ 

Raske südamega astus noormees Kerry* kon- 
torisse. Elsie't polnud seal ja Kerry võttis ta 
üksi vastu, luges vaikuses kirja — ja siis rebis 
tükeks kirja, mida ise kirjutas. 

»Kas teate selle sisu?“ Härra Kerry osutas 
Holder'i kirjutisele. 

»Bi, härra Kerry.“ 

»Arvan ka, et ei tea,“ ütles vanem mees naera- 
tades, ,,muidu ei oleks te teda võib-olla toonudki. 
Loen ta teile ette: 


»Austatav härra! — Kuna te ei vaja asja- 
tundjate nõu, aga vahest ehk siiski abi Lon- 
doni ümberehitamisel! (,Siia ta on pannud 
õhkamismärgi,“ tähendas Kerry silmi pilgu- 
tades), saadan teile oma joonestaja, kes tasub 
vaimustuses, mis tal puudub teadumusis. Mina 
teda enam ei vaja. 


Aupaklikult 
Biglow Holden.“ 

Gordon'i nägu läks tulipunaseks. 

»Kuidas ta julgeb!“ hüüdis ta. 

»Julgeb?“ Kerry kulmud tõusid kõrgele. ,,$a 
heldeke! — nagu teie, inglased ütlete — ta on ju 
teile andnud parima tunnistise, mida olen kunagi 
näinud ühelgi noormehel. Nii te olete siis lahti 
lastud?“ 

Gordon noogutas pead. 

»Suurepärane !“ ütles teine. ,,Nüüd minge aga 
kontorisse, mille just üürisin St. James Streetile, 
ja sisustage ta — annan teile vaba voli — nagu 
peaks olema sisustatud ülevaataja kontor. Ning 
kui keegi peaks küsima, kes teie olete, peate 
ütlema: ,Olen suure L Trusti arhitekt, ja“ lisan- 
das ta pühalikult, ,nad arvatavasti võtavad siis 
mütsid maha teie ees.“ 

»Aga tõsiselt, härra Kerry?“ protestis Gordon 
naerdes. 

»Muidugi, täiesti tõsiselt. Minge aga ja joo- 
nestage mõni plaan.“ 

Gordon Bray oli rabatud, hüpnoositud — ta 
ei suutnud tajuda kõige selle tähendust. 

»Joonestage mulle,“ ütles Kerry kortsutades 
mõtlikult otsmikku, ,avalik skväär, ümbritsetud 
majust, kauplusist ja kontoreist. Olgu see skväär 
küljest küljeni pikkuselt täpsalt pool Regent 
Street'i.“ 

Lühida peanoogutisega saatis ta minema häm- 
meldatud noormehe, 

Gordon oli juba poolel tänavale-viival kori- 
doril, kui avanes Kerry' uks ning miljonäri hallid 
juuksed ja kõhn energiline nägu ulatusid välja. 

»Bray!“ hüüdis ta. 

Gordon pöördus. 

»Jah, mu härra!“ 

»Palk — tuhat naela aastas; viieaastane leping, 
tõus kahesaja viiekümne kaupa kahe tuhandeni. 
Kas käib?“ 

Gordon noogutas pead; ta ei suutnud imes- 
tusest kõnelda. 


PEATÜKK XXIV 


»See on teil aga võigas asjandus, Zeberlieff !“ 

Martin Hubbard, laitmatult rõivastatuna seisis 
oma pahaaimamatu sõbra selja taga ja vaatas üle 
ta õla. 

Hermann pöördus vandudes. 

»Kuidas te sisse pääsesite?“ küsis ta järsult. 


»Uksest. Tulin just parajasti, kui teie teener 
oli postile minemas.“ 

Hermann tõusis laua juurest, mille taga ta oli 
parajasti katsetanud millegagi. 

»Tulge alla söögituppa,“ sõnas ta lühidalt. 
»Ma ei salli, kui inimesed sisse hiilivad mu selja 
tagant: see paneb mind ikka nii võpatama.“ 

sAga,“ ütles teine naljatavalt, ,ega te ometi 
pane seda pahaks, oma tulevasele õemehele“ — 
märkus, mis uuesti seadis jalule teise hea tuju, 
sest ta kihistas omaette naerda laskudes trepist. 

»Tulevane õemees — jah,“ pomises ta. 

»Mis naljakas masinaloks see teil oli?“ indles 
Hubbard ikka veel. ,,Kunagi pole teadnud, et 
olete teaduste armastaja. Nähtavasti olete aga 
päris Louis XIV kirega rakendusmehaanika 
vastu.“ 

»Selle leiutise saatis mulle keegi mees,“ vastas 
Hermann hoolimatult; ,,kas panite teda lähemalt 
tähele?“ 

Hubbard raputas pead. 

»Nägin ainult midagi, mis paistis olevat äratus- 
kell, ja veidi vatti ning midagi kinofilmi taolist.“ 

»See on uutseltsi — ee — kino projektsioon- 
aparaat,“ seletas Zeberlieff leidlikult. ,,Ta on 
automaatne — äratab inimese piltidega lael. 

»Aga misjaoks olid tikud?“ 

»Tikud!“ Zeberlieff vaatas talle kindlalt otsa. 
»Tikke seal ei olnud.“ 

»Eksisin siis vist.“ Hubbard'i huvi asja vastu 
polnud niivõrt suur, et jätkata jutlemist sellele 
teemile, ning ta sõnas: ,, Arvatavasti on teil mee- 
les, et tulin meie kokkuleppel?“ 

»Kuradi pihta te tulite.“ 

»Te käskisite mul ilmuda,“ ütles teine veidi 
erutatult, ,kohtamiseks teie õega.“ 


»Kas tõesti?“ kinkis Hermann talle mõtliku 
pilgu. ,,Teil on õigus — kuid see on kaunis eba- 
meeldiv meile mõlemale, kuna ta ei taha näha 
teid.“ 

»Ei taha näha mind?“ 

Meelehärm ja solvatud uhkus mehe hääles olid 
naeruväärsed. 

»Za ei taha näha teid — ta ei taha näha mindki, 
see on kõik; siin on ta kiri, kui see teid huvitab.“ 

Härra Hubbard avas aeglaselt halli kirjakese 
ia luges: 


»Ma ei või võtta vastu sinu kaunist sõpra. 
Kui tulete üldse Kuidagi minu lähedale — 
saadan politsei järele, — V.“ 


»Mis te sellest arvate?“ küsis rahulik Her- 
mann. 

»See on uskumatu!“ ähkis Hubbard. ,,Kuis ta 
julgeb — kuis —“ 

»Nimetada teid kauniks? Noh, selleks on tal 
nüüd küllaldane vabandus,“ vaigistas Hermann. 
»ja tõtt öeldes ma enam ei muretsegi.“ 

»Kuulge!“ ütles härra Hubbard. , Tahan teilt 
midagi küsida. Mis šansid on mul üles nuuskida 
üks ahv?“ 

»Kõik oleneb hoolest, mille pühendate asjale,“ 
vastas Hermann, sõpra sihilikult valesti mõistes, 
»Meie kliimas —“ 

»Tahaksin laenata viissada naela, 
Hubbard, selgemalt kõneldes. 

»Laenake aga jumala nimel!“ soovitas Zeber- 
lieff külmalt. 

»Kas teie ehk võiksite mu välja avitada?“ 

Hermann mõtiskeli. 

»Ei,“ vastas ta siis, ,,ma ei võiks. Muidugi,“ 
jätkas ta, ,,kui arvaksin, et teil siiski õnnestub 
naida mu õde, ma riputaksin kohe pangatähtede 
puntraid teie kaela ümber; kuid mulle näib, et 
teie šansid on langenud päris null-punktini.“ 

»Nii siis,“ hüüdis Hubbard vihaselt, ,arvate, 
et teil pole must enam mingit kasu.“ 

»Milline mõistus teil küll on!“ imesteli Her- 
mann. ,,Kui kiirelt te asjust aru saate!“ 

Martin Hubbard hammustas oma kullakarva 
VULTU. 

»Kui aga läheksin teie õe juurde ja kõneleksin 
talle teie ettepanekust,“ ütles ta ähvardades. 

»Tal oleks surmani igav,“ vastas Hermann 
endise naeratusega. ,,Vaadake, ma juba ise jutus- 
tasin talle kõik. Asi seisneb selles, Hubbard, et 
ta on armunud ühte noormehesse, kes on vaeste 
kuid ausate inimeste poeg. Kõik läheb nagu 
'mõnes muinasjutus. Kardan, et ta naitub tolle 
poisiga. Ainus lootus teile oleks, mõne laeva- 

ütles härra 


huku tagajärjel sattuda ühes Veera'ga üksilda- 
sele saarele. Viie aasta pärast te võib-olla juba 
meeldiksite teineteisele — ja igatahes abiellumine 
oleks soovitav juba sündsuse pärast. Kui teie 
võiksite korraldada laevahuku ning garantee- 
rida, et pääsete ainult ise ühes mu õega, ma võik- 
sin ju maksta sõidu ja muretseda saare.” 

Ta oli oma kergemeelseimas tujus, ent ta nal- 
jatamine ei leidnud vastukaja härra Hubbard'i 
rinnas, 

»Teil on hea rääkida,“ ütles ta nukralt; ,,olete 
kaunis rikas mees — kuid mina, mul pole ju pen- 
nigi laia ilma peal.“ 

»Nagu minulgi tuleval nädalal,“ kostis Her- 
mann rõõmsalt. ,,Veel seitse päeva säärast kaup- 
lemist nagu läinud nädalal, ja Goulding käib 
kuradile.“ 

»Olete's teie seal osanik,“ päris huvitatult 
härra Hubbard. 

»Pealaest jalatallani,“ lausus Hermann lühi- 
dalt, , Leete vedas mu sisse kahesaja tuhande 
naela ulatuses. Kaotasin teised kakssada tuhat 
Ameerika raudteede aktsiate langemisel. Teil ei 
tule mind kadestada, te sõge eesel!“ 

»Millal lõpeb siis see kõrilõikav väljamüük?“ 
indles Hubbard. 

Hermann raputas pead, 

»Tal on tulvil täis kaubaladu lõuna-Londonis 
— aastane tagavara. Vastasel korral oleksime 
võinud avaldada survet valmistajaile. Kuid ta 
ostis ette oma tagavarad ja müüb täpsalt kuus 
korda enam läbi, kui ükski teine kaubamaja Ox- 
ford Street'il on müünud oma suurima müügi 
nädalal == ja ei kaota peagu mitte midagi. Manu- 


faktuurkaubult saadav kasu on ju üldiselt õige 


suur. Ta võib müüa ostuhinnaga ja hävitada 

kõik teised ärid. Seni, kui tal on kaupu müüa, 
ta müüb neid ja, nagu ütlesin, ta laod lõuna- 
Londonis on täis lõhkemiseni.“ 

»Kuidas siis jääb selle viiesaja naelaga?“ küsis 
Hubbard järsku. 

»Minult neid ei saa, armas laps,“ ütles Her- 
mann. ,,Kui vähendate oma nõudmise viieküm- 
neni, siis võtan juba asja kuulda — sest arvan, et 
võiksite pälvida viiskümmend naela — ja pealegi 
olete ju meie ühingu juhatuses ja ma võin kinni 
panna selle summa teie direktoripalgast.“ 

Viis minutit hiljem ta oli tagasi oma kirjutus- 
toas, töötamas oma väikese masina kallal. 

Seekord lukustas ta aga ettevaatlikult ukse. 


* * 
* 

Oli möödunud juba kuu aega Kerry* välja- 
müügi algusest ja sabad kaugel vähenemisest aina 
suurenesid. Iga järgneva nädalaga ja ,Kerry' 
odavuse” kuulsuse levimisega, öö läbi avatud 
kaubamaja tõmbas ligi veel enam ostjaid kui oma 
uuduse päevil. Siis Modelson'i äri langes Kerry' 
kätte ja muutis jalamaid nime ning kauplemis- 
meetodit. Kiirelt ümberehitatud originaal-kauba- 
maja eeskujul ta lõpetas tungi Kerry” äris. 

»sama hind, sama süsteem, sama nimi,“ ütles 
muutusest teatav kirev kuulutis. See andis Kerry' 
ärile hingamisvõimaluse; kuid sabad tulid tagasi, 
ainult nüüd oli neid kaks — üks Kerry' ärri ja 
teine endise Modelson'i juurde. Mõlema kauba- 
maja vahel aga asus lageda kõrbena Goulding'i 
oma, kus oli ostjaid sama vähe kui kärbseid det- 
sembris — Goulding, kord mesipuuna kihav äri, 
nüüd peagu täitsa tühi. 

Asjata alandati hindu, asjata asetati meelita- 
vaid esemeid aknaile. Tõsi, osjad astusid sisse, 
nende järele küsides, kuid pidid kuulma, et nad 
olid juba müüdud. ,,Ainus sedaseltsi mudel meie 
tagavaras, armuline proua!“ ja lahkusid vihastu- 
des nendega mängitud trikile, keeldudes vaatamast 
midagi muud sama head“ 


Kerry'l tuli taluda enda vastu sihitud sõja- 
käiku ajakirjanduses. Metsik kallaletung tema 
meetodeile ilmus ühes nädatlehes. Vaevalt oli 
leht trükitud ja müügil tänaval, kui ,,Kuninga“ 
enda ajakiri Evening Herald vastas. Vastus pol- 
nud just viisakas. Ta oli isiklik ja tõi rabavaid 
teateid. Selgitas Leete'i vahekorda ründava nädal- 
lehega, trükkis ära osanikkude nimestiku ja 
Leete'i direktoriametite loetelu. Ütles ebameel- 
divaid asju nädallehe toimetajast ja lõpetas luba- 
dusega paljastada ,selle vandeseltsi juhtivat 
vaimu, kes Park Lane'il haub Whitechapel'is 
teostatavaid plaane. 


»Pange asi seisma!“ oli Hermann ZeberlieF'i 
käsk, ja Weekly Discovery järgmine number oli 
tähelepandav omalt kasavalt vaikuselt Kerry” ja ta 
teguviiside kohta. 


Midagi ei avitanud Goulding'il, Ostule meeli- 
tavate kaupadega ehitud aken andis tulemusena 
vaid teatesildi järgmiselt (mis juhtus olema Kerry” 
kaubamaja ots-aken): 


»Kõik kõrvalaknas nähtavad kaubad on 
meil äris saada täpsalt poole meie võistleja 
poolt nõutava hinna eest.“ 


Joonistatud käsi osutas halastamatult Goul- 
ding'i viimasele lootusele. 

Valmistajad kõhklesid. Nad võisid endile 
lubada kaasa tunda kahjusaavaile kaubamajule, 
sest praegu Kerry ei vajanud veel nende saadusi. 

Kerry maksis sularahas, ja kui üks teine aja- 
leht vihjas, et tal on võimalik müüa nii odavasti 
ainult seepärast, et kaubad on valmistatud häbe- 
matult ekspluateeritavate tööliste poolt, ta aval- 
das temale kaupuandvate töösturite nimestiku, ja 
nii sundis neid alustama protsessi ajalehe vastu 
laimamise pärast, 

Siis võttis ka Daily Courier osa Kerry-vasta- 
sest võitlusest, kuid siin Evening Herald oli ette- 
vaatlik ja leebe, sest Courier oli võimas ajaleht. 


»Küsitakse,“ ütles Herald, , mida on ühist 
müükidel Oxford Street'il ja härra Kerry' 
operatsioonel maa alal. Vastust võiks anda 
mõne sõnaga. Härra Kerry soovib ilustada 
Londonit ja samal ajal kindlustada endale ka 
tagasihoidliku tulu investeerimisist maasse. 
Mõlema eesmärgi saavutamiseks on tarvilik, 
et teatud kaubamajad langeksid ta kätesse. 
Ta on pakkunud vastuvõetavat hinda ja on 
saanud vastuseks üleskruvitud nõudmisi. Ta 
ülesandeks on nüüd nõrgendada vastuseisjaid 
ja seda ta kavatsebki teha.“ (Siin järgnes 
kaubamajade nimestik, milliseid ta oli taht- 
nud osta; tema poolt pakutud hinnad; vasta- 
vate aktsiaseltside poolt makstavad kasud 
ning dividendid ja lõppeks nõutud hinnad.) 
»Sellest peaks ilmnema,“ jätkas ajaleht, ,,et 
pakutud hinnad olid täiesti vastuvõetavad. 
Meid volitatakse ütlema, et kuigi olud on 
vahepeal muutunud, härra King Kerry on 
veel nõus maksma tema poolt alguses paku- 
tud hinda nende kaubamajade eest. See pak- 

kumine on maksev homme kella kaheteist- 
kümneni lõunal,“ 


Leete tuli Hermanmi juurde mõistetavalt eru- 
tatud meeleolus, käes veel trükist niiske ajaleht. 

»Kuulge, Zeberlieff,“ ütles ta, , mina müün!“ 

Hermann võttis lehe ja luges kirjutise. 

»Müün ära, enne kui asi hullemaks läheb,“ jät- 
kas Leete. 

Hermann'i naeratus väljendas vaikset põlgust. 

»Kui peate müüma -—— müüge ometi mulle,“ 
sõnas ta. 

»Teile?“ 

»Miks mitte? Minu käes on suur osa aktsiaid 
ja teie või teie poolt seks seatud isikute käes on 
ülejäänud osa,“ 

»Ja te maksate Kerry' hinna?“ 

»Jah.“ 

Leete silmitses oma sõpra. 

»Olgu siis,“ ütles ta. ,,Mul on hea meel sellest 
lahti saada.“ 

»Olete võib-olla kaotanud miljoni“ vastas 
Hermann ja siirdus oma kabinetti. 


kad * 
fi 


Elsie Marion läks koju ametist väikese pea- 
valuga ja kindla käsuga King Kerry'lt: mitte 
enne tagasi tulla, kui haigus on tast täiesti lah- 
kunud. 

Ta jõudis oma korterisse veidi peale kella 
kahtteist ja olles joonud tassi teed ning võtnud 
sisse aspiriini, heitis voodi — kavatsusega tõusta 
kell kaks, et einestada. Ta ärkas, kui oli juba 

peagu pime, tolle kabuhirmu tundega, mille teki- 
tab teadmus, et on asjata raisatud aega, ja suu- 
rendab täieline teadmattus raisatud aja hulgast. 
Ta vaatas kella. See näitas üheksandat õhtutundi. 
Ta tõusis ja lõunastas — kannatlik teenija val- 
mistas kotleti, seni kui ta rõivastus. 

Kell sai kümme, kui ta lõpetas söömise. Pea- 
valu oli haihtunud ja ta tundis endas hiigla 
energiat. Kontoris oli veel mõnevõrra tööd, mille 
ta läheb ja toob endale koju — tal ei meeldinud 
töötada seal hilja õhtul. King Kerry'l oli kaldu- 
vus töötada kõige veidramail ajul, ja tüdruk tai- 
pas, et siis ta tahtis olla üksi. 

Elsie lubas endale luksuse sõita taksoga kon- 
torisse, ja möödudes vahimehest ning komisjo- 
närist selle väikeses kambrikeses, ta avas lukust 
sisemise ruumi ukse ja astus sisse. Kiiresti kor- 
jas ta kokku oma töö ja pani selle portfelli. Siis 
märkas pliiatsiga kirjutatud ja tema nimele adres- 
situd sedelit King Kerry' kirjutuslaual. 


»Läksin kaubalattu: tulge järele, kui ter- 
vis lubab. — K. K.“ 


»Millal läks härra Kerry välja?“ küsis ta 
komisjonärilt. 

Mees raputas pead. 

»Tulin ametisse alles peale kella üheksat, 
preili,“ ütles ta. ,,Sel ajal ta pole siin olnud.“ 

Sedel võis ju olla kirjutatud varakult peale- 
lõunnat; ent miljonär oleks tulnud tagasi ja hävi- 
tanud ta, kui see oleks nii. 

Elsie oli hästi puhanud ja nüüd väga ärkvel. 
Sõit üle vee suure jõeäärse lao juurde oleks nii 
hea. 

Kutsuti kohale teine takso ja see kandis ta 
Kerry” lao suurde hoovi. Ladu koostus kolmest 
kõrgest ehitisest, mis nii asetatud, et nad moodus- 
tasid kolm ruudu külge. Kahe lao otsad seisid 
just sadamasilla äärel ja kolmandat läbis suur 
värav, mida mööda tulid ja läksid laotud sõidukid. 

Erakorraline tõttamine ja ruttamine valitses 
siin. Aknad särasid tuledest, sest suur hulk töö- 
lisi oli just ametis kaupade väljapakkimisega ja 
sortimisega enne nende satmist Oxford Street'i. 

»Härra Kerry on vist kuski siin ehitises, 
preili,“ ütles ülevaataja, ,,kuid keegi pole näinud 
teda viimase tunni jooksul.“ 

»Pole viga!“ vastas tüdruk. ,,Küll ma ta peagi 
leian.“ 

Tal oli õigus pääseda kõigisse osakonnisse 
ning veetis lõbusa pooletunni jälgides mehi ja 
tüdrukuid nende töös. Suured pakk-kastid ja 
korvid toodi teisele korrale, murti lahti nende 
kaaned ning lõigati osavalt maha tsingist katted, 
sisu aga heideti laiale sortimislauale. Siin see 
loeti üle ja asetati lõputule rihmale, mis kandis 
kaubad järgmisele korrale, Seal loeti nad uuesti 
üle ja asetati tohutuisse tsinkvoodriga kappi- 
desse ootama nõudmisi Oxford Street'ilt. 

Sajad kastid ootasid suures laoruumis alumisel 
korral ja keldris. Siin hoiti ka loendatamatuid 
kangaid riiet, brokaati, siidi, puuvillast, villast ja 
linast. 

»Kaupu tuleb iga päev, preili,“ seletas üks üle- 
vaatajaid. ,,Need,“ ta osutas kollaste puukastide 
ja tumepruunide pallide segadusele — ,,seisavad 
siin kuu aega, enne kui saame nad käsile võtta,“ 

»Arvatavasti tulevad nad kogu aeg valmista- 
jailt?“ küsis Elsie. 

»Kogu aeg — praegu just jõudis pärale uus 
pakk,“ osutas ta käeviipega mehe poole veovoori- 
mehe nahkpõlles, kastiga õlal. 

»Mis Seal sees võiks küll olla?“ päris tüdruk. 

»Näib kinnaste järgi välja — nad ikka tulevad 
neis väikesis kastes.“ 

Ta ootas, kuni pakk oli asetatud kaalule vä- 
rava lähedal, ja vaatles teda. ,,Jah, preili, ,Gants 
Craeroix — Lyons', luges ta. 

Veovoorimees võttis saatelehe ja läks oma teed 
ehitisest välja, ning üks töölisist haaras kasti 
vilunud käega ja lükkas ta liurenni mööda alla. 

»Mida te siin'uurite?“ 

Elsie kuulis King Kerry* sügavat pehmet 
häält ja pöördus naeratades. 

»Kas peavalu on parem?“ küsis too. 


KORTS 


»Täiesti kadunud. Olen väga süüdlane — tõu- 
sin just praegu magamast.“ 

Kerry juhtis teed lao lõppu, kus mehed töö- 
tasid tolle innuga, mida õhutavad võrdselt tükitöö 
ja tööandja lähedus. 

»Seal eemal pakitakse praegu välja kastitäit 
hunnituid pitse,“ ütles ta; ,,peaksite nägema neid.“ 

»Jah, tahaksin nii väga!“ hüüdis tüdruk ja 
ruttas otsima endale teed kastide vahelt sinna, 
kus rida naisi tõstsid välja kitsaid kandmikke 
suurest kapist. 

Oma läbemattuses ta ei pannud tähele maas 
lamavat köit; kinganina jäi selle taha ja ta komis- 
tas ning oleks saanud haiget, kui poleks haaranud 
kinni teel lamava väikese kasti äärest. 

Raskus langes käsivarsile ja nägu vaevalt puu- 
dutas kasti kaant. 

»Mu Jumal, ta sai haiget!“ 

King Kerry hüppas väledasti üle pakkide tema 
poole. Ta eksimus oli õigustatud, sest tüdruk 
lebas mõnda aega peaga kasti kaanel, kuhu ta oli 
kukkunud. 

Ent ta pööris naerva näo mehe poole, olles 
avitamata tõusnud jalule. 

»Kas olete veendunud, et ei saanud haiget?“ 
küsis see, 

Elsie raputas pead. 

Keegi tööline tuli, et teelt kõrvaldada pakk- 
kasti, mil ta oli lebanud. See oli äsjasaabunud 
kinnaste kast. 

»Palun, ärge puutuge seda!“ hüüdis tüdruk 
kiiresti. 

»Mis siis on?“ 

King Kerry silmitses teda imestusega. 

»Laske mehil tõsta see kast kaile,“ oli vastus, 
»Ja öelge, et nad oleksid taga hästi ettevaatlikud.“ 

Imestades pöördus Kerry andma seda käsku ja 
järgis mehile välja kaile. 

»Mis siis viga on?“ küsis ta. 

»Ma ei tea päriselt,“ ütles ta sekretär, ,aga 
pange kõrv kastile ja kuulatage!“ 

Miljonär kuulis sõna ja tõusis siis, kulmud 
kortsus. Ta pani nina kasti ligi ja nuusutas. 

»Avage kast ettevaatlikult!“ käskis ta. 

Sest ta oli kuulnud valju tik-tik-tik'i sama sel- 
gesti kui Elsie'gi. 

»Vahest on see põrgumasin,“ ütles tüdruk; 
kuid mees raputas pead. 

»Ärvan, et tean, mis see on,“ sõnas ta vaikselt. 

Vägeva, oma asendilt parema valguse andmi- 
seks allalastud kaarlambi tulel avati kast. Peal 
oli hoolikalt kokkupandud paberikord, kuid selle 
all kast näis olevat kõvasti täis pakitud mingist 
läbipaistvast ainest peente laastudega. 

»Tselluloid!“ ütles King Kerry lühidalt; ,,vana 
kinofilm väikesiks tükeks lõigatud.“ 

Nad puistasid välja kõik selle, enne kui jõudsid 
masina endani. 

See oli kruvitud kasti põhja külge ja suletud 
kergest traadist punutud võrkpuuri. Masin koos- 
tus äratuskellast, väikesest eletkri patareist ja 
mõnest laastust. 


»seatud kella kahe peale,“ ütles King Kerry; 
»tund, mil meie mehed lõpetavad töö. Äratuskella 
võti on joodetud metallpulga külge nii, et kui kell 
hakkab helisema, pulk pöördub ühes võtmega, 
tekib kontakt ja säde süütab tselluloidi — väga 
kaval see kõik! Näitan teile kohe, kuidas seda 
tehakse!“ Ta kandis masina vee äärde, kus pol- 
nud karta, et tuli leviks, asetas ta terasest plaa- 
dile ja mattis masina tselluloid laastudesse, olles 
enne seadnud äratusosutit. 

Nad ootasid ja minut hiljem kuulsid keerleva 
ärataja susinat; siis vilkus nõrka tuld tselluloid 
laastude seas, lõid äkki taeva poole heledad leegid 
ja kogu kai oli valgustatud põlevast filmist tõus- 
vast tulekeelest. 

Nad vaatasid vaikuses, kuni kõik kustus ja jäi 
ainult mingi sulanud puna, mis kord oli olnud 
kell. 

»Oleksin võinud alal hoida selle kella asitõen- 
dusena,“ ütles King Kerry, »aga küllap ta juba 
oma jäljed kinni pühkis. Kuidas võin tänada 
teid, Elsie?“ küsis ta, pöördudes ja vaadates tüd- 
rukule otsa: nad seisid kai keskel suure kastide- 
kuhja varjus. 

»Mind tänada?“ lausus Elsie väriseval häälel. 
»Aga mina peaksin ju teid tänama.“ 


Mees pani mõlemad käed ta õlule ja vaatas 

alla ta näkku. Tüdruk vastas talle kartmatu 
pilguga. 

»Kord elas tüdruk nagu teie,“ ütles Kerry 
pehmelt, ,ja ma armastasin teda nagu last — liiga 
noor alles oli ta, et jälitada teda tundmusega, mida 
meie, mehed, nimetame armastuseks. Ja too 
olend, keda ma armastasin, oli tühi kest — ainult 
vaid väline mask, ja kui ta kergitas maski, see 
peagu tappis mu. Ning siin on Elsie Marion 
tolle näoga ja naervate silmadega — ja naise süda- 
damega näo taga ning seltsimehe mõistusega sil- 
made taga —“ 

Ta laskis äkki käed langeda ja vajus ettepoole, 
nagu rõhuks teda lõpmatu väsimus. 

»Mis on viga?“ küsis tüdruk kohkunult. 

»Bi midagi!“ ta hääl oli rauge. ,,Ma ainult 
soovin, et ei oleks olnud selline lollpea — too- 
kord.“ 

Elsie ootas põksuva südamega; ta teadis, ef 
midagi hirmust oli tulemas. 

»Olen abielus kõige halvema naisega maa- 
ilmas. Jumal avitagu mind!“ ütles Kerry murtult. 


* * 
“E 


»Mis pagana pärast te tahate minna City'sse?“ 
urises John Leete, ,,ja veel praegusel tunnil?“ 


Ta vaatas kella. Veerand puudus kahest öösi 
ja klubi oli nii mugav koht, kuna Leete armastas 
väga sõpradega kaasinimeste üle keelt peksa. 


»Atrmastan City't sel tunnil“ ütles Hermann 
rahuliselt. ,, Lähme ja vaatame vaenlase kindlust.“ 


»Mis head meil sest võib olla,“ tõrkus Leete, 

»Vahel teie labasus lihtsalt masendab mind,“ 
ütles Zeberlieff väikese naeratusega, ,,ja ma arvan, 
et kõigist labasusist ükski pole nii lootusetult 
masendav kui inglise oma.“ 

Ta auto ootas väljas ja Leete, ikka veel uri- 
sedes, laskis end tirida selle sisemusse. 


»Parem on hingata head värsket õhku, kui 
täita kopsu vastiku suitsetamistoa mürgise hõn- 
guga,“ ütles Zeberlieff, auto liikudes hääletult 
tänavaid mööda ida poole. 

Härra Leete häälitses eitavalt. 

»Ma kunagi ei tee otstarbetuid asju,“ ütles ta. 

»On tarvilik veidi lepitada Goulding'i uut 
omanikku,“ sosistas Hermann. 

Leete irvitas pimeduses. Oma arvates oli ta 
pääsenud terve nahaga' sellest kremplist. Saagu 
aga Zeberlieff miljon naela kasu ja jumal temaga, 
— kui ta suudab seda. 

»Saadan teile paberid homme,“ ütles ta selle 
mõtte talle pähe tulles. ,,Muu seas, te võiksite 
anda mulle täna õhtul tähekese, et olete nõus — 

»Muidugi!“ sõnas teine kergelt. 

Ta peatas auto King William Street'il. 

»Kõnnime üle Londoni silla ja austame King 
Kerry” geeniust,“ ütles ta. 

Leete pomises midagi eba-aupaklikku ja ronis 
välja autost. 

»Noh?“ 

Nad olid peatunud kivist silla ühes orvas ja 
vahtisid tähelepanelikult üle jõe, Mööduv polit- 
seinik, kõndides pehmeil hääletuil tallul, silmitses 
neid ja peatus Hermann'i sõbraliku noogutuse 
peale, 

»See suur valgustatud ehitis, konstaabel, on 
arvatavasti härra Kerry* kuulus kaubaladu?“ 

»Jah, mu härra,“ ütles mees, sirutudes vööst 
alates ülespoole, nagu see on viisiks politseinikel, 
»See on nii-öelda Londoni kuninga tagavara-ait.“ 

Naeruvine libises üle Zeberlieff'i näo. 

»Tublisti kohutas ta mu seltsimeest täna 
õhtul,“ jätkas politseinik, ,,see oli sillal kella 
kümne ja üheteistkümne vahel, kui äkki kogu 
sealtpoolne kai näis seisvat leekides.“ 

»Leekides?“ Zeberlieff'i hääl väljendas huvi. 

»Tegelikult oli see ainult pakk-kast — miski 
polnud korras temaga ja härra Kerry ise süütas 
ta põlema. Mu seltsimees teeb ta peale homme 
protokolli; on seadusevastane teha tuld sadama- 
sillal.“ 

»Ni siis, ta leidis, et kastiga polnud kõik kor- 
ras, ja süütas ta, eks ole?“ kordas Hermann värise- 
matu häälega; ,kui väga iseloomustav Kerry'le — 
olla seal, kus kõik pole korras!“ 

Ta pakkus konstaablile jootraha ja üllatus 
veidi, kui see keeldus viisakasti. 

»Kummalised inimesed, need City politseini- 
kud,“ ütles Leete. 

»Mitte nii kummalised kui Kerry,“ oli palju- 
ütlev vastus. 

Nad ei kõnelnud sõnagi sõites tagasi lääne 
poole. Lähenedes Piccadilly'le haaras Leete 
juhusest kindlustada oma müüki. 

»Tulge sisse ja ajame selle kokkuleppe korda,“ 
ütles ta auto peatudes ja astus raskelt kõnniteele. 

»Mis kokkuleppe?“ küsis Hermann jahedalt. 

»Goulding'i müügi,“ vastas teine. 

Ta nägi Zeberlieff'i valgeid hambaid naera- 
tuses välkuvat. 

»ÄArge olge ometi loll!“ hüüdis Hermann hea- 
tujuliselt, ,,Ma ju ainult naljatasin.“ 


180 


Öelda, et Leete oli jalust rabatud, tähendaks 
väljendada võrdlemisi tagasihoidliku lausega ko- 
hutavalt suurt tunnet. 

»Aga — aga — kogeles ta. 

»Head ööd!“ ütles Hermann paugutades kinni 
oma auto ukse ja vajutades startimissignaali 
elektrinupule. 

Ta jättis härra Leete'i abitu kuju seisma 
tänavarentslisse ja lollilt vahtima kiiresti eemal- 
duva sõiduki järel. 


PEATÜKK XXV 


Saladus sai teatavaks. Kogu London oli ülla- 
tatud ja hämmeldatud. Ta toimetas oma mitme- 
suguseid ülesandeid, kuna pea huugas tal arvu- 
dest. Ajakirjandus pühendas terveid veerge 
eriskummalisele loole. 

»King Kerry on Londoni ära ostnud!“ ütles 
leegitsev pealkiri üle Examiner'i terve lehekülje. 

See oli vabandatav liialdus. Kuigi ta polnud 
ostnud Londoni, ta oli siiski tunginud selle süda- 
messe. Oli vööstanud teda laia ärile pühendatud 
maa-alade vööga. 

London pidi uuesti kujundatama. Kerry oli 
oma hunnitu geniaalsusega joonestanud vastavad 
plaanid, hoidudes riigiomandusist kui võõranda- 
tamatuist ja ka järeleandmatute maaomanikkude 
krundest. Plaani ülevaatlik kokkuvõte ilmus 
hästi-informeeritud Evening Herald'i veergudel: 


»Suurem osa põhjast Portland Place'i 
lõunapoolse osa, lõunast Vigo Street'i, lää- 
nest Bond Street'i ja idast Dean Street'i va- 


181 


hel asuvaid maju kistakse maha ja nende 
asemele seatakse suur keskskväär, millele 
antakse nimeks Imperial Place. See plats 
kingitakse riigile, välja arvatud skvääri neljal 
küljel asuvad ehituskrundid. 

Uus elumajade linnaosa, koostuv ela- 
muist, mille üür kõigub sajast kuni kahesaja 
naelani aastas, ehitatakse Lambeth'i, jõe 
lõunapoolsele kaldale Blackfriars'i ja West- 
minster'i ning Blackfriars'i ja Southwark'i 
vahele. 

(,See kavatsus tooks endaga kaasa kõigi 
räpaste majade täieliku kaotamise jõe ja 
»Elephant % Castle" nimeliste ristteede va- 
hel.“) 


»Kavatsen,“ seletas Kerry ühes intervjuus, 
Juua jõe lõunapoolsele küljele uue Champs Ely- 
sões'. Westminster Bridge Road'i ja Waterloo 
Road'i vahele ehitan uhke jõukama klassi majust 
piiratud bulvaari. See küüniks peagu jõe kal- 
dani ja lõpeks mõlemas otsas triumfaalse vära- 
vaga, mis oleks väärne end võrdlema Arc de 
Triomphe'iga.“ 

Seda kõneles ta oma kontorisse kogundunud 
asjasthuvitatud reporterite salgale. 

»Mida aga teete majust välja tõstetavate ini- 
mestega, härra Kerry?“ küsis üks ajakirjanikest. 
»Arvan, muidugi, vaesemat töörahvast, kes on 
õignstatud elama oma leivateenimiskoha lähedal, 
kus see iganes võimalik.“ 

»Olen hoolitsenud selle eest,“ ütles hr. Kerry. 
»Tunnustan tarvidust anda abi sellele rahvakihile, 
Loon uue kehvikkvartaali,“ naeratas ta. ,,See 
sõna on muidugi väga vihatav ja ma tarvitan teda 
ainult, et defineerida vaesele rahvale määratud 

majade maa-ala. Iseendast mõistetavalt ei kavatse 
ma hoolitseda kerjaja, poolkerjaja või, kui võib 
nii öelda, tegevusetult ümberlonkiva klassi eest. 
Minu kujutluses on vaene perekond see, milles 
kõigi täiskasvanud liikmete ühendatud ponnis- 
tused ei too sisse üle kahe naela nädalas. Nende 
jaoks oma elamute linnajaos iga teatud vahemaa 
takka ma ehitan ühistegelisi kortereid.“ 

Ta otsis suurest mapist rea joonestisi ja pani 
nad lauale ringiseisvate ajalehemeeste ette. 

»Nagu näete,“ ütles ta, ,,väliselt oleme kopee- 
rinud mõningaid Londoni kaunimaist hotellest. 
Tõepoolest, arvan öelda võivat, et oleme läinud 
isegi kaugemale. Need ehitised oleksid täielikud 
iseendas. Üürilisi võetakse vastu ainult, kui nad 
heidavad nõusse ühistegelise süsteemiga. Iga 
kaubaga varustatud ärid leiduvad ehitises endas. 
Seal oleks veel saunu, võimlemissaale, mängu- 
välju, haigemaju, lasteaed ja tasuta raamatukogu. 
Igal ehitisel,“ ütles ta lühidalt, ,,oleks omavalit- 
sus, peale selle oma arst, oma hambaarst ja vilu- 
nud haigetalitajad, ning kõik need oleksid selle 
väikese ühiskonna liikmete käsutuses täiesti 
maksuta. 

Tõstetoolide süsteem teeks ülemised korrad 
sama kergesti küünitavaks kui alumisedki — tõtt 
öeldes, kallimaid üüre tuleks maksta just ülemisil 
korrii. Selle eest on peamiselt vastutav allmaa- 
raudtee menu rahva juures. Viisteist või kaks- 
kümmend aastat tagasi tõstetool — või nagu teie 
teda hüüate, lift” — oleks olnud säärase ehitise 
elanikkude umbusu aluseks. Nüüd nad võtavad 
teda kui osa oma igapäevast elu. Kõik ametnikud 
selles ühiskonnas aliuksid elanikkude endi poolt 
valitud komiteele. Kuigi ehitame sisse ka kami- 
nad, viiakse läbi kogu ehitises keskkütte süsteem; 

kuum vesi ja elektrivalgus oleks arvatud üüri 
hulka ja me loodame anda igale perekonnale kuus 
tuhat kuupjalga ruumi kaheksa kuni kümne šil” 
lingi eest nädalas. Iga ehitis,“ lõpetas ta, ,,mahu- 
taks tuhat perekonda.“ 

»Milline on teie eesmärk, härra Kerry,“ päris 
üks uudishimuline reporter. ,,Ostate nii palju 
hinnakaid maju West End'i keskuses ja siis hävi- 
tate nad. Kas pole see asjatu raha tuuldeloopi- 
mine?“ 

Kerry raputas pead. 

»Mis juhtub,“ küsis ta, ,kui politseinik ajab 
oma hobuse rahvajõugu keskele? Kas pole tõsi, 
et jõuk paisub ja katab ühe kolmandiku võrra 
enam maad kui enne? Igatahes üks on kindel: 
tuhat ruutjalga varastatud Londoni südamest 
tähendavad, et kümne tuhande jala võrra suureneb 
ta maa-ala. Lühidalt öeldes,“ jätkas ta, , Londoni 
südames on ruum väga piiratud. On palju ärisid, 
kes meelsasti ja rõõmuga suurendaksid oma ruu- 
mid kahekordseks praegustega võrreldes, kui see 
ei nõuaks ülemääraseid väljaminekuid ja poleks 
sageli täiesti võimatu omandada kõrvalseisvaid 
maju. Meie oleme öelnud: ,Sellest peab ühel või 
teisel teel üle saama,” ning oleme andnud asjast 
riivatud firmadele — mis nüüd üldiselt on minu 
omad,“ ütles ta naeratades, , võimalus võtta endale 
ruumi nende vajadusile vastavalt. Inimesed tule- 
vad linna keskpaika sisseoste tegema --- ärge selles 
kahelge — see on kõigi linnade reegel. Meie 
ainult laiendame selle kaupluste kvartaali piire ja 
õhutame eraettevõtteid avitama meid Londoni 
ilustamistöös. 

Olen veendunud,“ kõneles ta edasi, ,,et meile 
jääb rahuldus teada, et oma töö läbi me rikastame 
tuhandeid ja ei tõuka kedagi vaesusse. Nüüd 

võib-olla mõistate mu talitusviisi odavate müükide 
suhtes, See oli tarvilik. Tack £ Brighten, Mo- 
delson ja Goulding kui langesid mu unistuste 
võrku; nüüd on nad minu ainuomandus. Ostsin 
Goulding'i kaubamaja täna hommikul,“ ütles ta 
väikese naerutõmbega suunurgis, meenutades 
erutatud ja peagu nutvat härra Leete'i ta tingi- 
musteta alistumisega. 


»Mu väljamüük kestab asta lõpuni, tõtt öeldes, 
kuni olen valmis maha kiskuma ja uuesti ehitama. 
Ja vahepeal,“ lisandas ta, ,,olen garanteerinud 
dividendid kõigile neile firmadele, milliseid ma 
pole ostnud, kuid mis on minu tegevusest otseselt 
mõjustatud.“ 


Sellest piisas Londonile arutamiseks; piisas 
päid raputama ja noogutama ning keeli liikuma 
panemaks ühest Londoni otsast teiseni. 


Siit peale algas ka too Londoni ehituskruntide 
hinna tõusmine, tolle mäletatava aasta tähtsamaid 
tunnusmärke. Arvati, et King Kerry oli igale 
poole ostnud suuri majadeblokke. Vahest haa- 
rasid need ostud terveid tänavaid, kuid üle jää- 
nud oli ikka veel küllalt maaga spekuleerijaile 
rikastumiseks. Automaatselt tõusis maa väärtus 
teatud linnaosades saja ja kahesaja protsendi 
võrra, ja öeldakse, kuigi selleks pole tõendeid, et 
ühe nädala jooksul King Kerry ise oma sündi- 
kaadi nimel teenis üle miljoni naela maa müügilt, 
mille oli ise hiljuti ostnud, kuid ei vajanud lähe- 
mal ajal. 

On tõsiasi, et kui ta kavatsused said üldiselt 
teatavaks, valitsus toetas teda kõige soojemalt, ja 
kuigi tal ei lubatud puutuda riigimaisse, ta 
plaani läbiviimisele tehti kõiki mõeldavaid ker- 
gendusi. 

Ta oli plaanitsenud aidlinna Southwark'ist 
Rotherhitte'ini ja edasi Deptford'ini — uue ilu- 
linna, mis pidi kerkima inetute ebatervete onnide 
tolmust. See plaan toodi täieliselt ära ühes Eve- 
ning Herald'i numbris, milline müüdi välja viimse 
eksemplarini. 

Nüüd oli selge, et raha oli voolanud Londoni 
kui vett, ja mitte ainult need kuus meest, kes olid 
välja läinud nii suurte kavatsustega, polnud avi- 
tanud King Kerry't ta plaanide teostamisel, vaid 
kõik suured ameerika kindlustusseltsid, kõik täht- 
samad raudteed, kõik võimsad töönduslikud ühin- 
gud olid suuresti asjast osa võtnud. | 

Üks rahanduslik autoriteet väitis, et suurel 
L Trustil* oli võlakohustisi (ja arvatavasti oli 
tal, millega neid kohustisi katta) kuni kaheksa- 
kümne miljoni naelani. Keegi küsis King Ker- 
ry'lt, kas see tõsi olevat. 

»Ütlen teile seda,“ vastas küsitu heatujuliselt, 
»kui olen lugenud lahtise raha omas taskus.“ 

King Kerry üüris väikese maja Cadogan skvää- 
rile. Sellele mehele oli iseloomulikuks, et ta ikka 
elas teisile kuuluvais majus. 

Oli ka tähelepandav, et tema — miljonite oma- 
nik — üüris maja möbleerituna, ent see tegu on 
seletatav ta lemmikütlusega: ,Ära kunagi osta, 
mida sa ei vaja, ja ära kunagi üüri, mida sa vajad.“ 

Ta ei vajanud ei seda maja ega mööblit, Maja 
seisis ta spekulatsioonide alast väljaspool asuvas 
linnajaos. 

Siin, vanaldase majapidajaga, kes hoolitses ta 
eest väheseil koduviibimise tundidel, ta saavutas 
tarvilise rahu, Maja polnud üüritud tema nimel 
ja ühelgi teisist skvääril glavaist inimesist polnud 
vähimatki aimu, kes oli? selle maja üürnik, kes 

tavaliselt tuli koju keset ööd ega andnud neile 
muud võimalust enda tundmiseks kui mõned 
sekundid, mis kulusid eestuksest kinnisesse 
autosse astumiseks. 

Isegi Elsie Marion, kuigi teades maja asu- 
kohta, polnud kunagi käinud seal ega saatnud 
sinna kirja. Nii et, kui miljonär istus oma vähe- 
nõudlikus lõunalauas ja ta vanaldane teenija tõi 
teate, et keegi härra soovib näha härra Kerry't, 
ta oli andestatavalt pahameelne. 

»Ütlesin talle, et sellist isikut ei ela siin, mu 
härra,“ seletas majapidaja, kes sama vähe tundis 
oma peremehe tõelist isikut kui muu osa 
skväärigi. 

Võib-olla mõni reporter, kes oli ta üles nuus- 
kinud, mõtles Kerry. 

»Paluge ta salongi,“ sõnas ta ja sõi aeglaselt 
edasi, Pahameel möödus peagi — lõppeks polnud 
ju enam tarvidust end peita. Nädala aja pärast 
ta on teel mandrile, et veidi puhata, mille ta tun- 
dis tarvilise olevat. Kõik asjad kujunesid hästi. 

Oxford Streeti magnaadid olid langenud; 
Londoni ümberehitamise plaan oli avalik oman- 
dus; nüüd või ei iialgi oli aeg pingutamist jätta. 

Ta pani ära suuräti, läks üles teisele korrale 
ja astus väikesse salongi. 

Keegi mees seisis kamina ääres seljaga Kerry' 
poole ja kui ,mees, kes ostis Londoni' sulges ukse, 
pöördus ta. 

See oli Hermann Zeberlieff. Minut aega mõ- 
lemad mehed seisid teineteise vastas sõnagi lau- 
sumata. 

»Millele võlgnen ma. “ algas Kerry. 

Hermann katkestas ta peagu jõhkralt. 

»Jätame selle loba,“ ütles ta, ,,ja lähme kohe 
äriasjade juurde.“ 

»Minu teada pole mul ühtegi äriasja, millist 
tahaksin arutella teiega,“ vastas King Kerry 
vaikselt. 

»Oh, siiski, on küll, härra Kerry,“ venitas Her- 
mann pilkavalt. ,,Teate vist, et mul läheb väga 
halvasti. Mis võimalusi mul ka oli, teie olete kõik 
hävitanud. Olin teie neetud sündikaadis.“ 

»Mitte minu soovil,“ ütles teine. ,,Ma ei tead- 
nud sellest enne, kui teie juba sees olite.“ 

»Ja siis haarasite esimese võimaluse mind välja 
pukseerida,“ ütles Hermann oma kõvera naera- 
tusega. ,,Kardan,“ jätkas ta kahetsevalt, ,,et olen 
edev sell — edevus on alati olnud mu hukatuseks. 
Kiusatus teatada kõigele maailmale, et võtan osa 
sellest suurest kombinatsioonist, oli liiaks tugev. 
Ent jätkem selle arutamine. Mida tahaksin teile 
teatada, on, et praegusel hetkel minu ja äärmise 
viletsuse vahel seisavad vaid paartuhat naela.“ 

»See ei puutu minusse,“ kõneles King Kerry 
lühidalt ega raisanud asjata sõnu oma külalisele. 

»Aga minusse puutub see väga,“ ütles Her- 
mann kiiresti, , Nüüd peate avitama mind — olete 
asetanud mu hirmus täbarasse seisukorda, nüüd 
peate ulatama abiks käe ja minu välja tõmbama. 
Olete, nagu juhuslikult tean, eriti pehme süda- 
mega mees ja te kindlasti ei soovi, et mõni teie 
kaasinimene oleks sunnitud elama oma otseste 
tulude piirides.“ 

King Kerry'* näol oli vähe pehmust. Teise 
huumor, selline, nagu ta oli, ei äratanud tas vastu- 
kaja. Ta huuled olid rangelt sulutud, silmad 
külmad ja eemaletõukavad. 

»Ma ei tee midagi teie heaks,“ ütles ta. ,,Mi- 
dagi — ei mitte midagi!“ 

Hermann kehitas õlgu. 

»Säärasel puhul,“ sõnas ta, , kardan, et pean 
teid sundima.“ 

»Sundima mind?“ Põlglik naeratus libises üle 
hallipäise mehe jäiga näo. 

»Süundima teid, jah,“ kordas teine. ,, Vaadake, 
härra King Kerry, teil on naine —“ 

»Temast me parem ei kõnele,“ ütles King 
Kerry jõhkralt. 

»Kahjuks pean aga kõnelema temast,“ indles 
Hermann. Ta toon oli pehme ja mallis, peagu 
paitav. ,,Vaadake, tal on mõningaid õigusi minu 
peale. Tunnen teatud kohustist ta vastu, mäle- 
tades auväärt nime, mida ta kandis enne abiellu- 
mist teiega ja,“ lisandas ta ettevaatlikult, ,,enne 
kui te ta hülgasite.“ 

Teine ei vastanud. 

»Enne kui ta hülgasite,“ kordas Hermann. ,,See 
oli eriliselt õnnetu lugu, eks ole? Ning ma kar- 
dan, et te ei käitunud tolle viisaka vastutulelikku- 
sega ja südame õilsusega, mis tänapäev ajakirjan- 
duse jutu järgi on teie tähtsamaid iseloomu- 
jooni.“ 

»Käitusin temäga õiglaselt,“ ütles Kerry kind- 
lasti. ,,Ta püüdis hävitada mu, isegi võistles mi- 
nuga mu seljataga ja kasustas seks otstarbeks 
minu naisena hangitud teadmusi. Ta oli alatu 
naine.“ 

»On,“ sosistas teine. 

, On, siis,“ ütles King Kerry, ,,kui tulete 
paluma abi tema nimel, siis võiksite sama hästi 
pöörduda selle seina poole.“ 

Hermann noogutas pead. 

»Aga oletagem, et toon välja teie naise Lon- 
doni imestleva pilgu ette; oletagem, et ütlen: 
,See isik on proua King Kerry, härra King 

Kerry' hüljatud naine', ja nõnda edasi ja nõnda 
edasi ?“ 

»See ei kõigutaks mu otsust,“ lausus Kerry. 
»Seda kangi ei saa te tarvitada minult raha välja- 
pressimiseks.“ 

»Küll näeme!“ hüüdis teine. Ta võttis oma 
kübara, tegi Kerry'le väikese kummarduse ja väl- 
jus toast. 

King Kerry seisis veel kui juurdunud põran- 
dasse, kui uks oli ju ammu paukunud ta külalise 
järel, ja miljonäri nägu näis kalbe ning vana. 


PEATÜKK XXVI 


Hember Street, Commercial Road on juba 
ammu loovutatud võõrmaalasile Londonis. Suu- 
red sirgjoonelised ,mudelid', mudelid inetuselt ja 
rõõmutuselt, kuid iialgi mitte mugavate kodude 
mudelid, tõstsid oma inetuid vildakaid päid halli 
taeva poole ja mudeli ning mudeli vahel olid 
kasimata uksed, mille läbi kogu aeg liikusid sisse 
ja välja lõpmatud read inetuid mehi ja nälginud 
lollakaid lapsi. 

Siin võib kuulda tosina keelte kõla; iga keel, 
mida kõneldakse Balti- ja Kaspiamere, Uurali 
mägede ja Soome kallaste vahel, kordub nende 
määrdunud meeste ja räpaste tüdruk-naiste lobi- 
semises. Naabruskond on enamalt jaolt asustatud 
ausate (kuigi mitte just meeldivate) inimestega, 
töökate ja hoolsatega, kuid alal, mida tavaline 
Londoni tööline ei taha tunnustada neid omadusi 
väärivaks, sest see on tööndus, mis tõuseb kell viis 
ja 1õpetab töö, kui valutavad silmad ja peapööri- 
tus teevad selle jätkamise võimatuks. 

Ent siin leidub ka kaunike osa mandri kuri- 
tegijate klassi esildajaid, ja Hermann Zeberlieff 
läks oma kohtamisele relvastatult. Ta ise soovis 
seda kohtamist. Mõni aeg juba oli talle jäänud 
mulje, et maja Park Lane'il valvati. Ta ei tohti- 
nud näidata oma valvajaile Micheloff'i, toda väi- 
kest väärprantslast punaplekilise näoga ja väi- 
keste silmadega. 

Koputamata astus Zeberlieff sisse ühe maja 
avatud uksest, läbis vaipadeta esiku ja tõusis 
treppi mööda neljandale korrale. 

Ta koputas uksele ja rõõmus hääl seest hüüdis: 
»Entrez!” 

Micheloff, vesti väel, suitsetades pikka peeni- 
kest sigarit, ei näinud ei kangelaslikuna ega 
kodusena. Ta oli lihtsalt labane. 

»Astuge sisse!“ möirgas ta — lahkus väljendus 
tal ikka hääle tugevuses. ,Astuge sisse, mon 
vieux!“ 

Ta pühkis demonstratiivselt tolmu ühelt kõi- 
kuvalt toolilt, kuid Hermann jättis selle viisakuse 
tähele panemata. 

Tuba oli suur ja lihtsalt sisustatud — voodi, 
laud, paar tooli, paar ohtrasti kleebikutega varus- 
tud reisupauna, president Carnot' portree ja väike 
klaasist pühaku pilt kamina kohal näisid tegevat 
seda kohta ,koduseks* Micheloff'ile. 

»Lukustage uks,“ ütles Hermann. ,,Mul on 
tähtsaid asju rääkida ja ma ei soovi häirijaid.“ 

Kuulekalt keeras vähem mees võtit. 

»Mu sõber,“ algas Hermann, ,,mul on suur töö 
teie jaoks — parim töö maailmas, mis puutub 
maksusse ta eest. Teie jaoks oleks tuhat naela 
ja teine tuhat väljajagamiseks teie sõprade hul- 
gas — see on viimane tükk tööd, mida teilt nõuan. 

Kui ta õnnestub, olen niivõrt kõrgel, et ei vaja 
enam teie abi; kui ta nurjub, ei saa te mind enam 
avitada.“ 

»Küll ta õnnestub, mu vanake,“ hüüdis lühike 
mees vaimustusega. ,, Töötan teile suurema innuga 
. nüüd, kus tean, et oleme ühed vaimus. Ah! Le 
Cing'i õpilane!“ ta ähvardas kohmakalt naljatades 
sõrmega. ,,Mida võiksime õpetada teile, mida 
teie ei oska õpetada meile?“ 

Hermann naeratas. Ta polnud kunagi üks- 
kõikne kiituse vastu — tulgu see kas küll tunnus- 
tatud kõrilõikajalt. ,,Tapmist aga ei tohi olla,“ 
ütles ta. ,, Sellega olen läbi — isegi praegu veel 
too kuradi politsei jätkab uurimist Gritter'i tüd- 
ruku surma asjus.“ 

»Seda parem,“ vastas teine südamlikult. ,,Olen 
kui laps, — need asjad kurvastavad mind. Mul 
on pehme süda. Võiksin nutta.“ 

Ta silmis olidki pisarad. 

»Ärge ometi nutke, te lollpea!“ 

Hermann vihkas nuttu. Pisarate nägemine 
viis ta märatsevale meeleheitele. 

Micheloff laotas oma pakse käsi. 

»Ekstsellents!“ hüüdis ta tugeva rõhuga. ,,Ma 
ei nuta,” 

»Kuulake mind,“ ütles Hermann summutades 
häält. ,,Kas tunnete King Kerry't?“ 

Teine noogutas pead. 

»Teate ta kontorit?“ 

Micheloff kehitas õlgu. 

»Kes ei tunne siis suure King Kerry* kontorit 
— akent, peegleid, teraskappi täis miljoneid, ma 
foi?“ 

»Ei te leia sealt miljonite hõngugi,“ vastas 
Hermann kuivalt. ,Küll aga paljugi, mis mulle 
on väärtuslik.“ 


192 


MichelofF'i ilme avaldas kahtlust. 

»See on suur üritus,“ ütles ta — kõnelus sün- 
dis hüplevas MAarseilles'i prantsuse keeles — 
»Vahid — kõik olud on edu vastu. Ja teraskapp 
— on ta kombinatsiooniga, mis?“ 

Hermann noogutas pead. 

»Enne eli ka tegemist kombinatsiooniga,“ 
sõnas teine mees kahetsevalt, ,ja siis läks asi 
surmamiseni.“ 

»Mul on põhjust arvata, et ta vahetab kombi- 
natsiooni iga nädal — see muudeti vist eile. An- 
nan teile kaks igaks juhuks. Võiksite katsuda —“ 
Helk tekkis ta silmi. ,Ei tea nüüd,“ ütles ta 
endale, siis aeglaselt, ,proovige ,Elsie'?“ 

Micheloff noogutas pead. 

»See on vaid üks,“ tähendas ta. 

»See on kõik, mis võin teile praegu anda,“ 
lausus Hermann tõustes. ,,Kui see pole õige, 
peate tarvitusele võtma oma sulatamistoru. Üksik- 
asjad jätan teie enda korraldada. Ainult üks asi 
— tahan pakki, millele leiate märgitud olevat 
Eraasjad“ Jätke kõik, mis puutub ärri, kuid 
tooge viimane kui üks paber selle pealkirjaga.“ 

Ta jättis lauale kakssada naela ja Micheloff 
oleks kaisutanud teda raha nähes, ent teine lükkas 
ta jõhkralt tagasi. 

»Ma ei salli teie mandrikombeid,“ hüüdis ta ja 
lisandas alandatud venelase lepitamiseks: ,,Olen 
kaotanud asju sel viisil.“ 

Ta läks alla, saadetud võimsast naerulaginast. 
Micheloff'ile näis see suurepärase naljana — sa- 
mal ööl jutustas ta selle diskreetsete muudatus- 
tega oma klubis. 

Truu toapoiss Martin ootas ülal, kui Hermann 
jõudis koju. 

»Tooge mulle tass kanget kohvi ja minge ma- 
gama,“ ütles viimane. 


Ta läks oma kabinetti ja süütas tule ning pani 
korralikult kuue ühe tooli selgtoele. Ta iseära- 
susi oli, et ta kunagi ei lasknud toapoisil end 
rõivastumisel avitada. 


Tõmmanud tooli kirjutuslaua juurde, ta istus, 
lõug peos, vahtides tühjalt enda ette, kuni Martin 
tuli kohviga. 


»Jätke see siia ja minge magama,“ kordas ta. 
»Mis kella aeg hommikul?“ küsis teener. 
Hermann viskas kannatamatult pead. 
»Kirjutan aja tahvlile,“ sõnas ta. 


Magamistoa uksele oli kinnitatud väike port- 
selanist tahvel ta hilistunud käskude ülestähen- 
damiseks. Ta liigutas masinlikult kohvi ja jõi 
ta tulikuumalt. Siis asus teda ootava kirjavahe- 
tuse juurde. Oli iseloomustav temale, et silm 
silma vastu hävinguga, nagu ta oli, ta siiski saatis 
suuri tšekke vastuseks haigemajult ja headtege- 
vailt asutisilt tulnud palveile. Vähesed kirjad, 
millised kirjutas oma suure laialivalguva käe- 
kirjaga, olid lühikesed. Peagi ta oli lõpetanud 
kõik tarvilise ja vajus taas endisse asendisse. 


läks oma magamistuppa, lukustades ukse enda 
järel. 

PEATÜKK XXVII 


»Oh, härra Kerry, 
Olen sinuga päri, 
Kingi mull* vaid Trafalgari plats, 
Peaksin seal kanu, sest olen ju mats! 
Oh, härra Kerry, 
Las' soovidest tühjendan rinna; 
Soen vurre ma Marmorväravaga, 
Kui laenad mul!l* Londoni linna!“ 


Nali oli tagasihoidlik, kuid suur saalitäis rah- 
vast möirgas naerust selle kõige uuema lisandi 
üle ülilõbusale revüüle, 

Keegi ei naernud südamlikumalt kui Kerry 
ise oma looži varjus. Temaga olid kaasas Elsie 
- x Marion, Veera Zeberlieff ja Gordon Bray. 

Elsie Marion ei teadnud, kas laulukest heaks 
kiita, kuid uhke tüdruk ta kõrval naeris vaikselt. 

»See on ju kuulsuse ülim tipp,“ ütles Gordon 
Bray. 

Ta istus King Kerry” kõrval ja lõbustas end 
puhtsüdamlikult. 

»Kui väga kohmetuks küll laulja,“ sõnas Kerry 
pilgutades veidi üht silma, ,,kui astuksin lava taha 
ja pakuksin talle kaasavõtmiseks viiluka Lon- 
donit.“ 

»Millal te sõidate, härra Kerry?“ 

Bray esitas selle küsimuse. 

King Kerry pööris pea ja kõneles üle õla. 

»Tahaksin minema pääseda nädala lõpul,“ ütles 
ta. , On kaunis hilja Marienbad'i jaoks, kuid pean 
juba olema ebamoodne, Kardan, et ära olla tuleb 
tervelt kaks nädalat.“ 

»Kardate!“ naeratas Bray. 

Miljonär noogutas pead. 

»Jah,“ vastas ta tõsiselt, ,,ma tõesti ei taha 
sugugi ära minna. Tervislikem kogemus elus on 
olla huvitatud omast tööst — ja ma pole veel 
tüdinud.“ 

Nad vaatasid revüüd ta meeldiva lõpuni ja siis 
läksid õhtust sööma. 

Veera oli ,Kuuesaja“ klubi liige ja sellesse 
elegantsesse asutisse siirduski seltskond. King 
Kerry kasustas esimese võimaluse kõnelda Vee- 
ra'ga üksi, 

»Tahaksin näha teid homme,“ ütles ta. ,On 
midagi väga tähtsat, mida tahaksin läbi arutada 
teiega, midagi, mida minu arvates peaksite 
teadma.“ 

Ta toon oli nii tõsine, et tüdruk silmitses teda 
veidi pelglikult. 

»Kas mitte Hermann jälle?“ küsis ta. 

Mees noogutas pead. 

Miski ütles tüdrukule, et ta teadis. 

»Asi puutub Hermann'isse,“ seletas Kerry. 
»Kardan, et teil tuleb taluda veidi valu — oleks 
säästnud teile selle, kuid pole võimalik.“ 

Tüdruk kehitas õlgu väsinud liigutisega. 

» Võin seerda veel ühe,“ vastas ta. ,Ma ei arva, 
et tõeliselt teate, milline on olnud elu Her- 
manriga.“ 

»Võin aimata,“ ütles Kerry süngelt, 

Veera'! tuli taas hea tuju õhtusöögil ning ta 
etendas ülihästi perenaise osa. Elsie, kellele see 
oli uus ja kaunis maailm, veetis hurmava tunni, 
tango tantsijate libisedes ja nõtkudes lõbusalt 
ehitud laudade vahel. 

Kuussada* on parimaid ööklubisid. Hertso- 
ginnad tellivad seal ette laudu, maailma kuulsai- 
mad näitlejannad on liikmeiks ja neid võib näha 
igal õhtul oma kalleis tualetes istumas väikeste 
laudade ääres suures söögisaalis, Siin oli naeru 
ning muusikat ja laulu ning elu sosinat ja võlu 
— vabade kunstnikkude elu — boheemkonna tolle 
osa elu, mis rõivastub ümber lõunasöögiks. 

Elsie silmitses harjumatut stseeni, võlutud 
selle valgusest ja särast. See ei sarnanenud mil- 
lelegi seninähtule. Ükski vahtiv pilk ei piidel- 
nud neid; klubi oli harjunud kuulsustega, ja isegi 
sosir, et ,Londoni kuningas'* oli nende seas, äratas 
vähe enam kui mööduvat huvi. 

Veera istus Kerry' kõrval ja peale esimese 
käigu serveerimist kõneles temaga tasasel häälel. 

»Hermann on siin,“ ütles ta. , Ta istub vasakul 
pool veidi teie taga.“ 

Kerry noogutas pead. 

»Nägin teda sisse astumas,“ lausus ta. ,,Ma ei 
ennatle erilist hädaohtu temalt siin.“ 

Ta vaatas kella. 

»Oh, palun, ärge hakake veel minema, härra 
Kerry!“ palus tüdruk. 

»Ma ei lähe veel,“ vastas miljonär. ,,Kuid mul 
on harjumuseks, nagu teate, läbi astuda oma kon- 
torist, enne kui koju lähen, ja ma tahtsin vaid 
teada, mis on kell.“ 

Hermann Zeberlieff nägi seda liigutist ja äkki 
ta tõusis, jättes elegantse härra Hubbard'i, kelle 
lauas ta istus, vähimagi vabanduseta ning kõndis 
nende laua juurde. 

Surmavaikus tervitas teda, kuid ei kohmetanud 
mitte. 

Kohalt, kus ta seisis, võis ta vaadata alla King 
Kerry'le ja oma õele, ning ta ilusal näol peegel- 
dus lai heatuju. 

»Kas keegi ehk tunneb soovi,“ küsis ta veni- 
tades, ,ette võtta väikest teaduslikku sõjakirve 
matmist?“ 

Ta kõnetas kogu seltskonda. Selle seas pol- 
nud ühtegi, kelle vastu ta poleks rängasti eksinud. 
Elsie võib-olla polnud teadlik selle mehe poolt 
mängitud osas, kuid temagi silmitses teda kart- 
likult. 

Gordon Bray, meenutades mürgistatud jooki 
ja ärkamist teatud viinakeldris Park Lane'il, läks 
tumepunaseks. King Kerry” nägu ei väljendanud 
mitte midagi ja ainult Veera naeratas lõbusasti 
mehele, kes polnud lasknud end heidutada ühestki 
raskusest oma püüdeis kõrvaldada ta maailmast, 

»Sest,“ jätkas Hermann, ,,kui praegusel elu 
kõige hubasemal hetkel oleksite nõus võtma vastu 
mind oma külalisena, olen ülialandlikus meele- 
olus.“ 

Seisukord oli ühtlasi delikaatne ja piinlik: 
Veera't hetkeks pettis ta venna näilik üksindus 
ja ta vaatas veidi paluvalt King Kerry'le. 

»Muidugi,“ vastas see. ,,Kas paluksite vahest 
kelnerit tuua veel üks tool teie venna jaoks?“ 

»Kuidas siis jääb su külalisega?“ küsis Veera. 

Hermann kehitas õlgu. 

»Ta nii-kui-nii ootab kedagi,“ sõnas ta. 

Juhtus, et ta kõneles osalt tõtt, sest Hubbard 
ootas Leete'i, kes tuligi mõni minut hiljem. Ent 
kuna mõlemad olid ilmunud, et arutada võimalusi 
ja abinõusid mehega, kes neid nii rahulikult oli 
hüljanud, leidsid nad vähe lohutust teineteise 
seltsis. 

Hermann osutus väga sarmikaks. Kunagi enne 
polnud King Kerry tundnud teda nii lõbusana, 
nii rõömsana, nii ülevoolavana sädelevast vaimu- 
kusest, nii leidlikuna heatahtlikul tögamisel. 

Nad kõik nägid enda eest uut Hermann'i — 
poleeritud seltskonnainimest, osavat meeldivais 
kombeis, toonis ja huumoris. Ta jutustas iga- 
suguseid täiesti uusi lugusid, teadis anekdoote, 
mida ükski lauasistujaid polnud imelikul viisil 
enne kuulnud: kuid kordagi ei kõnetanud ta Ker- 
ry't, kuigi ladusalt põimis Gordon Bray' keskus- 
tellu igal esineval võimalusel. 

Noormees, ikka veel solvunud ja oma ebameel- 
diva elamuse mälestusega meeles, leidis enda peagi 
elavalt vestlemas selle mehega, kes oli kohelnud 
teda nii halvasti. 

Kohv oli juba ammu serveeritud ning joodudki, 


King Kerry muutus rahutuks, ta ei armastanud 
olla hilja ülal ja pidi veel töötama veidi kontoris. 
Öised ülalolekud lõid rööpast välja järgmise 
päeva, sest ta oli tmääranud seitse tundi und 
vähendatamatu miinimumina. 

Ikka veel Hermann lobises edasi ja nad olid 
vastu enda tahtmist sunnitud kuulama ja naerma. 

Martin Hubbard oli ühes Leete'iga ammu juba 
läinud ning Hermann kohanud nende süngeid 
pilke oma meeldivaima naeratusega. Praeguseks 
hetkeks polnud neil tähtsust tema plaanes. 

Lauad hakkasid juba tühjuma; soliidsemad 
liikmed olid kogunud oma asjad ja lahkunud 
vestluse- ja naerupilves. 

Veera laud oli üks viimaseid neljast ruumis, 
mille ümber veel istuti. 

»Arvan tõesti, et peaksime nüüd minema,“ 
ütles Kerry. ,Kell on peagu kolm.“ 

Nad tõusid, Hermann vabandudes. 

»Kardan, et olen teid kinni pidanud,“ lausus ta. 

Kerry vastas mõne konventsionaalse ja viisaka 
sõnaga. 

Parajasti, kui Veera õiendas arvet, noor lord 
Fallingham, keda King Kerry tundis pealiskaud- 
selt, astus sisse väga lõbusa seltskonnaga. 

Nad valisid just lauda, kui ta silmas miljonäri, 
ja tuli tema poole. 

»Kuidas käsi käib, härra King Kerry?“ ütles 
ta südamlikult. ,,Önnitlen teid teie plaani korda- 
mineku puhul ja kahetsen ainult, et teie äri edu- 
kas lõpp on kõrvaldanud nii omapärase vaatamis- 
väärsuse Londonist.“ 

»Arvates seega mind?“ küsis King Kerry hea- 
tujuliselt, 

»Arvates teie Aardemaja,“ ütles noormees. 

King Kerry raputas pead. 

»käheb veel kaua aega, enne kui Aardemaja 
lahkub,“ sõnas ta. ,,Trusti olemasolu ainus tege- 
lik tõendis jääb veel paljudeks aastaiks,“ 

Noormees vaatles teda veidi hämmeldatud 
ilmega. 

»Aga te ju kolite ära Glasshouse Street'ilt,“ 
indles ta. ,,Käisin seal täna õhtul, et leida teid; 
tulen sealt just praegu.“ 

»Tulete just praegu sealt?“ kordas Kerry 
imestunult. 

»Jah. Mul on siin mees kaasas,“ ta osutas 
peaga oma laua poole, ,,kes on kodus puhkusel 
Indiast, ja ma viisin ta sinna seda imet vaatama, 
kuid paraku! imet polnud enam näha.“ 

»Mis te õieti öelda tahate?“ King Kerry hääl 
oli terav ja käskiv. ,,Ma pole ära kolinud Glass- 
house Street'ilt.“ 

»Ei mõista päriselt teid,“ ütles Fallingsham 
aeglaselt. ,,Maja on pime ja teil on ju kaks 
tohutut silti kleebitud välisaknale, teatega, et 
teie kontor on üle viidud Piccadilly Circus'ile 
nr. 106,“ 

Hetkeks Elsie ehmunud silmad kohtasid mil- 
jonäri omi, siis pöördus viimane kiiresti naeratava 
Hermann'i poole. 

»Mõistan,“ ütles ta häält tõstmata. 

»Ja mida õieti, härra King Kerry, teie siis 
mõistate?“ venitas teine. 

»Mõistan teie tungimist meie lauda,“ seletas 
King Kerry, ,ja ka teie huvitav vestlus on nüüd 
seletatud.” 

Vabandusega lahkus ta oma kaaslasist ja ruttas 
välja. | 

Ta võttis esimese nähtavale ilmuva taksiauto 
ja sõitis oma kontorisse. Esimesed aknad olid 
kõik pimedad; ta piidles sisse, kuid ei näinud 
teraskappi. Kui kord tuled olid kustunud, nagu 
seda polnud juhtunud Aardemaja avamisest peale, 
kapp pidi seisma varjus. 

Ta avas välisukse ja astus sisse, surudes 
elektrinupule vasakulpool ust. Valgust ei tul- 
nud. Ta väljus jälle tänavale ja kutsus lähima 
politseiniku. 

»Siia majja on sisse murtud,“ ütles ta. 

»Sisse murtud, mu härrat Aga ma arvasin, et 
olete ära viinud kõik oma mööbli täna õhtul.“ 

»Kes pani üles need kuulutised?“ 

King Kerry osutas suurele trükitud teate- 
lehele aknal. 

»Ei mina ei tea,“ ütles mees. ,,Kui asusin oma 
kohuste täitmisele, kontor oli pime ja need kuu- 
tutised välja pandud. Loomulikult, kui nägin, et 

valgust polnud, ma teotsesin teie poolt politseile 
antud käsu järgi ja läksin lähemalt vaatama, kuid 
nähes kuulutisi, arvasin et kõik on korras.“ 

Ta vilistas kohale kaks oma seltsimeest ja kõik 
neli meest astusid majja, politseinikud valgus- 
tades teed oma taskulampidega. Komisjonäri 
kambris nad leidsid õnnetu vahi, kelle kohuseks 
oli kaitsta teraskapi aardeid. Ta oli meelemär- 
kusetu, pähe löödud oimetuks jäämiseni, seotud 
ja suu kinni topitud. Politsei jõudis pärale just 
õigel ajal, et veel päästa ta elu. 

Komisjonäri ennast polnud kuski näha. Hiljem 
leidsid nad ta väiksemas kontoriruumis, umbes 
samas seisukorras kui ta abilisegi. Ainuke sele- 
tus, mis ta võis anda, oli, et äkki, kui ta istus 
omas toas, midagi pritsiti taile näkku, mis võtnud 
talt hingamisvõime. 

»Arvan, see oli nuuskpiiritus,“ ütles ta, ja et 
enne, kui ta suutnud vastu panna või kisendada, 
talle löödud pähe ja ta ärganud leides end seotuna 
ja kinnitopitud suuga väiksemas kontoriruumis. 

Maja läbivaatus näitas, et kõik elektritraadid 
olid läbi lõigatud. Arvatavasti sündis sissemurd- 
mine just sel hetkel, millal politseinikel toimus 
vahetus. 

Polnud vajadust avada sisemisest kontori- 
ruumist teraskapi tuppa viivat raudust; lukk oli 
välja põletatud ja pärani avatud teraskapp näis 
vigastamata. 

King Kerry'lt kuuldus summutatud hüüe. 

»Lacnutage mulle oma lamp,“ ütles ta ja vaatas 
kiiresti läbi teraskapi sisu. Ühtegi Trustisse 
puutuvat dokumenti polnud paigast nihutatud, 
ehk kui neid oli ka liigutatud, siis taas asetatud 
kohale, kust nad leitud. Üks pakk ümbrikke, 
talle kõige tähtsamaid, oli läinud. 

»Parem teatage sellest loost oma jaoskonda,“ 
sõnas ta pika vaikimise järele. ,,Ma kutsun ke- 
dagi parandama vigastatud elektritraate. 

Ta istus sisemises kontoriruumis ühe ainsa 
küünla valgusel ja seal leidiski Elsie tema. 

Ehmatunud ilmest miljonäri näol ta oli talle 
järginud. 

»On midagi kadunud,“ küsis ta. 

»tks minu pakk,“ ütles mees rahuliselt; ,kuid 
õnneks pole puudutatud midagi ärile kuuluvast.“ 

»Kas olete kindel, et teie pakk on kadunud,“ 
päris Elsie. 

See oli tõeline naiselik küsimus, vältimatu 
umbusalduse väljendus mehe otsimisvõime!e. 
Kerry naeratas veidi. ,,Vaadake siis parem juba 
ise,“ ütles ta. ,,Lamp on seal,“ 

Tüdruk astus kontorisse; teraskapp oli ikka 
veel lahti ja ta vaatles juba hoolikalt selle sisu, 
enne kui meenus, et ta ei teadnud ju sugugi, mida 
otsis. 

Ta läks tagasi Kerry' juurde. 

»See on pakk pikki ümbrikke,“ seletas mees, 
»pealkirjaga ,King Kerry* eraasju puutuv'.“ 

Elsie noogutas pead ja läks tagasi. Ta pööris 
ümber iga paberi teraskapis, midagi avastamata. 
Siis laskis ta lambi valgusel langeda põrandale. 
Siin leidis ta midagi: pikk, kitsas hoolikalt kinni 
pitseeritud ümbrik oli maha kukkunud ja lamas 
küljeli teraskapi nurga vastu, hoitud oma püst- 
seisundis võib-olla vaiba ääre poolt. 

Ta tõstis selle üles ja, pöördes laterna valguse 
ta peale, luges ,King Kerry* ja Henrietta Zeber- 
lieff'i abiellumistunnistis' 

Tüdruk jäi ainiti vahtima ümbrikule. 

Zeberlieff! Hermanni õde! 

PEATÜKK XXVIII 


»Voilä!“ hüüdis Micheloff. 

Ta seisis täielise rahulduse poosis, käed puu- 
sas, ja laual lamav, kõvasti nööriga kinniseotud 
ümbrikkude kimp tõendas tummalt mehe osavust. 

Hermann'i põsil oli kaks punast laiku ja ta 
silmad põlesid võidurõõmust. 

»Viimaks ometi! Olete oivaline mees,“ ütles 
ta irooniliselt. 

Micheloff kehitas õlgu. 

»See polnud midagi,“ seletas ta. ,,Idee geniaal- 
sus, kogu ettekavatsus oli teie oma, oh mon gõne- 
ral! Kellele peale teie oleks tulnud pähe mõte 
kleepida aknaile need kuulutised? See oli meis- 
terlik võte; ülejäänu vaid lihtne.“ 

»Arvatavasti pidite lõikama välja luku?“ küsis 
Hermann, sidudes lahti kirju kooshoidvat nööri. 

Micheloff raputas oma suurt pead. 

»see oli lihtne. Siin jälle teie teravmeelsus!“ 
Ta laotas imetlevalt käsi. 

»Minu teravmeelsus?“ hüüdis teine jõhkralt. 
»Kas avasite teraskapi nimega, mille teile andsin?“ 

Mees jaatas peaga. 

»Elsie'ga?“ 

Jälle Micheloff noogutas pead. 

Hermann Zeberlieff'i kulmud olid kortsus, ta 
alumine lõug sõjakalt ette lükatud — sel hetkel 
polnud ta meeldiv vaadata. 

»Elsie,“ kordas ta, ,kurat võtku teda! Seda 
peab ta kahetsema.“ 

Ta lõikas nööri kannatamatult katki ja sirvis 
läbi ümbrikud. 

»ÜUhe olete toomata jätnud,“ ütles ta. 

»Võimatu,“ vastas rahulik Micheloff. ,,Vaa- 
tasin kõiki suure hoolega ja mu inglise keele 
oskus on peagu laitmatu. Iga üksik on siin.“ 

»Üks neist pidi sisaldama abiellumistunnis- 
tise,“ sõnas Hermann. 

»See on ka seal,“ seletas teine, ,,Ma eriti just 
mäletan, et panin ta sinna.“ 

»Praegu teda aga siin ei ole“ Ta otsis veel 
kord. ,,Teie lollpea, jätsite maha kõigist kõige 
väärtuslikuma kirja.“ 

»Kahetsen tuhatkordselt,“ hüüdis Micheloff 
veidi kannatamatult. Ta oli tüdinud arvustusist, 
tüdinud türanniseerimisest ja ootas veidi kiitust 
oma riskeerimise ning tehtud töö eest. 

»Siiski,“ ütles ta, »arvan, et saite küllalt oma 
raha eest.“ 

Hermann mõtles viivu, läks siis väikese teras- 
kapi juurde seinas, avas selle ja võttis välja kimbu 
pangatähti. Ta loendas hoolikalt kümme neist 
lauale ja ulatas nad siis oma tööriistale, kes nad 
omakorda loendas sama hoolikalt. 

»See on täpsalt pool lubatust,“ ütles ta. 

»See on täpsalt kõik, mida üldse saate,“ vastas 
Hermann. ,,Teil pole läinud korda hankida, mida 
ma nõudsin, mida eriti tahtsin, et mulle tooksite.“ 

»Vajan veel teist tuhat naela,“ lausus Miche- 
loff: ta väikesed silmad helkisid külmalt. ,,S00- 
vin veel teist tuhat naela, monsieur, ja ma ei 
lahku siit enne, kui olen nad saanud.“ 

»Te lähete silmapilk!“ Hermann astus sammu 
tema poole ja peatus. 

Micheloff sel õhtul ei riskeerinud millegagi. 
Ta oli tudnud teise kägistavaid valgeid käsi oma 

kaela ümber ja selle! elamusel ei kavatsenud ta 
lasta korduda. 

Hermann peatus brouning-revolvri musta raua 
ees. 

»Ei, ei, mu vanake!“ hüüdis Micheloff. ,,Me 
ei soovi edaspidiseid osavusnäiteid Le Cing'i 
õpilaselt !“ 

»Võtke see revolver ära!“ kisendas Hermann. 
»Teie lollpea, võtke ta ära!“ 

Ta oli hirmsasti erutatud, peagu kabuhirmus. 
Tulirelvi kartis ta imestataval määral, ja isegi 
Micheloff oli üllatatud mehe kahvatusest ja 
värinast. 

Miski inimlik väikeses venelases laskis tal 
langetada käe. 

Hermann pühkis laupa ja niisutas oma kuiva- 
nud huuli. 

»Ärge kunagi enam sihtige minule revolvriga,“ 
ütles ta kähiseval häälel. ,,Ma ei või seda seerda. 
See on asju, mida vihkan enam kui kõike muud 
maailmas.“ 

Ta läks jälle teraskapi juurde, loendas väri- 
sevi sõrmi veel kümme pangatähte ja viskas nad 
lauale, 

»Võtke nad!“ käskis ta. 

Micheloff võttis pangatähed ja, peatumata neid 
loendamaks, läks ukse poole. 

»Mu sõber,“ sõnas ta tseremoniaalselt, ,,ma 
tervitan — ja lahkun!“ 

Ning nüüd oli Hermann Zeberlieff üksinda. 

Väga hoolikalt vaatas ta läbi ümbrikkude sisu. 
Üks neist, sisaldades paki kirju, valmistas taile 
tükk aega vaikset lõbu — kirjad olid tema enda 
käega kirjutatud. 

Ta luges nad uuesti ja uuesti läbi ning põletas 
siis ettevaatlikult. Selleks otstarbeks oli ta süü- 
danud tule oma kabineti kaminas. Teiste seas oli 
ka ümbrik, mida ta ei puudutanud, pealkirjaks 
tüdruku nimi, kes oli armastanud teda, oli jälku- 
sega saanud teada ta saladuse ja meeleheite hul- 
lustuses võtnud iseenda elu. 

Ta pööris ümbrikku ringi ja ringi — miski 
hoidis teda tagasi selle sisu uurimast. 

Lõuga käele toetades istus ta mõtteis ja siis 
meenusid talle Micheloff'i sõnad — ja ta äkki 
istus küünalsirgelt toolil. 

»Elsie,“ kordas ta ja ta huuled kõverdusid 
põlglikuks naeratuseks. 

Nii oli siis asi -- see mees oli armunud Lon- 
doni tänavarennist leitud tüdrukusse. n 

Ta viibis alaliselt selle mehe mõtteis, tähendas 
niivõrt palju ta elus, et talle usaldati kõik sala- 
dused. Sel tüdrukul! oli kõik, mis Hermann Za- 
berlief£ soovis — kord tal oli olnud võimalus 
seista King Kerry'le kõigist lähemal, esimesel 
kohal ta sõprade seas, evides ta usaldust ja 
kasvades jõukuselt, nagu miljonär ise oli kas- 
vanud. 

Selle oli Hermann endast heitnud ja see tüd- 
ruk oli võtnud kõik tema poolt põlatu. 

Väiklane mõte, võib olla; kuid loomulik mõte. 
Ainult üks ümbrik jäi nüüd veel vaadata. 

Sellest, kas ta sisu osutub Hermann'i poolt 
ennatletuks, olenes ta tulevik. 

Ta oli heitnud põgusa pilgu ümbriku peal- 
kirjale. Seni ta oli veendunud, et ei olnud eksi- 
nud — ümbrik kandis pealkirja: ,Minu abielu- 
asjad'. 

Ta koristas ära kõik teised paberid laualt ning 
lukutas nad oma kirjutuslaua laekasse ja avas 
ainsa ülejäänu. 

See sisaldas kakskümmend tiheda kirjaga kae- 
tud kirjapaberi lehte. Ta luges püsivalt, pöördes 
lehekülgi, kui järjega niikaugele jõudis, kuni 
viimaks leidis otsitava koha. 

Oli oodanud leida seda teisel kujul ja hetkeks 
pettunud nähes, et ümbrik ei sisaldanud muud 
kui kirjutist, mida ta just luges. 

Ent leitud peatükk hajutas kõik ta kahtlused: 
— ta luges seda ikka uuesti ja uuesti, aeglaselt 
tajudes ta sisu, kuni oleks lõppeks võinud korrata 
seda peast. 

Sisu oli järgmine: 

»Mu abielu oli määratu õnnetus. Eelöeldust 
selgub, mispärast. Henrietta ema oli surnud 
hullumajas. Ma ei teadnud sellest enne naitumist. 
Ema oli pärandanud tütrele osa omast tugevast 
tahtest ja tugevast iseloomust, ühes ta metsikule 
loomusele omase vastutustunde täielise puudu- 
misega. 

Ta oli haruldaselt ebateadlik Ühendriikide 
seadusist ja see asjaolu vististi viis ta roimale, 
mille oli teostanud — oma tütre heaks. Kui avas- 
tasin Henrietta* kahekeelsuse, kui ärkasin ta 
hirmsa ja kõikevallutava kire tajumisele, kui 
mõistsin, et abielu meie vahel oli täiesti võimatu, 
siis alles selgus mulle, millisesse hirmsasse seisu- 
korda olin asetanud enda. Ma ei armastanud 
Henrietta't; ei arva, et kunagi minu elus ta oleks 
äratanud toda usaldust ja südamlikku poolehoidu, 
mis on armastuse aluseks. Olin olnud võlutud 
kauni naise hurmast, rabatud jalust ta ekSooti- 
lisest ilust — ta oli veidi enam kui laps noil 
päevil. 

Pidasin nõu oma advokaadiga. Olin teinud 
oma abielueelsed korraldised ja määranud talle 
oma testamendis kümme miljonit dollarit peale 
oma surma. Nüüd tahtsin tõsiselt teada, kuivõrt 
olin seotud selle lepinguga. 

Mul polnud soovi röövida talt ta pärandust, 
kuigi ta pidi saama suure osa oma ema varan- 
dusest ja poleks tundnudki kaotust, kui oleksin 
võinud tühistada meie abielulepingu, kuid advo- 
kaadid teatasid mulle, et see polnud võimalik, 
ilma et kogu asi ei tuleks avalikkuse ette, mida 
ma ei soovinud, ja isegi siis oli veel kahtlane, kas 
see üldse õnnestub. 

Hirmus on mõte, et sellele naisele tuleks kasu 
minu surmast — hirmus, sest olen kindel, et Her- 
mann Zeberlieff ei kohkuks tagasi mind hävita- 
mast, kui ta teaks, et sellest tuleb kasu Hen- 
rietta'le.“ 

Hermann luges lehe lõpuni ja pani ta kokku 
väikese naeratusega. 

»Teil on täiesti õigus, mu sõber. Henrietta'i 
on väga ustav vend.“ 

Ta lukutas dokumendi teraskappi ja seisis 
mõtiskelles kamina juures. 

»Ei tea, miks nii väga vihkan laskeriistu,“ 
sõnas ta poolenisti iseendale, ,sest mulle näib, et 
nüüd on see ainus võimalik meetod.“ 


«Nii sa siis kustud!“ ta viipas käega lae suu- 
nas. ,Nii sa kustud, mu King Kerry, naiste hül- 
gaja ja testamentidetegija! Su enda huulilt sain 
teada tarviduse hukata sind — vaene Henrietta.“ 
Ta naeratas jälle, 

Kus oli see King Kerry' naine? 

Hermann teadis — väga hästi teadis ta seda, 

Kuid Elsie viskles rahutult ning unetult kül- 
jelt küljele omas segipaisatud voodis Chelsea's, 
mõtles ja mõtles ja mõtles jälle uuesti, tulemata 
veidigi lähemale asja lahendusele; 

Hommikupäike voolas ta tuppa, leides ta ikka 
veel ärkvel ja mõtisklemas. 


PEATÜKK XXIX 


»Tahtsite näha mind, härra Kerry?“ 

Veera nägi imekaunis välja sel hommikul 
Kerry* arvates. Mõnevõrra meenutas ta oma õde 
— oma õde selle parimal ajajärgul. 

Ent ta näol oli teatud omadus, mida Henrietta 
polnud kunagi evinud — mallisus, inimlikkus, 
lahkus, mis oli võõras vanema naise loomusele. 

»Jah, tahaksin kõnelda teiega,“ ütles miljonär. 
»Tahaksin veidi puudutada teie perekonna aja- 
lugu, kui teil pole midagi selle vastu.“ 

»See on aga kaunis kohutav,“ naeratas tüdruk. 
»Millist minu perekonna külge siis õieti?“ 

Mees kõhkles, 

»Tõtt öeldes, ainus võsu, mida see jutt puu- 
dutab, on teie isa, ja temagi on siinjuures vaid 
passiivne tegelane.“ 

»Kõnelete Hermann'i emast?“ ütles Veera 
kiiresti. 

Kerry noogutas pead, 

»Kas olete kunagi kuulnud temast?“ 

Tüdruk raputas-oma käharaid, 

»Olen kuulnud tast kaunis koledaid lugusid,“ 
sõnas ta aeglaselt. ,,Rida astaid oli ta vaimuhai- 

getemajas. Vaene isa! — see võis olla hirmus 
temale,“ 

»Seda küll“ ütles King Kerry. ,Isegi mina 
pole küllalt vana, et mäletada kõike juhtunut.“ 

»Ta oli väga kummaline naine,“ jätkas mees, 
asudes oma külaskäigu otstarbe selgitamisele. 
»Ta oli poolatar, väga ilus tüdruk. Ta isa ühes 
suure perekonnaga oli välja rännanud Poolast 
Ameerikasse kuuekümnendais aastais ja tüdruk 
kohtas teie isa, kui oli vaevalt lapse-east väljas.“ 

»Mul on põhjust arvata, et ta perekond põlvnes 
väga õilsast suguvõsast, ent kui te ei pane pahaks 
mu siirust — 

»Kelistaksin seda,“ tähendas Veera. 

»Nad olid kaunis mahatulnud kamp.“ 

Tüdruk noogutas pead. 

»Tean seda,“ ütles ta poolenisti naeratades. 

»Hermann'i emal oli palju tähelepandavaid 
ideid, isegi lapsena ja võib-olla tähelepandavaim 
neist põhjustas palju õnnetust.“ 

Kerry kõhkles, 

»Kas teate, et teil on poolõde?“ 

Tüdruku kulmud kerkisid kõrgele. 


»Poolõde?“ hüüdis ta uskmatult. ,,Ei, seda 
ma ei teadnud — see on mulle uudiseks.“ 


»Naisin tema,“ sõnas mees lihtsalt. 


Veera vaatles teda imestavi silmi, Hetkeks 
kumbki neist ei kõnelnud. 

»Naisin ta,“ jätkas miljonär. ,Kohtasin ta 
Denver City's. Ta oli sõitnud Läände külastama 
oma sugulasi, ja mina olin alles kaunis noor ning 
jonnakas noil päevil. Kohtasin ta pallil ja kih- 
lusin temaga samal õhtul, ning meid laulatati veel 
sama nädala jooksul.“ 

Ta kõndis tuba mööda edas-tagasi, käed selja- 
taga. 

»On ainult õige öelda,“ kõneles ta aeglaselt, 
et see abielu, hetkest, mil lahkusime kohtuniku 
kabinetist, kus toimus meie vormiline ühenda- 
mine, oli ränk eksitus — eksitus, mis kergesti 
oleks võinud kibestada kogu mu elu. Henrietta 
Zeberlieff'i vari on lehvinud minu üle enam kui 
viisteist aastat ja oli aegu, mil elu oli lihtsalt 
seerdamatu.“ 

Veera vaikis. 

Kõik oli nii hämmastav, nii võigas, et isegi 
praegu näis veel arusaadamatu. See abielu sele- 
tas nii palju seni mõistetamatust. Ta silmitses 
kadedalt oma õemeest. Kui kummaline näis see 
sugulus. Ta tundis endas äkki armastava headuse 
hõõgust mehe vastu, kes oli nii palju kannatanud 
ta enda liha ja vere läbi. 

»Elab ta veel?“ küsis ta. 

Kerry noogutas pead, 

»Jah ta elab veel,“ vastas ta. 

»Hermann teab?“ küsis tüdruk kiiresti. 

Mees noogutas pead, 

Ja ta peidab teda, hoiab teda kuski varjul. 
On mu õde ka hull?“ 

King Kerry mõtles viivu. 

»Arvan jah,“ ütles ta. 

»Kui hirmus.“ 

Valu tüdruku näol äratas mehes sügavat 
kahetsust. 

»Kas ei võiks ma minna ta juurde? Kas ei 
võiks ma näha teda?“ 

Mees raputas pead. 


»Te ei saaks midagi teha,“ ütles ta. ,,Peate 
ära ootama asja arenemiskäiku. Kavatsesin öelda 

teile enam, ent kuidagi — sõnad jäid mul kurku. 
Eile öösi, nagu teate, murti sisse mu kontorisse 
ja varastati mu naisesse puutuvad dokumendid. 
Mul on oma arvamus selle kohta, miks nad varas- 
tati, ent ma pidasin võimalikuks, et lähema paari 
päeva kestel teie ehk saaksite teada, mis teile 
jutustasin, ja võib-olla enamgi. Oli õiglasem teie 
suhtes valmistada teid selle ehmatuse vastu.“ 

Ta võttis oma kübara. Tüdruk tuli tema poole, 
silmad täis pisaraid, ja pani mõlemad käed ta 
käele. 

»Arvasin ---“ Ta vaatas mehele kindlalt silma. 

»Mida arvasite, preili Zeberlieff?“ 

»Arvasin,“ ütles Veera veidi ängistatud hää- 
lega, ,et Elsie — 

Kerry noogutas pead. 

»Jumala nime!, sooviksin, et see oleks nii,“ 
vastas ta tasaselt. ,,Raha pole veel kõik, eks ole?“ 

Ta tegi kahetsetava katse naeratada. 

»Kaugeltki mitte kõik,“ sõnas tüdruk sama 
tasa. ,,Arvan, et ainus väärikas asi elus on 
armastus.“ 

Mees noogutas pead. 

»Tänu taevale, et olete leidnud ta,“ ütles ta ja, 
tõstes tüdruku pea ülespoole, suudles teda põsele. 

»Lõppeks,“ naeratas ta, ,,te olete ju mu naise- 
öde. Mu kauge sugulusaste siiski täiesti õigustab 
selle vabaduse.“ 

Ta läks tagasi oma kluppi einestama, sest pol- 
nud tujus kohata Elsie't. Ainus pilk sellele tüd- 
rukule ja juba valujuga läbistas ta südame. Nii 
üliväga armastas ta Elsie't. Tüdruk oli kerkinud 
ta kõrvale, nagu õrn lill võiks võrsuda jõulisema 
kasvuga taime varjus, kaitset ja lohutust otsides. 

Ta meel viibis armastatu juures kogu eine 
ajal, ikka jälle meenusid ta kaunid silmad, ta näo 
täiuslik ovaal, ta õrnade huulte puna. i 

Kerry raputas pead — ta ei näinud ühtegi 
väljapääseteed. 

Lõpetanud eine, ta seisis mõni hetk klubi ast- 
meil, siis kutsus takso. Parajasti, kui ta oli astu- 
mas sõidukisse, ekspressi-miütsiga poiss astus 
kluppi, ja auto hakkas just liikuma, kui klubi 
teener tuli joostes astmeid mööda alla kirjaga 
käes. 

»See jõudis just praegu siia,“ sõnas ta. 

King Kerry avas kirja ja luges: 


»Viimast korda tahaksin näha teid. Sõi- 
dan homme Lõuna-Ameerikasse õnne otsima. 
Tulge Park Lane'i. Ei ole midagi karta.“ 


»Viimast korda,“ kordas King Kerry. Ta 
kortsutas kirja ja pistis ta tasku ning pöördudes 
klubiteenri poole: 

»Vastust ei ole,“ ütles ta, ,,öelge autojuhile, 
et sõidaks Park Lane'ile nr. 410.“ 


PEATÜKK XXX 


»Nii siis, te ikka tulite?“ ütles Hermann. 

»Kuid viimast korda,“ sõnas teine. 

»Muidugi“ — siis — ,Mis see on?“ küsis Her- 
mann kiiresti. 

King Kerry oli pannud lauale teel ostetud aja- 
lehe. Ta oli kahtlustanud Hermann'i kavatsusi 
ja ostnud lehe, et saada teada laevade ärasõidu- 
aegu ning avastada, kas postiaurik Lõuna-Amee- 
rikasse väljus sadamast järgmisel päeval. 

Sattumisi, niivõrt kui ta võis seda kindlaks 
teha laevateadete lugemisel, Zeberlieff oli kõnel- 
nud tõtt, 

Hermann haaras kätte ajalehe, ta nagu näis 
äkki kokkuvajunud ja vananenud. 


Üle ta õla luges miljonär hiiglapealkirja: 


»Laske-rahutused Whitechapel'is.“ 
Tuntud anarhist vangistatud.“ 


»Kallaletungija andnud täielise ülestunnistuse.“ 


Hermann luges kiiresti neid ridu. 

Vangistatud mees oli Micheloff — ja ta jutus- 
tab muidugi kõik. Kõik tuleb nüüd välja, väike 
venelane ei kohku tagasi ükskõik keda ja kõike 
asjasse segamast, et päästa iseoma nahka või saa- 
vutada karistuse pehmendamist. 

Nii ta siis tunnistas kõik üles! 

Aga mis just? Ajalehes oli vaid lühike ja 
väga tagasihoidlik teade: ,, Vang on üles tunnis- 
tanud hulga süütegusid, mille tõelisust uuritakse.“ 
Peale selle seletas ajaleht veel, et otsitakse vangil 
leitud suurema rahasumma omanikku. 

Nii siis, kõik oli väljas. 

Ta viskas lehe lauale. 

Mäng oli lõpnud. 

Talle jäi veel üks viimane meeleheitlik katse 
ja siis , Jumalaga, Hermann Zeberlieff !“ 

»See erutab ju teid tublisti?“ ütles King Kerry. 

Ta oli heitnud pilgu teatele teel Zeberlieff'i 
juurde. 

»Nii väga see mind just ei eruta,“ sõnas teine. 
»Muudab vaid veidi mu plaane — võib väga ker- 

gesti muuta ka teie omi. Mul on väga vähe aega.“ 
Ta vaatas kella. Kerry nägi pakitud reisukotti 
ja mantlit toolil ning aimas, et Zeberlieff tegi 
ettevalmistusi viibimatuks ärasõiduks. 

»Ent see natuke aega,“ jätkas Hermann, ,,tuleb 
veeta kasulikult. Viimast korda, King Kerry, 
kas avitate mind?“ 

»Rahaga? Ei! Kui sageli olen juba avitanud 
teid ja iga kord olete kasustanud teile antud abi 
võitlemiseks minu vastu.“ 

»Vajan täpsalt miljonit,“ ütles teine. ,,Lähen 
ära Lõuna-Ameerikasse, kus ettevõtlikule mehele 
leidub küllaldast tegevuspõldu.“ 

»Minult ei saa te midagi.“ 

»Kaaluge veel kord oma otsus — nüüd!“ 

Kerry pöördus. Temale oli sihitud revolver. 

»Kaaluge ta veel kord läbi, või te olete surma- 
laps!“ lausus Zeberlieff rahuliselt. ,,Ütlen teile, 
et olen meeleheitel. Pean pääsema välja sellest 
maast veel täna — kui te pole mulle abiks — mitte 
ainult rahaga — vaid ka igal teisel viisil —“ 

Kuuldus vali koputamine altuksele, Zeber- 
lief'i aukuvajunud nägu läks valgeks, ent ta 
liikus akna poole ja vaatas välja. Kolm meest, 
kahtlemata politseinikud erarõivais, seisid ukse 
juures. 

»Nüüd on lõpp,“ hüüdis Zeherlieff ja andis 
tuld. 

Sel hetkel King Kerry hüppas ettepoole ja lõi 
ta käe üles, Mõsemad haarasid teineteisest kinni, 
valged käed otsisid miljonäri kaela, kuid Kerry 
tundis teise jõudu — ja nõrkust. 

Kokkupõrge oli äge, kuid Zeberlieff jäi või- 
metuks ta käte vahel. Ta pööris ta just seljali, 
kui uks prahvatas lahti ja kaks meest tormasid 
sisse. 

Enne kui nad suutsid haarata oma vangi, ta 
oli kummardunud ja põrandalt tõstnud võitluses 
maha kukkunud revolvri. Kõlas kiire pauk ja 
väikese naeratusega, nii omasega Hermann Zeber- 
lieff'ile, ta langes küliti põrandale. 

Kerry laskus põlvili ta kõrvale ja tõstis üles 
surija pea, 

»Hallo, King Kerry!“ köhis Hermann hinge 
heites. ,,See on sulle õnneks — sulle ja su 
Elsie'le!“ 

Ta kulmud tõmbusid kortsu kiiresti klaasistu- 
vate silmade kohal ja selle sünge pilguga omal 
ilusal näol Hermann Zeberlieff astus Kohtumõistja 
ette, kellele avanevad kõik saladused.“ 


Üks politseinik kumardus ta üle. 


»Surnud!“ ütles ta avades vaikselt lebava kogu 
särgikaelust. 

Siis tõusis ta järsku. 

»Mu Jumal!“ hüüdis ta. ,,See on ju naine!“ 

King Kerry noogutas pead. 

»Minu abikaasa,“ ütles ta ja vaatas surnud 
naisele oma jalge ees. 


+ % 
* 

»Kunagi ei arvanud ma seda — mitte kunagi.“ 

Veera silmad osutasid pisarate jälgi. 

»Ent siiski, kui nüüd mõtlen sellele, ta kunagi 
ei lubanud mul astuda ta tuppa, kunagi ei lubanud 
teenijail avitada end rõivastumisel ja veel palju 
väikesi asju meenub mulle, mis oleksid võinud 
äratada kahtlust.“ 

»See oli ta ema süü,“ ütles King Kerry. ,,Ta 
ema ei tundnud Ühendriikide seadusi ning oli 

arvamusel, et teie isa varandus läheks automaat- 
selt pojale, kuna tütre! poleks üldse võimalik 
midagi pärida. Ta igatses seda poega ja kui saa- 
bus Henrietta, vaene hing oli kui arust ära. Ars- 
tile anti altkäemaksu, see tunnistas lapse poisiks 
ja ta ema ning tädi kasvatasid ta üles poisina. 
Seda pettust kergendas veel Henrietta” iseloom — 
sest Henrietta'l olid mehe kombed ja mehe mõis- 
tus. Ka selles oli ta mees, et ei tundnud ei halas- 
tust ega kahetsust. Ta laskis ühel ilusal tüdru- 
kul armuda endasse, rääkimata talle enda saladu- 
sest. Kui see avastati, tüdruk tappis enda -- 
teate vist kõiki asjaolusid.“ 

»Tean,“ sõnas vabisev Veera. , Kuid arvasin —“ 

»Kõik arvasid sedasama,“ ütles Kerry. ,,Üks 
ta tädidest ehmus niivõrt, et laskis tüdruku saata 
enda poole Denver'isse — tal oli seal maakoht. 
Ta laskis Henrietta'l kasvatada pikad juuksed, 
rõivastas teda tüdrukuna — seal kohtasingi ja 
naisin ta. 

Kuid endise elu võlule — ta oli sattunud han- 
geldajate seltskonda Wall Street'il — ei suutnud 
ta kaua vastu seista. 

Ta tahtis, et teda koheldi mehena, kiideti ta 
ärilist oskust ja geniaalsust — nagu mehe oma- 
dusi, Tal õnnestusid mõned väga mõistlikud 
spekulatsioonid ja need osutusidki ta hukatuseks. 
Ta hülgas mu ja läks tagasi Wall Streetile. 
Palusin teda jätta seda, kuid polnud midagi võita 
pöördudes Henrietta' paremate instinktide poole. 
Ta lihtsalt naeris. Järgmisel päeval hävitas mu 
turu — ja veel mu enda rahaga,“ lisandas mees 
rangelt. ,,Mul oli see ükspuha, raha saab ju ikka 
jälle, ent ta jätkas seda. Olin parajasti ,karuks* 
teravilja alal, lõin kõikjal hindu maha, tema ja ta 
sõbrad said enda kätte kogu maailma tagavara, 

tema enda arvates. Ma hävitasin nad ja andsin 

talle miljoni taas-algamiseks, kuid ta vihkas mind 

sellest hetkest ja seiras kuritahtliku --“ Ta pea- 

tus, ,Jumal avitagu teda!“ lausus ta kurvalt. 

»Jumal avitagu kõiki naisi — häid ja halbu!“ 
sAäamen,“ ütles Veera Zeberlieft. 


* = 
+ 


Kaks kuud hiljem King Kerry tuli vaatama 
Elsie't. Ta saabus oodatamatult Genfi, kus tüd- 
ruk oli veetmas oma puhkust, ja kohates oma šeffi 
Guai des Alpes'il seisatas rabatuna teda nähes. 

Kerry oli jälle noor — kortsud olid kadunud 
ta näolt — mure ja mälestiste kortsud — ning ta 
silmad särasid tervisest. 

»Tulen just parajasti Chaimounix'st,“ ütles ta. 
»Jürisin sinna villa,“ 

»Kas kavatsete sinna elama asuda?“ küsis tüd- 
ruk imestades. 

Mees raputas pead naeratusega. 

Üks sõiduk möödus neist ja Elsie'! oli vaeva 
hoida tagasi muiet. 

»Kes oli see,“ küsis ta kaaslane. 

»Kas mäletate veel härra Hubbard'it?“ 

Mees noogutas pead. Ta mäletas toda ,ilu- 
dust“ väga hästi. 

»Ta on naitunud tõesti kohutava naisega ja nad 
on tulnud siia oma mesinädalaiks,“ sõnas tüdruk. 

Kerry noogutas uuesti. 

»Ta korteriperenaine,“ sõnas ta karmilt. ,,See 
on luuleline õiglus.“ 

»Ent luulelisim kõigist õiglusist on, et Veera 
ja härra Bray veedavad samas võõrastemajas oma 
mesinädalaid,“ naeris Elsie. 

»See on aga halb õnn,“ möönis King Kerry 
naeratades, ,ja, nagu ütlete, hirmsasti õiglane.“ 

»Siiski on kaunis kohutav“ kõneles tüdruk, 
»kõik see mesinädalaid veetjate hulk siin Genfis.“ 

Kerry võttis ta käe alt kinni ja kõnnitas edasi 
tänavat mööda. 

»Meie ei lisandu nende arvule,“ ütles ta. ,, Meie 
lähme Chamounix'sse.“ 

»Millal?“ küsis tüdruk nõrgalt. 

»Tuleval nädalal,“ sõnas King Kerry. 

»Mulle väga meeldib Chamounix,“ õhkas tüd- 
ruk mõne aja pärast. ,,Ta on nii tore -— Mont 
Blanc oma valge sileda peaga ikka meie kohal, 
Sooviksin, et võiksime võtta Mont Blanc'i endaga 
kaasa Inglismaale,“ lisandas ta kelmikalt, 

»Ma küsin ta hinda,“ ütles Mees, kes ostis 
Londoni. 


Lõpp. 


220 


KROONINE ROMAAN 


ILMUB IGAL 15. KUUPÄEVAL, 12 NR. AASTAS. 
Iga nr, sisaldab umbes 2490 Ik. tihedat teksti, 


Tellimishind (ühes saatekuludega) aastas 10 krooni. 
Selle summa võib aastatellija tasuda jaokaupa, maks- 
tes aastatellimise sisseandmisel 4 krooni, 1. aprillil 3 krooni, 
1. juulil 2 krooni ja 1. okt. 1 kroon. Tellimishind Y2 aastas 
5 kr. 50 $., 14 aastas 3 krooni. 


Üksikniumber maksab 1 kroon. 
Seni ilmunud numbrid: 
Zsigmond Mõricz: MUDAKULD (EKR nr. 1) 


»Mudakuld“ on lugu ühest tõusikust ja küla naiste- 
kütist Turi Danist, kelle vaates nõrkevad isegi krahvinnad. 

»Mudakulla“ kangelased tunnevad ainult tulist viha ja 
veel tulisemat armastust. Leige vindumine on neile vööras, 
see teeb nad haigeks. A.K. , Päevaleht" nr. 35. 1929. 


John Masetield: SARD HARKER (LKR nr. 2) 


Sard Harker, inglise purjelaeva tüürimees, satub eksoo- 
tilisel maal igasugustesse võimalikkudesse ja võimatutesse 
juhtumustesse, pea igal leheküljel on ta elu surmahädaohus, 
ta ripub niidi otsas, kuid pääseb ometi viimasel silmapilgul 
õnnelikult. A. K., Päevaleht“ nr. 59. 1929. 


August Strindberg: MERE RÜPES (LKR nr. 3) 


»Mere rüpes“ on ptobleemirikas raamat, nagu iga 
Strindbergi teos. Strindbergi ei huvita ainult objektiivne elu- 
kujutus, ta haarab elu põhijõududest ja süüvib oma psühha- 
loogilistes anatüüsides inimhinge häbitult alastikiskumiseni. 
Ta ei hooli kõige pühamastki, vaid lahastab kõike ootamatu 
julgusega. Alb. K., Päevaleht“ nr. 102, 17. IV 1929. 


Hanns Heinz Ewers: ALRAUNE (LKR nr. 4) 


Ewers on kindlasti üks osavamaid põnevusetaotlejaid, 
kes oskas lugejat haarata ja kaasa elama panna, 

»Älraunes“ kirjeldab ta, kuidas dr. med. ten Brinken 
lõi kunstlikult tüdruku, kes aga hiljem sai hukatuseks nii 
oma loojale kui ka teistele, kellega puutus kokku. 


Geza Gärdonyi: NÄGEMATU INIMENE 
(LKR nr. 5) 


»Nägematus inimeses“ on mindud tagasi keskaega, 
ajajärku, mil jumala roosk“ Atilla vallutas kõik Euroopa 
tsiviliseerimatud rahvad, ja seisis juba Rooma ja Kreeka 
riikide piiril. Gärdonyi käsitlebki oma romaanis seda aja- 
järku põnevas ajalooliste sündmuste kirjavuses. 


F. M. Dostojevski: KURITÖÖ JA KARISTUS 
(LKR nr. 6-7-8) 

Meie suurim kirjanduse tarvitaja-lugejaskond on koos- 
tunud ikka noorusest, ja kuna noorsoos praegu vene keele 
oskus langemas, siis on seega tehtud see teos tõlkeski 
kättesaadavaks... 

Dostojevski ,,Kuritöö ja karistus“ on kõige venepära- 
semaid ja sügavamaid vene kirjanduse näiteid. 

A. K., , Päevaleht“ nr. 169, 27. V1 1929. 


Anatole France: THAIS (LKR nr. 9) 


Mäherduse liigutava pildi joonistab ta usurüppe pöör- 
dunud Thais'ist! Millises ülevas valgustuses kujutab ta 
munkade isa“, püha Antooniust! Igatahes jäävad usklik- 
kude kujud nii Thais'is kui ka teisis usuküsimusi käsitievais 
France'i teoseis kaugelt püsivamalt meelde kui ateistide 
omad. 


Lajos Zilahy: SURMAV KEVAD (LKR nr. 10) 


Zälahy on romantilise armastuse tuliseim kirjeldaja ja 
ehkki tema, kui moodne kirjanik, sageli tugevasti puudutab 
moodsa inimese erootilisi tundeid, jääb ometi nende tunnete 
äratajaks ja kandjaks pinev lüüriline meel. See lüüriline 
joon leevendab ka ,,Surmava kevade" tegelaste järsumad 
omadused ja lepitab meid kangelasega ta vabasurmas. 


Henri Barbusse: PÕRGU (LKR nr. 11) 


Põrgu“ on maailmakirjanduse masendavamaid tooteid. 
Nii ainekäsitluselt kui esteetiliselt hoolimattuselt ületab see 
teos kõik, mis naturalistlik kool kunagi on pakkunud, 
Lugeja tundeid alatasa valusalt veristava teose olemasolu 
õigustuseks on autoris piimavalt kääriv ja väljapääsu otsiv 
kõlbla tõe taotlus. 


Mika Waltari: SUUR ILLUSION (LKR nr. 12) 


»Suur illusioon“ ilmus esimeses trükis a. 1928, on Soo- 
mes äratanud väga laialdast tähelepanu ning vaidlusi, ja 
saanud osaks palju kiitvaid arvustisi. Põhilaadilt modernist- 
lik armastusromaan, kujutab ta maailmasõjajärgse ,,kutdse 
nooruse” lõhutud elu ja purunenud ideaale, mille tagant 
aga paistab läbi ka tervem ja tugevam, sootuks uus sugu- 
põlv. 


E. Zola: SA EI PEA MITTE ABIELU RIKKUMA! 
(LKR nr. 13) 


Ses romaanis kirjeldab Zola inimloomuse tumedaid ja 
süngeid külgi julmuseni ulatuva tõetruudusega. Komposit- 
siooniiiselt on romaan viimaste üksikasjadeni läbi mõeldud; 
see ei sisalda ühtki juhulist detaili, igal näiliselt tühisci- 
malgi pisiasjal on oma otstarve. 


Sigrid Undset: KEVAD (LKR nr. 14) 


Keegi ei oska paremini naise hingeelu kujutada kui 
naine ise. Undset'ile on armastus kül! õrn, kuid halastamatu 
heitlus mehe ja naise vahel. Selle poolest on käesolev 
romaan täieline üllatus. 


Ferenc Herczeg: KULDVIIUL (LKR ar. 15) 


»Kuldviiulis“ käsitleb autor mehe ja naise vahekorda 
suure maailmasõja tagapõhjal, esinedes sügava ja tõelise 
hingeelu tundjana, Ta ei komistu aga kunagi liigpikant- 
susse, vaid esineb siin äärmiselt tagasihoidlikuna, mis H. 
teeb lugupeetavaks ka noorsookasvatajate ringkonnis. 


Octave Mirbeau: TOANEITSI PÄEVIK 
(LKR nr. 16 ja 17) 


O. Mirbeau on prantsuse naturafismi viimaseid esin- 
dajaid. Kõik ta tegelased on tõelised inimesed, kes elavad 
reaalset elu, lihtsat oma instinktides ja siiski keerukat, kat- 
kendlikku, ent ometi loogilist, sügav-inimlikku ja tuikavat. 


Gustav Meyrink: GOLEM (LKR nr. 18) 


Golem“ tekitas ilmudes otse sensatsiooni oma seni 
peaaegu tundmata ainevalla ja ülevoolava mõteteuputuse 
tõttu. Sec on moodsa müstika esimene suurromaan ja 
kuulub oleviku saksa proosa paremiku hulka. 


Ilja Ehrenburg: TRUST D. E. (LKR nr. 19) 


See on vaimukas fantastilis-satiiriline romaan Euroopa 
hukkumisest saladusliku trusti D. E. tegevuse tagajärjel. 
Tankide, elektrikahurite, mürkgaaside ja kiireloomulise 
pidalitõve mikroobide abil muudetakse kogu Euroopa kõr- 
veks, kus elutsevad vaid üksikud barbaaristunud inimesed. 


A. Tolstoi: AELIITA (LKR nr. 20) 


See on hingestatumaid maailmakirjanduse fantastilisi 
tomaane. Käsitlus on põnev, kooskõlas moodsa teaduse 
saavutistega, kuid enam kui marslased.oma peenendatud 
kultuuriga, haarab lugejat vene sõduri Gustv'i kuju, kes vaid 
igavusest teeb kaasa sõidu mailmaruumi. 


J. Galsworthy: TUME ÕIS (LKR nr. 21) 


Käesolevas romaanis Galsworthy, inglise seltskonna 
tabavamaid kirjeldajaid, jätab kõrvale sotsiaalsed teemid ja 
valib käsitluseks üldinimliku aine: ühe mehe armastuselu. 

Galsworthy' loomistehnika on tavaliselt realistlikult 
fotograafiv ja psühholoogiliselt objektiivne. Osalt kirjeldab 
ta oma kujusid otsekoheselt, piinliku täpsusega, osalt kaud- 
selt, nende mõju kaudu ümbrusele. Sealjuures on talle aga 
iga üksik isik ka terve liigi esindaja ja ta peen ning tundlik 
sümboolika laseb aimata nende elamusis kogu inimkonnale 
ühist saatust. 


Walter Uibopuu: SULETUD RING <(LKR nr. 22) 


1930. a. LRV silmapaistvamaid teoseid. Romaan meie 
kotra- ja komblusvalvurite elust, Haarav sisu! Põnev 
intriig! 

Teos miljonite naiste tragilisest saatusest, kes, otsides 
armastust, õnne, käivad üte mehe käest teise kätte —— kuni 
langevad... 

Tegelasiks politsei komissarid, konstaablid, kastselei- 
preilid! 

Romaani hoogus areng sunnib lugejat algusest lõpuni 
selle teosega pinevalt kaasa elama. 

